
Prefata autorului 
la editia in limba romana 


Cercetarea pe care se bazează această carte a fost 
începută in 1970, când am petrecut o perioadă de timp în 
România, studiind sub îndrumarea lui Henri H. Stahl. Ea a fost 
încheiată în Statele Unite, între 1971 și 1974, folosind exce- 
lentul fond de carte românească al Universităţii Columbia. 
Cartea a fost publicată în 1976. 

La începutul anilor 1970, aproape toți sociologii americani 
tineri erau marxiști de un fel sau altul. Deși mai conservator din 
fire decât majoritatea colegilor mei, nici eu nu făceam excepție. 
În România am devenit conștient de ineficienta și cruzimea 
regimului comunist. invatati din vechile generaţii cu care am 
discutat în timpul anului pe care l-am petrecut la București, pre- 
cum și multe alte persoane întâlnite în diversele călătorii prin 
țară mi-au dezvăluit felul în care ei, familiile lor, prietenii și 
întreaga societate au suferit de pe urma regimului comunist. 
Cu toate acestea, continuam să cred că, deși leninismul se 
dovedise a fi o politică dezastruoasă, marxismul oferea un 
instrument de analiză util pentru înțelegerea schimbării sociale. 
Studierea unei societăţi ca un sistem de clase sociale cu interese 
conflictuale ne permite să înțelegem în ce fel societatea în 
chestiune se adaptează la circumstanțe diferite, sub influența 
unor forțe economice și politice. Această perspectivă, care 
formează nucleul viziunii marxiste, își păstrează valabilitatea. 

Un alt instrument de analiza util a fost oferit de 
transpunerea teoriei marxiste la nivel international. S-a ajuns 
astfel la formularea ideii potrivit căreia statele puternice, cu 
economie dezvoltată, le obligă pe cele mai slabe să se alăture 
sistemului internațional capitalist, care le afectează în mod ne- 
gativ, fapt ce explică de ce unele regiuni sărace ale lumii nu 
pot depăși condiţia sărăciei, deși sunt integrate în economia 
mondială dominată de regiunile bogate. Această versiune 
,internationalizata” a marxismului datează de la începutul se- 
colului al XX-lea, dar în anii 1970 ea era în curs de a fi re-ela- 
borată de către profesorul meu de la Universitatea Columbia, 
Immanuel Wallerstein. El i-a dat denumirea de „teorie a sis- 
temului mondial”, iar eu eram convins la vremea respectivă de 
valabilitatea ei. Unul dintre motivele pentru care o astfel de 
teorie părea atât de convingătoare era acela că ea oferea o 
explicație pentru faptul că o țară ca România, care dispunea 
de resurse naturale abundente și de intelectuali capabili, 
rămăsese atât de înapoiată, deși suferise timp de peste un 
secol — înainte de 1939 — o puternică influență occidentală. 

În plus, cu toate defectele evidente ale regimului 
Ceaușescu, în anii 1970-1971 se părea că el reușea efectiv să 
modernizeze tara și să o scoată din stadiul unei societăți 
agrare înapoiate. În acei ani, regimul trecea printr-o perioadă 
de relativă liberalizare, iar nivelul de trai era în creștere. Este 
ușor să nu ne mai amintim astăzi că perioada dintre 1968 și 
1971 a fost o „epocă de aur” a comunismului românesc, 
epocă în care Ceaușescu era realmente popular, fiind admirat 
chiar de către intelectualii anti-comuniști pentru naționalismul 
său, pentru politica externă cu tendințe pro-occidentale, pen- 
tru reformele economice și pentru relativa disponibilitate de a 
accepta dezbateri publice deschise. 

Din nefericire, toate acestea s-au dovedit a fi, pe termen 
lung, doar un miraj. Nu este aici locul de a discuta pe larg 

ultimii 18 ani ai regimului Ceausescu si toate relele pe care ei 
le-au adus. În cele din urmă, comunismul a mărit încă și mai 
mult decalajul dintre România și Occident, în raport cu mo- 
mentul 1970. Totuși, chiar dacă aș fi putut prevedea atunci 
evoluția ulterioară, nu ar fi trebuit să modific mai mult de câte- 
va pagini din această carte care se oprește cu analiza la câte- 
va decenii înainte de instaurarea comunismului. 

Întrebarea cea mai relevantă pe care mi-o pot pune acum 
este în ce măsură armătura teoretică a cărții — partial inda- 
torată marxismului, așa cum îl percepeam în acel moment — 
este în continuare valabilă? Eșecul regimurilor politice de inspi- 
ratie marxist-leninistă din secolul al XX-lea înseamnă oare că 
istoriografia de inspirație marxistă trebuie să fie total abando- 
nată? Răspunsul trebuie să fie categoric negativ. Continui să 
subscriu atât modelului teoretic pe care l-am utilizat, cât și con- 
cluziilor la care am ajuns. Desigur, de atunci încoace s-au mai 
scris numeroase lucrări despre istoria agrară a României, dar 
ele nu invalidează ideile marilor învățați ale căror opere eu 
le-am sintetizat. Dintre cei din urmă, Henri H. Stahl a fost cel 
mai reprezentativ, dar nici pe departe singurul. 

lată motivele pentru care cred că lucrurile se prezintă ast- 
fel. Mai întâi, cartea mea — și lucrările românești pe care m-am 
bazat — arată clar că economia agrară a României era, la 
1800, foarte înapoiată prin comparaţie cu cea a Europei occi- 
dentale sau centrale. Aceasta se datora densității mai scăzute 
a populației, tipurilor de regimuri politice pe care le cunoscuse 
tara, cât și faptului că relaţiile comerciale pe care România le 
intretinuse cu exteriorul fuseseră de asemenea natură încât să 
permită unei elite restrânse să obțină beneficii de pe urma lor 
fără să trebuiască să modernizeze tehnicile agricole și, în ge- 
neral, structura economiei agrare. În asemenea condiții, pă- 
trunderea rapidă a forțelor pieței capitaliste în secolul al XIX-lea 
trebuia să producă, în mod inevitabil, o gravă problemă 

țărănească si un sindrom persistent al inapoierii. Nu consider 
că piața capitalistă este cea care a făcut ca România să fie 
înapoiată, dar cred că ea a creat un nou fel de înapoiere; ea a 
dus la constituirea unui sistem social în care o țărănime săracă 
muncea din greu pentru a produce un surplus de producție 
agricolă destinat exportului, export de pe urma căruia se 
îmbogățea o mică elită latifundiară și care contribuia la 
întărirea unui stat ce acționa astfel încât să mențină sărăcia 
țărănească mai degrabă decât să o amelioreze. De aceea am 
folosit în subtitlu termenul de „colonie“, deși eram perfect 
conștient că Valahia și, implicit, România nu au fost niciodată 
o colonie în sensul obișnuit al cuvântului. Această parte a 
teoriei lui Immanuel Wallerstein se verifică în continuare: anu- 
mite societăți agrare devin „periferii”, înapoiate economic și 
dependente de Occident, atunci când sunt integrate în piața 
mondială capitalistă. Henri H. Stahl era întrutotul de acord cu 
această idee, pe care el o repeta de fapt din anii 1930, pe 
urmele unei lungi serii — începute în secolul al XIX-lea — de dis- 
tinsi învățați români. 

Totuși, dacă aș scrie cartea acum, este sigur că aș așeza 
accentele diferit în legătură cu o anumită problemă. Anume, 
aș insista mai mult asupra faptului că, în jur de 1907, în vre- 
murile marii răscoale țărănești care a zguduit Regatul, tipul de 
relaţii ce legau România de sistemul mondial capitalist erau în 
curs de schimbare sub impactul aceleiași piețe capitaliste. 
Existau îmbunătățiri tehnologice în agricultură; industria înce- 
puse să se dezvolte; regimul politic dominat de marii propri- 
etari de pământuri își trăia ultimele clipe; în general, România 
se moderniza. În această privință, „teoria sistemului mondial”, 
cu toate variantele sale — dintre care unele, cum ar fi teoria 
corporatistă a lui Mihail Manoilescu, legitimează un program 
de dezvoltare de tip fascist-corporatist și nu marxist — este 
greșită: societățile exportatoare de materii prime se pot 

moderniza fără ca pentru aceasta să trebuiască să adopte o 
formă de economie închisă, autarhică. 

Cartea pe care am scris-o cu un sfert de veac în urmă se 
oprește practic la momentul răscoalei de la 1907, dar conține 
și câteva pagini ce se referă la anii care au urmat. Și acolo aș 
putea interveni astăzi cu niște modificări. În ciuda neajun- 
surilor provocate de război, a stagnării productivității agricole 
în urma reformei agrare din anii 1920, a marii crize economice 
internationale si a corupției și relativei incompetente a guver- 
nelor, România făcea progrese semnificative în anii 1930!. 
Atunci, ca și acum, era posibil pentru o ţară care se alăturase 
târziu sistemului mondial să înregistreze progrese, fără a se 
izola de sistem. Autarhia, închiderea economică și încercarea 
de a folosi exclusiv resursele proprii, combinate cu regimuri 
politice autoritare ce își impun politica prin forță, nu pot con- 
duce decât la dezastru. Atât extrema dreaptă, cât și extrema 
stângă, care au crezut în asemenea strategii de dezvoltare, 
s-au înșelat profund. 

Această carte este rezultatul efortului de a explica în ce fel 
experiența istorică a României a făcut ca ea să ajungă la 
situația în care se afla la începutul secolului al XX-lea. Ea nu 
intenționează să indice ce anume ar trebui să facă România în 
secolul al XXI-lea. Modelul teoretic pe care l-am folosit este în 
continuare valabil pentru epoca pe care am studiat-o, dar nu 
le poate folosi în nici un fel celor care studiază epoca prezentă. 
Noi, cei care ne ocupăm cu sociologia istorică, ne străduim să 
explicăm cum și de ce s-au petrecut schimbările societății în 
trecut, dar trebuie să fim foarte reticenti în privința posibilității 
de a face recomandări pentru prezent. 

După eșecul marxism-leninismului este necesar ca cerce- 
tătorii tineri să fie atentionati asupra faptului că perspectiva 


1 Despre acest subiect, vezi articolul meu „Ideology, Reality and 
Competing Models of Development in Eastern Europe between the Two 


World Wars”, in Eastern European Politics and Societies, 3, no. 3, 1989. 

istorică marxistă ne poate aduce încă foloase și că nu trebuie 
să fie abandonată pe motivul că încercările de a o aplica, în 
secolul al XX-lea, s-au dovedit atât de catastrofale. Profesorul 
Henri H. Stahl a apucat să vadă prăbușirea comunismului. Ca 
un adevărat istoric de orientare marxistă, el ura de multă 
vreme acel regim politic care îi provocase multe suferințe. El 
credea, de asemenea, că vinovat de distorsionarea teoriei și 
filosofiei marxiste era tocmai comunismul, care provocase o 
catastrofă nu numai economică și politică, dar și intelectuală. 
Ultima oară când l-am întâlnit, în 1990, mi-a spus că învățații 
marxiști ai generației sale ar fi trebuit să le explice cu mai 
multă claritate studenților lor că ceea ce ei puteau și trebuiau 
să facă era să scrie istorie și nu să le indice oamenilor cum să 
își trăiască viețile. L-am aprobat întrutotul. 


Daniel Chirot 
Seattle, mai 2002 

Lui Henri H. Stahl, 
un mare profesor și istoric 


Prefata 


Cartea de fata își propune trei scopuri. Mai întâi, ea 
urmărește să aducă o contribuție la îndelungata dezbatere din- 
tre cei care caută legi și stadii de evoluţie istorică universal va- 
labile și cei care văd în desfășurarea istoriei doar o mulțime de 
evenimente interesante, dar în mod fundamental unice. Cred 
că ambele extreme sunt greșite și voi propune o cale de mijloc 
între ele. În al doilea rând, îmi propun să extind noțiunea 
marxistă de „mod de producţie” și să verific dacă este posibil 
să re-evaluăm stadiile marxiste ale evoluției sociale, inter- 
pretându-le ca pe niște tipuri ideale flexibile, valabile pentru 
societăți din afara Europei occidentale. Este clar acum că, 
înțelese ca reprezentând stadii de evoluție universale, con- 
ceptele de mod de producție „sclavagist“, „feudal“, „capita- 
list” și „socialist“ nu au aproape nici o relevanță pentru schim- 
barea socială în cea mai mare parte a suprafeței globului, 
de-a lungul celei mai mari părţi a istoriei. La fel, este cert că nu 
poate fi elaborată o unică schemă de evoluție, fie ea marxistă 
sau nu, pentru a da seama de succesiunea a diferite moduri 
de producţie în diverse părți ale lumii. Pe de altă parte, 
noțiunea de mod de producţie (sau, cu un termen mai con- 
venabil, „sistem politico-economic”’) este utilă. Folosit cu pru- 


” Termenul folosit de autor este „political economy“. Cum termenul 
românesc de „economie politică” are un sens bine precizat și foarte diferit 
de cel intenționat de autor, am optat pentru traducerea lui prin „sistem 


politico-economic”. (N. trad.). 

dență și raportat la suficient de multe detalii istorice, concep- 
tul de sistem politico-economic ne poate ajuta să identificăm 
anumite stadii prin care unele societăți — chiar dacă nu toate — 
au trecut în decursul istoriei, ca răspuns la presiuni economice 
și politice interne și externe. În al treilea rând, mă interesează 
natura schimbării sociale în societăţile periferice, adică în cele 
situate la marginea lumii capitaliste occidentale, care au fost 
absorbite de economia dinamică a celei din urmă, transfor- 
mându-se astfel în societăți „coloniale“ sau „neocoloniale”. 
Fapt ce m-a determinat să aleg pentru cercetare istoria socială 
a regiunii de sud a României, Valahia. Această opțiune nece- 
sită câteva comentarii suplimentare. 

Teoria referitoare la existența unui sistem mondial interde- 
pendent dominat de un centru (constituit din societăți bogate, 
diversificate și industrializate) care își subordonează, prin 
mijloace directe și indirecte, societăţi periferice (sărace, spe- 
cializate economic unilateral și predominant agrare) a cunos- 
cut formulări detaliate, cea mai recentă fiind datorată lui 
Immanuel Wallerstein. Au fost studiate un mare număr de 
societăți periferice, în special cele ale „lumii a treia” contem- 
porane, adică fostele colonii europene din America Latină, 
Asia și Africa. Dar o bună parte a Europei de Est a fost si ea o 
colonie, cel putin din punct de vedere economic, din secolul al 
XV-lea până la începutul secolului al XX-lea. Polonia și Ungaria 
au fost studiate ca astfel de societăţi coloniale, dar societățile 
balcanice nu au fost până acum studiate în același cadru teo- 
retic, cel putin nu de către cercetători occidentali. 

Noţiunea de sistem mondial interdependent poate fi folosită, 
însă, nu numai pentru studierea sistemului capitalist, deoarece 
au existat sisteme internaţionale de mai mică anvergură înainte 
ca europenii să și-l extindă pe al lor pe cuprinsul întregului glob. 
Imperiul Otoman a fost un asemenea sistem „mondial”, căci el 
a inclus un mare număr de grupuri rasiale și religioase și mai 

multe tipuri de structuri sociale si economice. Dar in timp ce sis- 
temul mondial capitalist s-a dezvoltat astfel încât să cuprindă în 
final întreaga lume, alte sisteme mondiale potenţiale nu au avut 
aceeași vitalitate. Ele nu și-au exploatat coloniile în același fel în 
care o va face sistemul capitalist, și au avut de aceea o capaci- 
tate de dezvoltare mult mai limitată. Studiind diferenţele dintre 
exploatarea otomană și cea capitalistă a unei parti din teritoriul 
de astăzi al României, sper să pot aduce o contribuție la lite- 
ratura ce încearcă să ofere o explicaţie pentru uriașa vitalitate a 
capitalismului european. Deși nu tratează Imperiul Otoman ca 
un întreg, cartea se ocupă de o provincie importantă aflată sub 
suzeranitatea sa, provincie ce ar fi putut fi exploatată astfel încât 
să procure Constantinopolului beneficii mult mai mari decât tri- 
butul pe care l-a prelevat de aici. 

Studiul contextului internațional în care evoluează o soci- 
etate dată poate explica în mare măsură ceea ce se întâmplă 
în interiorul ei. Acesta este motivul pentru care schimbarea 
socială în Valahia nu poate fi explicată în termenii unor legi 
universale ce s-ar exercita asupra structurilor sociale interne. În 
același timp, contextul internaţional nu poate explica nici el 
toate aspectele schimbării. De aceea, pentru a stabili tipuri ide- 
ale de sisteme politico-economice, voi folosi o combinaţie între 
aspectele legate de „contextul mondial” si cele ce tin de dez- 
voltarea internă a structurilor sociale. 

Sper de asemenea că, pe lângă interesul său teoretic, 
lucrarea prezintă și un interes de ordin practic. În definitiv, 
România a fost un caz timpuriu de „neo-colonie” occidentală. 
Consecințele acestei stări de lucruri pot fi studiate acum în per- 
spectivă istorică, ceea ce poate duce la o înțelegere mai pro- 
fundă a condiţiei neo-coloniale decât cea la care putem ajunge 
prin studiul evoluţiilor recente din „lumea a treia” contempo- 
rană. Multe dintre problemele profunde cu care se confruntă 
astăzi sistemul mondial capitalist au fost anticipate de evoluții 

ce au avut loc în România la începutul secolului al XX-lea. Sper, 
de aceea, că această carte poate contribui cu ceva la 
înțelegerea tuturor societăţilor periferice, nu numai a celor din 
Balcani sau din Europa de Est. 


Mulţumiri 


Henri H. Stahl, cel mai mare istoric al vieţii sociale 
românești, mi-a oferit inspiraţia și informaţia de bază pentru 
această carte și a petrecut mult timp alături de mine. 

Immanuel Wallerstein mi-a oferit esentialul perspectivei 
comparative fără de care această cercetare ar fi fost incom- 
prehensibilă pentru un cititor occidental. 

Sigmund Diamond și Terry Hopkins m-au ajutat, cu răbdare 
și spirit critic, să scriu o a doua versiune a lucrării. 

Istvan Deak, Alexander Erlich, Michael Hechter și Guenther 
Roth mi-au dat sfaturi folositoare și mi-au acordat mult din tim- 
pul lor. 

În România, Ovidiu Bădina, Traian Herseni, Petre 
Datculescu și Cătălin Mamali m-au orientat prin biblioteci și 
institute de cercetare. Ei merită mulțumiri călduroase, dar nu 
trebuie făcuți răspunzători pentru afirmaţiile discutabile și pen- 
tru eventualele erori pe care le cuprinde cartea. Ospitalitatea 
lor cordială m-a salvat de multe probleme birocratice. 

Hărțile alcătuite de Jim Bethel au contribuit la a face 
mesajul cărții mai clar, și trebuie să îi mulțumesc pentru aceas- 
ta. Le mulțumesc, de asemenea, lui Doris Saunders și Judy 
Sacks, care au asigurat culegerea și, respectiv, citirea manu- 
scrisului. 

1 


Introducere: 


O METODA PENTRU STUDIEREA 
SCHIMBĂRII SOCIALE 


Orice studiu de istorie socială începe de la o dilemă: ar tre- 
bui ca lucrarea să fie dominată de detalii și situaţii particulare? 
Oare istoria socială trebuie să fie o alăturare de povestiri ale 
unor episoade interesante, dar în mod esenţial unice? Sau ar 
trebui ca accentul să cadă asupra generalizărilor? Suntem 
indreptatiti oare să căutăm „legi“ ale schimbării sociale? Prima 
opţiune ne expune acuzatiei de banalitate. Cea de-a doua ne 
expune atacurilor celor care, asemeni lui Karl Popper, cred că 
„legile“ schimbării sociale sunt ori de la sine înțelese ori false. 
Popper este cel care a scris că „istoriografia [ar trebui să se] 
caracterizeze prin interesul pentru evenimente singulare și nu 
pentru legi sau generalizări”!. 

Orice studiu empiric detaliat al schimbării sociale într-o soci- 
etate dată, în decursul unei perioade lungi de timp, pare să 
confirme opinia lui Nisbet după care explicaţiile schimbării ce 
se bazează pe „stadii de dezvoltare” a căror succesiune ar 
duce, în mod logic și inevitabil, la un anume „rezultat final”, 
sunt zadarnice. Tot mai multe evenimente particulare sunt 


1 Karl Popper, The Poverty of Historicism (New York, Harper Torchbooks, 
1964), p. 143. 

acoperite de modelul teoretic, ce nu poate fi salvat in cele din 
urmă decât prin falsificarea sau inventarea unor date 
empirice?. Lucru adevărat in mod special în privinţa societăților 
ne-occidentale, care, în mod evident, nu au urmat presupusa 
„progresie a stadiilor de evoluţie”, de la cel feudal la cel al soci- 
etății industriale; căci, asa cum tot Nisbet a arătat, teoriile 
evoluției istorice au un pronunţat caracter etnocentric?. 
Totuși, nu ne putem dispensa de un anumit nivel de gene- 
ralizare. Există un număr de similarități ușor observabile în trans- 
formările sociale ce au avut loc în societăţi și epoci diferite. 
Poziţia pe care o adopt este aceea că cel mai bun mod de a stu- 
dia, sub toate aspectele lor, schimbările dintr-o societate dată, 
într-un orizont de referință comparativ și teoretic — și fără a 
cădea în capcana reificărilor inerente unor teorii evoluționiste de 
felul celor pe care le critică Nisbet și Popper — este cel de a 
examina tipuri particulare de sisteme politico-economice. 
Motivatiile acestei opțiuni ar trebui să devină evidente după lec- 
tura studiului de față, ce se ocupă de schimbarea socială în 
partea de sud a României — Valahia — de-a lungul unei perioade 
de 650 de ani. Cred că poziţia pe care am exprimat-o mai sus 
permite identificarea principalelor cauze ale schimbării și că 
această identificare ne permite, la rândul său, să explicăm cum 
și de ce societatea românească a cunoscut transformările 
respective. Acesta este motivul pentru care, evitând orice 
dogmă referitoare la presupuse stadii inevitabile ale schimbării 
sau la un presupus sens predeterminat al acesteia, sper să pot 
oferi totuși un set de concluzii valabile nu numai pentru 
România, ci și pentru alte regiuni ale lumii în diferite epoci. 
Conceptul de „sistem politico-economic” (political econo- 
my) este vechi, dar a revenit în vogă de curând. Dintre spe- 
cialiștii contemporani în istorie socială, Eugene Genovese pare 


2 Robert A. Nisbet, Social Change and History (New York, Oxford 


University Press, 1970), pp. 251-252. 
3 Ibid., pp. 189-192. 

să fie cel care l-a folosit in modul cel mai strălucit în lucrarea 
sa The Political Economy of Slavery. De asemenea, el a consti- 
tuit un concept-cheie pentru autorii care, grupaţi în jurul lui 
Karl Polany, au elaborat lucrarea colectivă Trade and Market in 
the Early Empires. Dar, pentru a folosi conceptul, nu este 
nevoie să îi citezi nici pe toți cei care îl folosesc în prezent, nici 
toate antecedentele sale din secolele al XVIII-lea si al XIX-lea. 

Un sistem politico-economic este caracterizat printr-o struc- 
tură de clasă aparte — ceea ce înseamnă modalitatea în care 
este extras surplusul economic, cum, de către cine și în ce sco- 
puri este el distribuit. Noțiunea de „surplus” este centrală. Cum 
a arătat Harry Pearson, surplusul nu reprezintă doar excedentul 
rezultat din îmbunătățirea tehnologiei; și nu reprezintă nici 
„Cauza” progreselor ulterioare în ordinea complexității culturale 
și politice. Mai degrabă, surplusul trebuie definit de la bun 
început ca un fapt social și politic. Dacă este adevărat că dimen- 
siunile sale sunt limitate în mare parte de factorul tehnologic, el 
ia naștere în urma unui act politic, prin cucerire, prin impunerea 
unui tribut, a unei forme de muncă servilă sau a unui impozit. 
Atunci când se schimbă natura surplusului, felul în care el este 
produs, colectat și utilizat, structura societăţii și caracterul sis- 
temului politic-economic se modifică în mod corespunzător. 

Au existat cazuri în care surplusul a fost definit și colectat 
astfel încât majoritatea populaţiei a fost coborâtă până la — 
sau chiar mai jos de — nivelul subzistentei. Dar surplusul poate 
fi definit, de asemenea, astfel încât populaţia să se bucure de 
un grad rezonabil de confort. lar trecerea de la prima situație 
la cea din urmă este posibilă fără schimbări tehnologice sem- 
nificative. Totuși, o transformare a sistemului politico-econo- 
mic poate antrena schimbări tehnologice, după cum schim- 


4 Harry A. Pearson, „The Economy Has No Surplus: Critique of a Theory 
of Development”, în Trade and Market in the Early Empires, ed. de Karl 
Polanyi, Conrad M. Arensberg și Harry W. Pearson (New York, Free Press, 
1957), pp. 320-341. 

barea tehnologică poate facilita transformările unui sistem 
politico-economic. Poziţia pe care am adoptat-o, potrivit 
căreia, pentru a înțelege schimbarea socială, trebuie să 
studiem tipuri de sisteme politico-economice, lasă deschisă 
problema relației dintre tehnologie și cultură sau politică; con- 
ceptul de sistem politico-economic nu presupune nici deter- 
minismul tehnologic și nici pe cel cultural. 

Un sistem politico-economic nu este determinat doar de 
existența unei structuri sociale aparte. El le imprimă oamenilor, 
de asemenea, anumite tipuri de comportament. Astfel, sta- 
bilirea unui nou tip de surplus printr-un act politic este de 
natură să modifice relaţiile de proprietate, care la rândul lor 
pot schimba structura familiei și viața de fiecare zi a indivizilor. 
Dar, din nou, ca și în cazul tehnologiei, nu există o relație 
rigidă între viața de fiecare zi a oamenilor și natura surplusului 
care le este prelevat. Sistemul politico-economic impune niște 
limite în care pot evolua structura socială și atitudinile sociale. 
Dar pot exista forme sociale foarte variate în interiorul unui sin- 
gur sistem politico-economic. 

Un exemplu bun este constituit de formele familiei. S-a con- 
statat că viața familială poate varia foarte mult în interiorul unei 
societăți industriale sau de la o asemenea societate la alta. Dar 
variațiile au anumite limite. De exemplu, nu există societăți indus- 
triale avansate în care proprietăţile să aparțină unor familii largi, 
extinse, și în care aceste familii să constituie principala unitate 
economică. Familiile extinse decad o dată cu industrializarea, 
aceasta dacă au existat vreodată în societatea respectivă. 
Societăţile industriale evoluează către familia-cuplu, deși gradul în 
care această evoluție are loc variază enorm, atât în interiorul unei 
societăți, cât și de la o societate la alta. Dar aceasta nu înseamnă 
că nu au existat și societăți pre-industriale caracterizate de fami- 
lia-cuplu sau de altă formă de familie restrânsă”. 


5 Vezi diferitele eseuri din volumul editat de Peter Laslett, Household and 
Family in Past Time (Londra, Cambridge University Press, 1972). 

La fel, formele religioase diferă în lumea industrială. Nimeni 
nu poate pretinde că toate societățile capitaliste sunt protes- 
tante. Totuși, o anumită evoluţie către rationalizarea credinţei, 
prin îndepărtarea de misticism și de religia ce se adresează 
simțurilor, este caracteristică procesului de industrializare. 
Desigur, această evoluție nu influențează în același fel pe toţi 
membrii societăţii; iar faptul că un astfel de curent de evoluție a 
existat pentru o lungă perioadă de timp nu exclude posibilitatea 
unei inversări a sensului de evoluție, în nici o societate industrială. 

Astfel de observaţii sunt valabile pentru multe alte aspecte 
ale sistemului social. Cu alte cuvinte, cred că descrierea unui 
sistem politico-economic specific ne va arăta numai limitele în 
care societatea respectivă poate să evolueze; nu ne va explica 
întreaga varietate de forme sociale și obiceiuri pe care ea le 
cuprinde. O explicație completă presupune o descriere a tre- 
cutului acelei societăți, cu atenție specială pentru aspectele 
sale unice și idiosincratice. 

Un ultim lucru care trebuie să fie menţionat în legătură cu un 
sistem politico-economic este acela că el există întotdeauna în 
interiorul unui anume sistem internaţional. În orice moment 
istoric pot exista mai multe sisteme internaţionale, ceea ce ce 
determină constituirea unei diviziuni internaționale a muncii și a 
unei rețele de schimb internaţională. Această rețea poate fi 
foarte largă și solidă, cum este actuala piață mondială capita- 
lista®, sau poate fi foarte fragilă și de importanță marginală pen- 
tru societatea în chestiune. Atunci când o societate devine mai 
puternică și le forțează pe cele care îi sunt vecine — sau le deter- 
mină într-un alt fel — să stabilească relații comerciale cu ea, 
putem spune că a fost creată o rețea internațională de schimb. 

Din perspectiva acestui studiu asupra României, câteva sis- 
teme internaționale sunt semnificative. A existat mai întâi 


6 Pentru conceptul de „sistem mondial” vezi Immanuel Wallerstein, The 


Modern World-System: Capitalist Agriculture and the Origins of the World- 
Economy in the Sixteenth Century (New York, Academic Press, 1974). 

rețeaua de drumuri comerciale europeano-orientală — trecând 
prin Orientul Apropiat — din Evul Mediu. A urmat apoi 
Imperiul Otoman, care a format un sistem internaţional dis- 
tinct; totuși, acest sistem s-a încadrat parțial în mai largul sis- 
tem mediteranean din secolele al XVI-lea și al XVII-lea (cred că 
reputaţia lui Braudel, considerat cel mai mare istoric francez 
de după război, se bazează în parte pe dovezile pe care le-a 
adus în sensul existenţei acestui sistem internaţional)”. În fine, 
a existat sistemul capitalist occidental, dominat de puterile 
industriale ale Europei occidentale din secolul al XIX-lea. 

Un sistem internaţional influențează o societate pe care o 
cuprinde prin faptul că stabilește valoarea produselor care pot 
fi exportate sau importate. El poate, de asemenea, să deter- 
mine natura surplusului ce este extras în acea societate, mai 
ales dacă posedă și puterea economică și politică de a obține 
acest surplus în propriul său beneficiu. Sistemele internaționale 
sunt „inelele“ despre care vorbește Nisbet atunci când expune 
regulile sale pentru studiul schimbării sociale. Orice sistem cu o 
mai mare amplitudine decât cea a unei singure societăţi influ- 
ențează societățile pe care le subintinde, chiar dacă își exercită 
această influență în mod diferențiat. Nu toate, dar o mare 
parte a transformărilor sociale sunt datorate influenţei unor sis- 
teme internaționale. Caracteristicile sistemelor internaţionale 
variază, ca și cele ale sistemelor politico-economice; ele sunt de 
mai multe feluri și prezintă mai multe moduri de diviziune a 
muncii — adică de „structură socială” la scară internaţională. 
Unele sisteme sunt mai slabe decât altele și pot fi de aceea 
absorbite de mai puternicii lor rivali; este ceea ce s-a întâmplat 
cu sistemul otoman în secolele al XVIII-lea și al XIX-lea. 

Sistemele internaționale nu sunt importante doar ca surse 
ale difuziunii tehnologice și culturale. În primul rând, ele sunt 
importante pentru că le impun societăților componente anu- 


7 Fernand Braudel, La Mediteranee et le monde méditeranéen à 
l'époque de Philippe ll, ed. ll (Paris, Armand Colin, 1966). 

mite modele economice si politice. Dar, ca si in cazul sis- 
temelor politico-economice, intre aceste limite este loc pentru 
o considerabilă variaţie. 

Tocmai existența sistemelor internaționale este cea care ne 
convinge de lipsa de validitate a celei mai mari parti a teoriei 
neo-evolutioniste. O societate ne-industrială, cu o anume 
tehnologie și cultură, va evolua diferit, după cum va fi inte- 
grată într-un sistem economic industrial modern sau, dim- 
potrivă, va fi prinsă în rețeaua unor societăți ne-industriale. Nu 
putem înțelege formele de evoluție fără referință la contextul 
internaţional și, pentru că acesta din urmă se schimbă încon- 
tinuu, teoria evoluționistă trebuie să facă apel la un misterios 
proces de „difuziune”. Această împrejurare semnalează însă 
eșecul teoriei pentru că ideile noi nu sunt adoptate în mod 
necesar în ritm regulat. Este important să înțelegem cum și de 
ce anumite arii economice devin dependente una de cealaltă 
și în ce fel această dependență generează schimbarea socială. 
Este foarte clar acum că, de exemplu, sistemul internațional 
capitalist și colonial al secolului al XIX-lea nu a dus la industri- 
alizarea colonizatilor, ci numai la cea a colonizatorilor. lar acest 
fenomen poate fi explicat numai de o teorie asupra efectelor 
subordonării în interiorul unei rețele de schimb cu caracter 
industrial și nu de o teorie a difuziunii?. 

Faptul că am oferit niște definiţii ale „sistemului politico- 
economic” și „sistemului mondial” nu implică, din partea mea, 
nici o intenţie de a construi o nouă teorie sau tipologie vala- 
bilă pentru întreaga lume. Intentionez doar să arăt de ce și în 


8 Această argumentare a devenit de curând foarte populară. Cea mai 
bună expunere succintă a fost făcută în lucrarea lui Andre Gunder Frank, 
„The Development of Underdevelopment”, republicat în Imperialism and 
Underdevelopment, ed. de Robert |. Rhodes (New York, Monthly Review 
Press, 1970), pp. 4-17. O expunere detaliată și foarte convingătoare poate 
fi citită în George L. Beckford, Persistent Poverty: Underdevelopment in 
Plantation Economies of the Third World (New York, Oxford University Press, 
1972). 

ce fel aceste definiţii sunt folositoare pentru a studia 
schimbările sociale din Valahia, între 1250 și 1917. Sper, de 
asemenea, să pot sugera câteva generalizări modeste valabile 
pentru alte societăți în care au existat aceleași tipuri de sis- 
teme politico-economice ca si în Valahia în perioada istorică 
respectivă. 

2 
VALAHIA 


Europa de Est prezinta un interes aparte pentru istoricii soci- 
etatii din mai multe motive. Cel mai important dintre ele este 
înapoierea istorică de lungă durată a celei mai mari parti a con- 
tinentului de la est de Germania, Boemia, Austria si Italia. Intre 
1500 si 1950, Europa occidentală, cu excepţia Iberiei si a Italiei 
de Sud, a depășit-o cu mult pe cea răsăriteană în privința nivelu- 
lui economic si, de asemenea, in privinta gradului de dezvoltare 
a statelor nationale. Decalajul fata de țările în curs de moder- 
nizare si industrializare a devenit vizibil in special in Europa de 
Sud-Est, regiune numită de obicei Balcani. Care sunt originile 
acestui decalaj? În ce măsură sunt ele endogene sau, dim- 
potrivă, exogene? În ce perioadă a istoriei s-au conturat dife- 
rentele dintre Europa răsăriteană si cea occidentală? 

O componentă esențială a acestei probleme este cea a ca- 
racterului societăților și economiilor agrare din Europa de Est. 
După 1500, Europa occidentală s-a desprins de sistemul feudal 
în cadrele căruia evoluase în Evul Mediu; un proces invers pare 
să fi avut loc în Răsărit, unde, după 1500, oamenii liberi au fot 
transformați în șerbi, iar aristocrația marilor proprietari de 
pământ a început să domine societatea. Istoria agrară ulte- 
rioară ne arată Europa de Est rămasă în urmă în ce privește 
nivelul de productivitate în acest domeniu, și zguduită apoi de 

mari crize ale economiei agrare in pragul secolului al XX-lea!. 
A apărut o clasă socială puternică, controlând cea mai mare 
parte a terenurilor, dacă nu chiar aproape totalitatea lor; sub 
stratul constituit de această elită s-a format o clasă de țărani 
săraci, Supra-aglomerati pe loturile de pământ, dependenți în 
mod irevocabil de marii latifundiari, dar și foarte inapoiati 
după criteriile nivelului de alfabetizare, al conștiinței naţionale 
și — cel mai grav — al competenţei tehnologice în agricultură. 

Este dificil să faci generalizări asupra întregii regiuni, și nu 
îmi propun să încerc aceasta. Există, de exemplu, diferențe 
enorme între istoria socială poloneză și cea rusă: într-adevăr, în 
timp ce statul polonez a decăzut, pentru a dispărea apoi de pe 
hartă, între secolele al XVI-lea și al XVIII-lea, statul rus s-a dez- 
voltat de la o mică unitate politică până la o mare putere mon- 
dială. Se constată și alte diferențe de dezvoltare semnificative 
în Europa de Est. Regiunile care au fost stăpânite de otomani 
pentru perioade îndelungate de timp au rămas mai înapoiate 
decât cele care nu au cunoscut cucerirea turcească; această 
diferență poate fi observată în interiorul unor state moderne 
ca lugoslavia’, din care o parte a fost inclusă în Imperiul 
Otoman pentru multă vreme, în timp ce alte parti au fost doar 
în mică măsură afectate de influența turcească. Există mari 
diferențe chiar în interiorul regiunilor stăpânite de otomani. 
Bulgaria a apărut ca stat independent fără să posede o aris- 
tocratie latifundiara indigenă; Romănia a devenit indepen- 


' Jerome Blum, „The Rise of Serfdom in Eastern Europe”, în The 
American Historical Review, LXII, no. 4, 1957, pp. 807-836; Doreen 
Warriner, „Some Controversial Issues in the History of Agrarian Europe”, în 
The Slavonic and East European Review, XXXII, no. 78, 1953, pp. 168-186; 
Doreen Warriner, Economics of Peasant Farming, ed. || (New York, Barnes & 
Noble, 1965). 

` Precizăm că aici, ca si în cazul altor câtorva referiri la actualitatea 
geopolitică a Europei, autorul se referă la situația din perioada când și-a ela- 
borat și publicat lucrarea. (N. tr.) 

denta cam în același timp, fiind condusă însă de o puternică 
aristocrație posesoare de pământ. 

Acest studiu se ocupă de o parte a Europei de Est, regiunea 
de sud a României — numită Valahia de străini, dar pe care 
românii înșiși o numesc Țara Românească. Există câteva 
motive serioase pentru a trata Valahia ca o unitate distinctă. 
Unul din ele este faptul că celelalte provincii ale României — 
Transilvania, Banatul, Moldova și Moldova sovietică (Basarabia) 
— au avut istorii diferite. Lucru adevărat în special în cazul 
Transilvaniei și Banatului, stăpânite de unguri cam din secolul 
al XII-lea până la 1918. Pe de altă parte, Moldova și Valahia au 
avut istorii mult mai ușor comparabile. Ambele provincii au 
fost în linii mari independente, de la formarea lor în secolele al 
XIII-lea și al al X!V-lea-lea până la intrarea sub stăpânire 
turcească în secolele al XV-lea și al XVI-lea. După această dată 
au avut evoluţii politice similare, unindu-se în cele din urmă 
într-un singur stat român la 1859. Dar, de la crearea sa până 
la 1859, Valahia a fost o unitate politică separată, ceea ce 
înseamnă că a fost o țară aparte de-a lungul celei mai mari 
parti a perioadei acoperite de această carte — din jurul lui 
1250 până la 1917. Dincolo de numeroasele similarități dintre 
Valahia și Moldova, există și un număr de diferenţe, iar dis- 
cutarea ambelor tari la un loc ar necesita dezvoltări conside- 
rabile referitoare la aceste diferente. Astfel de diferente tin 
însă mai degrabă de chestiuni de detaliu decât de problemele 
fundamentale, si de aceea cred că studierea celor două tari 
împreună ar aduce puţine câștiguri. Nu același lucru se poate 
spune despre Transilvania și Banat, care au urmat o cale de 
evoluție total diferită față de Valahia și Moldova, și de aceea 
trebuie studiate, pentru răstimpul 1250-1918, ca părți com- 
ponente ale Ungariei și, respectiv, Austro-Ungariei. 

Problemele pe care le ridică studiul istoriei sociale a Valahiei 
sunt, în general, cele pe care le întâlnim în istoria socială a 

Europei de Est; ele se centrează pe problema transformărilor 
societății agrare, care au dus la criza agrară din secolele al XIX-lea 
și al XX-lea. Chestiunea-cheie poate fi formulată simplu: cum a 
ajuns Valahia o regiune înapoiată economic, cu o problemă 
țărănească? Ea poate fi segmentată în câteva parti: cine erau 
țăranii și cum a luat ființă clasa țărănească? Cine erau nobilii” 
deținători de latifundii și cum s-a format această clasă socială? 
Cum s-a ajuns ca ei să-și exercite autoritatea asupra țăranilor? 
În ce măsură au fost relațiile dintre clasele agrare determinate 
de forțe externe și care a fost ponderea factorilor interni în 
procesul de evoluţie a societăţii valahe? Care au fost efectele 
dominaţiei otomane? Dar cele ale capitalismului occidental? În 
fine, cum s-a ajuns ca problema agrară să domine în aseme- 
nea măsură societatea și de ce rezolvarea ei este atât de difi- 
cilă încât, după treizeci de ani de comunism și industrializare 
intensivă, putem spune că ea este încă nesolutionata? 

Toate aceste întrebări ar putea fi abordate individual, dar o 
asemenea practică ar crea multe confuzii și, de fapt, ne-ar 
induce în eroare, pentru că ele sunt de fapt unite printr-un fir 
conducător. Acesta ne este indicat de analiza marxistă a isto- 
riei agrare est-europene. Foarte pe scurt, Marx și Engels au 
sugerat că motivele diferențelor dintre evoluțiile istorice ale 
Vestului și Estului european rezidă în faptul că partea de est a 
devenit, după 15002, o exportatoare de grâne, chiar în timp 
ce cealaltă parte a început să se industrializeze. În schimbul 
exporturilor sale de cereale, Europa de Est a importat din 
Occident produse manufacturate. Țăranii din Răsărit au fost 
transformați în șerbi de către moșieri, datorită penuriei de 

2 Eric J. Hobsbawm, Introducerea la Karl Marx: Pre-Capitalist Economic 
Formations (New York, International Publishers, 1965), pp. 55-56. 


” Cartea lui Daniel Chirot urmărește să stabilească relevanta generală a 
unor fenomene românești. Din acest motiv, am preferat ca în traducere să 


folosim termeni ca „principe“ (în original „prince”) sau „nobil” în locul ter- 
menilor tradiționali românești „domnitor” sau „boier“, cu excepția cazurilor 


când însuși autorul folosește cel din urmă termen. (N. tr.) 

forță de muncă si pentru că acesta era singurul mijloc de a 
mări surplusul de produse cerealiere destinate exportului. 
Astfel, în Est, venirea capitalismului a însemnat: (1) o „a doua 
iobăgie” (distinctă de „prima” iobăgie, clasică, a perioadei feu- 
dale); (2) un declin al vieții urbane și al meșteșugurilor; 
(3) regresiunea treptată către o viață rurală atomizată, similară 
celei din Occident în epoca medievală. Într-un anumit sens, 
deci, Europa de Est a devenit o colonie a Europei Occidentale. 

Această analiză pare să se verifice foarte bine pentru cazul 
polonez3. Nu tot atât de bine, însă, pentru Valahia. Dar ea ne 
poate ajuta foarte mult dacă este modificată astfel încât să 
tind cont de faptul că Valahia a intrat mai întâi în aria de domi- 
nație otomană, în perioada când era o economie predominant 
pastorală, și doar mai târziu a pătruns în piața capitalistă occi- 
dentală ca exportator de cereale. 

La vremea constituirii sale ca stat, Valahia a avut un sistem 
politico-economic pe care îl putem numi „comunitar-comer- 
cial”. Principala sursă de venituri a statului provenea nu din sur- 
plusul prelevat de la satele libere, cu o proprietate comună 
asupra pământului, ci din controlul exercitat asupra drumurilor 
comerciale internaţionale. Ca urmare a deplasării rutelor comer- 
ciale și a cuceririi otomane în secolele al XV-lea și al XVI-lea, 
Valahia s-a transformat într-o societate semi-colonială. 
Sistemul politico-economic protocolonial era caracterizat 
printr-o formă aparte de „a doua iobăgie”. Prin aceasta 
înțelegem că a avut loc o evoluţie către un tip de societate în 


3 Wittold Kula, Théorie économique du systéme féodal: pour un modele 
de l'économie polonaise, 16e-18e siècles (Paris și Haga, Mouton, 1970). 

” Termenul folosit de autor este „communal-trade political economy” 
(vezi mai jos, capitolul 3, pentru descrierea acestui tip de sistem politico-eco- 
nomic). Cuvântul „comunitar“ (în original „communal”) se referă la existența 
satelor devalmase, bazate pe proprietatea comună asupra pământului. Desi 
am tradus întotdeauna „communal village” prin „sat devălmaș” sau „obște 
sătească”, nu am putut folosi același procedeu pentru „communal-trade 
political economy”. (N. tr.) 

care surplusul este produs de o forță de muncă agrară servilă 
(ne-liberă), o parte semnificativă a sa fiind destinată comer- 
cializării în exterior, către o societate dominantă politic și eco- 
nomic. Forța de muncă servilă era controlată de o aristocrație 
a cărei putere se baza pe stăpânirea pământurilor. Satele 
libere, devălmașe, au dispărut. 

În secolul al XIX-lea, Valahia a fost deschisă pentru co- 
mertul occidental și eliberată de otomani. Ea a devenit atunci 
o societate colonială propriu-zisă, caracterizată de o formă ri- 
guros definită a șerbiei, țăranii cultivând acum cereale pentru 
exporturile spre Occident. Nobilii au devenit o clasă latifundi- 
ară autentică. Datorită creșterii populației, a dispărut nevoia 
de a dispune de forță de muncă înrobită, și astfel șerbii au fost 
eliberați. Dar controlul exercitat de moșieri asupra pământului 
și țăranilor s-a menținut, sistemul politico-economic de tip colo- 
nial rămânând intact până la Primul Război Mondial. 

Aceasta — adică originea și dezvoltarea unui sistem politi- 
co-economic colonial — este tema centrală a studiului de față. 
Cred că el poate arunca puțină lumină asupra multor altor 
societăţi coloniale, în special asupra celor care au dezvoltat sis- 
teme de muncă servilă — și orientate spre piață — în agricul- 
turăf. 


Geografia Valahiei 


Valahia este treimea sudică a României moderne5. Ea are o 
suprafață de 76 160 fe, putin mai mare decât cea a Republicii 


4 Daniel Chirot, „The Growth of the Market and Servile Labor Systems in 
Agriculture”, în The Journal of Social History, VIl (1975), pp. 67-80. 
Articolul trece în revistă o parte a bibliografiei ce se bazează pe ideea relaţiei 
dintre dezvoltarea pieţei și intensificarea unor forme de iobăgie sau sclavie. 

5 Pentru caracteristicile fizice ale Valahiei, vezi Anuarul statistic al 
Republicii Socialiste România, 1970 (București, Direcţia centrală de statistică, 
1970), pp. 21-60. 

Irlandei, dar putin mai mică decât cea a Austriei. De la est la 
vest măsoară 400 km, iar de la nord la sud în jur de 150. Clima 
este temperată, cu ierni relativ reci și veri fierbinți. În întinsa 
câmpie a Dunării, care ocupă cam jumătate din suprafața 
totală, ea posedă cel mai bun sol agricol din Balcani. La sud și 
est, granița este delimitată de Dunăre. La nord — cu excepția 
extremității estice — ea este trasată de Munţii Carpaţi. Granița 
de nord-est nu este bine delimitată. Doar un mic afluent al 
Dunării, Milcovul, puţin mai larg decât un pârâu, separă 
câmpia valahă de cea moldoveană. La vest, granița este for- 
mată de Carpaţi și Dunăre, care curge prin munți între Serbia 
și România. 

În Evul Mediu, Valahia era înconjurată de Banatul unguresc 
și de Transilvania ungurească la vest și la nord, de Moldova 
către nord-est, de Bulgaria (sub otomani din secolul al XIII-lea 
până la sfârșitul secolului al XIX-lea) la est și sud, și de Serbia 
(de asemenea sub otomani din secolul al al XIV-lea-lea până la 
începutul secolului al XIX-lea) la sud-vest. 

De-a lungul celei mai mari parti a istoriei Valahiei, singura 
graniță administrativă internă semnificativă a fost cea dintre 
Muntenia și Oltenia. Oltenia este treimea occidentală a 
Valahiei, separată de Muntenia prin râul Olt, ce străbate țara 
de la nord la sud. În secolul al XIX-lea, teritoriul era împărţit în 
șaptesprezece județe. În Oltenia, județele de câmpie erau Dolj 
și Romanați, iar cele de deal și munte Mehedinţi, Gorj și Vâlcea 
(de la vest la est). În Muntenia, judeţele de câmpie erau Olt, 
Teleorman, Vlașca, Ilfov (care cuprinde Bucureștiul), precum și 
cele de „stepă”, lalomita și Brăila. Judetele de deal și munte 
erau — de la vest la est — Argeș, Muscel, Dâmboviţa și 
Prahova. Două județe din nord-est, Buzău și Râmnicu-Sărat, 
aveau deopotrivă parti de deal și de câmpie, primul fiind situ- 
at în cea mai mare parte în zonă de deal, iar celălalt în cea mai 
mare parte la șes (din perspectiva acestui studiu, astfel de dis- 


30 


https://biblioteca-digitala.ro / https://www.iini.ro 


tinctii sunt semnificative pentru secolul al XIX-lea, când datele 
statistice au fost stabilite în funcție de judeţ). 

În secolul al XIX-lea, teritoriile dimprejurul Valahiei purtau 
cam aceleași denumiri ca și mai înainte; diferențele majore 
erau că teritoriul unguresc era acum stăpânit de Austria, iar 
Serbia și, mai târziu, Bulgaria au obţinut independenţa fata de 
turci. Valahia s-a unit cu Moldova în 1859, formând noul stat 
al României. În 1878, România și-a adăugat Dobrogea, terito- 
riul dintre Dunăre și Marea Neagră. Granițele ei au rămas apoi 
neschimbate până în 1918. 

Geografia Valahiei a determinat direcția mișcărilor de popu- 
latie și tipurile de agricultură practicate. Au existat patru zone. 
În nord, Munţii Carpaţi; mai la sud, dealurile și depresiunile 
sub-carpatice, regiunea cea mai populată a Valahiei până la 
sfârșitul secolului al XIX-lea; iar dincolo de dealuri, până la 
Dunăre — către sud și est — se întinde câmpia. Regiunile de 
munte și deal, precum și partea de vest a câmpiei au precipi- 
taţii relativ bogate; către sud-est, câmpia devine mai uscată, 
iar seceta apare periodic. Partea de sud-est a Valahiei este 
stepa Bărăganului, cândva locul de popas al migratorilor asi- 
atici; în secolul al XIX-lea ea forma practic o regiune de fron- 
tieră agricolă, deschisă pentru colonizări. 

Malul Dunării, care constituie cea de-a patra zonă agricolă 
a Valahiei, a fost pentru multă vreme populat mai dens decât 
câmpiile mai uscate situate în nordul și vestul fluviului. Peștele 
și pășunile au oferit surse de hrană pentru o populație seden- 
tară, chiar și atunci când stepa era dominată de nomazi®. Solul 


6 C. Rusenescu și D. Bugă, „Territorial distribution and growth of the 
population between the Carpatians and the Danube, in the 19th and 20th 
centuries”, in Revue roumaine de geologie, géophysique et géographie, 
seria geografie, X, no. 1 (1966), pp. 76-77; D. Bugă, „Repartiția geografică 
a așezărilor omenești dintre Carpaţi și Dunăre la jumătatea secolului 
al XIX-lea”, în Comunicări de geografie, VII (1969), pp. 183-196; E. de 
Martonne, La Valachie, essai de monographie géographique (Paris, Armand 
Colin, 1902), pp. 42-44. 

de la munte este putin roditor, chiar dacă are parte de pre- 
cipitatii; cel de la câmpie și stepă este bun, chiar dacă are pre- 
cipitatii insuficiente. Cele mai bune două zone agricole sunt 
cea din preajma Dunării și fâșia ce se întinde de la vest la est, 
situată între stepă și dealuri; ea este mai largă în Oltenia și în 
vestul Munteniei”. 

În timpul mileniului ce s-a scurs între retragerea legiunilor 
romane și constituirea unei formaţiuni politice independente, 
câmpia a fost ocupată în repetate rânduri de invadatori. Ei i-au 
obligat pe localnici să se retragă spre dealuri și munte. Așa se 
face că aceștia trăiau mai ales din creșterea animalelor și doar 
în al doilea rând din agricultura®. Când a început lungul pro- 
ces de migraţie spre sud și est, în câmpie, o parte din obi- 
ceiurile și modul de organizare ce se formaseră ca urmare a 
economiei de tip pastoral s-au schimbat, prin adaptare la noile 
condiţii de viață. Chiar și astăzi, rămân diferențe importante 
între diversele părți ale țării. De pildă, în anii comunismului, 
cooperativele agricole mari erau concentrate mai ales în zona 
de stepă, după cum tot aici s-au aflat, mai înainte, cele mai 
întinse latifundii; la munte, pământul nu a putut fi colectivizat, 
aici existând în continuare țărani independenţi, care și-au 
păstrat vechile obiceiuri în mai mare măsură decât oamenii de 
la șes. 


7 G. lonescu-Sisesti, „Agricultura României”, in Enciclopedia României, 
vol. Ili (București, Imprimeria națională, 1939), pp. 296-297. 

8 Potrivit unor teorii, valahii practicau iniţial exclusiv păstoritul; astfel de 
teorii sunt însă infirmate de date lingvistice și arheologice recente. Vezi 
N. Dunăre, ,,Interdependenta ocupatiilor tradiționale la români”, în Apulum, 
VII (1968), pp. 529-550. 

NATURA DUALA A SISTEMULUI 
POLITICO-ECONOMIC DE TIP 
»COMUNITAR-COMERCIAL” (1250-1500) 


„Modul de producţie asiatic” a făcut obiectul unor indelun- 
gate discutii’. Încă de la Marx, conceptul a păstrat însă o anu- 
mită ambiguitate. Pe de o parte, „producţia de tip asiatic” este 
caracterizată prin referire la comunități rurale independente și 
auto-suficiente economic, in care nu exista proprietate privată 
asupra pământului și care se apropiau deci de condiţia comu- 
nismului primitiv. Potrivit acestei concepții, autoritatea de stat, 
localizată mai ales în orașele-reședință princiară, se supra- 
punea peste economia „reală”, cu caracter rural. Ea avea un 
caracter superficial și era predispusă să se prăbușească relativ 
ușor, lăsând însă practic neatinsă lumea închisă în sine și 
neschimbătoare a satului (Marx avea în vedere mai ales India 
Mogulilor2). Pe de altă parte, cei mai multi istorici au accentu- 


1 Vezi în special Karl A. Wittfogel, Oriental Despotism: A Comparative 
Study of Total Power (New Haven, Yale University Press, 1957); numeroase 
articole in revista La Pensée, in special numerele 114 (1964), 117 (1964), 
122 (1965), 127 (1966), 138 (1968) si 144 (1969); Eric J Hobsbawm, Karl 
Marx: Pre-Capitalist Economic Formations (New York, International 
Publishers, 1965); si Geoge Lichtheim, ,Marx and the «Asiatic Mode of 
Production»”, in Karl Marx, ed. de Tom Bottomore (Englewood Cliffs, N. J., 
Prentice-Hall, 1973), pp. 151-171. 

2 Hobsbawm, Karl Marx: Formations, pp. 33-36. 

at puterea extrem de mare a statului, cât si rolul său în 
întreținerea sistemului de irigații și au afirmat că proprietatea 
era comună pentru că aparţinea în întregime statului și nu 
comunităţilor rurale. Ei au insistat și asupra caracterului 
despotic și foarte centralizat al întregii structuri politice (ve- 
chiul Egipt se conformează acestei descrieri)?. 

Contradictia dintre cele două descrieri ale „modului de pro- 
ductie asiatic” este atât de mare încât C. Coquery-Vidrovich a 
încercat să rezolve problema prin identificarea unui nou „mod 
de producţie”, cel „african”. Marile state africane pre-coloniale 
nu aveau rețele centralizate de irigaţii; după toate aparențele, 
statele — deși bogate și puternice — nu controlau foarte 
îndeaproape comunităţile sătești. Cele din urmă erau relativ 
autarhice și bazate pe proprietatea comună, intretinand legături 
sporadice între ele sau cu autoritatea de stat. Statele, ca atare, 
își datorau existența în special controlului pe care îl exercitau 
asupra drumurilor comerciale internaţionale“. Dacă abandonăm 
termenul „mod de producţie” și referirea la varietățile „asiatic“ 
și „african”, ideea poate fi re-interpretată pentru a defini un tip 
de sistem politico-economic ce a fost destul de răspândit in isto- 
rie. Statul valah timpuriu a fost caracterizat prin ceea ce putem 
numi un sistem politico-economic „comunitar-comercial”. 

O structură de acest fel poate fi caracterizată prin 
următoarele: 


(1) Există un stat care impune un tribut populaţiei 
rurale. 

(2) Acest tribut este, totuși, de valoare redusă, iar statul 
„Plutește” deasupra populației rurale, interferând foarte 
putin cu viata comunității sătești. 

3 Aspect accentuat de Wittfogel și majoritatea celorlalți interpreţi, în spe- 
cial Plehanov. Vezi Samuel H. Baron, Plekhanov, the Father of Russian 
Marxism (Stanford, Stanford University Press, 1963). 


4 C. Coquery-Vidrovitch, „Recherches sur un mode de production 
africain”, in La Pensée, 144 (1969), pp. 61-78. 

4 
(3) Principala sursă de venituri pentru stat este reprezen- 


tată de impozitele asupra comerțului. Acest comerț se 
bazează în principal pe articole de lux ce se află în tranzit 
prin teritoriul controlat de stat sau pe mărfuri relativ rare și 
scumpe, cele din urmă produse extractive ce provin din 
chiar teritoriul statului. În acest ultim caz, activităţile extrac- 
tive necesită un volum de muncă relativ redus din partea 
populaţiei locale. Dacă ar fi altfel, un alt mod de producţie 
ar lua ființă — unul care necesită mobilizarea în masă a 
forței de muncă de către stat. 

(4) Satele continuă să își desfășoare existenţa în condiții 
care aproximează „comunismul primitiv”. Ele se bazează pe 
proprietatea comună, sau de tip tribal, comunitatea 
sătească fiind relativ autarhică și închisă fata de lumea exte- 
rioară. 

(5) Diferentierea socială este pronunţată la nivelele 
superioare ale aparatului de stat, care deține monopolul 
asupra colectării tributului și asupra impozitării comerţului. 
Elita conducătoare, șeful statului și curtea sa de nobili sunt 
astfel, în primul rând, colectori de tributuri și taxe, mai 
putin latifundiari sau mari proprietari de sclavi. Ei pot 
deține o suprafață de pământ, precum și un număr de 
sclavi sau șerbi, în scopul satisfacerii nevoilor imediate de 
hrană sau chiar pentru a produce un anume volum de 
mărfuri comercializabile; totuși, pământul, sclavii sau șerbii 
pe care îi deţin reprezintă doar o mică parte din ansamblul 
teritoriului sau al populației. În mod firesc, elita este 
redutabilă din punct de vedere militar, pentru a-și putea 
asigura monopolul asupra comerțului și tributului — însăși 
existența sa depinzând de aceasta. 

(6) În comunităţile sătești, pe de altă parte, societatea 
este relativ nediferentiata și străină de viata politică, de 
asemenea ne-implicată direct în viata economică a statului. 

(7) Această situaţie nu trebuie confundată cu cea a 
„statului hidraulic” descris de Wittfogel, în care statul con- 
trolează populația rurală în mod efectiv și contribuie în 
mod decisiv la organizarea economiei agrare’. Și nu trebuie 
confundată nici cu cea a economiei sclavagiste, în care elita 
trebuie să reducă la sclavie o parte considerabilă a popu- 
latiei pentru a produce un surplus economic substantial®. În 
fine, nu trebuie confundată nici cu feudalismul, în care 
statul este descentralizat și nobilimea stăpânește în mod 
direct satele și populația rurală. Statul comercial pur este în 
același timp mai centralizat și mai superficial decât statul 
feudal’. 


in fapt, hinterlandul rural controlat de asemenea state 
poate să nu fie ocupat în întregime de sate devălmașe. Unele 
sate, în apropierea orașelor principale, pot fi deţinute de stat 
sau de funcţionarii acestuia. O parte a populaţiei poate să nu 
fie constituită din agricultori, ci din nomazi sau vânători- 
culegători. În interiorul unui stat comercial pot coexista mo- 
dele culturale și economice variate. Caracteristica esenţială 
este aceea că hinterlandul rural nu este direct implicat în viața 
economică a statului, care cuprinde o societate duală, com- 
pusă, pe de o parte, din orașe și structura politică, și, pe de 
altă parte, din restul populaţiei. Deși satele valahe medievale 
aveau un caracter devălmaș, ar fi greșit să vedem în aceasta o 
caracteristică a sistemului politico-economic existent, dacă nu 
folosim o definiție foarte largă a „comunismului primitiv”. El 


5 Wittfogel, Oriental Despotism. 

6 De exemplu, în Grecia antică. Vezi M. |. Finley, „Was Greek Civilization 
Based on Slave Labor?”, în The Slave Economies: Historical and Theoretical 
Perspectives, ed. de Eugene D. Genovese (New York, Wiley, 1973), vol. |, 
pp. 19-45. 

7 Vezi Marc Bloch, Feudal Society (Chicago, University of Chicago Press, 
1961), pp. 441-447. 

cuprindea diverse tipuri de societăți rurale relativ autarhice, ne- 
implicate direct în comerțul cu străinătatea și lipsite de dife- 
rentieri de clasă (prin aceasta înțelegem absența straturilor 
sociale inegale ca forță economică, nu lipsa completă a divi- 
ziunii muncii). Chiar în cazurile când tributul era important 
pentru menținerea structurii de stat, el nu reprezenta o povară 
grea pentru comunitățile rurale și nu afecta independenţa lor 
fata de stat. 

Cateva exemple ale acestui tip de stat dual sunt imperiile 
Sudanului occidental — Ghana, Mali, Songhay si Kanem- 
Bornu® — , Imperiul Khazar dintre Marea Caspică și Volga?, 
Laosul din secolele XIV-XVII'C si, probabil, statele-oras maiașe 
din Yucatan!!. De-a lungul celei mai mari părţi a istoriei sale, 
Cartagina a fost probabil un alt exemplu de astfel de sistem 
politico-economic!2. Și alte exemple, pentru care însă docu- 
mentatia este mult mai săracă, par să se conformeze acestui 
model. Astfel, se pare că statul varegilor din Rusia era și el de 
acest fel!3, la fel ca și statul Funan, pre-khmer, din Vietnam si 


8 Daniel Chirot, „Urban and Rural Economies in the Western Sudan: Birni 
N'Konni and Its Hinterland”, în Cahiers d'études africaines, 4 (1968), pp. 
547-550; Ç. Coquery-Vidrovitch, „Recherches sur un mode”, în La Pensée, 
144, p. 64. 

9 René Grousset, L'Empire des steppes (Paris, Payot, 1960), 
pp. 236-238. 

10 Keo Manivanna, „Aspects socio-économiques du Laos medieval”, în 
La Pensée, 138 (1968), pp. 56-70. 

1! Anne C. Chapman, „Port of Trade Enclaves in Aztec and Maya 
Civilizations”, in Trade and Market in the Early Empires, ed. de Karl Polanyi, 
Conrad M. Arensberg si Harry W. Pearson (New York, Free Pres, 1957), 
pp. 131-133. 

12 Raymond Bloch, „Rome et l'Italie des origines aux guerres puniques”, 
in Histoire Universelle, ed. de R. Grousset si E. G. Léonard (Paris, Gallimard, 
1956), vol. |, pp. 890-892. Acest fapt este indicat de obicei ca o explicaţie 
a înfrângerii Cartaginei în primul război punic. Cartagina nu a luptat pentru 
a apăra un teritoriu, ci pentru a-și menţine controlul asupra rutelor comer- 
ciale, fiind însă incapabilă să susțină un război imperialist de lungă durată. 

13 jerome Blum, Lord and Peasant in Russia from the Ninth to the 
Nineteenth Century (New York, Atheneum, 1964), pp. 2-21. 

sudul Cambodgiei'4, sau state arabe, pre-islamice, ca Palmyra 
si, mai târziu, Mecca'®, si încă multe altele. Societăţile 
menționate mai sus au fost foarte diferite, dar au împărtășit 
două trăsături comune: statul se menținea, în toate cazurile, 
prin controlul și impozitarea comerțului de mare distanţă și 
exercita un control superficial asupra unei populaţii care ocupa 
o poziție periferică în raport cu activitățile comerciale și nu îi 
furniza resurse vitale. Atâta timp cât furniza tributul cerut și nu 
impieta asupra activităților comerciale, populaţia nu constituia 
o preocupare pentru puterea de stat. Unele dintre aceste so- 
cietăți erau exportatoare de sclavi, dar chiar în aceste cazuri 
majoritatea populaţiei nu era redusă la sclavie. Statul captura 
sclavi prin raiduri militare în exterior sau raiduri sporadice în 
interiorul granițelor, în timpul acţiunilor de colectare a tributu- 
lui. Nu forța de muncă a sclavilor era considerată importantă, 
ci valoarea lor ca bunuri de schimb, în același fel ca produsele 
agricole sau miniere. 

Unele dintre aceste state, numite de Polanyi „porturi co- 
merciale”, nici măcar nu controlau un hinterland. Ele nu erau 
altceva decât orașe comerciale, care prezentau o importanță 
suficient de mare în această calitate pentru statele învecinate 
încât cele din urmă le respectau independența, lăsându-le să 
își îndeplinească funcţia vitală. Astfel de „porturi comerciale” 
au existat in America Centrală precolumbiană, pe coasta occi- 
dentală a Africii din secolul al XVI-lea până în secolul al XIX-lea 
și pe țărmurile răsăriteane ale Mediteranei în Antichitate, în 


14 Christofer Pym, The Ancient Civilization of Angkor (New York, 
Mentor, 1968), p. 28. Istoricul sovietic L. Sedov crede că succesorul 
Funanului, statul Angkor al khmerilor, a devenit o „societate hidraulică” în 
secolul al IX-lea, extinzandu-si stăpânirea asupra satelor și dezvoltând o 
economie bazată pe cultivarea orezului, printr-un sistem de irigații de mari 
dimensiuni. Vezi L. Sedov, „La societe angkorienne et le probleme du mode 
de production asiatique”, în La Pensée, 138 (1968), pp. 71-84. 

15 Bernard Lewis, The Arabs in History (New York, Harper Torchbooks, 
1966), pp. 27-28 și 34-35. 

Golful Persic, în oazele Saharei în Evul Mediu si, fără îndoială, 
în multe alte regiuni ale lumiit. Ca multe alte state comerciale 
menţionate mai sus, ele se dezvoltau cu succes mai ales 
atunci când legau între ele, ca intermediari, două sau mai 
multe societăți bogate care intretineau relații comerciale. Ca 
atare, nu conta prea mult suprafaţa teritoriului sau mărimea 
populaţiei. Articolele de comerţ puteau fi sclavii, mirodeniile, 
aurul, pieile, tesdturile, sarea și multe altele. 

Marele imperiu maritim portughez din Asia poate fi privit 
ca o extindere la scară gigantică a acestui tip de sistem politi- 
co-economic. Succesul Portugaliei s-a datorat faptului că a 
reușit să preia drumurile comerciale controlate de mai multe 
orașe-porturi din Oceanul Indian!'7. Venetia și Genova au 
aparținut și ele aceleiași categorii, fapt dovedit de tendinţa pe 
care au manifestat-o întotdeauna de a-și asigura privilegii co- 
merciale în diverse regiuni și a stabili enclave comerciale mai 
degrabă decât de a-și extinde teritoriul!8. 


Sistemul politico-economic originar al Valahiei 


Cu exemplele anterioare în minte putem înțelege mai bine 
unele aspecte caracteristice ale istoriei sociale a Valahiei, prin 
raportare la opinia comună a multor istorici români potrivit 
căreia Valahia și Moldova medievală pot fi descrise ca societăți 
„feudale”. 

Pentru a prezenta un tablou complet al acestui sistem 
politico-economic trebuie să luăm în considerare organizarea 


16 Vezi diversele articole din Polanyi et al., Trade and Market. 

1 C. R. Boxer, Four Centuries of Portugese Expansion, 1415-1815 
(Berkeley și Los Angeles, University of California Press, 1972). 

18 Fernand Braudel, La Méditerranée et le monde méditerrannéen à 
I'6poque de Philippe II, ed. I (Paris, Armand Colin, 1966), vol. |, 
pp. 312-315. 


39 


https://biblioteca-digitala.ro / https://www.iini.ro 


satelor, geneza nobilimii și a statului, precum și rolul 
comerţului. Folosindu-ne și de modelul general, va fi 
posibil apoi să identificăm forțele care au distrus statul „comu- 
nitar-comercial” și au creat un alt tip de societate în secolul 
al XVI-lea. 

Începuturile Valahiei sunt acoperite de un strat de mituri 
pseudoistorice, susținut de o documentaţie foarte fragmen- 
tară (cum ar fi, de exemplu, câteva cuvinte împrăștiate prin 
documentele bizantine), astfel încât nu se pot spune multe 
lucruri cu certitudine. Tot ce se știe este că o populație pas- 
torală de limbă romanică a supraviețuit în Carpaţi de-a lungul 
a zece secole de stăpâniri străine succesive: ale germanicilor, 
hunilor, avarilor, bulgarilor, maghiarilor, pecenegilor, cumanilor 
și mongolilor!?. Supravietuirea acestei populaţii — cu putin 
amestec slav care e ușor de recunoscut în limba română — s-a 
datorat faptului că teritoriul a fost controlat de state care, deși 
colectau un tribut și prelevau anumite impozite de la 
populație, se bazau mai ales pe impozitarea comerţului, a pes- 
cuitului și a minelor de sare, fără să se implice în mod decisiv 
în viata comunităţilor rurale. Strângerea tributului — si nu pro- 
prietatea nemijlocită asupra pământului sau controlul direct al 
populaţiei — reprezenta scopul suprem al acestui tip de stat. 
Conducătorii se schimbau, însă dedesubtul structurilor imperi- 
ale de mare întindere, dar de mică adâncime rămânea, 
neschimbată, societatea țărănească pastorală20. În această 
vreme?! singuri slavii, organizaţi ei înșiși în mici comunități 


19 O istorie a tuturor acestor popoare migratoare care au urmat ger- 
manicilor in Grousset, L'Empire, pp. 226-242 și 468-486. 

20 Henri H. Stahl, Studii de sociologie istorică (București, Editura 
Științifică, 1972), pp. 5-62. 

21 Despre vlahii acestei epoci, viata lor economică și influenţele latine si, 
respectiv, slave asupra limbii lor, vezi articolul neobișnuit de clar al lui 
N. Dunăre, ,,|nterdependenta ocupatiilor tradiționale la români”, în Apulum, 
VII (1968), pp. 529-550. 

țărănești, s-au stabilit în zonă în număr suficient de mare pen- 
tru a putea influenţa limba și obiceiurile populației rurale??. 

Satele erau devălmașe, ceea ce înseamnă că pământul nu 
era deținut în proprietate privată, cu excepţia locului de casă 
și al unei mici grădini. El era disponibil pentru toți membrii 
comunităţii, după nevoi. Agricultura care se practica era limi- 
tată la satisfacerea câtorva necesități de bază. Principala 
resursă economică o constituiau animalele, împreună cu pro- 
dusele pădurii (miere, ceară și lemn); pășunile și pădurea erau 
deținute în comun. Satele erau organizate în confederații al 
căror rol principal era de a interveni în disputele asupra 
pământului dintre comunități. 


Dovezi documentare despre existența 

vechilor sate devălmașe 

Printr-un noroc, ne putem forma o idee despre organizarea 
socială a acestor sate devălmașe datorită faptului că unele din- 
tre ele au supraviețuit până în secolul al XIX-lea și chiar în se- 
colul al XX-lea, putând fi astfel studiate de sociologi. În satele 
de acest fel din Vrancea (în sud-vestul Moldovei, la granița cu 
Valahia), regula era ca întreg pământul satului, cu excepția 
livezilor, a viilor și a locurilor de casă, să poată fi folosit după 
voie de toți membrii satului respectiv, dar niciodată de cei din 


22 Data convertirii la creștinism a acestei populații nu se cunoaște cu pre- 
cizie. Dar știm cu siguranță că la 1234 ei erau creștini ortodocși. O bulă 
papală din acel an spune că în teritoriul cumanilor trăiesc oameni numiţi 
„Walati” care au primit sacramentele de la „pseudo-episcopi de rit grecesc”; 
citată în Andrei Oțetea, „La formation des états féodaux roumains”, în 
Nouvelles études d'histoire (Bucarest, Academie Roumaine, 1965), vol. |, 
pp. 95. Vezi și B. Câmpina, „Le probleme de l'apparition des états feodaux 
roumains”, în Nouvelles études, vol. |, pp. 147. Pentru istoria Primului 
Imperiu Bulgar, vezi Stephen Runciman, A History of the First Bulgarian 
Empire (Londra, G. Bell and Son, 1930). 

afară. O familie se putea folosi de orice teren defrișat atâta 
timp cât avea nevoie, dar, o dată ce înceta să îl mai folosească, 
el revenea comunității. Pădurile și pășunile erau folosite în 
comun. 

În perioada când a fost studiată regiunea Vrancei, 
instituțiile satului devălmaș erau în decădere, dar încă suficient 
de clar individualizate?3. Ele decăzuseră datorită creșterii popu- 
latiei și schimbărilor economice. Densitatea mai mare a locuito- 
rilor și trecerea de la o economie predominant pastorală la una 
predominant agricolă a dat naștere disputelor în legătură cu 
folosirea pământului, pe măsură ce cultivarea alternativă a 
terenurilor, practicată în trecut, lăsa locul unei cultivări perma- 
nente. O altă cauză care a provocat decăderea a fost intruzi- 
unea lumii din afară. Iniţial, regiunea Vrancea trebuia să 
plătească un impozit comun către principii Moldovei. În secolul 
al XIX-lea, câţiva nobili și un număr de mânăstiri au revendicat 
drepturi asupra teritoriului, pretinzând taxe în folosul propriu. 
Pentru a se apăra, vrâncenii au strâns bani pentru a purta pro- 
cese, având în cele din urmă câștig de cauză. În această 
acțiune însă unii indivizi au contribuit cu sume mai mari de 
bani, ei revendicând apoi suprafețe mai mari de pământ spre 
folosință. Apoi, la sfârșitul secolului al XIX-lea și începutul celui 
următor, cheresteaua a devenit o marfă profitabilă, iar unii 
vrânceni au început să abuzeze de dreptul de exploatare în 
comun a pădurilor, defrișând o mare parte a zonei?€. 


23 Cea mai bună lucrare despre satele devălmașe — deși din unele puncte 
de vedere controversată — este Henri H. Stahl, Contributii la studiul satelor 
devălmașe românești, 3 volume (București, Editura Academiei, 1958-1965). 
O versiune sintetică a apărut în franceză: Henri H. Stahl, Les anciennes com- 
munautes villageoises roumaines (Bucarest-Paris, Academie roumaine-C. N. 
R. S., 1969). 

24 Henri H. Stahl, Nerej, un village d'une région archaique (Bucarest, 
Institut de sciences sociales de Roumanie, 1940), vol. |, pp. 225-378. 

Există indicii că forma de organizare existentă in Vrancea în 
secolul al XIX-lea nu constituia o noutate, căci, în 1716, 
Dimitrie Cantemir, fost principe al Moldovei care trăia la acea 
vreme în Rusia, scria despre ea ca și când existase încă de la 
începuturile principatului. El se referă la Vrancea și la alte două 
regiuni similare în a sa Descriere a Moldovei. 


A doua republică în Moldova, mai mică însă, este 
Vrancea în ţinutul Putnei, aproape de hotarul cu Valahia, 
înconjurată de pretutindeni de munţi sălbatici. Are 
douăsprezece sate, numără două mii de gospodării și, la fel 
ca și Câmpulungul, multumindu-se numai cu păstoritul 
oilor, nu cunoaște plugul. Tot așa, locuitorii plătesc domnu- 
lui în fiecare an un anumit bir hotărât, dar altminteri se 
conduc după legile lor și nu primesc nicicum porunci sau 
judecători de la domn?5. 


Cantemir exagerează probabil atunci când vorbește despre 
independența Vrancei, deoarece știm că exista un funcţionar 
de stat, numit „vornic al Vrancei”, care acționa ca principalul 
agent fiscal al principelui în acea regiune. Este posibil ca 
această funcţie să fi fost deţinută cândva de un conducător 
local, dar este sigur că ea fusese preluată de stat în epoca lui 
Cantemir. În plus, statul acţiona acolo ca autoritatea 
judecătorească supremă26. 

A reprezentat oare acest tip de societate, care mai 
supravietuia în locuri izolate în secolul al XIX-lea, regula ge- 
nerală în Valahia secolelor XIII-XVI? Mai multe fapte su- 
gerează un răspuns afirmativ. 

25 Citat în Contrasts in Emerging Societies, ed. de Doreen Warriner 
(Bloomington, Ind., Indiana University Press, 1965), p. 129. [Nota 
traducătorului: In această ediție am reprodus textul lui Dimitrie Cantemir din 
Descrierea Moldovei, trad. de Gh. Guţu, București, Editura Academiei, 1973, 


p. 303.) 
26 Stahl, Nerej, p. 227. 

În timpul istoriei sale timpurii, Valahia a fost o tara locuită 
mai ales în regiunile de deal și de munte. De altfel, numele de 
„Muntenia“ (folosit pentru a desemna partea răsăriteană a 
principatului) înseamnă „țara muntoasă”. Primele capitale au 
fost Curtea de Argeș și Câmpulung — nu același Câmpulung 
pe care îl menționează Cantemir și care se află în nordul 
Moldovei, ci cel situat în munții Valahiei. De-abia în secolul al 
XV-lea capitala a fost mutată, mai întâi la Târgoviște, la limita 
munţilor, apoi, în secolul al XVI-lea, la Bucuresti, in câmpie”. 
După cum am spus mai devreme, locuitorii erau în această 
perioadă predominant păstori. Deși se deplasau la câmpie în 
fiecare an, în lunile de iarnă, ducându-și turmele spre pășunile 
situate de-a lungul Dunării, satele lor se aflau în regiunea mai 
ferită, de deal și de munte, unde se puteau ascunde de 
numeroșii invadatori ce se revărsau asupra Valahiei?8. 

Și astăzi mai pot fi găsite vechi borne de hotar care deli- 
mitau cândva teritoriile satelor. Primele documente care 
menţionează împărțirea pământului între sate datează din se- 
colul al XIV-lea, ele spunând că aceste diviziuni teritoriale 
există din vremuri imemoriale. Pentru că trasarea si 
menţinerea acestor granite dintre sate era una dintre cele mai 
importante atribuţii ale adunării sătenilor vrânceni și pentru că 
astfel de granite au fost stabilite în Valahia înainte de înte- 
meierea statului, putem trage concluzia că sate devălmașe de 
acest fel, care își apărau drepturile asupra terenurilor de 
pășunat, au existat în Valahia cel puțin din secolul al XIII-lea, 
dacă nu chiar dinainte??. 


27 P, P, Panaitescu, Interpretări românesti (București, Editura Universul, 
1947), pp. 222-223. 

28 În secolele al VI-lea și al VII-lea avarii, apoi, în secolele al VIII-lea și al 
IX-lea bulgarii, în secolul al X-lea ungurii, în secolul al XI-lea pecenegii, în se- 
colul al XII-lea cumanii și în secolul al XIII-lea mongolii (tătarii), apoi, din se- 
colul al XIV-lea până în secolul al XIX-lea, raiduri periodice ale turcilor. 

29 Stahl, Les anciennes communautés, pp. 32-35. 

Împărțirea pământului în loturi private în interiorul satelor 
este mai recentă. Cele mai multe astfel de împărțiri s-au făcut 
în secolele al XVI-lea, al XVII-lea și al XVIII-lea30, iar în unele 
regiuni ele se mai făceau încă în secolul al XIX-lea3!. Faptul că 
sunt atât de recente vine în sprijinul presupunerii că satele 
erau la origine bazate pe proprietatea comună. 

Există astfel patru mari indicii care sugerează că satele vala- 
he aveau la origine un caracter devălmaș: 

(1) Rămășițele instituțiilor satului devălmaș descoperite 
în Vrancea și autonomia relativă a Vrancei față de statul 
Moldovei. 

(2) Faptul că, în secolele XIII-XVI, Valahia avea o popu- 
latie predominant pastorală concentrată la deal și la munte, 
la fel ca Vrancea în secolul al XIX-lea. 

(3) Urmele existenţei unor federaţii de sate încă înainte 
de formarea statului în secolul al XIII-lea, care sugerează că 
au existat anumite instituţii, asemănătoare celor din 
Vrancea, care reglementau împărțirea pământului între 
sate 

(4) Împărțirea pământului satelor între familii a avut loc 
abia în secolele XVI- XIX. 

O dată ce am stabilit care era caracterul satelor din Valahia 
în primele secole de existență a statului, putem acum să exa- 
minăm relațiile dintre aceste comunităţi și instituţiile de stat, 
principe și nobilime. 

Potrivit documentelor existente care datează din a doua 
jumătate a secolului al XIV-lea, statul impunea un impozit în pro- 
duse asupra comunităţilor sătești, ai căror membri aveau o răs- 
pundere colectivă pentru plata acestor taxe. Impozitul includea o 
dijmă în cereale, vin, zarzavaturi și fructe. Dar, asa cum se poate 


3° Constantin Giurescu, Studii de istorie socială (București, Editura 


Universul, 1943), p. 253. 
31 Stahl, Contribuţii, vol. II, pp. 321-341. 

presupune, fiind vorba de o economie pastorală, dările erau 
plătite mai ales în animale, în primul rând oi (și lână), porci, vite 
și bivoli. Produsele pădurii erau și ele importante — mai ales miere 
și ceară de la albine, dar și lemn de foc și cherestea. Peștele și 
fânul puteau și ele să facă parte din bunurile astfel colectate. 

Comunitățile sătești puteau fi solicitate să ia parte la acțiuni 
războinice (dacă dețineau arme), la construcţia fortificațiilor și 
a drumurilor. Din ele se recruta poliția locală, însărcinată cu 
paza drumurilor, și tot ele erau obligate să furnizeze mijloace 
de transport și hrană pentru funcţionarii statului atunci când 
se aflau în misiune în acea regiune. În unele cazuri, comu- 
nitatile trebuiau să întrețină morile și iazurile principelui, să 
aprovizioneze cu vânat reședința acestuia si să îngrijească ani- 
malele principelui (oi, vite sau cai), atunci când era nevoie. 
Câteva sate aflate în apropierea minelor de sare trebuiau să le 
furnizeze acestora muncitori?2. 

Încă din vremea întemeierii statului, principele putea trans- 
fera dreptul de a colecta unele impozite nobililor și mânăstirilor; 
astfel de „daruri”, care erau de fapt cumpărări sau închirieri, 
sunt descrise de numeroase documente. Mulţi istorici români au 
văzut în ele dovada existenței unor drepturi senioriale asupra 
satelor33; în realitate, însă, aceste „daruri” erau revocabile și 
cuprindeau doar o parte a dărilor revendicate de stat. Doar mai 


32 Stahl, Les anciennes communautés, pp. 167-169. 

33 Cei mai importanți partizani ai teoriei proprietăţii senioriale asupra 
satelor din Valahia si Moldova au fost Giurescu — Studii —, loan C. Filitti, — 
Proprietatea solului in Principatele Române până la 1864 (București, 
Fundatiunea Regele Ferdinand |, 193?) — și istoricii mai recenți, Andrei Oțetea 
și Barbu Câmpina (vezi articolele citate la nota 38). Discutia s-a purtat în jurul 
problemei dacă statul valah timpuriu era „feudal” sau nu si dacă la acea 
vreme dominau satele libere sau țăranii șerbi, legați de moșie. Problema 
rămâne în continuare controversată. Nu numai Stahl, pe ale cărui lucrări mă 
bazez îndeosebi, dar și alți istorici cred că sătenii erau la origine liberi, nobilii 
având o putere foarte redusă asupra lor. Vezi Radu Rosetti, Pământul, sătenii 
si stâpânii in Moldova (București, Socec, 1907); Marcel Emerit, Les paysans 
roumains depuis le traité d'Adrianople jusqu'ă la libération des terres (Paris, 

târziu, începând din secolul al XV-lea si mai ales din al XVI-lea, a 
fost acordat unor nobili sau mânăstiri dreptul de a strânge 
impozitele datorate statului de anumite comunități sătești în 
integralitatea lor?4. Aceste „daruri” se refereau doar la dreptul 
de a colecta dările și nu implicau drepturi asupra pământului sa- 
tului, iar atunci când erau cumpărate de boieri sau mânăstiri, 
preţul era foarte scăzut. În secolul al XV-lea, acest pret nu era 
mai mare decât acela plătit pentru unul sau doi sclavi țigani. Și 
aceasta pentru că impozitele însele erau foarte mici?°. 


Nobilii 


Originile nobilimii sunt neclare și controversate. Nicolae 
lorga, cel mai cunoscut istoric român, credea că nobilimea a 
fost la origine o clasă administrativă creată de principi. Deși 
această teorie este consonantă cu ideea unui stat care se 
suprapunea unor comunități sătești libere (idee în care și lorga 
credea), unele indicii sugerează că lucrurile nu au fost atât de 
simple3€. in mod previzibil, cei care consideră că nobilimea a 
fost la origine o elită administrativă cred, de asemenea, și că 
ea nu era posesoare de pământ, deci că satele erau libere. 

Dimitrie Cantemir spunea că în rândurile nobilimii 
moldovene se numărau funcţionari ai curții princiare, „cava- 
leri”, care primeau pământ de la principe în schimbul serviciu- 
lui militar; și alte grupuri mai putin importante, inclusiv descen- 


Recueil Sirey, 1937); vezi și acceptarea recentă a acestei teze în Ștefan 
Ștefănescu, ,Consideratiuni asupra termenilor «vlah» și «rumân» pe baza 
documentelor interne ale Țării Românești din veacurile XIV-XVII”, în Studii si 
materiale de istorie medie, 5 volume (București, Editura Academiei, 1956- 
1962), vol. IV (1960), p. 75 (citat de aici înainte ca S.M./.M.). 

34 Stahl, Les anciennes communautés, pp. 170-172 si 175-176. 

35 Marcel Emerit, „Reflexions sur le regime seigneural en Roumanie”, în 
Revue historique du sud-est européen, 4-6 (1938), pp. 10-17. 

36 Nicolae lorga, Geshichte des Rumănischen Volkes (Gotha, F. A. 
Perthes, 1905), vol. |, pp. 252-253. 

dentii foștilor slujbași care primiseră un număr de sate in schim- 
bul serviciilor prestate. Se putea ca acești descendenți să nu fie 
ei înșiși slujbași ai statului, dar trebuia să fi provenit din familii 
de acest fel. Având în vedere schimbările care au survenit între 
secolul al XV-lea și începutul secolului al XVIII-lea când scria 
Cantemir, această descriere vine în sprijinul teoriei după care 
nobilimea a fost la origine o elită administrativă, dar nu ne 
spune nimic despre problema dacă satele erau libere sau nu. 

Cantemir menţionează însă, în continuare, o altă categorie 
de nobili, numiți răzăsi”, care nu erau altceva decât țărani 
liberi37. Regăsim aceeași categorie de oameni liberi în Valahia, 
unde erau numiţi mosneni. Potrivit lui Radu Rosetti, acești țărani 
liberi proveneau din nobili sărăciți care fuseseră reduși la statu- 
tul de țărani, dar care își păstraseră libertatea și se considerau 
încă a fi nobili8. Mai mult, de la sfârșitul secolului al XVI-lea 
până la începutul celui de-al XVIII-lea, țăranii liberi din Valahia 
erau numiți cu termenii de cnez sau judec. Dar primul dintre 
aceste cuvinte provine din slavonescul KbHA3b, care înseamnă 
print. „Judec” este versiunea latină a aceluiași cuvânt, el stand 
și la originea cuvântului românesc modern judet, care desem- 
nează un district teritorial; în documentele din secolele al XIII-lea 
și al XIV-lea, el desemna o categorie importantă de conducători 
ai populaţiei românești din Valahia și Transilvania?9. 

” În ediția originală, o serie de termeni specific românești sunt redati în 
mod consecvent cu caractere cursive. Fiind vorba despre cuvinte familiare 
pentru cititorul român, am urmat practica autorului doar pentru prima 
apariție în text a termenului respectiv, în continuare el fiind redat cu carac- 
tere obișnuite. (N. tr.) 

37 Dimitrie Cantemir, Descrierea Moldovei (București, Editura Cartea 
Românească, 1923), pp. 139-143. 

38 Rosetti, Pământul, pp. 38-40, 232-235, 299. 

39 joan Bogdan, „Despre cnejii români”, în Scrieri alese, ed. de G. Mihăilă 
(Bucuresti, Editura Academiei, 1968), pp. 180-183 și 201-203 (articol pu- 
blicat inițial în 1903). Conducătorii Primului Imperiu Bulgar își spuneau și ei 
„cneji” înainte de a li se acorda titlul de „țari” de la Constantinopol si după 


ce se slavizaseră îndeajuns pentru a abandona termenul hunic de „han”. 
(Vezi Runciman, First Bulgarian Empire). 

Din păcate pentru argumentele lui Rosetti, un recensământ 
austriac din Oltenia de la 1722 arată că 42% dintre sate erau 
considerate ,,libere”, iar în judeţul de munte al Gorjului proporția 
de sate libere se ridica până la 60%%0. Încă în 1912, peste 60% 
dintre locuitorii din Gorj, Vâlcea și Argeș, în Carpaţii și 
Subcarpații Valahiei, se considerau descendenți de moșneni (cu- 
vântul îl înlocuise pe cel de cnez sau judec în secolul al XVIII-lea), 
cei mai multi dintre ei fiind concentrați în câteva zone. Pe de altă 
parte, în câmpiile populate mai recent ale Valahiei răsăritene, 
mai puţin de 10% dintre țărani pretindeau să fie urmași de 
moșneni. În Vrancea, ultima regiune cu sate devălmașe, toți 
locuitorii afirmau că sunt răzăși (echivalentul moldovenesc pen- 
tru moșneni)“!. Este imposibil ca toate aceste categorii largi de 
populaţie să fi fost descendenții unei aristocrații decăzute. Cu 
toate acestea, trebuie să găsim o explicaţie pentru faptul că o 
anumită conexiune dintre ei și vechea nobilime era general 
recunoscută, cât și pentru faptul că, de la sfârșitul secolului al 
XVI-lea până la începutul celui de-al XVIII-lea, ei au fost desem- 
nati printr-un termen care semnifica o origine nobilă. 

Este probabil că în satele valahe timpurii existau căpetenii care 
acționau ca intermediari între țărani și colectorii de biruri. Docu- 
mentele maghiare din secolul al XIV-lea îi numesc kenezi pe căpe- 
teniile de acest fel ale românilor din Transilvania. Un document 
din Banat, care datează din a doua jumătate a secolului al XIV-lea, 
accentuează rolul de „pătură de mijloc” al acestor oameni, inter- 
puși între aristocrația maghiară și masa oamenilor de rând. Cu 
timpul, unii membri ai acestui grup s-au contopit cu cei din urmă, 
în timp ce alții au fost absorbiți de aristocrație, astfel încât, la 
sfârșitul secolului al XVI-lea, această categorie dispăruse“?. 

40 Stahl, Les anciennes communautés, p. 23. 

41 Henri H. Stahl, „Organizarea socială a ţărănimii”, în Enciclopedia 
României (București, Imprimeria Naţională, 1938), vol. |, p. 575. 

42 loan Bogdan, „Despre cnejii români”, în Scrieri alese, pp. 182-185; 


M. Holban, „Mărturii asupra rolului cnezilor de pe marile domenii din Banatin a 
doua jumătate a secolului al XIV-lea”, în S M.I.M., II (1957), pp. 407-417. 

În Valahia, însă, evoluţia cnejilor a fot diferită. După toate 
probabilitățile, ei au îndeplinit o funcție similară celei a cores- 
pondentilor lor transilvăneni în perioada în care Valahia a fost 
stăpânită de cumani și mongoli, dar aici, în secolul al XIII-lea, 
conducerea mongolă a fost înlocuită cu una românească43. Un 
document maghiar din 1247 îi menţionează pe voievozii (șefi 
militari) valahi care conduceau ceea ce trebuie să fi fost niște 
confederaţii de sate ce se uniseră pentru a lupta împotriva 
nomazilor. Deși regele Ungariei îi considera pe acești voievozi 
ca vasali ai săi, și chiar a încercat să se folosească de cavalerii 
cruciați occidentali pentru a-și impune stăpânirea asupra lor, 
Valahia și-a păstrat independenţa, plătind doar un tribut 
regelui ungar“. Cnejii au fost primii slujbași ai administraţiei 
principelui (sau voievodului). Mai târziu, ei s-au diferențiat în 
două categorii de nobili de rang mare și de rang mic; cei din- 
tai au devenit o aristocrație administrativă și militară (boieri), 
în timp ce ceilalți au rămas căpetenii se sate%. 

În secolele următoare, în special în secolul al XVI-lea, multe 
sate și-au pierdut libertatea în folosul boierilor și al mânăsti- 
rilor. Instituţia cnejilor a dispărut, căci ea se baza pe existența 
unor sate libere care tratau cu statul prin intermediul reprezen- 
tantilor lor. Cnejii valahi au împărtășit soarta celor 
transilvăneni, cu excepția satelor care și-au păstrat libertatea 
după secolul al XVI-lea. Plasate mai ales la deal și la munte, ele 
au ajuns să fie chiar numite sate de cneji. lar de aici s-a ajuns, 
pe cale logică, la extinderea denumirii de cneji pentru a-i 
desemna pe toți țăranii liberi4®. Aceste transformări, precum si 


43 Henri H. Stahl, Controverse de istorie socială românească (București, 
Editura Științifică, 1969), pp. 261-271. 

44 Bagdan, „Originea voievodatului la români”, în Scrieri alese, 
pp. 177-178; A. Oțetea, „Etats feodaux roumains”, in Nouvelles etudes, 
vol. III, pp. 96-97. 

45 Stahl, Controverse, pp. 272-275. 

46 Ibid., p. 266; Bogdan, „Despre cnejii români”, în Scrieri alese, p. 204. 

terminologia care asociază noțiunile de „liber” și „nobil” vin in 
sprijinul ideii că la începuturi toate satele erau libere, arătân- 
du-ne totodată și care a fost originea nobilimii. 


Statul 


După ce am găsit o explicație a originii nobilimii, rămâne încă 
de explicat care a fost originea statului și a instituției voievodului. 
O cheie des utilizată pentru a aborda această problemă este ofe- 
rita de particula /o (în slavonă lo) pusă înaintea numelui 
voievozilor în actele oficiale, începând din secolul al XIV-lea, când, 
probabil, a fost înființată o cancelarie permanentă. 

Această particulă a fost folosită de țarii celui de Al Doilea 
Imperiu Bulgar (1187-1393). Se știe că acest imperiu a 
cuprins o populație mixtă, bulgară, vlahă și cumană. Deși vlahii 
menţionaţi în surse erau mai ales din cei aflaţi în Balcani 
(„meglenoromâni” și „aromâni”), imperiul a avut cu siguranță 
contacte cu cumanii de la nord de Dundre*’. Nu se poate 


47 loan Bogdan, „lo din titlul domnitorilor romani’, în Scrieri alese, 
pp. 146-158; George Ostrogorsky, History of the Byzantine State (New 
Brunswick, N. J., Rutgers University Press, 1957), pp. 358-361, în special nota 
4, p. 358. Această chestiune lezează sensibilitatile istoricilor naționaliști din 
Balcani. Bulgarii cred că vlahii nu au fost deloc implicaţi în constituirea celui 
de Al Doilea Imperiu Bulgar. Românii merg la extrema cealaltă, sugerând că 
elementul vlah a fost dominant. Vezi P. P. Panaitescu, „Les relations bulgaro- 
roumaines au moyen age”, în Revista Aromânească, | (1929); N. Bănescu, Un 
probleme d'histoire médiévale: Création et caractere du second empire bul- 
gare (Bucarest, Institut roumain d'études byzantines, 1942). Poate că aici e 
locul să adăugăm că o controversă similară există între unguri și români asupra 
caracterului etnic al populaţiei originare a Transilvaniei. În acest caz, docu- 
mentele sunt însă mult mai clare. Afirmația că nu existau români în 
Transilvania înainte de venirea maghiarilor este absurdă în lumina documen- 
tatiei existente, la care am făcut referire mai devreme atunci când am vorbit 
despre originea cnejilor. Pentru o scurtă prezentarea a acestor argumente cu 
caracter naționalist referitoare la originea românilor, vezi Robert L. Wolff, The 
Balkans in Our Times (New York, Norton, 1967), pp. 31-36. 

spune dacă țarii bulgari au exercitat vreo autoritate la nord de 
Dunăre, dar, având în vedere legăturile existente dintre 
Bulgaria și Valahia, este probabil că o parte din formele de 
organizare ale curții bulgare au fost imitate în cealaltă tard, 
chiar dacă ea era condusă de cumani. Cuvântul „voievod“ 
însemna „conducător de oști” în bulgară (având același sens în 
sârbă, poloneză și rusă)%8. 

După cum am spus mai sus, credem că în timpul dominaţiei 
popoarelor nomade Valahia a fost condusă ca un stat „comu- 
nitar-comercial”. Conducătorii impuneau anumite impozite 
populaţiei locale și probabil se foloseau de căpeteniile satelor 
ca de niște intermediari. Deși nu se știe aproape nimic despre 
perioada dominaţiei pecenegilor si doar foarte putin despre 
cea a cumanilor, știm sigur că acesta a fost modelul adoptat 
de mongoli, care au stăpânit Valahia pentru doar câţiva ani. 
Faptul că același sistem de organizare s-a constituit în Valahia 
independentă, de după retragerea mongolilor, ne sugerează 
că el era anterior cuceririi mongole (în Moldova, pe care au 
stăpânit-o circa 100 de ani, mongolii au lăsat urme mai adânci). 

Astfel, atunci când statul valah a devenit independent, el a 
preluat un tip de administraţie ce se formase în urma mai mul- 
tor secole de stăpânire străină și ca urmare a influenţei bul- 
gare. Merită menţionat și faptul că noua clasă conducătoare 
se afla în posesia unei categorii de sclavi nomazi pe care foștii 
lor stăpâni îi abandonaseră aici. Este vorba de țigani (aduși din 
Asia Centrală probabil de către cumani sau mongoli), care 


48 Bogdan, „Originea voievodatului”, în Scrieri alese, pp. 175-176. În 
țările slave, „voievod” nu a fost niciodată echivalent cu „principe” sau „rege“; 
el a desemnat întotdeauna un lider militar subordonat principelui. Aceasta ne 
sugerează că termenul a fost adoptat în Valahia înainte ca ea să devină inde- 
pendentă. Atunci când teritoriul țării a fost recucerit de la mongoli, voievodul 
valah a fost ridicat la rang de principe. Termenul românesc pentru nobil, 
„boier“, are si el o origine slavă, probabil bulgară (în The First Bulgarian 
Empire, Runciman sugerează că termenul a fost preluat de slavi de la huni). 

aveau să-și păstreze acest statut in România până în secolul al 
XIX-lea4?. 

Nobilii — boierii — erau prea puțin numeroși pentru a putea 
prelua conducerea statului. Existau, de asemenea, funcţionari 
de rang mai mic, curteni și slugi. Acești slujbași mărunți con- 
stituiau grosul armatei, pentru că nu exista vreo diferenţă între 
funcţiile civile și cele militare. Multi erau subordonați direct 
principelui, dar unii dintre ei depindeau de anumiţi boieri. 
Rolul lor militar era considerabil, căci formau deopotrivă brațul 
înarmat al statului și administraţia sa50. 


Rolul comerțului 


Până acum, am discutat despre principe și curtea sa, despre 
nobili și relația lor cu satele libere, fără să spunem nimic 
despre factorii de schimbare care au dus la geneza statului și 
care au făcut ca el să devină relativ prosper într-o perioadă de 
timp destul de scurtă. În 1330, regele ungar Carol Robert a 
invadat Valahia, iar voievodul Basarab | a încercat să cumpere 


49 Nicolae lorga, Points de vue sur l'histoire du commerce de l'orient au 
moyen dge (Paris, Librairie Universitaire J. Gamber, 1924), pp. 75-76 si 
83-85; vezi și diferite parti ale cărţii sale Histoire des roumains et de la 
romanité orientale (Bucarest, Académie Roumaine, 1937-1945). De aseme- 
nea, Stahl, Les anciennes communautés, pp. 42-44. 

50 N, Stoicescu, „Contribution à l'histoire de l'armée roumaine au moyen 
âge”, în Revue roumaine d'histoire, VI, no. 5 (1967), pp. 731-738. Stoicescu 
pretinde că existența acestor funcționari dovedește caracterul feudal al stat- 
ului, dar, având în vedere absența unor domenii feudale, acest lucru este greu 
de acceptat. El aruncă îndoieli asupra propriei teorii, arătând că în secolul al 
XVII-lea acești slujbași erau împărțiți în două categorii, cei subordonați 
principelui și cei aflaţi sub ordinele unor mari nobili, concluzionând că, dacă 
aceasta era situația la acea vreme, atunci cu atât mai mult lucrurile trebuie să 
fi stat așa în secolul al XV-lea când statul era mai slab. Dar, așa cum vom 
arăta, statul era mult mai slab în secolul al XVII-lea decât în perioadele ante- 
rioare; până la acea dată avusese loc un proces de „re-feudalizare”. Nu poate 
fi demonstrată existența unei asemenea descentralizări în epocile mai vechi. 

pacea oferindu-i o sumă — enormă pentru acea epoca — de 
7 000 de monede de argint, care echivalau cu 1 200 de kilo- 
grame de argint pur. Carol Robert a refuzat oferta, dar a fost 
înfrânt. Este greu de crezut că un stat care își extrăgea resurse- 
le exclusiv din impozite scăzute prelevate de la o populaţie 
destul de primitivă si semi-pastorală putea dispune de o aseme- 
nea cantitate de metal preţios. În Transilvania existau câteva 
mine de aur, dar Valahia nu avea surse de metale prețioase în 
interior”! Trebuie să fi existat un comerţ activ cu alte regiuni, 
iar caracteristicile acestui comerţ reprezintă elementul care a 
fost până acum neglijat în reconstituirea istorică. 

Departe de a fi fost o incursiune militară pur destructivă, 
cucerirea mongolă a deschis, sau cel puțin a întărit, o rută 
comercială importantă care lega Asia și Occidentul. Mongolii 
au lăsat în urma lor o reţea de drumuri și puncte vamale care 
au fost apoi preluate de noii cârmuitori2. Pentru a promova 


5' O, Iliescu, „Despre natura juridică și importanța despăgubirilor oferite 
de Basarab voievod regelui Carol Robert, 1330”, in S.M./.M, V, 
pp. 145-147. 

52 Aceasta este o temă importantă în lorga, Points de vue. Vezi, de 
asemenea, P. P. Panaitescu, Interpretări românesti, pp. 136-137. Panaitescu 
crede că motivul pentru care s-au format două state românești separate a 
fost existența a două drumuri comerciale distincte, unul dintre ele mergând 
de la Marea Neagră spre nord, până la Lvov și la Marea Baltică (prin 
Moldova), iar celălalt de la Marea Neagră direct spre Occident, prin Valahia. 
Faptul că ambele state produceau mărfuri similare și controlau un comerţ 
care tranzita, și el, mărfuri de același fel — dar în direcții diferite — ar expli- 
ca de ce ele au rămas entităţi politice distincte și chiar rivale. 

Opinia dominantă în istoriografia română este aceea că lorga s-a înșelat, 
mongolii fiind o forță pur destructivă (vezi A. Oțetea, „Etats feodaux 
roumains”, in Nouvelles études, vol. Ill, p. 93). Din nefericire, această opinie 
a fost preluată de la istoriografia sovietică, la fel de puţin obiectivă și de 
influențată ideologic în această privință. Versiunea oficială asupra statului 
valah timpuriu îl prezintă ca fiind caracterizat printr-un mod de producţie 
„feudal”, orice fapt ce sugerează contrariul fiind trecut sub tăcere. În ultimii 
ani, reabilitarea lui lorga și independența mai mare a istoricilor români fata 
de colegii lor sovietici par să ducă la o reconsiderare a opiniei lui lorga. 

Această opinie este întărită de cercetările recente făcute, din perspectivă 

acest comert, hanii au cedat genovezilor orasul Caffa din 
Crimeea®?, Pornind de acolo, genovezii au stabilit enclave co- 
merciale de-a lungul întregii coaste nordice a Mării Negre. 
Unele dintre cele mai importante se aflau pe coasta 
basarabeană și în Delta Dunării (la acea vreme teritoriu mon- 
gol, dar mai târziu, din secolul al XIV-lea, teritoriu moldovean). 
Nu se știe exact cât de mult au înaintat genovezii pe Dunăre, 
dar este sigur că ei își împingeau activitățile comerciale până 
la Cernavoda. Un document ungar din 1349 îi menţionează pe 
negustorii genovezi la Orșova, port dunărean aflat la granița 
dintre Valahia și Banat. Este de crezut că genovezii transportau 
mărfurile pe uscat de la portul Ragusa din Adriatica până la 
Dunăre și apoi cu vasele până la Marea Neagră”?. 

Un alt focar comercial era reprezentat de orașele germane 
din Transilvania, situate în nordul Valahiei, de cealaltă parte a 
Carpaţilor. Ele au fost fondate probabil la începutul secolului al 
XIII-lea, regii ungari colonizându-i acolo pe germani pentru 
a-și popula extremitatea estică a regatului cu oameni de 


maghiară, de către Sigismund Pach. El arată poziția importantă pe care a 
deținut-o Valahia, prin intermediul orașelor germane din Transilvania, in 
comerțul cu mirodenii al Ungariei. Vezi „La route du poivre vers la Hongrie 
médiévale”, în Histoire économique du monde méditerranéen, 1450-1650. 
Mélanges en l'honneur de Fernand Braudel (Toulouse, Privat, 1973), 
pp. 449-458. 

53 lorga, Points de vue, p. 92. Enclavele genoveze de pe țărmul mării pot 
fi descrise ca „porturi comerciale” de tipul celor despre care se vorbește în 
Polanyi el al., Trade and Market. Nu se știu prea multe despre aceste enclave 
și relațiile lor cu Moldova și Valahia. Dar teoria lui Polanyi despre enclave ca 
zone neutre, în care comerțul era reglementat prin convenții administrative 
dintre stăpânii hinterlandului și negustorii din porturi, ne oferă o ipoteză 
interesantă asupra legăturilor dintre voievozii Valahiei și genovezi. 

54 Constantin C. Giurescu, „Le commerce sur le territoire de la Moldavie 
pendant la domination tartare (1241-1352)", in Nouvelles études, vol. Ill, 
p. 56, in special nota 6. G. |. Brătianu, „Vicina |. Contrubutions a l'histoire 
de la domination bzyantine et du commerce génois en Dobrodgea”, in 
Académie Roumaine, Bulletin de la section historique (Bucarest, 1923), X, 
pp. 113-189. 

încredere, ca parte a efortului de a-și extinde influența in 
„Cumania” (Valahia). Dar organizarea lor ca orașe comerciale 
cu o cartă regală a avut loc probabil în a doua jumătate a sec- 
olului al XIII-lea, după retragerea mongolilor®>. 

Existau două feluri de comerţ. Cel de lungă distanţă, de la 
Marea Neagră înspre Adriatica sau spre nord, în Transilvania, de 
unde mărfurile mergeau mai departe în Europa Centrală, la 
Buda sau în Germania. Și un comerț cu produse ale țării, expor- 
tate la Constantinopol prin intermediul genovezilor, sau la nord, 
în orașele germane din Transilvania (care probabil re-exportau o 
parte a acestor produse mai departe spre nord și vest). 
Principalele articole care tranzitau Valahia dinspre vest spre est 
erau produse meșteșugărești din Germania, Boemia și Transilva- 
nia — țesături, unelte și arme. Cele care treceau dinspre est spre 
vest erau mai ales mirodeniile, mătăsurile și bijuteriile (comer- 
tul dintre Marea Adriatică și Marea Neagră era probabil similar). 
Valahia importa produse meșteșugărești occidentale, articole de 
lux din Orient și exporta pește, produse animaliere și forestiere 
și sare. Cerealele erau o marfă prea voluminoasă pentru a putea 
fi transportată peste munți în Transilvania, dar unele cantităţi 
erau trimise spre Constantinopol, pe mare. În secolul al XIV-lea, 
genovezii au devenit un furnizor de grâne important al 
Constantinopolului, și avem informaţii despre mari transporturi 
de grâne pe mare de la Chilia, brațul de nord prin care Dunărea 
se varsă în Marea Neagră, până la Pera, enclava comercială ge- 
noveză din capitala otomană”. 


55 Nicolae lorga, Istoria comerțului românesc (București, Tiparul 
Românesc, 1925), vol. |, pp. 32-34. 

56 Radu Manolescu, Comerțul Țârii Românești si Moldovei cu Braşovul 
(secolele XIV-XVI) (București, Editura Enciclopedică, 1965), pp. 16-17. 

57 Ibid. De asemenea, Constantin C. Giurescu, Istoria pescuitului și a pis- 
ciculturii in România (București, Editura Academiei, 1964), vol. |, pp. 58-59, 
65-66, 73-76; A llieș, „Ştire în legătură cu exploatarea sării în Țara 
Românească pina în veacul al XVIII-lea”, în 5.M./.M., |, pp. 156-158; O. 
Iliescu „Note sur l'aport roumain au ravitaillement de Byzance d'apres une 

Există puţine îndoieli asupra faptului că statul beneficia mult 
mai mult de pe urma comerțului de mare distanţă, care îi tranzi- 
ta teritoriul, decât de pe urma celui ce pornea din interiorul 
granițelor. Comerţul de mare distanță prin Marea Neagră și-a 
păstrat vitalitatea până când a început declinul general al 
comerţului levantin în secolul al XVI-lea — declin cauzat mai 
degrabă de înconjurul Africii de către portughezi decât de 
cucerirea Constantinopolului de către otomani în 145358. 
Registrele Brașovului, principalul oraș comercial transilvănean, 
arată că, în 1503, valoarea mărfurilor orientale venite prin 
Moldova și Valahia (90% prin Valahia) era de patru ori mai mare 
decât valoarea importurilor provenite din aceste tari. Doar după 
jumătatea secolului al XVI-lea, atunci când valoarea totală a 
mărfurilor tranzacţionate în Brașov scăzuse la jumătate fata de 
începutul secolului, s-a ajuns ca mărfurile provenite din Valahia 
și Moldova să le depășească în valoare pe cele orientale5?. 

Din putinul pe care îl știm referitor la organizarea 
comerțului de tranzit, se poate deduce că el avea o impor- 
tanta majoră pentru stat. Există, mai întâi, proba documentară 
menționată mai devreme și care arată că principele dispunea 
de mari cantități de metal preţios. În al doilea rând, exista 
organizarea vamală preluată de la mongoli și de la celelalte 
imperii ale nomazilor, ce cuprindea puncte vamale fixe situate 
pe drumurile comerciale®. În al treilea rând, de la jumătatea 


source inedite du XIV-e siécle”, in Nouvelles études, vol. lil, pp. 105-116. 
Acest ultim articol se referă mai mult la Moldova decât la Valahia, dar se 
poate presupune că el este valabil și pentru cea din urmă. Împreună cu 
grâul, mai sunt menţionate în documentul genovez care este discutat în arti- 
col și sarea, vinul (probabil din Dobrogea), mierea și ceara, ca mărfuri care 
luau drumul Perei. 

58 Manolescu, Comerţul țării, p. 174; A. H. Lybyer, „The Ottoman Turks 
and the Routes of Oriental Trade”, în English Historical Review, XXX (Oct. 
1915), pp. 588. 

59 Manolescu, Comerţul tării, pp. 177 si 180. 

60 Iliescu, „Regelui Carol Robert”, în S.M.I.M., V, pp. 144-145. 

secolului al XIV-lea (probabil mai devreme, dar nu avem dovezi 
sigure), principii valahi au emis „autorizații pentru negustorii 
străini aflaţi în trecere. Ei au făcut chiar eforturi pentru a dez- 
volta principalul port, Brăila, scutindu-i pe negustorii străini de 
a mai plăti taxe pentru mărfurile lor (dar ei erau obligaţi să 
plătească taxele obișnuite pe drumul de întoarcere, ceea ce 
arată că principalul scop al acestei măsuri era de a stimula 
comerțul de tranzit)®’. În fine, Câmpulung și Târgoviște, 
primele capitale ale Valahiei, erau situate pe principalul drum 
comercial care mergea de la Dunăre până la Brasov®. 

La începutul secolului al XV-lea, Valahia a ocupat teritoriul 
care oferea Moldovei ieșire spre mare, prin Deltă. În această 
epocă, Bulgaria a fost cucerită de turci (ceea ce a dus la 
închiderea unui drum comercial rival dintre Marea Neagră și 
Adriatica), iar Imperiul Otoman era și el strâmtorat după 
înfrângerea sa de către Tamerlan la Ankara. Condusă de 
principele Mircea cel Bătrân, Valahia a atins acum apogeul său 
ca stat întemeiat pe comert®?. Aceasta se întâmpla în perioa- 
da din istoria sa în care controlul pe care îl exercita asupra 
litoralului și Deltei Dunării a fost cel mai bine asigurat (în a 
doua jumătate a secolului al XV-lea, atunci când Imperiul 
Otoman și-a reluat presiunile asupra ei, iar Moldova a reluat 
controlul asupra coastei sale maritime, rutele comerciale s-au 
deplasat înspre nord, iar Moldova a atins apogeul sub domnia 
lui Stefan cel Mare)®. 

Pentru a înțelege mai bine caracterul comerțului ce se 
desfășura în Valahia în secolele XIII-XV, ar fi foarte folositor să 


61 lorga, Istoria comertului, vol. |, pp. 46-47. 

62 Panaitescu, Interpretări, p. 222. 

$3 lorga, Istoria comerțului, pp. 57-59; Andrei Oțetea et al., Istoria 
României (București, Editura Academiei, 1962), vol. Il, pp. 362-384, capitol 
semnat de B. Câmpina și D. Mioc. 

64 Oțetea et al., Istoria României, vol. Il, pp. 488-550, capitol de 
B. Câmpina și M. Berza. 

știm mai multe despre negustori si să putem stabili mai precis 
în ce măsură ei acționau ca agenți ai statului. Există puţine 
mărturii referitoare la aceste chestiuni pentru perioada ante- 
rioară secolului al XVI-lea, dar, pe baza documentației reduse 
de care dispunem, putem face câteva deductii importante. 

Așa cum se poate presupune, străinii jucau un rol esențial. 
O parte dintre ei erau „latini” (italieni) din Ragusa și Genova — 
nu numai cei ce trăiau în orașele portuare sau care se aflau 
doar în trecere prin teritoriul Valahiei, dar și alții care locuiau 
permanent în orașe din interior, precum Câmpulung și 
Târgoviște. Alţii erau greci, dar existau și armeni (deși mai 
puţini decât în Moldova). Unii dintre străinii stabiliți permanent 
erau agenți ai principelui, alţii fiind figuri de anvergură inter- 
națională, cu contacte personale la curțile regilor sau principi- 
lor vecini65. 

Valahii participau și ei la relațiile comerciale cu alte state și 
se pare că, din a doua jumătate a secolului al XV-lea, rolul lor 
a crescut, în timp ce rolul străinilor a scăzut. Principii înșiși se 
numărau printre negustorii de frunte ai țării, deși ei acționau 
bineînțeles prin intermediul agenţilor indigeni sau străini. 
Boierii, de rang mai mare sau mai mic, erau și ei implicaţi, 
independent sau ca agenţi ai statului. Dar, după toate 
aparențele, cei mai mulţi negustori erau oameni de rând de la 
orașe, iar pe la sfârșitul secolului al XV-lea chiar locuitori ai 
satelor luau parte la activitățile comerciale®. 

Cea mai importantă sursă documentară referitoare la 
tipurile de negustori și de mărfuri provine din Brașov, princi- 
palul centru comercial transilvănean. Aici au fost păstrate re- 
gistre vamale aproape complete care menționează negustorii 


65 lorga, Istoria comerțului, vol. |, pp. 77, 118-119, 129-133, 144. La 
sfârșitul secolului al XV-lea au apărut și unii negustori turci. 

6 Ibid., pp. 137-142; R. Manolescu, „Schimbul de mărfuri dintre Tara 
Românească si Brașov in prima jumătate a secolului al XVI-lea”, în S.M.I.M., 
II, pp. 169-170. 

si mărfurile implicate în comerțul dintre Valahia si Brasov, pen- 
tru anii 1503, 1530 (doar jumătate de an) și 1542-1550. Desi 
la 1503 relaţiile comerciale dintre cele două părți încetaseră să 
mai fie ceea ce fuseseră cândva, putem să extragem anumite 
concluzii referitoare la situaţia din secolul al XV-lea®’. 

Ca și în perioada anterioară, comerţul dintre Valahia și 
Brașov comporta la 1503. două componente principale: pro- 
dusele locale care erau schimbate între diversele centre 
urbane, o parte a lor fiind destinată consumului intern, și 
mărfuri aflate în tranzit între Orient și Occident, care treceau 
prin toate aceste orașe fără să provină însă din vreunul dintre 
ele. Produsele valahe exportate către Brașov (o parte a lor fiind 
desigur re-exportate mai departe, în restul Transilvaniei și în 
Ungaria) erau aceleași ca și în secolele anterioare: pește sărat, 
miere, ceară, animale, piei și cantități mici de lână, slănină și 
alte grăsimi animale, brânzeturi și vinuri. Cerealele sunt 
menţionate doar de registrele din 1530 și chiar și atunci în can- 
titati foarte mici$8. Bunurile manufacturate occidentale impor- 
tate în Valahia (produse chiar în Brașov sau aduse din alte 
părți) erau cu precădere diverse țesături, cuțite și o categorie 
numită „obiecte mărunte” — adică unelte, frânghii, unele arti- 
cole de îmbrăcăminte, încălțări și alte obiecte pe care Brașovul 
le exporta în cantități mici”. Pentru că articolele pe care 
Valahia le re-exporta erau de același fel cu cele pe care le 
retinea pentru consumul intern, aceste mărfuri se regăseau si 
în comerțul de mare distanță pe ruta vest-est. Mărfurile 
provenite din regiunile din sudul și estul Valahiei care intrau în 
Brașov erau bumbacul, mirodeniile, citricele, stafidele, 
smochinele, tămâia, orezul, mătăsurile și firele aurite, 
covoarele și alte produse de același fe/70. 


67 Manolescu, „Schimbul”, în $.M./.M., Il, p. 117. 
68 Ibid., pp. 126, 133, 136, 139, 145-148. 

69 Ibid., pp. 147-149. 

70 Ibid., pp. 172-173. 

Pe la 1503, numărul de străini (italieni, greci) ce participau 
la comerțul dintre Brașov și Valahia scăzuse foarte mult”!. 
Această situaţie avea să se dovedească însă temporară, pentru 
că, în secolul al XVI-lea, multi negustori „levantini” din Imperiul 
Otoman aveau să se stabilească în Valahia. Aproape toți 
negustorii menționați în registrele din 1503 erau din Valahia 
sau Transilvania”2. 

Existau două categorii de negustori în Valahia: „marii“ 
negustori, agenți ai principilor, care erau boieri importanţi sau 
oameni proveniți din orașe despre care nu putem stabili în ce 
măsură acționau independent sau nu, și „micii” negustori, cei 
mai multi proveniți din orașele mai mici sau din sate si care se 
aflau în contact cu păturile cele mai umile ale societății. În 
1503, registrele braşovene menţionează 204 de „mici” negus- 
tori, care au făcut în total 323 de călătorii la Brașov, și 59 de 
negustori „mari”, care au făcut 126 de călătorii. Valoarea 
medie transportată într-o expediție comercială de un individ 
din prima categorie se ridica la 2835 de aspri (monedă 
otomană), în timp ce persoanele din a doua categorie trans- 
portau, în medie, marfă în valoare de 25 267 de aspri (de 
aproape 10 ori mai mult). Dar 97% din totalul produselor de 
origine valahă aduse în Brașov de negustori valahi erau trans- 
portate de „micii” negustori. Pe de altă parte, 46,5% din 
importurile de produse meșteșugărești occidentale erau aduse 
de „marii” negustori, ei transportând 89% din țesături și toate 
cutitele (dintre care 96% erau pumnale scumpe); marii negus- 
tori duceau doar 5% din articolele mărunte (toate aceste pro- 
cente se referă la valoarea bunurilor, nu la greutatea sau 
numărul lor, cu excepţia celor referitoare la cuțite, unde pro- 
centul are în vedere, firește, numărul articolelor)”3. 


71 lorga, Istoria comerțului, vol. |, p. 144. 


72 Manolecu, Comerțul Țării, p. 144. 
73 Manolescu, „Schimbul”, în $.M./.M., |, pp. 154-155, 158-160, 173. 

Disproportia era încă mai mare în comerțul de tranzit cu 
mărfuri orientale. 99% din mărfurile de acest fel aduse de 
valahi erau transportate de „marii” negustori (oamenii din 
Valahia aducând 70% din totalul cantității de mărfuri din 
această categorie). În ce privește proporția deținută de 
diferitele tipuri de comerț prin raportare la valoarea totală a 
mărfurilor, trebuie reținut că exporturile Valahiei spre Brașov 
dețineau 5% din total, importurile ei dețineau 29% (din care 
o parte semnificativă erau destinate pentru a fi re-exportate 
spre est și sud), iar comerțul de tranzit cu mărfuri orientale 
deținea 64% din total (o parte din mărfuri fiind, și ele, re- 
exportate spre vest)”. 

Din aceste statistici putem trage câteva concluzii. În a doua 
jumătate a secolului al XV-lea, după cucerirea otomană a 
Constantinopolului, numărul italienilor implicaţi în comerţul 
din Marea Neagră a scăzut simţitor, dar acest comerț a reușit 
să supraviețuiască (lorga crede că la cote mult mai reduse)”. 
Principii, boierii importanţi și oamenii lor, care formau catego- 
ria „marilor” negustori, controlau tranzitul de mărfuri orientale 
spre Occident. S-ar putea ca, atunci când comerțul de acest fel 
a decăzut în secolul al XVI-lea, ei să fi reușit să salveze acea 
parte a sa pe care și înainte o controlau direct, în timp ce 
părțile care intrau în atribuţiile raguzanilor și genovezilor au 
dispărut. Este însă mai probabil că, în epoca anterioară, atunci 
când statul valah era mai puţin dezvoltat, iar italienii erau o 
prezență mai activă, statul percepea doar impozite de pe 
urma comerțului, fără să se implice direct în el. lar în secolul al 
XVI-lea statul a decis să preia controlul direct al comerţului, 
sau mai precis a ceea ce mai rămăsese din el, pentru a-și asigu- 
ra astfel o sursă de venituri vitală pentru supravieţuire. Același 
lucru se întâmpla cu comerțul cu bunuri occidentale: ,,marii” 


74 Ibid., pp. 196-197. 


75 lorga, Istoria comerțului, vol. |, p. 67. 

negustori transportau practic întreaga cantitate de țesături si 
pumnale de lux destinate re-exportării, în timp ce produsele 
mărunte, destinate consumului intern al Valahiei, erau „lăsate” 
pe mâna „micilor” negustori. 

Exportul produselor valahe nu se conformează aceleiași 
reguli. Deși practicat mai ales de negustorii mărunți, el nu 
reprezenta decât o parte infimă a totalului mărfurilor schim- 
bate între Valahia și Brasov. Nu avem nici o posibilitate să apre- 
ciem volumul exporturilor spre porturile de la Marea Neagră și 
Constantinopol în secolele XII-XV. Este posibil ca statul și 
„marii” negustori să se fi implicat mai mult aici decât în acti- 
vitatile de export spre Brasov, un motiv fiind pur și simplu fap- 
tul că Brașovul era mai apropiat de zonele populate ale 
Valahiei decât porturile genoveze sau Constantinopolul. Dar, 
având în vedere lipsa de interes în comerțul de acest fel cu 
Brașovul a marilor negustori, este probabil că nici în secolele 
anterioare exportul produselor de origine valahă, spre indife- 
rent ce destinaţie, nu era prea important. În orice caz, putem 
fi siguri că impozitarea comerțului de tranzit a fost întotdeau- 
na de mai mare importanță. 

Este sigur că, la 1503, în satele Valahiei exista deja o circu- 
latie monetară, pentru că ele furnizau anumite mărfuri 
mărunte pentru comerțul cu Brașovul, iar „micii” negustori din 
sate cumpărau anumite produse importate din Brașov. Trebuie 
să menţionăm că rolul comerțului nu era foarte important, dar 
în orice caz el ocupa un anumit loc (în creștere pe parcursul 
secolului al XVI-lea) în viata comunităţilor, astfel încât se con- 
tura și o diferențiere între satele sărace și cele bogate. Această 
diferențiere avea să devină semnificativă la sfârșitul secolului, 
atunci când lumea rurală a fost lovită de o criză profundă”. 


76 G. Zane, „Originea și dezvoltarea economiei de schimb”, în 
Enciclopedia României (Bucuresti, 1939), vol. Itt, p. 248. Documentele ne 
arată că în secolul al XV-lea economia monetară penetrase lumea rurală, 
rolul ei extinzându-se pe parcursul secolului. 

Putem formula acum cateva concluzii referitoare la lumea 
rurală a Valahiei in perioada statului „comunitar-comercial”. 

(1) Caracterul, organizarea și amploarea comerțului, în spe- 
cial a celui de lungă distanţă, constituie o explicație atât pen- 
tru relativa bunăstare a statului, cât și pentru nivelul ridicat al 
activităților de schimb, chiar dacă majoritatea populaţiei trăia 
în obști sătești primitive, care nu erau supuse unor impozite 
serioase și nici nu erau prea implicate în viața economică ge- 
nerală. Desigur, ceea ce am spus despre comerț nu constituie 
o dovadă pentru caracterul devălmaș al satelor. Pentru aceas- 
ta am folosit documente specifice. Dar, în orice caz, vine în 
contradicție cu argumentele unor istorici (ca Otetea sau 
Câmpina), care pretind că acest comerț și avutia statului se 
bazau pe vânzarea de către principe și boieri a unor cantități 
mari de produse obținute prin exploatarea unor ipotetice 
domenii „feudale“. 

(2) Comerţul Valahiei explică de ce statul a fost capabil să 
se extindă atât de rapid în secolele al XIII-lea și al XIV-lea, în 
ciuda faptului că el nu putea avea în definitiv decât niște baze 
sociale destul de fragile, după 1000 de ani în care populația 
romanică avusese o existență obscură, Valahia fiind dominată 
politic de o lungă serie de cuceritori nomazi. 

(3) În fine, rolul pe care l-a jucat comerțul în Valahia până 
la sfârșitul secolului al XV-lea ne oferă o cheie pentru a 
înțelege transformările societății rurale în secolul al XVI-lea, 
atunci când realităţile pe care le-am prezentat aveau să fie 
alterate de intervenţia otomanilor. 

4 


PRĂBUȘIREA 
SISTEMULUI POLITICO-ECONOMIC 
DE TIP ,COMUNITAR-COMERCIAL” 
ȘI DEZVOLTAREA STATULUI SENIORIAL 
(1500-1600) 


Extinderea dominaţiei otomane asupra Valahiei s-a petrecut 
treptat și într-o manieră confuză, de la sfârșitul secolului al XIV-lea 
până la începutul secolului al XVI-lea. Chiar și după aceea au mai 
existat revolte, iar ultimul mare efort militar al valahilor împotriva 
turcilor s-a încheiat abia în primii ani ai secolului al XVII-lea. La 
început, turcii au pretins doar un tribut foarte mic. Cu timpul, însă, 
ei și-au ridicat pretențiile și au început să intervină în problemele 
interne ale țării, în primul rând prin impunerea unor principi pe 
tron. Prima perioadă a dominaţiei otomane s-a sfârșit la începutul 
secolului al XV-lea, când, așa cum am văzut, Mircea cel Bătrân a 
încetat să mai plătească tribut!. Dar raidurile otomane au 
reînceput în 1419 și la mijlocul secolului al XV-lea Valahia trebuia 
să plătească din nou un tribut de 10 000 de ducati. 


! Andrei Oțetea et al, Istoria României (București, Editura Academiei, 
1962), vol. Il, p. 382. 

2 Ibid., p. 466. Pentru a aprecia cât de mare era povara acestui tribut, 
putem să stabilim ce proporţie din valoarea comerțului exterior al Valahiei 
reprezenta el. În 1503, valoarea comerțului cu Brașovul s-a ridicat la 7 milioane 
de aspri (vezi R. Manolescu, „Schimbul de mărfuri dintre Țara Românească și 
Brașov în prima jumătate a secolului al XVI-lea”, în S.M..M. (București, Editura 

Între 1456 si 1462, sub domnia lui Vlad Tepes (cunoscut si 
sub numele de Dracula, datorita obiceiului sdu de a-si pedepsi 
dușmanii prin tragere in țeapă, lăsându-i apoi să putrezească 
pe câmpuri), cel mai faimos dintre principii Valahiei, turcii au 
fost ținuți la respect. Dar domnia lui Vlad a înregistrat si 
începutul unei lupte între principe și nobilime pentru controlul 
satelor, iar în această luptă turcii au intervenit de partea 
nobililor (vom explica mai jos în detaliu caracterul acestei 
lupte). În 1462, o revoltă a boierilor turcofili l-a răsturnat pe 
Vlad de la domnie, Valahia devenind din nou un stat supus 
otomanilor. În 1476, Vlad a avut o scurtă revenire la tron, cu 
ajutorul lui Ștefan cel Mare, principele Moldovei?. Dar, după 


Academiei), II, pp. 196-197. Aceasta nu reprezenta desigur totalul comerțului 
Valahiei, căci Brașovul era doar unul dintre orașele transilvănene cu care se 
făceau schimburi comerciale, iar o parte a comerțului de tranzit se desfășura 
pe ruta est-vest, înspre Adriatica, și nu pe ruta transilvăneană. Se poate face o 
transformare aproximativă a ducatilor în aspri (vezi D. Mioc, „Cuantumul bi- 
rului in Tara Românească în secolul al XVI-lea”, în 5.M./.M., V, p.160). Cei 
10 000 de ducati erau echivalentul a o jumătate de milion de aspri. Dacă 
admitem că Brașovul capta cel mult o treime din comerțul Valahiei cu 
Occidentul, rezultă că tributul cerut de turci reprezenta doar 2% sau 3% din 
valoarea acestor schimburi. Nu putem ști ce proporție din valoarea comerțului 
exterior revenea vistieriei statului sub formă de profituri sau taxe vamale, dar 
este cert că cea mai mare parte a tributului putea fi plătit din suma astfel colec- 
tată. Așa cum vom vedea, pe măsură ce comerţul a decăzut, iar tributul a cres- 
cut, principii Valahiei nu au mai putut satisface cererile otomanilor din resurse- 
le acumulate prin comerțul exterior. Acest fapt a generat imperativele fiscale 
ce au stat la baza transformărilor sociale și politice din secolul al XVI-lea. 

3 Oțetea, Istoria României, vol. II, pp. 465-524, capitol de B. Câmpina și Șt. 
Ștefănescu. Cât despre celebrul Dracula, faima lui s-a răspândit din Transilvania 
în Ungaria, Germania și Rusia, unde a devenit eroul unor povestiri și legende, din 
secolul al XV-lea până în secolul al XVIII-lea. S-au păstrat câteva variante manu- 
scrise și tipărite în germană. Una dintre ele, publicată la Hamburg, în 1491, se 
intitula Ein wunderliche und erschruckenliche hystoryi von einem grossen wut- 
trich genant Dracole wayda [O povestire uimitoare și teribilă despre un mare 
tiran numit Dracula vodă]. Vezi loan Bogdan, „Vlad Tepes și naratiunile germane 
si rusești asupra lui”, în Scrieri alese, ed. de G. Mihăilă (București, Editura 
Academiei, 1968), pp. 468-481. Vlad este reţinut de posteritate și sub altă 
înfățișare, ca un luptător pentru libertate naţională și un apărător al oamenilor 
simpli impotriva boierilor. Aceasta este viziunea oficială în prezent în Romania. 

aceea, colaborarea dintre boieri și turci, împreună cu forța 
copleșitoare a Imperiului Otoman, au dus la subjugarea tot 
mai accentuată a Valahiei. Între 1521 și 1527, tributul a fost 
de 24 000 de ducati pe an. Între 1558 și 1566, a crescut la 
50 000 de ducati; între 1567 si 1581, la 65 000 de ducati; 
între 1582 și 1584, la 95 000 de ducati; între 1585 si 1591, la 
125 000 de ducati; in fine, intre 1592 si 1594, a ajuns la 
155 000 de ducati. Aceasta a fost suma maximă, iar în timpul 
revoltei conduse de Mihai Viteazul (o vreme încununată de 
succes), el avea să scadă la 8 000 de ducati pe an‘. 

Povara ce apăsa asupra Valahiei poate fi apreciată prin com- 
paratie cu veniturile generale ale Imperiului Otoman si ale altor 
state din zona Mediteranei. La sfârșitul secolului al XVI-lea, 
bugetul anual al Imperiului Otoman era de 6 milioane de ducați, 
al Franţei de 5 milioane, al Spaniei de 9 milioane. Un tribut de 
150 000 de ducati plătit de Valahia echivala deci cu 2,5% din 
bugetul otoman, unul de 120 000 de ducati echivala cu 2% din 
același buget, iar unul de 90 000 cu 1,5%. Dar Imperiul Otoman 
avea o populaţie totală de circa 16 milioane de locuitori, iar 
Valahia avea o populaţie de doar 150 000 la sfârșitul secolului. 
Astfel, Valahia nu avea mai mult de 1% din populația Imperiului, 
dar suma pe care o plătea către buget era de 1,5 până la 2,5 
ori mai mare decât partea care i-ar fi revenit în funcţie de 
mărimea populaţiei. Franța avea cam 16 milioane de locuitori, și 
cum bugetul ei era de 5 milioane de ducati, înseamnă că popu- 
latia Valahiei plătea către vistieria imperiului, în anii 1590, o 
sumă pe cap de locuitor de trei ori mai mare decât cea pe care 
o plăteau francezii către vistieria propriului stat’. 

4 Mioc, „Cuantumul birului”, în S.M.I.M., V, p. 160. 

5 Fernand Braudel, La Méditerranée et le monde méditerranéen à 
l'époque de Philippe II, ed. il (Paris, Armand Colin, 1966), vol. |, 
pp. 361-362 si 411. Pentru o estimare a populatiei Valahiei, vezi 
Șt. Ștefănescu, „La situation démographique de la Valachie aux XIV-e, XVe, 


et XVle siècles d'apres les conjonctures socio-politiques”, in Nouvelles 
études d'histoire (Bucarest, Académie Roumaine, 1970), vol. IV, pp. 47-61. 

Celălalt efect al ascensiunii otomane a fost subminarea 
vechilor drumuri comerciale. Italienii au fost eliminați din 
comerțul din Marea Neagră, iar genovezii au trebuit să le 
cedeze turcilor principalul lor port din zonă, Caffa, în 1475. 
Valoarea comerţului dintre Valahia și Brașov a scăzut de la 7 
milioane de aspri, în 1503, la o medie anuală de circa 3, 25 mi- 
lioane de aspri, între 1542 si 1554, iar de la mijlocul secolului 
al XVI-lea până la sfârșitul său a rămas la aceeași valoare (dacă 
luăm în considerare devalorizarea asprului)®. O schimbare încă 
și mai dramatică a avut loc în privința conţinutului acestor 
schimburi comerciale. Între 1503 și anii 1550, valoarea expor- 
turilor ce constau în mărfuri produse în interiorul Valahiei a 
crescut cu 40% până la 50%. Valoarea importurilor provenite 
din Brașov (incluzând aici atât mărfurile occidentale reținute 
pentru consumul intern, cât și pe cele re-exportate de Valahia) 
a scăzut cu două treimi în decursul primei jumătăţi a secolului. 
Valoarea mărfurilor orientale intrate în Brașov prin Valahia a 
scăzut și ea cu două treimi în aceeași perioadă”. Astfel încât, în 
timp ce comerţul de tranzit dintre Orient și Occident pe teritori- 
ul Valahiei a scăzut foarte mult, exporturile Valahiei au crescut. 

Brașovul nu era singurul partener comercial al Valahiei. La 
mijlocul secolului al XVI-lea, ea mai avea relații comerciale cu 
Germania, Polonia, Veneţia (mai mult pe uscat, pe drumurile 
ce mergeau spre Adriatica) și din ce în ce mai mult cu Imperiul 
Otomană. Stabilirea capitalei la Bucuresti, la jumătatea dis- 
tantei dintre Carpaţi și Dunăre, s-a datorat si ea intensificării 
comerțului cu otomanii. Bucureștiul este singurul oraș a cărui 
populaţie a crescut în a doua jumătate a secolului al XVIea, 


6 Oțetea, Istoria României, vol. II, p. 517; R. Manolescu, Comerțul Țării 
Românești si Moldovei cu Braşovul (Secolele XIV-XVI) (București, Editura 
Științifică, 1965), pp. 180-181. 

7 Manolescu, „Schimbul”, în S.M.I.M., II, pp. 153, 164 și 176. 

8 L. Lehr, „Comerţul Țării Românești și Moldovei în a doua jumătatea a 
secolului XVII”, în S.M.I.M,, IV, p. 243. 

atunci când toate celelalte orașe ale Valahiei au înregistrat o 
scădere a populaţiei”. Acest comerț cu imperiul se desfășura 
însă în condiții total nefavorabile pentru Valahia. Animalele și 
produsele animale, cerealele, sarea și cuprul care erau expor- 
tate de Valahia erau cumpărate la prețuri foarte scăzute, 
impuse prin lege, de către negustori turci sau levantini (greci, 
armeni și evrei), care au ajuns să constituie, în decursul se- 
colului, o parte din ce în ce mai mare a populaţiei urbane a 
Valahiei!0. Ei erau protejați de sultan — si multi dintre ei 
acționau ca agenţi ai imperiului — , pentru că Valahia devenise, 
împreună cu Moldova, o sursă de produse agricole vitală pen- 
tru Constantinopol. Oile valahe constituiau o parte importantă 
din consumul de carne al capitalei otomane, fapt dovedit de 
un ordin special al sultanului, din 1560, prin care se cerea ca 
fluxul acestui produs dinspre Valahia și Moldova către 
Constantinopol să fie menţinut cu orice preț!!. Comerţul pe 
ruta est-vest a continuat să străbată teritoriul Valahiei, la cote 
mai scăzute, dar acum era vorba mai degrabă de caravane ce 
se formau la Constantinopol și nu de transporturi venite prin 
Marea Neagră!?. Documentele braşovene arată că acest 
comerț era oricum mai putin activ în a doua jumătate a se- 
colului al XVI-lea prin comparaţie cu secolul al XV-lea si 
începutul celui de-al XVI-lea. | 
Schimbările din domeniul comerţului, pierderile ce au 
decurs inevitabil din re-directionarea exporturilor către 
parteneri turci și levantini ce cumpărau la prețuri artificial 
scăzute și creșterea tributului au creat probleme foarte 
serioase pentru principii Valahiei. Deși nu se cunoaște volumul 


9 Nicolae lorga, Istoria comfertului românesc (București, Tiparul 
Românesc, 1925), vol. |, pp. 239-257. 

19 Ibid., pp. 181-184; Lehr, „Comerţul Ţării”, în S.M.I.M,, IV, pp. 231, 
243-244. 

11 Lehr, „Comerțul Țării”, în S.M.I.M,, IV, pp. 245. 

12 Ibid., pp. 285-288. 

total al comertului si al taxelor vamale colectate de pe urma lui 
in secolele al XV-lea si al XVI-lea si in ciuda faptului că nu 
cunoastem exact care erau sursele de venituri ale statului, este 
sigur că aceste taxe reprezentau încă o resursă importantă 
pentru stat în secolul al XVI-lea, la fel ca și înainte'3. Datele 
parțiale pe care ni le oferă registrele brașovene ne dezvăluie 
amploarea dificultăților cu care se confrunta statul valah în a 
doua jumătate a secolului al XVI-lea. La sfârșitul secolului al 
XV-lea, tributul reprezenta 5% până la 10% din valoarea 
comerțului cu Brașovul (și bineînțeles, o proporție mult mai 
mică din valoarea totală a comerţului exterior). La jumătatea 
secolului al XVI-lea, tributul a ajuns să fie egal cu valoarea 
comerțului cu Brașovul. În timpul următoarei jumătăți de secol, 
tributul s-a triplat, în timp ce schimburile comerciale au rămas 
la o valoare constantă!%. Astfel, dacă statul valah putea să 
acopere o mare parte a tributului, la începutul secolului al XVI-lea, 
din sumele provenite din impozitarea comerțului, acest lucru 
devenise evident imposibil la sfârșitul secolului și deci trebuia 
să fie găsită o nouă sursă de venituri pentru ca tributul să 
poată fi plătit. Acest imperativ a constituit cauza majoră a 
transformărilor radicale pe care le-a cunoscut societatea 
Valahiei în secolul al XVI-lea. 

O consecință importantă a extinderii dominaţiei otomane, 
care a agravat celelalte efecte ale sale, a fost o scădere accen- 
tuată a populației. Invaziile otomane, luptele interne, raidurile 
de jaf și staționarea temporară a trupelor otomane pe drumul 
spre diferite teatre de operațiuni militare din Europa Centrală 
și de Est au provocat mari pierderi de populaţie. Oamenii au 
fost fie uciși, fie inrobiti sau înfometați datorită rechizitiilor ali- 
mentare. La începutul secolului al XV-lea, în timpul domniei lui 
Mircea cel Bătrân, Valahia avea probabil o populație de 


'3 Ibid., pp. 294-296. 
14 Manolescu, Comerţul Țării, p. 180. 

500 000 de locuitori. În 1460, în timpul lui Vlad Tepes, se 
ajunsese la 400 000 de locuitori. O sută de ani mai târziu, la 
300 000 sau 350 000. Condiţiile economice și politice vitrege 
de la sfârșitul secolului al XVI-lea au provocat alte pierderi, emi- 
grația adăugându-se acum la cauzele scăderii populației. 
Potrivit unei estimări turcești din 1591-1592, țara mai avea 
doar 150 000-180 000 de locuitori; deși aceasta poate fi o 
exagerare, călătorii occidentali din anii 1590 spun și ei că mari 
suprafețe de pământ erau practic pustii. Se apreciază că, în 
anii 1600, populaţia ajunsese la 150 000, adică 30% din cea 
care se înregistrase în perioada de apogeu a statului „comuni- 
tar-comercial”, cu 200 de ani mai devreme!'5. În mod firesc, 
această situaţie ridica mari probleme: era nevoie de sume tot 
mai mari obținute prin impozite, dar populația ce putea fi 
impozitată era din ce în ce mai redusă numeric. 


Noul sistem de impozitare 


În mod previzibil, sistemul de impozitare a suferit modificări 
importante la sfârșitul secolului al XV-lea și în special în timpul 
secolului următor. Administraţia fiscală a statului a început să 
se extindă în ultima parte a secolului al XV-lea, astfel încât, la 
mijlocul secolului al XVI-lea, Valahia a fost divizată în districte 
fiscale (judeţe de bir). A fost abandonată practica tradițională 
de a percepe un impozit și o dijmă în produse de valoare fixă 
de la fiecare comunitate sătească. Statul impunea necontenit 
noi feluri de impozite și preleva chiar taxe suplimentare atunci 
când avea nevoie. Se făcea un recensământ fiscal la fiecare trei 


15 St. Ștefănescu, „La situation démographique”, in Nouvelles études, 
vol. IV, pp. 47-61. 

ani, iar impozitele erau stabilite în funcţie de mărimea și 
bogăţia fiecărui sat. 

Același sistem se practica și în interiorul fiecărui sat. Suma 
plătită de o familie era stabilită în funcţie de avutia sa — și ea 
nu mai reprezenta o sumă fixă, ci suma maximă ce putea fi 
prelevată. Pătrunderea parțială a economiei monetare în inte- 
riorul satului (vezi discuţia anterioară despre rolul pe care îl 
jucau satele în comerțul cu Brașovul), diferenţierea tot mai 
accentuată dintre bogaţi și săraci și povara tot mai mare a 
impozitelor au sfârșit prin a submina principiul responsabilitatii 
colective a satului în fata colectorilor de impozite. A fost 
menţinută o anumită responsabilitate colectivă, dar într-o 
formă diferită. Atunci când o familie nu era capabilă să 
plătească, rudele și vecinii ei sau, în cele din urmă, oricine era 
considerat bun de plată de către autorităţi trebuiau să 
plătească în locul său; cei ce făceau aceasta primeau în schimb 
dreptul de a folosi o vreme pământul celor pentru care 
plătiseră. lar dacă cei din urmă se dovedeau incapabili să facă 
față cerințelor pentru o perioadă mai lungă de timp, transfe- 
rul pământului căpăta titlu permanent. Prin aceasta, satele 
devălmașe au fost distruse, căci cei care plăteau impozite mai 
grele au revendicat dreptul asupra unor loturi mai mari de 
pământ (alte cauze ale declinului obștilor sătești vor fi discu- 
tate mai tarziu)!®. 

O altă schimbare în domeniul impozitării a fost arendarea 
dreptului de impozitare. În secolul al XV-lea, principii se 
străduiseră să păstreze sub controlul lor administraţia fiscală, 
acesta fiind probabil unul dintre motivele de neînţelegeri din- 
tre principi și boieri; aşa cum vom vedea, boierii au devenit, la 

16 D, Mioc, „Despre modul de impunere și de percepere a birului în Țara 


Românească până la 1632”, în S.M.I.M,, Il, pp. 102-112 și 114-116. 

sfârșitul secolului al XV-lea si în decursul secolului al XVI-lea, o 
categorie socială tot mai independentă față de aparatul de 
stat. În a doua jumătate a secolului al XVI-lea, turcii au înclinat 
raportul de forțe dintre stat și boieri în favoarea celor din urmă, 
iar statul a fost nevoit să delege dreptul de a percepe impozite 
boierilor mari (la nivelul județului) și mici (la nivelul satului)!?. 

În secolul al XVI-lea, țăranii au încetat să mai plătească 
întregul datoriilor către stat în produse; deși este probabil că o 
mare parte a acestora a continuat să fie plătită astfel, acum 
cuantumul impozitelor trebuia să fie stabilit în numerar!. 
Această schimbare a beneficiat de faptul că sătenii se impli- 
caseră deja în comerțul mărunt, deținând anumite cantități de 
monedă. Ea a accentuat apoi tendinţa țăranilor de a evalua în 
bani valoarea produselor, a animalelor și, în final, a pământu- 
lui, după cum nevoia lor de a procura sume tot mai mari de 
bani le-a stimulat tendința de a practica negotul. 

Luând în considerare variațiile preţurilor în decursul se- 
colului al XVI-lea și mărimea impozitelor pe care trebuia să le 
plătească o familie țărănească, putem stabili echivalentul în 
produse al acestei sarcini fiscale și aprecia astfel cât de greu 
apăsa povara fiscului asupra țăranilor. Între 1521 și 1557, o 
familie trebuia să plătească în medie o sumă egală cu va- 
loarea a 5 oi. Între 1592 și 1594, suma se ridicase la valoarea 
a 21 de oi. Dacă aceeași sumă este transpusă acum în va- 
loarea altor produse, atunci constatăm că, în acest interval de 
timp, creșterea ei însemna o cantitate de grâu de două ori 
mai mare, un număr de vite de 4,5 ori mai mare, un număr 

17 Ibid., pp. 82-96. 

18 Henri H. Stahl, Les anciennes communautés villageoises roumaines 
(Bucarest-Paris: Academie roumaine-C.N.R.S, 1969), p. 211. Vezi și D. 
Mioc, H. Chirca și Șt. Ștefănescu, „L'évolution de la rente féodale 


en Valachie et en Moldavie, du XIVe au XVile siècles”, in Nouvelles études, 
vol. I. 

de cai de 5 ori mai mare si o suprafață de pământ de 18 ori 
mai mare!?. 


Creșterea puterii nobililor 


Transformările în domeniul comerţului, populaţiei și fis- 
calităţii și extinderea dominaţiei otomane au avut ca efect o 
profundă schimbare în structura socială. Nobilii și mânăstirile 
și-au extins influența, atât în defavoarea statului, cât și în cea a 
oamenilor de rând. lar puterea pe care ei au căpătat-o asupra 
țărănimii în secolul al XVI-lea s-a menţinut în cazul mânăstirilor 
până la 1864, iar în cazul nobilimii până la Primul Război 
Mondial. Deși, cu foarte puține excepții, nobilimea din secolul 
al XIX-lea nu era descendenta pe linie ereditară a celei din se- 
colul al XVI-lea, ea era descendenta sa din punct de vedere 


19 D, Mioc, „Cuantumul birului”, în S.M.I.M., V, p. 165 și 172-173. Mioc 
a alcătuit un tabel care arată variaţia impozitelor plătite în medie de o fa- 
milie, pe baza sumei totale plătite în medie de sate, pentru fiecare perioadă 
de timp. 





Perioada Impozite Impozite Valoarea Valoarea Valoarea Valoarea 
în aspri in ducati în nr.de înnr.de înnr.de în ha. de 





oi bivoli cai teren 
1521-1557 86 1,31 5,06 0,48 0,18 circa 1,5 
1558-1566 212 3,32 — 2,12 0,11 circa 4,3 
1567-1581 265 4,25 — 1,77 0,31 circa 5,7 
1582-1584 301 5,01 — — 0,37 circa 7,2 
1585-1591 550 5,50 — 2,11 0,47 circa 9,6 
1592-1594 946 7,37 21,02 2,36 1,05 circa 27,2 


1595-1600 577 3,37 — 1,55 0,30 circa 11,0 


În ultima perioadă, între 1595 și 1600, tributul către Imperiu a scăzut 
datorită victoriei temporare a lui Mihai Viteazul împotriva turcilor. Observăm 
că tabelul ne arată o scădere accentuată a valorii pământului de-a lungul 
secolului al XVI-lea, în special către sfărșitul său. Ea a fost provocată de 
depopularea care a lăsat o parte din teritoriu pustiu. 

institutional. Transformările provocate de marea criză din se- 
colul al XVI-lea trebuie privite astfel ca fiind dintre cele mai 
importante din întreaga istorie a Valahiei, ele stând la originea 
problemelor sociale din secolul al XIX-lea și chiar din secolul 
al XX-lea. 

Creșterea puterii nobililor poate fi atestată pe baza a cinci 
tipuri de documente, ce se întind de la sfârșitul secolului al 
XIV-lea până la începutul secolului al XVII-lea. Acestea sunt: 
(1) documente emise de principi prin care anume nobili, 
mânăstiri sau sate sunt scutite de impozite; (2) documente 
care menţionează daruri ale boierilor și mânăstirilor către prin- 
cipi, constând în cai și alte bunuri sau în sume de bani, în 
schimbul cărora principii „dăruiesc” un număr de sate; (3) do- 
cumente care descriu dezvoltarea unei administrații fiscale a 
mânăstirilor, însărcinată cu strângerea impozitelor de la țărani; 
(4) documente ale principilor prin care boierii sunt împuterni- 
citi să dispună de sate după cum cred de cuviință; (5) acte 
încheiate între sate și boieri prin care cei din urmă sunt 
declarați ca „înfrăţiți” cu sătenii, primind astfel dreptul să se 
folosească de pământul satului. Și alte feluri de documente 
reflectă aceleași transformări, de exemplu cele prin care 
anumiţi țărani se vând unui boier, în schimbul scutirii de taxe; 
ne vom referi la ele atunci când vom discuta despre evoluţia 
satelor devălmașe. 

De la sfârșitul secolului al XIV-lea, dar mai ales din secolul 
al XV-lea, statul a început să emită acte prin care anumite sate 
care aparțineau nobililor sau mânăstirilor erau scutite de taxe. 
Aceasta ne indică faptul că, în secolul al XV-lea, multe sate au 
trecut de sub controlul statului sub cel al bisericii și al nobililor. 
Se mai întâmplase și anterior ca unele sate să fie „dăruite“, dar 
în acele cazuri ara vorba despre acordarea dreptului de a pre- 
leva impozite din sate; chiar și aceste drepturi erau acordate 
doar parţial, și în plus doar pentru o perioadă limitată. În se- 
colul al XV-lea astfel de „daruri” capătă caracter irevocabil 

(exemplele de același fel din secolul al XIV-lea se referă la 
mânăstiri, nu și la nobili). Practica a încetat după jumătatea se- 
colului al XVI-lea, nu pentru că statul și-ar fi recăpătat controlul 
asupra satelor, ci dimpotrivă, pentru că el a pierdut cu totul 
controlul asupra lor în favoarea nobililor și a mânăstirilor20. 

Referințele documentare la „daruri“ în cai ale boierilor și 
mânăstirilor către principi, în schimbul drepturilor asupra unor 
sate, încep să apară la jumătatea secolului al XV-lea și devin 
foarte numeroase între 1470 și 1540, pentru a dispărea apoi 
în jur de 1550. Unii istorici români au explicat aceste „daruri“ 
ca reprezentând „îndatoriri feudale” ale nobililor către 
principe. Ele reprezentau însă altceva, și anume plata făcută 
de boieri și mânăstiri în schimbul satelor ce le erau 
încredințate. O dovadă este faptul că, deși caii erau forma de 
plată cea mai frecventă, ei erau înlocuiți uneori cu alte bunuri 
sau cu sume de bani, iar în unele cazuri plătitorul se scuza pen- 
tru a nu fi dăruit cai, oferind pentru compensație o plata 
suplimentară ce consta în alt fel de bunuri. O altă dovadă este 
faptul că anumiţi principi pioși care considerau firesc ca 
mânăstirile să își extindă pământurile le scuteau pe acestea să 
mai plătească „darurile“ în cai. Dacă „darul“ în cai ar fi fost o 
practică feudală obișnuită, atunci nu ar fi existat nici un motiv 
ca mânăstirile să fie scutite. Cum caii erau animalele cele mai 
scumpe în Valahia, cei de rasă bună având astfel o valoare con- 
siderabilă prin raportare la preţul relativ mic al unui sat în se- 
colul al XV-lea, este evident că „darurile“ în cai erau nimic 
altceva decât o formă de plată?!. 

Numai in a doua jumătate a secolului al XV-lea s-a ajuns ca 
statul să acorde mânăstirilor dreptul de a colecta ele însele 


20 Stahl, Les anciennes communautés, pp. 176-181, în special tabelele 
de la pp. 178 și 181. 

2 Ibid., pp. 185-188; o discuţie mult mai detaliată despre „daruri” în cai 
la Henri H. Stahl, Controverse de istorie socială românească (București, 
Editura Științifică, 1969), pp. 124-187. 

taxe din satele care le fuseseră încredințate. Până atunci, 
impozitele erau colectate de stat, după care erau predate 
mânăstirilor. Acest fapt reflectă declinul puterii statului și ridi- 
carea unor centre de putere locale??, slujind ca o clarificare a 
afirmației lui D. Mioc după care, în secolul al XV-lea, a fost 
creat un sistem de arendare a impozitelor prin care boierii erau 
imputerniciti să colecteze dările din satele aflate în regiunea 
lor. Explicaţia lui Mioc este că nobilii primeau acest drept ca o 
,compensatie” pentru că le fusese retrasă scutirea de taxe?2. 
Dar explicația nu este corectă. Este drept că dezvoltarea sis- 
temului de delegare a dreptului de a percepe impozite a coin- 
Gs cu disparifia imunităţi fiscale a nobililor, dar înlocuirea imu- 
nităților cu dreptul acordat boierilor și mânăstirilor de a per- 
cepe chiar ei impozitele ne indică un transfer al puterii de la 
centru către potentatii locali. După 1550, nu mai avea sens ca 
statul să acorde scutiri de taxe, căci el își pierduse capacitatea 
de a mai colecta aceste taxe. Astfel, \ vechiul sistem al imu- 
nitatilor a fost înlocuit cu noua practică a arendării impozitelor, 
nobilii devenind prin aceasta mai puternici decât înainte. 

Așa cum am spus, „dăruirea” unor sate către boieri nu a 


avut la început “un caracter permanent. Cu timpul, însă, drep- 
turile asupra. satelor devin ereditare. Satele reveneau totuși 
statului în cazul în care nobilul în chestiune nu avea urmași 
bărbătești. Această regulă s-a modificat după 1450, când apar 
acte ce stipulează că satele puteau fi transmise de către un 
nobil și fiicelor sale. Apoi au început să fie emise acte prin care 
nobilii se puteau „înfrăţi” între ei, cu scopul de a-și putea 
transmite satele unul altuia. De obicei, un nobil îl declara pe 
altul ca „frate” în schimbul unei plăţi. Transferul satelor între 


asemenea ,,frati” nu reprezenta de fapt decât o vânzare vag 





22 Henri H. Stahl, Contribuţii la studiul satelor devalmase românești 
(București, Editura Academiei, 1958-1965), vol. Ill, pp. 77-97. 
23 Mioc, „Despre modul de impunere”, în S.M.I.M,, Ill, p. 115. 

disimulată. Cu timpul, au început vânzările de sate pe fata, 
prin aceasta fiind compromisă pretenţia statului de a fi con- 
siderat posesorul de drept al tuturor satelor, mai ales al celor 
care fuseseră „încredințate“ unor nobili. Documentele care 
reglementează aceste vânzări sunt foarte numeroase în prima 
jumătate a secolului al XV-lea; ele devin rare după 1550, 
dispărând apoi aproape cu totul după 1600. Aceasta a marcat 
abandonarea completă a vechilor reguli după care nobilii nu 
aveau dreptul să înstrăineze satele ce le fuseseră 
„încredințate” de către principe24. 

O ultimă mărturie ce atestă extinderea puterii nobililor 
asupra satelor este constituită de practica „înfrățirii” dintre 
nobili şi oameni de rând. Știm ca, datorită caracterului 
devălmaș. al. satelor, _numai_ membrii. comunităţii respective 
aveau dreptul să se folosească de pământurile ei. Pe măsură ce 
au acaparat satele de la puterea de stat, nobilii aveau nevoie să 
găsească o motivaţie prin care să-și legitimeze amestecul în 
interiorul lor. Dacă vechii cneji ar fi fost transformați direct 
într-un fel de aristocrație „feudală“, o asemenea legitimare nu 
ar mai fi fost necesară. Dar, până să ajungă să formeze clasa 
boierilor din epocă, categoria cnejilor trecuse mai întâi prin sta- 
diul de clasă de funcţionari ai statului, încetând astfel să mai 
facă parte din comunităţile sătești; de aceea, ei trebuiau să 
găsească acum o cale de a re-intra în aceste comunități. 

Începând din secolul al XV-lea, dar mai ales din al XV-lea, 
nobilii au început să îi plătească pe unii săteni, cei din urmă 
adoptându-i în schimb ca „fraţi”, și dându-le astfel dreptul să 
folosească pământul comunităţii. Devenind astfel cei mai pu- 


24 Stahl, Les anciennes communautés, pp. 182-185. „Înfrățirile” au con- 
tinuat, devenind chiar mai numeroase, după 1550. Dar acum dispar docu- 
mentele care le reglementează, datorită faptului că practica era general 
acceptată ca legitimă. Pentru ,infratirea” între nobili care nu erau înrudiţi 
între ei, vezi G. Cront, Instituții medievale românești (București, Editura 
Academiei, 1969), pp. 64-70. 

ternici membri ai comunităţii, datorită avutiei si influenţei lor 
politice, ei au avut firește tendința de a se înstăpâni peste 
întreaga comunitate. Acest proces nu numai că ne arată 
modalitatea prin care nobilii s-au infiltrat în viata comunităților 
sătești, dar constituie o dovadă suplimentară pentru însăși 
existența acestui tip de comunităţi?5. 

Documentele atestă deci creșterea puterii nobililor; dar ele 
nu ne explică de ce a avut loc acest proces. Dinamica sa devine 
explicabilă dacă examinăm, în același timp, mai multe aspecte: 
(1) comerțul secolelor al XV-lea și al XV-lea; (2) creșterea tri- 
butului către otomani; (3) implicarea din ce în ce mai accen- 
tuată a turcilor în afacerile interne ale Valahiei. 

Este posibil ca și statul valah al perioadei anterioare să fi 
cunoscut tendințe centrifuge. Dar, atâta timp cât statul și elita 
sa administrativă își extrăgeau veniturile în principal din 
vămuirea drumurilor comerciale care străbăteau Valahia, 
exista un factor care îi distrăgea pe nobili de la tendința de 
a-și întinde stăpânirea asupra satelor. De asemenea, comu- 
nitatile sătești însele reprezentau forte puternice, atâta timp 
cât impozitele la care erau supuse rămâneau scăzute. Dar, o 
dată ce comerțul a decăzut, în același timp cu impunerea trib- 
utului de către otomani și cu desfășurarea lungului șir de 
războaie împotriva acestora, care au solicitat și ele resursele 
statului, impozitele au trebuit să crească. O posibilă soluţie a 
problemei era aceea de a intensifica exporturile de bunuri pro- 
duse în Valahia. Pentru aceasta trebuia ca țăranii să fie obligaţi 
să livreze un surplus mai mare de produse și, de asemenea, ca 
elita să imbratiseze un alt rol economic: în loc să mai acţioneze 
ca un intermediar al comerțului de tranzit, ea trebuia să se 
implice în producţia bunurilor de export, ceea ce însemna că 
trebuia să capete control asupra pământurilor. 


25 Stahl, Les anciennes communautés, pp. 184; Cront, Instituţii, 


pp. 70-73 și 226-233. 

În măsura în care s-a înregistrat o creștere a exporturilor 
Valahiei în secolele al XV-lea și al XVI-lea, este corectă aprecierea 
lui Henri Stahl după care acest fapt s-a datorat dezvoltării „ca- 
pitalismului” în Occident și răspândirii sale până în orașele ger- 
mane din Transilvania2®. Este partial indreptatita și afirmaţia că 
ascensiunea nobililor si decăderea satelor libere sunt legate de 
fenomenul general al „celui de-al doilea feudalism”, care a avut 
loc în Europa la răsărit de Elba2”. Dar această explicaţie nu este 
suficientă pentru cazul Valahiei, deoarece secolul al XV-lea nu a 
adus integrarea ei în orbita economiei occidentale. Într-adevăr, 
în decursul acestui secol meșteșugurile s-au dezvoltat întrucâtva 
în Valahia, ea devenind astfel chiar mai putin dependentă decât 
înainte de importurile din Transilvania28. Schimbările ce au avut 
loc pot fi explicate însă prin impozitarea tot mai accentuată a 
țărănimii, datorată presiunilor otomane și prejudiciului cauzat 
tezaurului public de declinul comerţului de tranzit (ce a însem- 
nat și un declin al statului însuși). 


26 Stahl, Les anciennes communautés, pp. 13-18. 

27 Doreen Warriner, ,Some Controversial Issues in the History of 
Agrarian Europe”, in The Slavonic and East European Review, XXXII, no. 78 
(dec. 1953), pp. 176-177; Jerome Blum, ,,The Rise of Serfdom in Eastern 
Europe”, în The American Historical Review, LXII, no. 4, (iulie 1957), 
pp. 819-830; Maurice Dobb, Studies in the Development of Capitalism, 
ed. I| (New York, International Publishers, 1963), pp. 39-41. Teza lui Stahl 
(la fel ca si a lui Dobb) este in esență aceeași pe care a formulat-o pentru 
prima oară Engels. Dar, asa cum a arătat Doreen Warriner, desi ea este in 
parte corectă pentru cazul polonez, nu se verifică pentru Balcani. Și, după 
cum arată Blum, ea nu se verifică nici pentru Rusia, deși țăranii ruși au 
devenit șerbi în secolul al XVI-lea. După toate aparențele, istoricii români au 
tost atrași de această idee pentru că are un caracter ortodox marxist și, de 
asemenea, pentru că, în secolul al XIX-lea, condiţia țăranilor români s-a 
înrăutățit, într-o perioadă de intensificare a schimburilor comerciale .cu 
Occidentul. Dar nu este corect să facem analogii între secolele al XIX-lea și 
al XVI-lea, pe baza unor considerații de istorie generală europeană. Deși 
Stahl demonstrează în mod foarte clar că nobilii au luat în stăpânire satele 
din Valahia si Moldova la sfârșitul secolului al XV-lea și în secolul al XVI-lea, 
el nu reușește să integreze acest fapt în mod convingător în teoria sa ge- 
nerală bazată pe argumentele lui Engels. 

28 Lehr, „Comerţul Țării”, în S.M.I.M., IV, pp. 241-242 si 299-300. 

Bascularea structurii sociale si politice a Valahiei în sfera de 
influență otomană a însemnat o detașare corespunzătoare de 
sfera economiei occidentale. Valahia devenea o colonie 
otomană, iar influența Imperiului Otoman — nu cea a 
Occidentului — era cea care impunea transformări 
asemănătoare celor ce aveau loc în aceeași perioadă în partea 
de nord a Europei răsăritene. Această afirmaţie nu este deloc 
contradictorie, asa cum ar putea părea; căci faptul că Imperiul 
Otoman avea să decadă în secolele următoare nu înseamnă că 
el nu era capabil, în perioada în care avea mai mult dinamism, 
să imprime provinciilor sale niște transformări la fel de pro- 
funde ca și cele pe care piața occidentală le-a produs în teri- 
toriile de la nord de Valahia. 

În aparenţă, statul valah a încercat mai întâi să facă față 
provocărilor prin extinderea autorității sale asupra satelor. 
Istoriografia oficială românească numeste a doua jumătate a 
secolului al XV-lea „perioada luptei pentru centralizarea statu- 





lui”29. Poate că, în absența factorului otoman, | această încer- 
care de centralizare ar fi reușit. Dar, cum turcii au sprijinit 
tendința boierilor de a deveni mai putin dependenți | de prin- 
cipe, incercarea a esuat, iar Valahia s-a transformat dintr-un 
Stat stat comercial” într-unul seniorial. 

“In secolul al XV-lea, la puțină vreme după domnia lui 
Mircea cel Bătrân (care a murit în 1418), apar documente ce 
menţionează o adunare a nobililor cu atributia de a alege 
principele. Ea continuă să fie menționată în secolele al XV-lea si 
al XV-lea, dar nu a căpătat niciodată o formă instituţională coe- 
rentă, asemeni adunărilor de același fel din Europa occidentală. 
Totuși, ea nu a dispărut cu totul decât în secolul al al XVIII-lea30. 


Existau astfel preconditiile instituționale pentru ca turcii să poată 
29 Oțetea, Istoria României, vol. ||, capitolele 6 și 7. 
30 P, P, Panaitescu, „Le grande assemblée du pays, institution du régime 


féodal en Moldavie et en Valachie”, în Nouvelles études, vol. lil, 
pp. 117-139. 

exploata rivalitatea dintre principe si boieri și să impună pe tron 
persoane favorabile atât lor, cât și intereselor boierești. 


Exemplul cel mai notabil de trădare a boierilor, în slujba 


intereselor otomane, este răsturnarea de pe tron a lui Vlad 
Țepeș în 1462, chiar după ce reușise să respingă o invazie 
otomană (vezi mai sus). Vlad declanșase o luptă crâncenă atât 
împotriva nobililor, cât și împotriva turcilor, iar eșecul său în 
lupta cu nobilii a însemnat și înfrângerea în confruntarea cu 
turcii. Conflictul avea să devină și mai acut în secolul al XVI-lea. 
După cum spune un istoric român recent: 


Trădarea era o boală incurabilă a boierilor, mai ales în 
secolul al XVI-lea, asa cum au subliniat martorii străini. În 
august 1534, boierii valahi i-au solicitat un alt principe emi- 
sarului trimis de sultanul Soliman Magnificul [...]; dar 
principele (Vlad Vintilă) a reușit să îi aresteze și să îi întem- 
niteze în castelul de la Poienari, după ce le-a mutilat nasul 
și buzele. Boierii nu au renunțat însă la vendetta și, în anul 
următor, l-au ucis în timpul unei vânători de cerbi. Cronica 
Valahiei este plină de mențiuni ale conflictului permanent 
dintre conducătorul țării și boierii ce luptau ca să-și 
lărgească privilegiile și imunitatile. Expresia „domnul i-a 
spintecat pe boieri” este foarte frecventă în cronică. Este 
menționat, de asemenea, episodul asasinării principelui 
Radu de la Afumaţi, erou al luptelor cu turcii, împreună cu 
fiul său Vlad, de către boieri, care ridicaseră în secret o 
armată în 1529, la Râmnicu-Vâlcea. Boierii s-au dezis de 
principe în condiţii tragice pentru tard, la 1538, 1574 și 
1594. Principele loan a fost acuzat de cronicarul Azarie că 
ar fi fost un „leu” avid să bea sângele boierilor trădători?!. 


31 D. Ciurea, „Quelques considerations sur la noblesse feodale chez les 


Roumains”, în Nouvelles études, vol. IV, pp. 87-88. 

Toate acestea completează lista cauzelor care au dus la 
ascensiunea nobililor și la declinul statului „comunitar-comer- 
cial”. Statul a pierdut o parte a resurselor ca urmare a trans- 
formărilor din sfera comerțului. El nu a mai avut capacitatea 
de a recompensa nobilimea pentru slujbele sale, iar aceasta a 
început atunci s să acapareze satele, _extrăgând de la. ele 
„impozite. in. propriui . beneficiu, și probabil să se implice de 
asemenea în activități comerciale de mică anvergură, 
exportând produse ale acelorași sate. Tributul perceput de 
otomani, ca și interferentele lor în chestiunile interne au con- 
tribuit și ele la slăbirea statului și, cum populația scădea, satele 
erau supuse unei poveri fiscale din ce în ce mai mari, astfel că 
nu au mai fost capabile să își apere libertatea. A fost o com- 
binatie de factori care au servit interesele nobililor. Așa se face 
că, pe la 1550, ei deveniseră o clasă dominantă seniorială, în 
rivalitate continuă cu statul și cu baze de putere locale în satele 
pe care le stăpâneau. 


Serbia 


Ultima fază in acest proces a avut loc abia între 1593 și 
1601, sub domnia lui Mihai Viteazul. Mihai a fost ultimul 
voievod care a încercat să refacă statul valah, dar funda- 
mentele economice ale încercării sale au fost destul de origi- 
nale. Atunci când era un tânăr boier, el a acumulat ceva avere 
din comerţ, iar soţia i-a adus ca zestre patru sate. Între 1585 
și 1592, el a cumpărat 40 de sate pentru prețul de 1 515 700 
aspri, devenind cel mai mare posesor de pământuri din 
Valahia. El deținea 36 din cele 40 de sate în întregime, iar pe 
celelalte doar parțial. Din cele 36 pe care le cumpărase în 
întregime, 27 fuseseră până atunci sate libere. Probabil că 
averea a fost considerentul principal pentru alegerea sa ca 
voievod. În calitate de principe, el s-a folosit de vistieria statu- 
lui pentru a-și extinde în continuare posesiunile, cumpărând în 

timpul domniei 129 de sate cu totul si alte 20 partial. Din cele 
cumpărate in întregime, 103 fuseseră libere (fiind deci 
cumpărate de la săteni înșiși), la fel cum fuseseră și 10 din cele 
20 cumpărate doar partial.22 Dacă admitem că la vremea 
aceea existau în Valahia cel mult 20 000 până la 25 000 de 
familii și că un sat număra cam 20 de familii, rezultă că nu 
puteau exista mai mult de 1 000 de sate în 1600. Mihai 
deținea 20% dintre ele??. 

Beneficiind de o asemenea bază de putere, Mihai a ridicat 
o armată suficient de mare ca să îi înfrângă pe turci și să 
cucerească Moldova (și pentru o perioadă scurtă chiar 
Transilvania), unind astfel cele trei principate românești pentru 
prima și ultima oară până la 1918. Încercarea era mult prea 
ambițioasă și i-a ridicat împotriva sa pe nobilii transilvăneni și 
moldoveni, pe turci și pe polonezi. În 1600, construcţia politică 
a lui Mihai a fost distrusă, iar el a fost ucis34. 

Scurta domnie a lui Mihai a fost însoţită de două schimbări 
importante. Statul valah a încercat să se reconstituie în jurul 
domeniilor personale ale principelui său, iar în timpul domniei 
Mihai a emis o lege prin care locuitorii satelor cumpărate erau 
legați de domeniu, încheind prin aceasta procesul care îi trans- 
forma pe o parte a țăranilor — probabil majoritatea — în șerbi35. 


32 |. Donat, „Satele lui Mihai Viteazul“, în S.M.I.M., IV, pp. 446-477 și 
505-506. 

33 Mă bazez pe estimările lui Șt. Ștefănescu, „La situation demo- 
graphique”, în Nouvelles études, vol. IV, pp. 57-60. 

34 Otetea, Istoria României, vol. Il, pp. 95-116 (capitol de E. Stănescu); 
Nicolae lorga, Istoria lui Mihai Viteazul (București, Editura Militară, 1968). 

35 Stahl, Les anciennes communautés, pp. 188-189; Constantin 
Giurescu, „Legătura lui Mihai Viteazul”, în Studii de istorie socială (București, 
Editura Universul, 1943), pp. 51-69. Stahl vede această hotărăre de a-i lega 
pe țărani de moșie ca o culminare a unui set de transformări ce au avut loc 
în secolele al XV-lea și al XVI-lea. Giurescu o vede ca pe începutul sfârșitului 
șerbiei și crede că a avut o importanță mult mai mică decât cea care i se 
acordă de obicei. Datorită dovezilor prezentate pe parcursul întregii cărți, 
cred că Giurescu se înșeală. 

Pentru a înțelege antecedentele și semnificația acestui act tre- 
buie să studiem mai în amănunt condiţia țăranilor în secolul al 
XVI-lea. 

Adoptarea parțială a economiei monetare, creșterea ta- 
xelor și tentativa nobililor de a pune control peste ele, toate 
acestea s-au combinat, provocând o situație de mare criză 
pentru comunitățile țărănești ale Valahiei. Atunci când anumiţi 
săteni care ajunseseră mai bogaţi au fost obligaţi să ia pe 
seama lor o proporție mai mare din impozitele datorate către 
stat, ei au ridicat pretenții la o suprafață mai mare a pămân- 
tului comunei. În același timp, exista pericolul ca un nobil să-și 
facă loc în comunitate plătindu-l pe un țăran mai sărac sau pre- 
luându-i sarcinile fiscale. Atâta timp cât își păstra caracterul 
devălmaș, satul risca să fie luat sub control de un nobil a cărui 
avere și influență politică îi dădeau posibilitatea de a domina 
comunitatea până atunci egalitară. 

Prin urmare, multe sate au început să își împartă pământul 
în loturi familiale. Această diviziune se putea face după prin- 
cipii egalitare, toate familiile primind loturi egale, sau putea 
accentua inegalitatea, țăranii bogați primind loturi mai mari. 
Ea putea cuprinde întregul teritoriu al satului sau se putea 
face în etape, unele terenuri fiind divizate, în timp ce altele — 
mai ales pădurile și pășunile situate la mai mare distanță de 
zona locuită — rămâneau în proprietate comună36. O dată ce 
această practică s-a generalizat, în secolul al XVI-lea, a devenit 
posibil pentru nobili să acapareze parti ale satelor prin 
cumpărarea unor astfel de loturi familiale sau prin preluarea 
pământului ce aparținea familiilor ce nu puteau face față 
sarcinilor fiscale. Astfel, un sat putea fi deținut în întregime de 
un boier, sau putea fi împărțit între mai multi boieri, sau putea 
fi partial liber si partial sub stăpânire boierească. De fapt, 


36 Stahl, Les anciennes communautés, pp. 77-95. 

deoarece pentru a cumpăra un sat era necesar doar să dispui 
de bani și nu să fii posesorul vreunui titlu, chiar țărani liberi 
puteau cumpăra parti ale altor sate decât cele de care 
aparţineau. Acest fapt s-a numărat cu siguranță printre cele 
care au contribuit cel mai mult la a crește fluiditatea societăţii 
în Valahia secolului al XVI-lea; un om de rând care acumulase 
avere putea intra în rândurile nobilimii, în timp ce un boier care 
își pierduse pământurile și care nu putea ocupa o poziție în 
administrația statului putea deveni un simplu țăran38. 

Pe de altă parte, un sat putea fi acaparat de nobili înainte 
de a fi divizat în loturi familiale. Sau — lucru care se întâmpla 
mai ales în acele parti ale țării ce erau frecvent devastate de 
războaie — putea fi părăsit de locuitorii săi și apoi preluat de 
un nobil care încerca să îl repopuleze. Astfel de sate erau ne- 
divizate, pentru că aparțineau în întregime nobililor. Stăpânul 
îi putea înlocui după plac pe membrii adunării sătești și câștiga 
astfel un control mai mare asupra comunității decât era posi- 
bil în satele al căror teritoriu fusese divizat între familiile com- 
ponente. De aceea, multe sate ce aparțineau nobililor arătau 
în continuare ca vechile sate devălmașe, fiind lipsite de loturi 
țărănești individuale și păstrându-și vechile tradiții referitoare la 
folosirea în comun a pământului. 

Pentru că nobilii nu erau interesați prea mult în exploatarea 
pământului, ci mai degrabă în acapararea comunităților 
țărănești de la care să perceapă taxe, formele devălmașe 
puteau supraviețui mult timp după ce un sat își pierduse liber- 
tatea. Astfel de sate erau încă foarte numeroase în secolele al 
XVIII-lea și al XIX-lea, iar dacă teritoriul lor este survolat astăzi 
cu avionul, ele au un aspect caracteristic satelor din zona 
Vrancea — nu loturi individuale tăiate în mod raţional și după 


37 Ibid., pp. 200-202 și 213-222. 
38 Ciurea, „Quelques considérations”, în Nouvelles études, vol. W, 
pp. 84-87. 

un criteriu comun, ci loturi de forme și mărimi neregulate, care 
se întrepătrund în mod foarte dezordonat??. 

Puteau exista deci patru feluri de sate: cele libere și ne- 
divizate în loturi individuale, cele ne-libere și ne-divizate, cele 
libere și divizate și cele ne-libere și divizate. Acest amestec face 
ca istoria pe care o prezentăm să fie foarte greu de interpre- 
tat din perspectiva unui observator din secolul al XX-lea40. 
Lucrurile au fost complicate și mai mult prin faptul că, la 
sfârșitul secolului al XVI-lea si mai ales în secolul al XVII-lea, 
unele sate și-au recăpătat libertatea, plătind pentru aceasta, și 
imediat și-au divizat terenul în loturi familiale. Același proces se 
putea repeta de câteva ori, satele fiind cumpărate de nobili, 
cumpărându-și apoi libertatea, pentru a fi din nou cumpărate 
de nobili, si asa mai departe*’. 

De-a lungul celei mai mari parti a secolului al XVI-lea, țăranii 
din satele ce aparțineau nobililor sau mânăstirilor erau liberi 
să plece de acolo, cu condiţia să-și fi achitat toate taxele 
la zi42. Însă, în timpul marii crize agrare de la sfârșitul secolu- 
lui, depopularea satelor a devenit o problemă serioasă pentru 
posesorii lor, căci evident satele pustii nu puteau aduce veni- 
turi din taxe. Acest fapt explică gestul lui Mihai de a-i lega de 
pământ pe țăranii din satele deţinute de nobili si manastiri*?. 


39 Stahl, Les anciennes communautés, pp. 153-156. Vezi și Daniel 
Chirot, „The Romanian Communal Village: An Alternative to the Zadruga”, 
în Robert F. Byrnes, ed., The Zadruga: The Extended Family of the Balkans. 
Essays by Philip E. Mosely and Essys in His Honor (South Bend, Ind., Notre 
Dame University Press, 1975), pp. 139-159. 

40 Henri H. Stahl, „Paysages et peuplement rural en Roumanie”, în 
Nouvelles études, vol. Ill, pp. 72-73. 

41 Acesta era, de exemplu, cazul satului Runcu din Gorj. Informatie per- 
sonală a lui Henri H. Stahl către autor, în 1970 și din nou în 1975. 

42 Chiar și cei care susțin că au existat forme de organizare „feudală“ 
încă de la începuturile principatului acceptă acest fapt. Vezi P. P. Panaitescu, 
„Dreptul de strămutare a țăranilor în Țările Române (până la mijlocul se- 
colului al XVII-lea), în S.M./.M,, |, pp. 74-76 și 121-122. 

43 Stahl, Les anciennes communautés, p. 205. 

El explică, de asemenea, importantele schimbări terminologice 
care apar în aceeași perioadă. Până atunci, existau cuvinte 
diferite pentru a desemna oamenii de rând și nobilii (în docu- 
mentele redactate în slavonă termenii erau viah și, respectiv, 
boier, dar în română omul de rând erau numit simplu român, 
sau rumân). La sfârșitul secolului al XVI-lea, termenul rumân a 
ajuns să desemneze un șerb legat de moșia stăpânului său%€. 
Așa cum am explicat mai înainte, tot în acest moment se 
ajunge ca termenul cnez să însemne „om liber”. Noua termi- 
nologie avea să rămână în uz până la începutul secolului al 
XVIII-lea, când noi schimbări în relaţiile dintre nobili și șerbii lor 
au dus la transformarea ei. 

Ar fi greșit să credem că toţi sătenii au devenit șerbi în 
această epocă; de fapt, documentele de după 1600 ne arată 
că unele sate și-au păstrat libertatea până în secolul al XIX-lea. 
Chiar și la recensământul din 1912 se mai putea reconstitui o 
hartă a satelor libere, intrebandu-i pe țărani dacă proveneau 
din șerbi sau din oameni liberi45. Chiar și după câţiva ani de la 
încheierea celui de Al Doilea Război Mondial, distincția dintre 
șerbi și țărani liberi era foarte vie în minţile oamenilor, astfel 
încât țăranii unui sat colectivizat se puteau referi cu superiori- 
tate la cei dintr-un alt sat colectivizat ca la niște ,,serbi”. 


44 Șt. Ștefănescu, ,Consideratiuni asupra termenilor «Vlah» și «Rumân» 
pe baza documentelor interne ale Țării Românești din veacurile XIV-XVIJ”, 
în S.M.I.M,, IV, pp. 66-70, 75. De fapt, lucrurile erau mai complicate. Încă 
de la sfârșitul secolului al XV-lea apare termenul vecin, care se referă la 
țăranii ne-liberi. Așa cum putem presupune, trecerea de la libertate la șerbie 
a fost un proces treptat, ea nu s-a îndeplinit printr-un unic act juridic. Era în 
mod clar spre interesul nobililor ca țăranii să fie legați de pământ, și nobilii 
au încercat să obțină aceasta de când au început să acapareze satele. Dar, 
așa cum arată schimbarea terminologică din secolul al XVI-lea, de la „vecin” 
la „rumîn” (sau rumân), actul lui Mihai reprezintă legitimarea deplină a aces- 
tei tendințe și, totodată, culminarea ei. Proporția populaţiei cu statut de șerb 
devine atât de mare, încât se justifică folosirea cuvântului ,roman” pentru 
a-i desemna pe țăranii șerbi. 

45 Stahl, Les anciennes communautés, harta de la paginile 24 și 25. 

Distribuţia satelor din cele două categorii în secolul 
al XIX-lea ne poate indica lucruri semnificative despre felul în care 
a avut loc procesul de acaparare a satelor de către boieri în secolele 
anterioare. Satele libere se aflau mai ales la deal și la munte, în 
timp ce la câmpie majoritatea lor aparțineau nobililor“. O hartă 
reprezentând cumpărările de sate de către Mihai Viteazul ne arată 
că această observație este corectă și pentru secolul al XVI-lea. Doar 
11 dintre cele 193 de sate pe care le-a cumpărat Mihai (iar 
cumpărările sale reprezintă majoritatea celor care au avut loc 
în epoca respectivă) se aflau în zona de deal și de munte“, în 


45 Ibid., pp. 24-25. 

47 Deși cei mai multi istorici români considera că majoritatea țăranilor au 
devenit șerbi în jur de 1600, eu nu cred că s-a întâmplat așa. Constatarea că 
satele libere se aflau într-o zonă în care locuia probabil majoritatea popu- 
latiei Valahiei ne indică faptul că, deși probabil majoritatea oamenilor de la 
câmpie deveniseră șerbi, ei nu constituiau, după toate probabilitățile, majori- 
tatea populaţiei totale a Valahiei. Un alt indiciu în acest sens este oferit de 
statisticile achiziţiilor de sate ale lui Mihai. Dintre cele 40 de achiziţii de acest 
fel făcute între 1585 și 1592, 36, adică 90%, i-au aparţinut lui Mihai. În tim- 
pul domniei sale, Mihai a cumpărat de două ori mai multe sate decât toți 
predecesorii săi din secolul al XVI-lea împreună (vezi Donat, „Satele lui Mihai 
Viteazul”, în S.M.I.M,, IV, pp. 70-74). Se pare că îi putem atribui lui Mihai 
două treimi dintre achizițiile ce au avut loc între 1512 și 1627 (vezi Stahl, Les 
anciennes communautés, harta de la p. 220, prin comparaţie cu hărțile lui 
Donat). Dar cele 200 de sate ale lui Mihai nu puteau reprezenta mai mult 
de 20% din totalul satelor valahe, de unde rezultă că proporția satelor com- 
puse din șerbi se putea cifra la doar 30% începutul secolului al XVII-lea. Este 
aproape sigur că ea era totuși mai mare, căci putem presupune că actele 
care certificau cumpărările făcute de principe erau mult mai atent conser- 
vate decât cele care se refereau la operaţiunile de același fel ale altor per- 
soane. De asemenea, sunt semnificative datele referitoare la achiziţiile 
parțiale de sate. Între 1582 și 1592, au avut loc 40 de cumpărări de sate în 
totalitate și 551 de cumpărări parțiale. Inovația lui Mihai a fost să se con- 
centreze asupra celor din primul tip, doar 10% din achiziţiile sale fiind din 
cel de-al doilea tip. Dar dintre achiziţiile făcute de ceilalți nobili, 4 erau din 
primul fel și 227 din celălalt. lar cele 316 achiziţii făcute de oameni a căror 
condiție nu este specificată în documente (este probabil că erau oameni de 
rând) sunt toate achiziții parţiale. La fel, cele 4 cumpărări de sate făcute de 
mânăstiri în această perioadă au fost parţiale. Astfel, deși mai puțin de două 
treimi din sate erau compuse în întregime din șerbi la începutul secolului al 
XVII-lea, este probabil că numărul șerbilor din satele cumpărate doar parțial 


89 


https://biblioteca-digitala.ro / https://www.iini.ro 


ciuda faptului că această zonă era mult mai dens populată 
decât cea de campie*®. Motivul era acela că era mai ușor să pui 
stăpânire pe sate parțial depopulate decât pe cele puternice și 
mai putin devastate de războaie aflate în zona de munte. 

Faptul că mai ales satele de câmpie, și de multe ori cele ce 
fuseseră abandonate parțial sau în întregime de locuitori, au 
căzut în mâinile nobililor la sfârșitul secolului al XVI-lea a avut 
două consecințe importante. Prima dintre ele a fost aceea că 
șerbia a început să decadă ca instituție practic imediat ce a 
fost reglementată prin lege. Pentru a-i atrage pe țărani pe te- 
ritoriile pustii, nobilii trebuiau să le ofere condiţii favorabile — 
adică să ușureze dările. Pentru că unii nobili ofereau condiții 
mai bune decât alţii si pentru că ei toți aveau interesul să 
atragă o forță de muncă pe domeniile lor, deplasările țăranilor 
de pe o moșie pe alta au continuat, în ciuda faptului că erau 
ilegale4%. Având în vedere și faptul că fuga țăranilor, atunci 
când condițiile deveneau prea vitrege, nu putea fi oprită, 
nobilii nu îi puteau exploata pe țărani atât de mult cât și-ar fi 
dorit-o, iar multi dintre ei au preferat chiar să vândă satele înapoi 
locuitorilor lor, ca să nu se mai confrunte cu problema de a 
obţine niște venituri de pe urma lor*. În secolul al XVII-lea, 
această practică a devenit obișnuită. De exemplu, multe dintre 
satele lui Mihai au fost vândute de descendenții săi, iar 85% din 
aceste vânzări au fost făcute către săteni și nu către nobili sau 
mânăstiris!. Aceasta nu înseamnă că nu au mai avut loc noi aca- 
parări de sate, ci doar că acest proces nu era ireversibil52. 
era suficient de mare pentru ca totalul populaţiei cu statut servil să 
depășească 50%. Totuși, nu este un lucru sigur. In orice caz, este probabil 
că. pe la 1600, în jur de jumătate din țărani erau șerbi, și este foarte puțin 
probabil ca această proporție să fi depășit cu mult 50%. 

48 Observaţie valabilă pentru cea mai mare parte a istoriei Valahiei. 

49 Stahl, Les anciennes communautés, pp. 233-235. 

50 Ibid., pp 222-238; Giurescu, Studii de istorie socială, pp. 68-69. 

5 Donat, „Satele lui Mihai Viteazul”, în S.M.I.M,, IV, p. 478. 

52 între 1601 și 1627, au fost cumpărate 64 de sate, dar alte 84 dintre 


ele au fost vândute înapoi locuitorilor lor. Vezi Stahl, Les anciennes commu- 
nautés, p. 220. 

A doua consecință a acestor practici a fost mai nefericită 
pentru săteni. La început, atunci când era cumpărat sau aca- 
parat în alt fel de către un nobil, acesta căpăta doar dreptul 
de a colecta dările, dar nu și pe cel de a-i goni pe țărani de pe 
pământul asupra căruia ei aveau drepturi inalienabile. Același 
lucru era valabil și pentru cumpărările parţiale de sate; se 
subintelegea că familia al cărei lot fusese cumpărat avea drep- 
tul să îl folosească în continuare53. Pământul singur nu avea 
mare valoare, iar la sfârșitul secolului al XVI-lea și începutul 
celui de al XVII-lea se făcea o distincţie între satele cumpărate 
cu tot cu șerbi și satele cumpărate fără ei. Nobilii au început 
apoi să cumpere șerbi pentru a-și popula satele; deși această 
practică era împotriva obiceiurilor, nobilii erau destul de puter- 
nici pentru a și-o putea permite. Acest fapt creștea tentatia 
țăranilor de a fugi de pe moșii, căci un țăran cu drepturi 
inalienabile asupra unui lot de pământ era mai putin predispus 
să fugă decât unul care nu mai avea asemenea drepturi și fu- 
sese redus practic la condiţia de sclav°*. Dar, în circumstanţe 
diferite, lucrurile puteau lua un curs total opus. O dată ce drep- 
turile inalienabile ale serbilor de folosire a loturilor lor de 
pământ au căzut în desuetudine, un nobil putea să îi vândă 
unui țăran libertatea, reținându-i însă pământul. Aceasta se 
întâmpla mai ales în cazul țăranilor turbulenti. Au existat chiar 
cazuri în care nobilul a gonit întreaga populaţie a unui sat, 
pentru a o înlocui cu un grup de oameni mai convenabili pen- 
tru el55. 

Așa se face că la începutul secolului al XVII-lea își făcuseră 
apariția câteva noi categorii sociale a căror existenţă ar fi fost 
imposibilă în societatea tradițională: țărani liberi care nu 
posedau pământ, țărani care erau vânduți ca niște sclavi țigani, 
nobili care nu deţineau nici o funcţie de stat, dar a căror poziție 

53 Ibid., pp. 201-202. 


54 Ibid., pp. 203-205. 
55 Jbid., pp. 228-229. 

înaltă în societate era asigurată de numărul de sate pe care le 
dețineau, țărani cu statut de șerbi care aparțineau unor sate ce 
erau încă bazate pe proprietatea comună asupra pământului, 
țărani liberi care dețineau propriul lot de pământ și, în fine, 
chiar șerbi care cumpăraseră alți șerbi. In același timp, mai exis- 
tau în continuare sate libere și devălmașe, precum și o parte 
importantă a nobilimii care deținea funcţii de stat. 

Această listă de categorii sociale ne arată că introducerea 
„șerbiei” nu distrusese cu totul vechea ordine socială, desi îi 
adusese modificări importante. Unele rămășițe ale 
comunităţilor sătești tradiționale mai supravietuiau. lar noul 
sistem nu era foarte stabil. In ciuda numeroaselor schimbări 
politice și sociale, țăranii Valahiei practicau în continuare o 
agricultură predominant pastorală. Acest fapt împiedica dez- 
voltarea unei ordini feudale, de tipul celei care existase mai 
devreme în Occident, căci aceasta ar fi presupus un alt fel de 
agricultură. El împiedica de asemenea înrăutățirea condiţiei de 
șerb și transformarea sa într-un sistem social inflexibil de felul 
celui care se dezvolta în secolul al XVII-lea în Rusia, țară cu care 
România a fost atât de des comparata®®. 

56 Pentru transformarea țăranilor ruși în șerbi în secolele al XVI-lea și al 
XVII-lea vezi Jerome Blum, Lord and Peasant in Russia from the Ninth to the 
Nineteenth Century (New York, Atheneum, 1964), pp. 247-269. Anumiți 
istorici români, și în special P. P. Panaitescu, au dedus multe concluzii referi- 
toare la istoria socială a României în Evul Mediu pe baza comparatiei cu 
Rusia. Paralela este tentantă, căci au existat în aparență multe aspecte si- 
milare: obștile sătești, cucerirea mongolă, statele timpurii ce se bazau pe 
comerțul prin Marea Neagră și Marea Baltică, feudalizarea târzie și, în se- 
colul al XIX-lea, apariția unei probleme agrare care a sfârșit prin a distruge 
regimul monarhic. Dar analogiile facile ne pot induce în eroare. În primul 
rând, deși satele devălmașe au existat într-adevăr în vechea Rusie, ele au fost 
distruse în secolele al XV-lea și al XVI-lea, iar mirul din secolul al XIX-lea a 
reprezentat o instituție de tip nou, pentru care nu există analogii românești 
(Ibid., pp. 504-534). Satele devălmașe ce mai supravietuiau în Valahia și 
Moldova în secolele al XIX-lea si al XX-lea nu erau instituții nou create. In al 
doilea rând, nu există indicii că teritoriul Rusiei propriu-zise ar fi fost vreodată 


dominat de forme de agricultură preponderent pastorală, deși acest lucru 
este valabil pentru teritoriile cucerite mai târziu. In al treilea rând, in Rusia 

Prăbușirea sistemelor politico-economice 
de tip „comunitar-comercial” 


Sistemele politico-economice de tip „comunitar-comercial” 
sunt deopotrivă foarte rezistente și foarte vulnerabile. Ele 
supraviețuiesc atâta timp cât drumurile comerciale își 
îndeplinesc funcţia. O cucerire din partea unei puteri care nu 
adoptă o politică diferită față de comunităţile rurale nu aduce 
schimbări importante; de fapt, în aceeași regiune se pot suc- 
ceda mai multe entități politice — așa cum s-a întâmplat în 
Valahia de-a lungul celei mai mari parti a Evului Mediu — , fără 
ca prin aceasta sistemul politico-economic să sufere modificări. 
Dar, dacă rutele comerciale sunt întrerupte sau dacă un nou 
tip de surplus economic este prelevat de la populația rurală, 
sistemul se prăbușește. Urmează, în mod inevitabil, o con- 
fruntare care opune statul, fosta sa elită administrativă și 
populaţia rurală. Lipsit de vechile sale surse de venituri, statul 
se află în căutarea unora noi. El se luptă cu nobilii pentru a-și 
păstra controlul asupra surplusului economic. În același timp, 
populaţia rurală se va împotrivi atât statului, cât și nobililor 
care încearcă să obţină de la ea noi forme de surplus eco- 
nomic. În funcţie de rezultatul acestei confruntări în trei, se 
conturează un nou tip de sistem politico-economic. 

Este posibil ca lupta să fie câștigată de populația rurală. 
Aceasta s-a întâmplat în Imperiul Songhay după distrugerea 
rutelor comerciale sahariene și după ce valoarea aurului din 
kieveană au. existat mari domenii nobiliare și mânăstirești cu mult timp 
înainte ca domenii de acest tip să își facă apariția în România (/bid, pp. 
33-43). In al patrulea rând, asolamentul trienal și-a făcut apariţia în Rusia 
cel mai târziu la sfârșitul secolului al XV-lea (/bid, p. 23). Dar, deși răspândit 
în cele mai multe regiuni ale Europei feudale (inclusiv în Transilvania), asola- 
mentul trienal nu a fost niciodată introdus în Valahia și Moldova. Mai pot fi 
observate și alte deosebiri, dar cele de mai sus sunt suficiente pentru a con- 
cluziona că societatea rurală a Valahiei în secolele al XVI-lea și al XVII-lea era 


foarte diferită de cea a Rusiei și deci că multe paralele istorice sunt mai 
degrabă aparente decât reale. 

Sudan a scăzut pe pieţele mediteraneene datorită importării 
unor mari cantități de metal preţios din America. Cuceritorii 
marocani nu au reușit să își impună stăpânirea asupra popu- 
latiei locale. Aceasta a însemnat sfârșitul statului și întoarcerea 
la o economie de subzistență, după dispariția centrelor co- 
merciale și politice. După sfârșitul secolului al XVI-lea, struc- 
turile imperiale au fost distruse în Songhay, iar o dată cu ele și 
formele de cultură înaltă și de viață urbană”. 

Este, de asemenea, posibil ca lupta să fie câștigată de către 
stat. El își poate construi o nouă bază de putere, începând să 
extragă noi forme de surplus economic de la populația rurală. 
Controlul strict al satelor de către stat poate fi însoţit de un 
control strict al nobilimii. Aceasta s-a întâmplat în Rusia în tim- 
pul lungului șir de războaie împotriva mongolilor. Țărănimea a 
fost în cele din urmă supusă, și tot astfel și nobilii. Surplusul 
extras de la nobilime a fost folosit pentru a extinde puterea 
militară a statului, iar aceasta a constituit baza expansiunii te- 
ritoriale rusești care a urmat. În același timp, loviturile date 
nobilimii de către Ivan cel Groaznic au împiedicat orice dez- 
voltare în sensul unui feudalism economic și politic care ar fi 
avut ca efect acapararea surplusului agricol de către nobili®®. 

Un alt exemplu de acest fel este oferit de formarea 
imperiilor aztec și incas, în perioada anterioară cuceririi 
spaniole. Cu siguranţă, au existat în regiune unele forme de 
obști sătești, dar este sigur că cele două imperii au pus capăt 
libertăților locale și au început să extragă un surplus conside- 
rabil mai mare de la populație. Primejdia principală 
era reprezentată, în ambele cazuri, de o posibilă revoltă a 
nobililor, pe de o parte, și a unor întregi regiuni rurale, pe de 


57 Daniel Chirot, „Urban and Rural Economies in the Western Sudan: 
Birni N'Konni and Its Hinterland”, în Cahiers d'études africaines, 4 (1968), 
pp. 547-565; E. W. Bovill, Caravans of the Old Sahara (Londra, Oxford 
University Press, 1933). 

58 Blum, Lord and Peasant, pp. 135-151. 

altă parte5?. Oricare dintre ei și-ar fi putut impune supremaţia 
în stat în urma unei revolte încununate de succes. 
Cel de-al treilea rezultat posibil este victoria nobilimii. 
RE eu rurală este supusă de posesorii domeniilor și este 
fortata_ să „producă un surplus în folosul aristocrației. Statul 
întâmplat î în Europa feudală). Același lucru s-a petrecut, în linii 
mari, în Valahia, dar cu o deosebire “esenţială. Procesul s-a 
desfășurat în paralel cu cucerirea otomană și, în bună măsură, 
ca o consecință a acesteia. Nevoia otomanilor de a percepe un 
tribut este cea care a făcut ca statul să nu | dispară cu totul și 
a împiedicat formarea unui sistem politico- economic de tip 
feudal. imperiul a menţinut autoritatea centrală și i-a obligat 
pe nobili să exporte o bună parte a surplusului obținut de la 
țărani. Astfel, deși Valahia a căpătat în aparenţă trăsăturile 
unei societăți feudale, ea a devenit de fapt ceva foarte diferit. 
Funcționarea societății valahe în secolele al XVII-lea și al 
XVIII-lea poate fi înțeleasă cel mai bine prin raportare la mo- 
delul — întrucâtva modificat — al societăţilor coloniale. Valahia 
a devenit în multe privințe foarte asemănătoare cu coloniile 
statelor europene din secolele XV—XX. Societatea valahă de 
după 1600 era caracterizată printr-o nobilime puternică, o 
țărănime slabă economic si și supusă, precum și o structură de 
stat Tragila. În Întreaga” societatea era organizată în funcţie de 
interesele. unei puteri imperiale străine, care menținea Struc- 
turile de. stat interne, dar preleva cea mai mare parte z a Sur- 
plusului. economic. Dacă turcii nu ar fi fost nimic altceva decât 





59 Sergio de Santis, „Les communautés de village chez les Incas, les 
Azteques et les Mayas: contribution a l'étude du mode de production asia- 
tique”, în La Pensée, 122 (1965), pp. 79.95 ; John H. Rowe, „Aspects of Inca 
Socio-Political Organization and Religion at the Spanish Conquest”, in The 
Indian Background of Latin American History, ed. de Robert Wauchope 
(New York, Knopf, 1970), pp. 147-177. 

încă o aristocrație războinică ce cucerește o societate de tip 
„comunitar-comercial” și dacă vechile drumuri comerciale ar fi 
supraviețuit, atunci nu ar fi avut loc schimbări sociale semni- 
ficative în Valahia. Dar Imperiul Otoman nu era o nouă 
întruchipare a statelor cuman sau mongol, astfel că efectele 
stăpânirii sale aveau să fie mult mai profunde. 

5 


SISTEMUL POLITICO-ECONOMIC 
DE TIP PROTO-COLONIAL (1600-1821) 


Schimbările care au început în secolul al XVI-lea si s-au con- 
turat mai precis în următorul au însemnat trecerea de la un 
mod de producţie la altul. Este evident că nici o schimbare 
tehnologică nu a avut loc în acest răstimp. Într-adevăr, așa 
cum vom arăta, populația agro-pastorală a Valahiei a continu- 
at să folosească aceleași tehnici agricole cunoscute din epoca 
prestatală. Ceea ce s-a schimbat a fost ordinea politică și, încă 
mai important, modul de colectare a surplusului necesar pen- 
tru a susține n noua structură politică. Statul a devenit mai slab, 
nobilii mai puternici, iar țăranii și-au pierdut libertatea, având 
de suportat sarcini fiscale tot mai grele. 

După cum statul de tip „comunitar-comercial” depindea 
de o anume configuraţie internaţională (în primul rând exis- 
tenta drumurilor comerciale care străbăteau teritoriul 
Valahiei), tot astfel transformările din secolul al XVI-lea au 
decurs dintr-o schimbare a situației internaţionale. lar aceasta 
a fost doar o parte a schimbărilor care au avut loc în bazinul 
Mediteranei, deopotrivă în zona de influență otomană și în 
cea spaniolă. Noul sistem economico-politic care a luat naștere 
poate fi caracterizat ca fiind proto-colonial. El a fost, în multe 
privințe, similar sistemului colonial creat de statele Europei 

nordice si extins asupra întregului glob în secolele al XVIII-lea 
și al XIX-lea. Dar, spre deosebire de cel din urmă, sistemele 
coloniale mediteraneene nu au dus la crearea de state-natiuni 
sau la industrializarea societăţilor din centrul lor. De aceea, 
efectele pe care le-au avut asupra coloniilor lor au fost diferite 
de efectele colonizării în societăți dominate de state industri- 
ale. Cu toate acestea, există asemănări semnificative între 
societățile proto-coloniale și cele coloniale. Așa se explică fap- 
tul că, devenind în secolul al XIX-lea o colonie a Europei occi- 
dentale, Valahia a păstrat multe dintre caracteristicile căpătate 
în perioada dominaţiei otomane. 

Structurile imperiale sunt caracterizate de existența unei 
zone centrale și a uneia periferice. Centrul domină și 
exploatează coloniile pentru a-și dezvolta propria economie. 
Zonele periferice devin tributare și producătoare de materii 
prime; ele devin totodată societati-enclava. În interiorul lor se 
dezvoltă o enclavă — de obicei principalul port sau oraș co- 
mercial și, de asemenea, principalul centru administrativ — 
care se comportă ca o extensiune a centrului, sub aspect eco- 
nomic, politic si cultural. Minele și plantațiile sunt ramificatiile 
acestei enclave. Majoritatea populației rămâne însă în afara ei. 
Băștinașii pot presta munci în beneficiul celor care fac parte 
din enclavă, dar îi rămân străini din punct de vedere cultural. 
Ei formează o „rasă inferioară”, care trudește în beneficiul so- 
cietatii metropolitane. Nu iau parte la procesul politic, care se 
desfășoară în funcţie de interesele centrului. În loc să fie cana- 
lizat spre investiţii interne, surplusul este orientat spre 
metropolă. 

Există, de asemenea, o clasă intermediară, legată de soci- 
etatea-enclavă, și care beneficiază de pe urma colaborării cu 
metropola. Ea este compusă din două grupuri care se 
întrepătrund: marii proprietari de pământuri, care extrag un 
surplus de la populaţia locală în mod direct, și negustorii și 

administratorii de la orase, care isi promoveaza propriile 
interese, servindu-le in acelasi timp pe cele ale metropolei. 
Această clasă intermediară isi insuseste cultura si obiceiurile 
populaţiei metropolitane, adoptând chiar maniera de a se 
îmbrăca și de a vorbi și religia celei din urmă (ea poate să 
cuprindă și oameni veniți din metropolă, dar nu este obligato- 
riu). Procesul de aculturatie diferențiază clasa intermediară de 
masa băștinașilor, care rămân legaţi de cultura lor tradițională. 
Se instaurează astfel o falie între beneficiarii societatii-enclava 
și restul populaţiei. Elitele locale devin o categorie de străini în 
propria țară, în timp ce restul localnicilor devin o clasă „infe- 
rioară”!. 

Într-un asemenea sistem colonial, dezvoltarea politică a 
zonei coloniale este blocată pentru că un stat centralizat și 
puternic este împiedicat să apară (cu excepţia cazului în care 
are loc o revoltă anti-colonială). Dezvoltarea economică este și 
ea blocată, economia fiind modelată în funcţie de interesele 
metropolei. În plus, în interiorul societății coloniale, elitele 
locale se opun schimbărilor datorită faptului că poziția lor 
dominantă este legată de sistemul existent. Ele se opun 
tendinţelor de a crea un stat puternic, care ar slăbi legăturile 
cu metropola și ar afecta controlul exercitat de elite asupra 
zonelor rurale (principala sursă de venituri pentru elite). Un 
stat puternic și centralizat și-ar însuși în propriul folos cea mai 
mare parte a surplusului agricol?. 

Balandier a enumerat principalele caracteristici ale 


x" 


economiilor de tip „enclavă” din secolele al XIX-lea si al XX-lea, 


1 Andre Gunder Frank, „The Development of Underdevelopment”, in 
Imperialism and Underdevelopment, ed. de Robert |. Rhodes (New York, 
Monthly Review Press, 1970), pp. 4-47; Immanuel Wallerstein, The Modern 
World-System (New York, Academic Press, 1974), pp. 67-129; Barrington 
Moore, Jr, Social Origins of Dictatorship and Democracy: Lord and Peasant 
in the Making of the Modern World (Boston, Beacon, 1967), capitolul refe- 
ritor la China, pp. 162-227, în special p. 176 despre compradores. 

2 Vezi Wallerstein, Modern World-System, pentru Europa de Est. 

ele fiind partial valabile si pentru imperiile mediteraneene din 
secolele al XVI-lea si al XVII-lea3. 


(1) Economia este structurată în funcţie de obiectivul de 
a obţine materii prime și produse agricole în folosul 
metropolei. 

(2) Comerţul exterior se află ori în mâinile străinilor, 
veniți din metropolă, ori în cele ale unor agenţi ai 
metropolei. Afacerile indigene sunt dispersate și împărțite 
între „metropolitani” și „capitaliști paria” — negustori străini 
care se interpun între indigeni și metropolitani, dar care 
sunt legați de interesele economiei enclavă ce le garan- 
tează supraviețuirea în mijlocul unei culturi străine și ostile. 

(3) Țăranii sunt deposedati de pământuri în beneficiul 
moșierilor locali sau al celor străini, care depun toate efor- 
turile pentru a pune capăt autarhiei satului și a obține un 
surplus de producție agricolă pentru export. 

(4) Economia indigenă stagnează pe măsură ce subor- 
donarea sa față de interesele metropolitane, și în general 
dominaţia străină, se accentuează. 

(5) Între agenţii metropolei și indigeni se instalează o 
„distanță“ socială considerabilă, cei din urmă fiind reduși la 
o condiţie servilă. 

(6) Se formează o elită latifundiară locală, capabilă să 
exploateze situația creată prin practicarea agriculturii 
extensive pentru export. 


Astfel de structuri s-au format în secolul al XVI-lea cam 
peste tot în lumea europeană și în regiunile pe care ea le con- 
trola. Zonele lor centrale erau reprezentate de Spania și 
Portugalia, Europa nord-vestică, Rusia și Imperiul Otoman. 


3 Georges Balandier, „The Colonial Situation: A Theoretical Approach”, 


in Social Change: The Colonial Situation, ed. de Immanuel Wallerstein (New 
York, Wiley, 1966), pp. 41-42. 

Zonele periferice erau Americile, Europa de Est si regiunile 
incorporate de statele rus si otoman in Europa, Asia si Africa. 
Dar, desi în această perioadă se contura deja un „sistem mon- 
dial” general european, Rusia și Imperiul Otoman își dezvoltau 
încă propriile lor „sisteme mondiale”. Ele nu erau subordonate 
Occidentului, deși sufereau transformări interne similare celor 
care aveau loc în lumea occidentală și în coloniile ei?. 

Zonele periferice ale tuturor acestor structuri imperiale au 
evoluat în mod asemănător. Asemănările au fost observate de 
numeroși cercetători, în special de Genovese, care a descris 
dezvoltarea șerbiei în Europa de Est ca pe un fenomen analog 
dezvoltării plantațiilor cu sclavi din America, în special cele din 
Brazilia și Caraibe. Cauza schimbărilor a fost aceeași în ambele 
cazuri: nevoia de a obține o forță de muncă pentru producția 
bunurilor agricole de export. Stratificarea socială era de 
asemenea similară — deasupra latifundiari conectaţi la piața 
occidentală, iar la bază o populație de sclavi sau șerbi’. În 
ambele situaţii, orientarea spre piața occidentală era identică, 
și tot astfel natura conflictului social și falia culturală dintre 
cele două clase. Ambele regiuni fiind prea slab populate pen- 
tru a oferi o forță de muncă pe măsura necesităților, a trebuit 
ca țărănimea să fie înrobită; aceasta a luat forma sclaviei în 
America și a șerbiei în Europa de Est”. Un proces similar a avut 
loc în Rusia, cu diferența că aici surplusul a fost utilizat pentru 
consolidarea statului și nu pentru comerţ cu Occidentul®. 


4 Wallerstein, Modern World-System, pp. 321-326. 

5 Eugene Genovese, The World the Slaveholders Made (New York, 
Vintage Books, 1971), pp. 22-23. 

6 Wallerstein, Modern World-System, p. 90. 

7 Daniel Chirot, ,, The Growth of the Market and Servile Labor Systems in 
Agriculture”, in The Journal of Social Histoy, VIII (1875), pp. 67-80; Evsey 
Domar, ,, The Causes of Slavery or Serfdom: A Hypothesis”, in The Journal of 
Economic History, 30 (1970), pp. 18-32. 

8 Jerome Blum, Lord and Peasant in Rusia from the Ninth to the 
Nineteenth Century (New York, Atheneum, 1964), pp. 135-151, 235. 

În Polonia și Ungaria, cererea de grâne si produse ani- 
maliere pentru piața occidentală a avut mai multe efecte: 
(1) consolidarea nobilimii; (2) slăbirea statului; (3) declinul 
burgheziei indigene; (4) șerbia. Exploatând oportunitatea 
creată de creșterea prețurilor pentru produse agricole, nobilii 
și-au folosit puterea politică pentru a mări obligaţiile țărănimii 
și a reduce atribuţiile statului”. Astfel, extinderea pieţei occi- 
dentale în aceste regiuni a avut efecte opuse celor pe care ea 
le-a provocat în Europa occidentală!0. 

În ciuda diferenţelor față de Europa de Est, în America au 
avut loc în secolul al XVI-lea evoluții de același fel, în zonele 
unde predomina agricultura pentru export. Spania a avut 
tendinţa de a-și folosi coloniile în principal ca furnizoare de 
metale, dar Portugalia a început din secolul al XVI-lea sa trans- 
forme Brazilia într-o mare producătoare de zahăr!!. Au fost 
aduși sclavi din afară, pentru a rezolva problema forței de 
muncă. Ulterior, asemenea practici s-au extins în Indiile 
Occidentale și mai departe într-o parte a Americii de Nord!2. 

Același model s-a conturat în bazinul mediteranean. După 
cum a arătat Braudel, o transformare socială esențială și dra- 
matică a avut loc aici în secolul al XVI-lea: ridicarea unei noi 
categorii nobiliare, care devenea tot mai avută pe măsură ce 
restul populaţiei se adâncea în sărăcie. Sărăcia rurală a dus la 


9 S. P. Pach, „Sixteenth-century Hungary: Commercial Activity and 
Market Production by the Nobles”, în Economy and Society in Early Modern 
Europe: Essays from Annales, ed. de Peter Burke (New York, Harper 
Torchbooks, 1972), pp. 113-133. 

10 Ibid.; Witold Kula, Théorie économique du système féodal: pour un 
modele de l'économie polonaise, 16°-18° siècles (Paris si Haga, Mouton, 
1970); Maurice Dobb, Studies in the Development of Capitalism (New York, 
International Publishers, 1963), pp. 39 si 51. 

11 Celso Furtado, The Economic Growth of Brasil (Berkeley si Los 
Angeles, University of California Press, 1963), pp. 1-23. 

12 C. L. R. James, „The West Indies in the History of European 
Capitalism”, in The Slave Economies: Historical and Theoretical Perspectives, 
ed. de Eugene Genovese (New York, Wiley, 1973), vol. |, pp. 195-209. 

creșterea dramatică a banditismului în Spania, Italia și Balcani. 
Burghezia incipientă a acestor regiuni a fost ruinată!2. În 
Imperiul Otoman s-a dezvoltat sistemul Çiftlik — latifundii 
întinse și eficiente economic, lucrate cu forță de muncă servilă. 
Braudel le-a asemuit cu domeniile agricole producătoare de 
grâu din Polonia și Germania răsăriteană și cu plantațiile colo- 
niale'4. În Egipt, cucerirea otomană a lăsat neatinse domeniile 
mamelucilor, tara devenind unul dintre principalele grânare ale 
Constantinopolului!>. 

Spania nu a cunoscut o „a doua feudalizare”, datorită fap- 
tului că atât regele, cât și nobilimea erau mai interesați de 
creșterea animalelor decât de cultivarea grânelor. În con- 
secinta, taxele mai mari impuse aici țărănimii au avut ca efect 
fuga acesteia la oraș și, prin urmare, descreșterea treptată a 
forței de muncă rurale, deci și a bazei fiscale a statului. Lucru 
care s-a întâmplat mai ales în ultima parte a secolului al XV-lea, 
când s-a înregistrat un declin al agriculturii care a anticipat 
colapsul economic ce avea să urmeze în secolul al XVIl-lea!€. 
Exceptia nu face însă decât să confirme regula. Agricultura 
spaniolă era caracterizată de efortul de a produce mărfuri pen- 
tru piață. Faptul că țărănimea a putut evita o „a doua iobăgie” 
nu a influențat în mod semnificativ transformările ulterioare și 
nu a fost suficient pentru a preveni ruina Spaniei. 

Lucrul cel mai demn de atenţie în legătură cu modelul 
mediteranean este faptul că aceleași procese au avut loc atât 
în zonele centrale, cât și în cele periferice ale imperiilor spaniol 
și otoman. Dacă Polonia poate fi văzută ca o periferie a sis- 
temului economic occidental în formare, coloniile americane 


13 Fernand Braudel, La Méditerranée et le monde méditerranéen à 
l'époque de Philippe II, ed. I| (Paris, Armand Colin, 1966), vol. Il, pp. 75-94. 

14 Ibid., pp. 67-68. 

15 Ibid., pp. 17-18. 

16 J. H. Eliot, Imperial Spain 1496-1716 (New York, St. Martin's Press, 
1964), pp. 287-290. 

ca o periferie a imperiilor spaniol si portughez, iar Balcanii ca 
o periferie a statului otoman, atunci ne-am fi putut aștepta ca 
Spania și Turcia să se dezvolte în același fel ca Anglia și Olanda, 
adică să devină regiuni cu comerț dezvoltat și mari centre 
urbane, cu state puternice și o burghezie prosperă. S-a întâm- 
plat exact opusul, și aceasta în bună măsură pentru că Spania 
și Imperiul Otoman au evoluat mai degrabă ca niște „imperii 
mondiale” tradiționale decât ca niște „sisteme capitaliste” de 
tip noul”. În esență, nici Spania, nici Imperiul Otoman nu au 
posedat adevărate zone centrale; întregul lor teritoriu era 
exploatat ca o regiune colonială, periferică. Prin aceasta se 
explică marea criză din secolul al XVII-lea care a devastat zona 
Mediteranei, dând posibilitatea zonei de nord a continentului 
să o devanseze ca nivel economic și de bunăstare!8. 

Astfel, atât în cazul spaniol, cât și în cel otoman, coloniile 
au fost exploatate ca surse de venituri pentru viața luxoasă, 
pentru efortul militar și pentru întreținerea unor structuri 
imperiale mult prea extinse geografic, și nu pentru a dezvolta 
economiile metropolitane. Ambitiile mai reduse ale Angliei si 
Olandei le-au dat posibilitatea să folosească surplusul extras de 
la periferie pentru a stimula dezvoltarea economică internă!?. 

Acest tip de exploatare a adus poate Spaniei și Imperiului 
Otoman foloase pe termen scurt, dar le-a împins, pe termen 
lung, către prăbușire. Spania a devenit un importator de pro- 
duse deopotrivă agricole, cât și industriale, pe măsură ce 
manufacturile și agricultura sa au decăzut și economia a ajuns 
să fie orientată spre producerea unei singure mărfi pentru 


17 Pentru eșecul Spaniei și al aliaţilor săi, vezi Wallerstein, The Modern 
World-System, pp. 165-221. Pentru Imperiul Otoman, vezi Braudel, La 
Méditerranée, vol. Il, pp. 131-135 și 471-485. 

18 Eric Hobsbawm, „The Crisis of the Seventeenth Century”, în Crisis in 
Europe 1560-1660, ed. de Trevor Aston (Garden City, N.Y., Doubleday- 
Anchor, 1967), pp. 6-29. 

19 O temă recurentă în Wallerstein, Modern World-System, în special 
pp. 224-297. 

export: lana. Metalele pretioase aduse din America au slujit 
pentru a redresa întrucâtva balanța comercială negativă?0. 
Imperiul Otoman a avut aceeași soartă. $i aici inițiativa eco- 
nomică internă era foarte redusă, iar dependența de impor- 
turile tehnologice din Occident din ce în ce mai mare. 
Comerţul a ajuns să fie controlat de minoritățile creștine din 
imperiu, chiar de către englezi și olandezi — la fel ca și 
comerțul la mare distanță al Spaniei?!. Cu alte cuvinte, către 
sfârșitul secolului al al XVIl-lea, Spania și Imperiul Otoman, 
până atunci zone centrale ale unor sisteme imperiale, deve- 
neau ele însele periferii ale imperiului economic occidental în 
expansiune. Aceasta înseamnă că periferiile acestor imperii nu 
au fost afectate în aceeași măsură de condiţia colonială ca pe- 
riferiile atașate direct dinamicului sistem capitalist ce se con- 
stituia în nord-vestul Europei. Același proces ne oferă o expli- 
catie pentru faptul că Spania și Imperiul Otoman au devenit 
simple periferii ale Occidentului în secolul al XIX-lea. 

Felul in care utilizăm termenul de „imperiu“ poate părea 
confuz pentru cei care consideră că structurile imperiale trebuie 
caracterizate prin factori exclusiv politici. În realitate, o zonă 
periferică a unui imperiu poate suferi trei tipuri de dominație, 
în toate cazurile consecinţa fiind în mod esenţial același tip de 
relaţie dintre centru și periferie. În primul rând, poate exista 
stăpânirea directă, caz în care elita politică a coloniei este con- 
stituită din agenţi ai metropolei si personal provenit de acolo. 


20 Eliot, Imperial Spain, pp. 290 și 367. 

21 Braudel, La Méditerranée, vol. Il, pp. 133-134, și vol. |, pp. 560-578. 
O perspectivă interesantă asupra expansiunii engleze în zona maritimă 
otomană este oferită de documentele de arhivă britanice referitoare la 
Romănia dintre 1427 și 1601. Ele devin foarte numeroase în a doua 
jumătate a secolului al XVI-lea. Cercetările lui E. D. Tappe asupra acelei 
perioade au scos la lumină 25 de documente pentru perioada 1427-1550, 
30 pentru perioada 1551-1580 și 163 pentru 1581-1601. Vezi E. D. Tappe, 
Documents Concerning Romanian History (1427-1601) (Haga, Mouton, 
1964), pp. 147-159. 

În al doilea rand, poate exista stăpânirea indirectă, colonia fiind 
condusă de o elită locală, care servește interesele metropolei, 
sau de o elită de proveniență străină, nici indigenă, dar nici de 
origine metropolitana22. În fine, zona periferică poate fi domi- 
nată prin mecanismele a ceea ce astăzi numim „neocolonia- 
lism” (termen care desemnează o noutate doar raportat la 
realitățile Asiei și Africii din secolul al XX-lea)23. Aceasta se tra- 
duce prin independenţă politică formală pentru colonie, 
însoțită de subordonare economică prin intermediul unei clase 
de mari proprietari de pământ indigeni. În acest ultim caz, 
metropola exercită, desigur, și suficientă influență politică, de 
care nu se folosește însă atâta timp cât autoritatea agenților săi 
indirecti, latifundiarii locali, nu este ameninţată. Ultima formă 
de control este probabil mai insidioasă decât celelalte, datorită 
faptului că există aparența independenței, iar adevăratul 
stăpân, puterea colonială, nu este atât de ușor de identificat. 
Cat timp s-a aflat sub dominație otomană, Valahia a fost con- 
dusă indirect. Mai târziu, în secolul al XIX-lea, a căpătat inde- 
pendenta formală, devenind o „neo-colonie”. Spre deosebire 
de Bulgaria si de o parte a Iugoslaviei de astăzi, ea nu a fost 
niciodată condusă de un pasa otoman; o asemenea situaţie a 
avut importante consecințe, pentru că lupta de eliberare 
împotriva turcilor din secolul al XIX-lea nu a fost însoţită de o 
revoltă împotriva nobililor, care erau români, și nu turci. 
Evoluția societății valahe devine inteligibilă prin raportare la 
întreg acest cadru general. Fără el, evenimentele și trans- 
formările sociale nu ar prezenta o prea mare coerenţă, 


22 Pentru un exemplu de stăpânire indirectă și efectele sale asupra elitei 
locale” vezi Lloyd Fallers, „The Predicament of the Modern African Chief: 
An Instance from Uganda”, in Social Change: The Colonial Situation, ed. de 
Immanuel Wallerstein (New York, Wiley, 1966), pp. 232-248. 

23 Pentru o perspectivă amplă, dar foarte ideologică, asupra neocolonial- 
ismului în secolul al XX-lea, vezi diferitele eseuri din Rhodes, ed., Imperialism 
and Underdevelopment. 

apărând în schimb ca o serie de accidente tragice care s-au 
abătut asupra unei țări cu o soartă neobișnuit de vitregă. 


Impozitele și tributul către turci 


După ce independenţa câștigată temporar de Mihai 
Viteazul a fost suprimată, tributul anual a fost ridicat de la 
8000 la 32 000 de ducati de aur. Sumă care se situa mult sub 
cea de 155 000 de ducati care trebuia plătită înainte de revol- 
ta lui Mihai; dar, către 1620, cuantumul tributului a fost ridi- 
cat din nou, până la 40 000 de ducati (sau 60 000 de taleri) 
anual. El a crescut în continuare în timpul domniei lui Matei 
Basarab, astfel încât la moartea acestuia, în 1654, ajunsese la 
130 000 de taleri (ceea ce echivala acum cu doar 65 000 
ducati datorită inflatiei)2*. De atunci, suma a rămas aceeași, cu 
variații foarte mici, până în 1703. Datorită inflației constante, 
tributul se ridica în acel an la doar 54 000 de ducati de aur. 
Această sumă a fost aproape dublată în 1703, ridicându-se 
acum la 230 000 de taleri. A rămas apoi neschimbată, dar în 
jur de 1800 reprezenta echivalentul a doar 20 000 de ducati?°. 

Aceste cifre ne pot induce în eroare, căci ele trec sub tăcere 
celelalte tipuri de exploatare care se adăugau tributului. 
Existau, de asemenea, numeroasele cazuri de mită, precum și 
expedițiile periodice de jaf întreprinse de armatele turcești sau 
ale vasalilor tatari2®, 


24 Vezi Bernard Lewis, „Some Reflections on the Decline ofthe Ottoman 
Empire”, în The Economic Decline of Empires, ed. de Carlo Cipolla (Londra, 
Methuen, 1970), pp. 222-225, despre originile și consecinţele inflației în 
Imperiul Otoman. 

25 M. Berza, „Haraciul Moldovei și Țării Românești în secolele XV-XIX”, 
în S.M.LM., Il, pp. 37-44. 

26 V. Mihordea, „La crise du régime fiscal des principautés roumaines au 
XVIlie siécle”, în Nouvelles études d'histoire (Bucarest, Académie Roumaine, 
1970), vol. IV, p. 121. 

Unul dintre cele mai importante tributuri de tip nou care 
si-au facut aparitia la inceputul secolului al XV-lea a fost tribu- 
tul in grâne. El însemna rechizitia, de către guvernul de la 
Constantinopol, a unor cantităţi variabile de grâu, secară, orz 
și mei, contra unei sume foarte mici stabilite prin lege. Preţul 
era atât de scăzut, încât în practică acest tribut nu însemna 
nimic altceva decât ridicarea cantităților de grâne din sate. În 
același timp, era interzisă vânzarea cerealelor către alti 
cumpărători decât agenţii oficiali ai imperiului (aceasta pentru 
a preveni vânzările către armatele austriece și rusești statio- 
nate la graniță). Valahia și Moldova au căpătat o importanță 
încă mai mare ca surse de aprovizionare pentru imperiu după 
ce acesta a pierdut controlul asupra celorlalte grânare ale sale, 
Crimeea și Egiptul, în a doua jumătate a secolului al XVIII-lea. 
De fapt, cu toate aceste livrări de grâne din cele două princi- 
pate române, imperiul nu a reușit niciodată să rezolve proble- 
ma cu care se confruntase și predecesorul său, Bizanțul, în ulti- 
ma perioadă a existenţei sale: anume, cea de a hrăni populaţia 
Constantinopolelui, care a avut de suferit de pe urma foame- 
tei în repetate randuri2’. 

În plus, principii erau obligați să trimită numeroase daruri 
către capitală și, de asemenea să îi mituiască pe funcţionarii 
otomani, pentru a-și putea păstra tronul (și de multe ori chiar 
viata). Astfel, în 1709, dintr-un total de 649 000 de taleri colec- 
tati prin impozite de statul valah, 514 000 luau drumul 
Constantinopolelui, într-un fel sau altul. În 1710, dintr-un total 
de 547 000 de taleri, 430 000 erau plătiți turcilor. Transpuse în 
ducati de aur, aceste sume însemnau 180 000 până la 220 000. 
Ceea ce însemna de două ori mai mult decât tributul oficial sau 
o treime până la o jumătate din tributul plătit în anii 159028. 


27 M. M. Alexandrescu-Dersca, „Contribution a l'étude de l'approvision- 
nement en blé de Constantinople au XVIlle siècle”, in Studia et Acta 
Orientalia |, 1957, pp. 18-22. Vezi restul articolului, in special pp. 26-37, 
pentru ineficienta transporturilor si coruptia birocratiei constantinopolitane. 

28 Mihordea, „Crise du régime fiscal”, in Nouvelles études, vol IV, p. 122. 

Numărul acestor modalități de extorcare a crescut către 
sfârșitul secolului al XVIII-lea. A devenit o practică pentru 
guvernul otoman să scoată la licitație tronul Valahiei (și pe cel 
al Moldovei), iar câștigătorul, cel care era dispus să plătească 
cel mai mult dintre reprezentanţii nobilimii grecești, trebuia 
apoi ca în timpul domniei să reușească să strângă din impozite 
o sumă suficient de mare pentru a-și plăti datoriile. Pe lângă 
impozitele obișnuite, principele mai contracta împrumuturi 
mari către nobili și mânăstiri. lar cum domniile erau foarte 
scurte, iar principele care urma în tron refuza de obicei să 
preia datoriile celui pe care îl înlocuise, astfel de tranzacții erau 
foarte riscante. Aceste practici au generat competiția pentru 
favoruri, corupţia pe scară mare și amestecul dintre speculaţiile 
financiare si viata politică ce au caracterizat atât relațiile dintre 
principe și Constantinopol, cât și pe cele dintre principe, nobili 
și manastiri2?. 

În plus, noile tipuri de impozite se dovedeau din ce în ce 
mai ineficiente, atât datorită corupției aparatului administrativ, 
cât și datorită practicilor de evaziune fiscală. Ca o compensație 
pentru deficitul creat astfel, erau înființate alte și alte impozite. 
Turcii impuneau noi forme de tribut, ceea ce se repercuta 
asupra populaţiei prin noi dări către stat. Situația era 
înrăutăţită în continuare de necesitatea de a extinde aparatul 
administrativ însărcinat cu colectarea impozitelor30. 

Către sfârșitul secolului al XVill-lea, țăranul trebuia să 
plătească următoarele dări: mai întâi, un impozit pe cap de 
locuitor, care trebuia plătit în mod obișnuit de 4 ori pe an, dar 
putea fi colectat și de 12 ori pe an, dacă vistieria statului avea 
nevoie; un alt impozit pe vatră de locuință, colectat de două 
ori pe an; un altul pe număr de hornuri; un altul pe vânzarea 
vitelor; unul pe pășunea pentru vite; o „dare de steag”, la 


29 Ibid., pp. 127-128. 
30 Ibid., pp. 129-132. 

înscăunarea unui nou principe, si încă una după trei ani, dacă 
același principe se mai afla pe tron (probabil pentru a plăti 
sumele pe care el fusese obligat să le dea ca mită pentru a se 
mentine în funcţie un timp atât de îndelungat); un impozit pe 
săpun și pe alte bunuri achiziţionate pe piață; o taxă pe sare 
și una pentru cârciumi. Mai existau și altele pe care nu le 
cunoaștem exact, pentru că exista practica de a arenda drep- 
tul de a percepe dările, iar cei care le luau în arendă nu ţineau 
registre regulate. Comunitatea sătească era inca 
răspunzătoare, ca și în trecut, pentru plata unei taxe pe cap de 
om, dar era la latitudinea sătenilor să decidă cine și cât trebuia 
să plătească în interiorul comunităţii. Nu se făceau 
recensăminte regulate, iar registrele erau de multe ori falsifi- 
cate de către funcționarii colectori de impozite pentru a putea 
pretinde taxe mai mari decât cele pe care le datora cu 
adevărat un sat. Una peste alta, circa 90% din veniturile fiscale 
ale statului proveneau de la țăranii de rând?!. 

Datorită marii varietăți de impozite existente, este greu de 
stabilit care era suma pe care statul o obținea anual de la țărani. 
Dar un lucru este sigur: masa populaţiei rurale era strivită de 
povara unor impozite stabilite de multe oriîn mod arbitrar. Fuga 
și retragerea în ascunzători erau de multe ori pentru țărani sin- 
gurele mijloace de a rezista, cu excepţia răscoalelor periodice, 
care erau repede înăbușite. În același timp, turcii continuau să 
facă presiuni asupra principelui și boierilor pentru a limita cât 
mai mult posibilitatea țăranilor de a părăsi moșiile, fiind intere- 
sati ca impozitele să poată fi colectate în mod regulat. 


31 Marcel Emerit, Les paysans roumains depuis le traite d'Adrianople 
jusqu'ă la libération des terres (1829-1864) (Paris, Recueil Sirey, 1937), 
pp. 15-17. 

Comertul 


Am văzut, în capitolul precedent, cum comerțul Valahiei 
s-a re-orientat simţitor în secolul al XVI-lea. Pe lângă declinul 
comerțului de tranzit pe ruta est-vest, s-a înregistrat o creștere 
a exporturilor directe. Datele colectate de Manolescu arată că, 
în ceea ce privește Transilvania, această creștere trebuie apre- 
ciată ca mai degrabă relativă (prin comparaţie cu declinul 
comerțului de tranzit) decât absolută. Dar a existat, de aseme- 
nea, o creștere a comerţului direct cu Imperiul Otoman. 
Străinii, în special greci, dar și turci, albanezi și armeni, au 
devenit un factor din ce în ce mai important în acest tip de 
comerț, mai ales în a doua jumătate a secolului. Lor li se 
alăturau negustori italieni, proveniţi în special din Ragusa. 
Principalul articol de export erau oile, alte mărfuri fiind sarea, 
peștele, vinul, mierea și ceara32. 

Războaiele declanșate de Mihai Viteazul au afectat profund 
comerțul dintre Valahia și Imperiu. La începutul secolului al 
XVII-lea, el decăzuse atât de mult încât, cu excepţia 
Bucureștiului (principalul centru politic, dar și comercial), cele- 
lalte orașe fuseseră abandonate de negustorii străini si rede- 
veniseră practic niște sate??. 

Situaţia s-a redresat în anii de pace care au urmat. A con- 
tinuat — deși la o scară redusă — comerţul cu Occidentul, cu 
Transilvania și cu Veneţia. Erau exportate produse agricole, ani- 
maliere și apicole, în schimbul veșmintelor fine, bijuteriilor și 
pieselor de artizanat scumpe, pentru curtea princiară și pentru 
boieri. Exista, de asemenea, un comerţ sporadic cu Germania, 
Austria și Polonia. Valahia era în continuare străbătută de un 
mic comerț de tranzit (între Imperiul Otoman si Europa occi- 


3 Nicolae lorga, Istoria comerțului românesc (București, Tiparul 
Românesc, 1925), vol. |, pp. 181-184, 204-211. 
33 Ibid., pp. 240-257. 

dentală), dar de proporţii mai reduse decât în secolul 
al XVI-lea. Ca și mai înainte, principele se implica direct în aces- 
te activități comerciale; dar un număr tot mai mare de străini, 
majoritatea supuși creștini ai Imperiului Otoman, dar și un 
număr de italieni, erau folosiți ca intermediari?4. 

Deși interdicția oficială de a face comerț în afara imperiului 
impusă de otomani era departe de a fi respectată (această 
interdicție a existat formal pentru aproape întreaga durată a 
dominaţiei otomane, dar nu s-au făcut încercări de a o impune 
cu adevărat decât în secolul al XVIII-lea), cea mai mare parte a 
exporturilor erau îndreptate spre Imperiu. Principalele articole 
de export erau în continuare aceleași ca și în secolul al XVI-lea, 
cele de import fiind mirodeniile, mătăsurile și alte țesături de 
proveniență orientală. Revigorarea acestui comerţ a adus 
înapoi în țară un mare număr de levantini care erau specialiști 
în a obține credite de la Constantinopol, fiind în plus protejaţi 
de conexiunile pe care le aveau în lumea capitalei otomane. 
Spre sfârșitul secolului al XVII-lea, grecii, armenii, turcii și evreii 
de origine spaniolă au devenit tot mai numeroși în orașe, în 
special în București, aducând cu ei un mod de viață mai ori- 
ental, iar clasele superioare ale societăţii valahe au început să 
imite tot mai mult obiceiurile lor (în îmbrăcăminte sau în stilul 
de viață)?6. 

La sfârșitul secolului al XVII-lea, exporturile de animale au 
adus o mare prosperitate Bucureștiului, căci Valahia era 
într-adevăr o provincie bogată. lată ce scrie florentinul Anton 
Maria del Chiaro, secretar al principelui Constantin Brâncoveanu: 


34 Ibid., p. 267; Lehr, „Comerțul Țării Românești și Moldovei în a doua 
jumătate a secolului XVI și prima jumătate a secolului XVII”, în S.M./.M,, IV, 
pp. 246-247. 

35 Lehr, „Comerţul Țării”, în S.M.I.M., IV, pp. 246-247. 

36 lorga, Istoria comertului, vol. |, pp. 300-304. Evreii vorbitori de dialect 
spaniol sau ladino ajunseseră în imperiu după ce fuseseră expulzați din 
Spania în anii 1490. 

Pământul ţării e tot ce poate fi mai fertil si mai 
desfătător. De la Dunăre până la București (care se află în 
mijlocul Valahiei) și de la București până la Târgoviște, care 
se află la o depărtare de 14 ore de drum, nu se vede decât 
o vastă si delicioasă câmpie, în care nu se găsește nici cea 
mai mică piatră. Se văd multe și foarte frumoase păduri, 
mai ales de stejari așezați cu atâta simetrie, și păstrate atât 
de curate, că de la un capăt la celălalt al pădurii se pot ușor 
descoperi persoane ascunse. De aici, precum și din oricare 
altă ramură de activitate se poate deduce geniul incompa- 
rabil al principelui Brâncoveanu. De cât belșug e în tară, 
ajunge constatarea că din Transilvania se trimet la pășunat 
în Valahia turme de cai, de porci și de oi. Din Valahia se 
îndestulează Veneţia cu ceară, vite, precum și depozitele 
sultanului cu unt și miere, cu prisosinta. [...] În sfârșit, cea 
mai mare parte a Transilvaniei se îndestulează din Valahia 
cu cele mai bune vinuri albe și roșii, cu gust delicat și 
sănătos pentru stomac. Caii de aici sunt iarăși foarte 
căutați, nu numai de ofițeri din Transilvania, ci și de negus- 
tori din Polonia3’. 


Dar comerțul — în special datorită faptului că era concen- 


trat în mâinile principelui, ale câtorva boieri și ale agenților 
străini din București — aducea beneficii doar capitalei, în timp 
ce celelalte orașe valahe rămâneau mai mult niște sate. Totuși, 
măcar în București, sfârșitul secolului al XVII-lea și începutul 
celui de-al XVIII-lea a reprezentat o epocă de bunăstare. Au 


fost construite noi biserici și palate, în special de către 


37 Istoria delle moderne revoluzioni della Valachia (Veneţia, 1718), citată 


în Doreen Warriner, ed., Contrasts in Emerging Societies (Bloomington, Ind., 
Indiana University Press, 1965), pp. 137-138. [Nota traducătorului: Am pre- 
luat citatul, cu unele actualizări ale limbii, din Anton Maria del Chiaro, 
Revolutiile Valahiei, trad. de S. Cris-Cristian (lași, Viaţa Românească, 1929), 
pp. 3-5.] 

principele Brâncoveanu, al cărui nume avea să fie dat unuia 
dintre puținele stiluri arhitectonice originale create de români 
(amestec de elemente bizantine, turcești, italiene și românești, 
acest stil avea să domine arhitectura românească până în anii 
19308. 

Rolul pe care îl jucau principele și boierii în activitățile co- 
merciale era asemănător celui care îi revenise statului în trecut, 
cu deosebirea că acum produsele interne erau mult mai impor- 
tante decât mărfurile aflate în tranzit. În jurul lui 1650, tatăl 
viitorului principe Brâncoveanu, el însuși un boier important, 
deținea 12 000 de măgărițe, 30 000 de oi, 4 000 de boi, 
1 000 de tauri, 4 000 de porci, 300 de stupi de albine și câte 
o herghelie de cai în fiecare din cele 200 de sate ale sale*?. Fiul 
său, care a domnit între 1688 și 1714, era încă și mai bogat. 
Principalul agent comercial al principelui Brâncoveanu era un 
grec ce locuia la București40. 

Prima jumătate a secolului al XVill-lea a adus o a doua 
intruziune a Occidentului în comerțul Valahiei. Expansiunea 
austriecilor în Oltenia a plasat această parte a țării sub con- 
trolul Vienei de la 1718 la 1739. S-a intensificat comerţul cu 
Transilvania, Austria și Germania de sud, în timp ce comerţul 
cu Imperiul Otoman a decăzut. Dar prin aceasta nu s-a schim- 
bat nici tipul de comerţ ce dominase în secolul al XVII-lea (în 
principal exporturi de animale și produse animaliere), nici rolul 
pe care îl jucau negustorii străini care se bucurau acum tot mai 
mult de protecţia principelui. O noutate a fost apariția negus- 
torilor germani (în românește lipscani, adică „din Leipzig”), 
care li s-au adăugat acum celor levantini*’. Dar turcii au 
răspuns prin înăsprirea interdicțiilor împotriva comerțului cu 
Occidentul, astfel încât, cel putin până la începutul secolului al 

38 lorga, Istoria comerțului, vol. |, pp.310-312. 

39 Ibid., pp. 258-259. 


49 Ibid., pp. 299-300. 
4 lorga, Istoria comertului, vol. ll, pp. 16-17, 43-45. 

XIX-lea, Imperiul Otoman a rămas principalul partener comer- 
cial, chiar dacă Occidentul ocupa și el un loc din ce în ce mai 
semnificativ42. 

În 1714, Constantin Brâncoveanu a fost executat la 
Constantinopol, iar doi ani mai târziu succesorul său a fost și 
el ucis de către tuci. Pretextul a fost încercarea lor de a se alia 
cu rușii împotriva otomanilor, dar în cazul lui Brâncoveanu 
adevăratul motiv a fost dorința celor din urmă de a-și insusi 
averile sale. Cu puțin timp în urmă, în 1711, principele 
Moldovei, Dimitrie Cantemir, a încheiat o alianță cu Rusia, dar 
a fost nevoit să se exileze în această țară după ce Petru cel 
Mare a fost înfrânt de turci în același an. Turcii au impus atunci 
un grec pe tronul Moldovei, iar în 1716 au făcut același lucru 
pentru Valahia4%3. Principii de origine greacă, ce aveau să dom- 
nească până la 1821, erau numiţi fanarioți, după numele 
cartierului Fanar din Constantinopol. Ei proveneau din familii 
de mari comercianţi activi atât în principatele românești, cât și 
la Constantinopol. Din acest moment, lupta pentru tron a 
căpătat un caracter ne-disimulat de speculație financiară?4. 

Rolul negustorilor levantini, in special greci și armeni, a con- 
tinuat să crească pe parcursul secolului al XVIII-lea. Pe măsură 
ce comerțul se orienta tot mai mult către Occident, ei și-au 
extins activitățile în Imperiul Habsburgic45. Aceasta nu 
înseamnă că negustorii valahi au dispărut; ei au continuat să 
existe, mai ales în zona Carpaţilor, la granița cu Transilvania*®. 
Dar, asa cum a arătat lorga, in epoca fanariotă privilegiile fis- 
cale acordate negustorilor străini de către stat, împreună cu 


42 Ibid., pp. 101-104 și 116-117. 

43 Andrei Oțetea et al., Istoria României (București, Editura Academiei, 
1964), vol. Ill, pp. 218-219 și 433. 

4 Ww. G. East, The Union of Moldavia and Walachia, 1859 (Cambridge, 
Cambridge University Press, 1929), pp. 4-5. 

45 lorga, Istoria comertului, vol. Il, pp. 10-11, 23, 28, 37-38, 93-95. 
Armenii și-au concentrat însă activitățile în Moldova și Valahia. 

46 Ibid., pp. 42 si 82. 

intervenţiile din exterior în favoarea lor, au dus la decăderea 
accentuată a comercianților indigeni, sfârșind prin a plasa 
comerțul sub controlul străinilor“?. A fost un proces de durată, 
ce începuse de fapt în secolul al XVI-lea. Totuși, la începutul se- 
colului al XVII-lea, rolul negustorilor străini nu era foarte mare, 
datorită (1) succeselor temporare ale lui Mihai; (2) declinului 
temporar al otomanilor; (3) scăderii temporare a tributului 
plătit de Valahia. Poziţia străinilor s-a întărit în decursul secolu- 
lui al XVII-lea, proces care s-a accelerat în secolul următor (el a 
continuat și în secolul al XIX-lea, ceea ce nu schimbă faptul că 
se afla deja într-un stadiu foarte avansat la 1800). 

Caracterul comerţului din timpul dominaţiei otomane și 
tributul către Imperiu au fost cei mai importanți factori care au 
determinat evoluţia societăţii rurale în Valahia și a relațiilor de 
putere dintre principe, nobili și mânăstiri, pe de o parte, și 
țărani, de cealaltă parte. 


Serbii și satele libere 


Șerbia, introdusă de Mihai în anul 1590, nu era o instituție 
viabilă într-o societate pastorală. Am arătat în capitolul anteri- 
or că, la scurtă vreme după domnia lui Mihai, șerbii au început 
să își cumpere eliberarea. A fost creată astfel o categorie de 
țărani liberi, dar fără pământ, în același timp cu constituirea 
unei alte categorii, cea a șerbilor lipsiți de pământ — practic, 
niște sclavi ce puteau fi mutaţi din satele lor sau vânduți de 
stăpâni, după cum găseau aceștia de cuviință. 

Deoarece animalele au rămas principala sursă de venituri 
pentru principe și nobili, clasa conducătoare era mai interesată 
să obțină drepturi asupra folosirii pășunilor în diferite sate 
decât să dețină pământ agricol. Din același motiv, îndatoririle 


47 lorga, Istoria comerțului, vol. |, p. 316. 

în muncă ale țăranilor ce îngrijeau animalele erau mai mici 
decât ale celor ce lucrau pământul. Așa se explică faptul că, 
deși boierii deveneau tot mai puternici, iar bunăstarea satelor 
era subminată de forțele economice, multe dintre practicile 
specifice satului devălmaș pastoral (de exemplu, folosirea în 
comun a pășunilor și a unor terenuri agricole, libertatea de a 
tăia lemne din pădure pentru cherestea sau pentru a defrisa 
un nou teren agricol, transhumanta păstorilor cu turmele lor) 
au fost menținute, chiar și în satele compuse în întregime din 
șerbi48. De asemenea, pentru că loturile agricole erau cultivate 
o vreme și apoi transformate din nou în pășuni, atunci când 
pământul nu mai era roditor, exista un stimulent prea mic pen- 
tru țărani de a rămâne în același sat, dacă un alt stăpân de 
moșie le promitea condiții mai bune. Astfel, în cazul Valahiei, 
combinaţia dintre densitatea mică a populaţiei și producţia de 
tip_agro-pastoral au făcut ca șerbia să fie o instituţie ne- 
funcţională, cel | puțin pe termen lung. 

Tot Tot predominarea agriculturii pastorale explică și faptul că, 
deși a început în secolul al XVI-lea, divizarea pământului în 
loturi familiale nu a fost încheiată până în secolul al XIX-lea (iar 
în regiunea Vrancei până în secolul al XX-lea). Se pare că 
terenurile au fost împărțite în câteva etape succesive: mai întâi 
cele învecinate cu satul, apoi pășunile și pădurile, aflate la mai 
mare depărtare (așa cum am arătat mai devreme, nobilii ce 
dețineau sate aveau și ei interesul să păstreze vechile forme de 
proprietate comună în interiorul lor)%?. 


48 Henri H. Stahl, Les anciennes communautés villageoises roumaines 
(Bucarest-Paris: Academie Roumaine-C.N.R.S, 1969), pp. 139-153. 

49 Două cazuri caracteristice pentru care avem documente relevante sunt 
satele Orodei și Negoiești. Vezi C. Stănică, „Hotarul satului Orodei-Dolj”, în 
Sociologie Românească, Il, no. 1 (1937), pp. 28-29; Gh. Serafim, 
„Impărțirea pe moșii si pe tipuri de moșie a satului Negoiesti-Mehedinti”, în 
Sociologie Românească, III, no. 1-3 (1938), pp. 32-35. 

in secolul al al XVII-lea, relaţiile dintre stăpânii de de moșii și 
țărani au variat în funcţie de categoria de care „aparțineau 
țăranii. Aceștia puteau fi șerbi care trăiau pe pământuri asupra 
cărora aveau drept de folosință, șerbi fără pământ, Gameni 
liberi fără pământ și oameni liberi cu pământ. ~Va trebui să 
examinăm fiecare caz în parte. i 

Practic, toți țăranii _trebuiau să plătească o dijma în pro- 
duse, fie către un nobil sau o mănăstire, fie către stat, fie către 
toți la un loc, într-o anume combinaţie. Deosebirile dintre ca- 
tegoriile menționate mai sus decurgeau din volumul de muncă 
pe care trebuiau să o presteze50. Šerbi erau obligati să 
muncească pentru stăpânul lor atât cât le pretindea el. În 
cazuri extreme, aceasta însemna că nu mai lucrau deloc pen- 
tru ei înșiși (și deci nu mai trebuiau să plătească dijma), fiind 
doar servitorii stăpânului=!. E de presupus că acești șerbi nu 
dispuneau de pământ, ei îndeplinind (alături de sclavii țigani, 
care erau folosiți ca servitori și meșteșugari ai gospodăriei mai 
degrabă decât ca agricultori sau păstori) orice fel de muncă, 
de la transportul diferitelor bunuri până la construcţiis?. Multi 
dintre șerbi aveau însă mai puține obligaţii. Cel mai bun trata- 
ment era rezervat celor care trăiau în sate compuse parțial din 
oameni liberi și celor care rămăseseră în satele lor și aveau 
drept de folosință asupra pământului satului. Într-adevăr, 
multe documente ne arată că presiunile ce puteau fi făcute 
împotriva acestei categorii de șerbi erau limitate de rezistența 
pe care o putea opune comunitatea, lucru adevărat mai ales 


50 Constantin Giurescu, Studii de istorie socială (București, Editura 
Universul, 1943), p. 199. 

5 Ibid., pp. 187-195; Șerban Papacostea, „Contribuţie la problema 
relaţiilor agrare în Țara Românească în prima jumătate a veacului al XVIII-lea”, 
în S.M.I.M,, Ill, p. 317. 

52 Pentru sclavii țigani, vezi Marcel Emerit, „De la condition des esclaves 
dans l'ancienne Roumanie”, în Revue d'histoire du sud-est européen 
(oct.-dec. 1930). 

în cazul șerbilor ce aparțineau mânăstirilor, acestea din urmă 
având, se pare, o mai mică putere de constrângere decât 
stăpânii de moșii laici>?. Unii șerbi prestau 3 zile de muncă pe 
an în beneficiul stăpânului; alții prestau 6, 12, 24 sau chiar 36 
de zile. Dar pentru că numărul nu era fixat prin lege, ci prin 
cutuma locală, el era variabil și depindea de puterea și nevoile 
nobilului în cauza*. 

Deși istoricii români au insistat asupra poverii foarte mari pe 
care o reprezentau cererile otomanilor pentru țărani și deși 
impozitele erau într-adevăr foarte ridicate, este interesant de 
observat că numărul zilelor de clacă datorate de șerbi era re- 
lativ redus. Aceasta nu înseamnă că totalul sarcinilor fiscale era 
scăzut, dar ne arată că, într-o economie predominant pas- 
torală, nu o formă clasică de șerbie reprezenta modalitatea 
cea mai eficientă de a extrage surplusul. Pentru comparație, în 
Rusia secolului al XVIII-lea, claca sau barșcina se ridica la 2 sau 
3 zile pe săptămână55. Îndatoririle in muncă aveau să devină 
la fel de aspre în Valahia abia în a doua jumătate a secolului al 
XIX-lea. 

Existau și alte feluri de șerbi. Cei din satele de pescari tre- 
buiau să pescuiască un număr de zile pe an pentru stăpân și, 
de asemenea, să plătească o dijmă în produse specifice. 
Numărul zilelor de lucru în beneficiul stăpânului a crescut între 
secolele al XVI-lea și al XIX-lea5€. Șerbii din vecinătatea minelor 
de sare trebuiau să muncească acolo pentru cei ce le 
dețineau“?. 


53 Mihordea, „Crise du regime fiscal”, în Nouvelles études, vol. IV, 
pp. 154-157. 

54 Ibid., pp. 158-159. 

55 Blum, Lord and Peasant, p. 445. 

56 Constantin C. Giurescu, Istoria pescuitului și a pisciculturii în România 
(București, Editura Academiei, 1964), pp. 70 și 278-279. 

57 A. Ilies, „Știri în legătură cu exploatarea săriiîn Tara Românească până 
în veacul al XVII-lea”, în S.M/.M,, |, pp. 196-197. Dar în mine lucrau, de 
asemenea, oameni liberi și sclavi țigani. 

Șerbii trebuiau să plătească și taxe către stat. Anumite pro- 
duse erau date ca dijmă stăpânului, iar altele statului. Uneori, 
dările către stat erau plătite în bani și nu în produse?®. Unii 
șerbi plăteau o taxă stabilită pe cap de om, dar mărimea ei era 
în funcţie de capacitatea lor de a plăti, adică de producţia pe 
care o obțineau pe pământul propriu5?. Desigur, rațiunea pen- 
tru care oamenii se vindeau ca șerbi era tocmai aceea de a 
scăpa de impozite, lucru care se făcea printr-o înțelegere cu 
stăpânul, ce se interpunea între șerbul său și stat, anulând sau 
reducând astfel sarcinile fiscale ale șerbului. Dacă aceasta nu 
se putea, atunci stăpânul prelua sarcina fiscală a serbului®. 
Era o situație foarte neclară și schimbătoare. Se întâmpla une- 
ori ca sate întregi sau țărani individuali să se vândă ca șerbi 
pentru a scăpa de taxe, apoi să plătească pentru eliberarea lor, 
asumându-și din nou obligaţia de a plăti. 

Șerbii care lucrau doar pământurile stăpânilor nu trebuiau să 
plătească taxe; impozitarea tot mai accentuată a nobililor în se- 
colele al XVI-lea și al XVI-lea pare să fi reprezentat un mijloc prin 
care statul căuta o compensație pentru țăranii plătitori de taxe 
ce ieșiseră de sub controlul său. Prin aceasta, tabloul societății 
devenea și mai complicat, pentru că existau boieri care deve- 
neau ei înșiși incapabili să se mai achite de obligaţiile fiscale și 
care, inglodati în datorii, sfârșeau prin a decădea la condiția de 
țărani. Așa se explică primenirea continuă a rândurilor nobilimii. 
Nobilii care nu dețineau funcţii de stat (și nu aveau astfel posi- 
bilitatea să se folosească de influența politică pentru a obține 


58 Giurescu, Studii de istorie socială, p. 180. 

59 D. Mioc, „Despre modul de impunere și percepere a birului in Tara 
Românească până la 1632", în S.MI.M,, Il, p. 105. 

60 Ibid., pp. 80-81 si 110. Asa cum vom vedea, din acest motiv era 
esențial pentru nobili să obțină scutiri fiscale de la stat. Căci, dacă nu puteau 
să obțină anularea sarcinilor fiscale ale șerbilor, trebuiau să le plătească ei 
înșiși sau să îi forțeze pe țărani să le plătească. În acest ultim caz, țăranii 
puteau recurge la fugă, iar nobilul putea fi ruinat prin obligația de a plăti ta- 
xele ce le reveneau fugarilor. 

privilegii fiscale) ajungeau să decadă din drepturi și să fie 
înlocuiţi de nobili funcţionari ai statului. Pentru că principele își 
putea numi slujbașii dintre oamenii de rând, conferindu-le statu- 
tul de nobili, statutul de boier era destul de precar$!. 

Oamenii liberi care moșteneau drepturi de folosință asupra 
unor loturi de pământ nu trebuiau să muncească pentru 
nobili, dar trebuiau să plătească dări grele și o dijmă în pro- 
duse către stat. Pentru că impozitele erau foarte ridicate, mulți 
țărani erau obligaţi să își vândă libertatea pentru a scăpa de 
ele (în timp ce numeroși șerbi plăteau, cum am spus, pentru 
a-și recăpăta libertatea). Astfel încât exista un grad ridicat de 
mobilitate socială și la acest nivel al societatii®. 

O categorie importantă, inexistentă înainte de secolul al 
XVII-lea, dar devenită ulterior foarte numeroasă, era cea a 
oamenilor liberi fără pământ. Am discutat deja în capitolul 
anterior despre unele procese sociale care au dus la apariția 
acestei clase. Pe lângă cazurile în care un nobil le acorda 
șerbilor săi libertatea în schimbul pământului pe care ei îl 
dețineau în folosință, existau și alte modalităţi prin care cineva 
putea intra în rândurile acestei categorii. De exemplu, un om 
liber putea să fugă din satul său, pierzându-și astfel drepturile 
asupra pământului. Cel mai frecvent, un șerb putea să fugă și 
să capete libertatea de facto63. Lucru care se întâmpla mai ales 
atunci când densitatea populaţiei era foarte mică, ceea ce 
ducea la o competiţie între nobili pentru a atrage pe moșiile 
lor cât mai multi țărani care să le muncească pământurile și să 
le plătească dijma®. 


61 D. Ciurea, „Quelques considérations sur la noblesse féodale chez les 
Roumains”, in Nouvelles études, vol. IV, pp. 86-87. Acest fapt l-a facut pe 
istoricul Radu Rosetti — vezi cartea sa Pământul, sătenii si stăpânii in 
Moldova (București, Socec, 1907) — să susțină că toți țăranii liberi proveneau 
din familii de nobili (vezi mai sus, cap. 3). 

62 Emerit, Les paysans roumains, p. 37. 

63 Giurescu, Studii de istorie socială, p. 202. 

64 Stahl, Les anciennes communautés, pp. 229-230. 

Cum oamenii liberi fără pământ nu aveau altă opțiune decât 
să găsească un sat care să îi accepte și cum posesorii de moșii 
erau în căutarea brațelor de muncă, cei din urmă erau dispuși 
să îi accepte pe noii veniți fără să le pună întrebări despre tre- 
cutul lor, cerându-le doar să accepte obligaţia de a le munci 
pământul și de a plăti o dijmă. Țăranii puteau plăti în muncă, 
produse sau bani. La început, îndatoririle în muncă impuse 
țăranilor de acest fel nu erau prea mari, dar au crescut cu tim- 
pul, pe măsură ce oamenii din această categorie deveneau cei 
mai numeroși, șerbii devenind în schimb din ce în ce mai puțini. 
La începutul secolului al XVIII-lea, existau diferențe foarte mici 
între obligațiile de care trebuiau să se achite oamenii liberi și, 
respectiv, serbii ce trăiau pe domeniile nobililor; singura dife- 
rență reală era aceea că oamenii din primul grup erau teoretic 
liberi, iar ceilalți teoretic legaţi de mosie®. 

Creșterea masivă a numărului de oameni liberi care trebuiau 
să plătească dijmă și să presteze clacă se datora probabil sporirii 
continue, și de o manieră arbitrară, a impozitelor. Țăranii care 
fugeau de pe moșii pentru a scăpa de povara lor erau tot mai 
numeroși. Dar, odată stabiliți pe o nouă moșie, lucrurile se 
repetau, căci stăpânii ce fuseseră o vreme toleranti și oferiseră 
condiții mai bune celor veniți în urmă își ridicau pretențiile 
asupra mai vechilor locuitori ai moșiei. Unii fugari se ascundeau 
în munti și păduri. Alţii deveneau bandiți (haiduci). lar alţii ple- 
cau în Bulgaria otomană, în Transilvania sau în Rusia. 

Ei nu aveau nici o garanție că vor găsi condiţii mai bune, și 
se ajungea să se constituie populații întregi în continuă 
mișcare, ca de exemplu în regiunea de graniță dintre Valahia 
și Moldova, de ambele părți ale Milcovului. Aici, oamenii tre- 
ceau dintr-o parte în alta, după cum se schimbau condiţiile fis- 
cului — uneori mai grele de o parte, alteori de cealaltă. Este 
posibil ca unii să fi învățat cum să înșele autoritățile trecând 


65 Giurescu, Studii, pp. 203-205. 

încontinuu dintr-o tard în alta66. La rândul lor, stăpânii de moșii 
căutau să atragă oameni din Bulgaria, Serbia, Transilvania, 
Rusia si Moldova pentru a-și repopula pământurile6?. Apoi, 
lucrurile se înrăutățeau din nou, datorită altor cerințe ale fis- 
cului. Noii veniți erau clasati în categoria „oamenilor liberi fără 
pământ” nu pentru că nu aveau pământ pe care să-l 
muncească, ci pentru că nu se bucurau de drepturile 
tradiționale ale țăranilor liberi valahi, fiind dependenți de 
nobilii ce îi găzduiseră. 

A. M. Del Chiaro, a cărui descriere entuziastă a Valahiei la 
începutul secolului al XVIII-lea a fost citată mai sus, mai scria 
și următoarele în a sa Istoria delle moderne rivoluziono della 
Valachia: 


[...] locuitorii țării [sunt] doritori de trai liniștit, nu însă 
până într-atât ca valahii să fie lipsiți de curajul și vrednicia 
ca să tie piept oricărei națiuni războinice, dar asupririle și 
dările necontenite ce plătesc de câteva ori pe an într-atât 
i-au deprimat, că din vechea faimă romană nu le-a rămas 
decât numele. 


Din cauza asupririi continue, au devenit atât de depri- 
mati si nepăsători, că o bună parte din locuitorii țării, dis- 
perati, și-au părăsit căminele, găsindu-și adăpost în Turcia 
de dincolo de Dunăre, sau în Transilvania, unde numărul lor 
e chiar mai mare decât în tara Românească. Trecerea in 
Transilvania prin trecători munţilor nu e prea grea, dar 
căderea unui refugiat fără pașaport în mâinile păzitorilor, 


66 Papacostea, „Contribuţie la problema relațiilor”, în S.M.I.M,, Ill, 
pp. 247-248; Mihordea, „Crise du regime fiscal”, în Nouvelles études, 
vol. IV, p. 131. 

67 Matei D. Vlad, „Mișcări demografice în cadrul colonizării rurale din 
Tara Românească si Moldova (secolele XVII-XVIII)”, în Studii și articole de 
istorie, XIV (1969), pp. 73-82. 

care în Valahia se numesc plăieși, ar însemna inevitabila 
pierdere a vietii®®. 


În primele decenii ale secolului al XVIII-lea, sporirea con- 
tinuă a taxelor, trecerea continuă a unor armate rivale pe teri- 
toriul Valahiei și tendința tot mai accentuată a țăranilor de a 
fugi de pe moșii făcuseră ca șerbii să dispară practic ca o ca- 
tegorie socială distinctă. Stăpânii de moșii se slujeau din ce în 
ce mai mult de oameni liberi pe care îi găzduiau în satele lor. 
În consecință, volumul de muncă pe care îl pretindeau de la 
acești oameni (numiţi, începând din această perioadă clăcas:) 
era din ce în ce mai mare. Între 1700 și 1718, ei datorau 3 
până la 4 zile de lucru pe an. Între 1718 și 1739, îndatoririle 
s-au ridicat la 3 până la 9 zile pe an (cu excepția Olteniei, ocu- 
pată în această perioadă de Austrieci, și unde situaţia era dife- 
rită). Între 1740 și 1744, claca a fost fixată oficial la 6 zile pe 
an, iar din 1744-1746, când a fost adoptată o importantă 
reformă, ea a rămas la 12 zile pe an6’, 


Oltenia în anii 1718-1739: 
un experiment prematur de colonialism modern 


De la 1718 la 1739, Oltenia a avut o evoluție întrucâtva 
diferită de restul Valahiei, datorită ocupației austriece. Acest 
episod istoric prezintă o mare importanță, căci el ne arată 
diferența dintre politica colonială otomană și cea a unui stat 
european mai avansat. Practic, austriecii au încercat să instau- 
reze în Oltenia un regim colonial care îl prefigurează pe cel ce 
se va instaura în întreaga Valahie în secolul al XIX-lea. 


68 Warriner, Contrasts in Emerging Societies, p. 138. [Nota traducătoru- 
lui: Textul este preluat, cu câteva actualizări ale limbii, din del Chiaro, 
Revolutiile Valahiei, pp. 5-6.) 

63 Papacostea, „Contribuţii la problema relațiilor” în $.M.I.M., Ill, p. 317. 


124 


https://biblioteca-digitala.ro / https://www.iini.ro 


Preocuparea principală a curții austriece era cea de a-și 
asigura controlul politic asupra provinciei, iar nobilimea locală 
reprezenta singura categorie pe care se puteau baza în acest 
scop. Austriecii nu puteau institui un sistem de control direct, 
lipsindu-le atât resursele de personal, cât și o bună cunoaștere 
a condiţiilor locale”. În același timp, ei aveau nevoie de o 
sursă de hrană pentru armată. A fost ridicat monopolul 
otoman asupra comerțului cu cereale și a fost creată o piață 
internă pentru aceste produse, principalul cumpărător fiind 
chiar trupele de ocupație”!. Este posibil să fi început chiar și un 
anumit export către Imperiul Habsburgic’2. 

În scopul de a îmbunătăţi sistemul administrativ, a fost 
făcut un recensământ în 1722, care a arătat că 47% dintre 
satele oltene erau libere și stăpâne asupra propriului pământ. 
Celelalte erau deținute în parte sau în întregime de nobili și 
mânăstiri. Procentul de sate libere era de 60% în județele de 
deal și munte și de 33% în cele de câmpie (cu variaţii foarte 
mari în funcţie de judet)’?. Austriecii au încercat, de aseme- 
nea, să reglementeze relaţiile dintre clăcași (oameni liberi fără 
pământ) și stăpânii de moșii. În 1721, s-a hotărât ca unele ca- 
tegorii de clăcași (cei care aveau animale de povară și puteau 
astfel să lucreze mai eficient) să presteze 18 zile de muncă pe 
an în beneficiul stăpânilor. Pentru ceilalți, cota era de 32 de 
zile. În 1722, s-a adoptat o nouă lege prin care s-a stabilit o 


70 Ibid., p. 227. 

7 Ibid., pp. 243-246. 

72 Andrei Oțetea, „Consideraţii asupra trecerii de la feudalism la capita- 
lism în Moldova și Tara Românească”, în S.M./.M., IV, pp. 335-336. 

73 Stahl, Les anciennes communautés, p. 23. Să ne amintim că dintot- 
deauna câmpia munteană a avut cel mai mic procent de sate libere, mult 
mai mic decât cea olteană. De aceea nu trebuie să facem generalizări refer- 
itoare la întreaga Valahie pe baza recensământului austriac din 1722, 
Oltenia reprezentând doar o treime din suprafața Valahiei. Vezi hărțile lui 
Stahl, pp. 24, 28 și 32. 

cotă de 52 de zile pentru toţi clacasii’*. Au fost făcute deci 
toate eforturile pentru a dezvolta o economie capabilă să dea 
un surplus mai mare, orientată către producerea de cereale 
pentru export. 

A existat chiar un plan de a stimula producerea firului de in 
pentru manufacturile germane din Transilvania (devenită o 
parte a Imperiului Habsburgic în 1688)'5, iar la Viena a fost 
înființată o companie destinată comerţului cu „Orientul” — 
adică acele părți ale Imperiului Otoman pe care Austria 
plănuia să le anexeze, inclusiv Banatul, Oltenia, Serbia și restul 
Valahiei împreună cu Moldova (ce fuseseră declarate vechi 
posesiuni ale habsburgilor)”6. Rezultatul tuturor acestor pla- 
nuri a fost impunerea unui număr mai mare de zile de clacă 
pentru țăranii olteni. De fapt, în această perioadă, clăcașii din 
Oltenia datorau cu 48 de zile de muncă pe an mai mult decât 
cei din restul Valahiei! Cei din urmă nu se vor confrunta cu 
îndatoriri atât de mari decât în secolul al XIX-lea. Nu putem ști 
însă dacă austriecii ar fi reușit în cele din urmă să îi transforme 
pe clăcași în șerbi. În 1739, turcii au recăpătat controlul asupra 
provinciei, iar legile austriece au fost abolite”?. 


Reforma de la 1746 și societatea rurală până la 1821 


În restul Valahiei, criza crescândă prin care treceau relațiile 
dintre țărani și stăpânii de moșii, creată la rândul său de dis- 
pariţia practică a serbiei și de deplasările constante ale popu- 
latiei în încercarea de a se sustrage de la plătirea impozitelor, 


74 Papacostea, „Contribuții la problema relațiilor“, în S.M.I.M., Ill, p. 317. 

75 lorga, Istoria comerțului, vol. Il, p. 8; L. Boicu, „Considerations sur la 
politique des Habsbourg à l'égard des principautes roumaines (depuis le 
XVllle siècle jusqu'en 1848)”, in Nouvelles études, vol. IV, p. 159. 

76 Boicu, „Considerations”, în Nouvelles études, vol. IV, p. 159. 

77 Papacostea, „Contribuţii la problema relațiilor”, în S.M.I.M., Ill, p. 317. 

a continuat sa actioneze negativ asupra vistieriei statului si 
chiar sa afecteze interesele otomanilor, care se confruntau cu 
dificultăţi în strângerea tributului. În plus, războiul ce s-a sol- 
dat cu recucerirea Olteniei de către turci a lăsat multe sate 
pustii; exista deci problema presantă de a repopula aceste sate 
și de a le transforma din nou în surse de venituri”8. Otomanii 
i-au încredințat principelui Constantin Mavrocordat sarcina de 
a ușura sarcinile țărănimii, pentru a o determina să repopuleze 
satele pustii/?. 

De aici au decurs o serie de reforme între 1739 și 1746, ele 
culminând cu eliberarea oficială a serbilor în 1746. 
(Mavrocordat a fost apoi trimis în Moldova pentru a între- 
prinde și acolo o reformă similară80.) Dar prevederile actelor 
reformatoare nu erau foarte clare și au rămas subiect de dez- 
batere până în anii 1860, căci ele nu specificau cui îi aparținea 
de drept pământul — țăranilor sau foștilor lor stăpâni. Textele 
sună atât de contradictoriu tocmai pentru că problema nu era 
deloc acută în acea perioadă. În esență, documentul spunea 
că șerbii erau eliberaţi, iar fugarii se puteau întoarce acasă ca 
oameni liberi, fără a se teme de pedeapsă. O dată cu elibe- 
rarea șerbilor, impozitele erau și ele micșorate. Țăranii erau 
datori cu o dijmă către nobili, în beneficiul cărora trebuiau și 
să muncească 6 zile pe an (în curând 12)8!. 


78 Oțetea, „Consideraţii”, in S.M.I.M,, IV, p. 336. 

79 Papacostea, „Contribuţii la problema relaţiilor”, în 5.M./.M., III, p. 304, 
în special nota 4, care se referă la dovezile documentare în sprijinul ideii că 
inițiativa a pornit de la Constantinopol. 

80 Oțetea, „Consideraţii”, în S.M.I.M,, IV, p. 339. 

81 Textele actelor reformatoare sunt luate din Warriner, Contrasts in 
Emerging Societies, pp. 130-132. [Nota traducătorului: Am preluat textele 
reproduse în continuare de autor din Documente privind relatiile agrare în 
veacul al XVIII-lea, vol. | Țara Românească, ed. de V. Mihordea, 
$. Papacostea și F. Constantiniu (București, Editura Academiei: 1961) 
pp. 453-454, 463-464] 

(a) „Domnul si boierii Țării Românești dau hrisov pentru eliberarea 
rumânilor care s-au înstrăinat din cauza asupririlor, dacă s-ar înapoia în satele 

lor, 1 martie 1746: Vrându maria sa prea luminatul și prea inaltatul nostru 
domnu lo Constantin Nicolae voevod ca să tragă și să adune pe toți fii patriei 
cei risipiţi din pământul lor, dupe cum iaste datoria stăpânească, și dupe 
hatisariful prea puternicii imparatii, ce cu multă milă au arătat și au poruncit, 
că-i iaste voia, pohta, și porunca să să adune cei instreinati, sfat de obște cu 
noi făcându măria sa cu toată boerimea, s-au aflat cu cale ca nartul dăjdii 
cel obicinuit ce iaste asupra țăranilor, la acești instreinati să se micsoreze, si 
întâi după ce vor veni în țară, pentru ca să-și poată face sălașu, și cele pen- 
tru chiverniseala vieţii, să aibă odihnă și să fie fără de dajde șase luni, iar 
dupe aceasta nartul dăjdiilor să să știe pe an de om câte talere cinci la patru 
ciferturi, iar mai mult nu. 

Și ori pă ce moșie să vor așăza, să fie neopriti; numai stăpânului celui cu 
moșiia să-i lucreze pe an câte șase zile, și dijmă den toate semănăturile lor 
să dea, după cum pe largu dovedește în cărțile cele dintâi ce s-au tipărit. lar 
dupe aceasta socotindu măriia sa prea înălțatul nostru domnu pentru vre 
unii den pământenii țărani acești instreinati care vor fi rumâni au la 
mănăstiri, au la boiari, ca nu cumva jugul robiei aceștia să-i zăticnească a nu 
veni la patria lor, si despre altă parte incredintandu-se ei chemării mării sale, 
și viindu, în loc de a-și câștiga răpaos și odihnă, să cază păcatul acela asupra 
mării sale, de vreme ce pentru aceasta la cărțile cele dentâi nimic nu s-au 
pomenit, de izvoană sfat au facut maria sa cu noi cu toți, fiindu de fata la 
divan si preasfintitul mitropolitul tarai noastre chir Neofit și sfintia sa părin- 
tele episcopul Ramnecului, chir Climentu, ne-au întrebat măria sa: care din 
doaă ni să pare a fi mai cu cale: a să zăticni unii ca aceștia să nu vie la patria 
lor, au viindu să fie suptu jugul rumâniei ca și mai înainte, căci că măria sa 
va să dea aceasta întru instiintare acelora, să nu rămăe maria sa suptu 
păcatul acela. Pentru care au răspunsu sfintia sa părintele mitropolitul, cum 
că viind prin chemarea măriei sale, și de vor rămânea să fie iarăși rumâni, va 
avea maria sa mare păcat si încă păcat de moarte si în ceialaltă viata să va 
osândi sufletul măriei sale, fiindu că maria sa să face pricină robiei lor. Ci dar 
pentru ca să nu rămăe aceștia instreinati de patria lor, și ca nici maria sa prea 
înălțatul nostru domnu să nu câștige acel păcat și osândă, de vor rămânea 
iarăși suptu rumânie, întâi sfintia sa părintele mitropolitul au răspunsu cu 
mare glas, că cu cale iaste acei rumâni care vor fi instreinati de pământul 
acesta, ori ai cui ar fi, vrându să vie la pământul lor, să fie slobozi de 
rumanie, și să nu să mai numească rumâni. Așăjderea și sfintia sa părintele 
episcopul Ramnecului și noi toată obștea boiarilor, iarăși asemenea 
fieștecare deosebi, am zis părerea noastră și am dat sfat: ca veri care den 
rumâni ori mănăstirești ori boeresti vor fi fost instreinati den pământul aces- 
ta, aceia vrând să se întoarcă la pământul patriei lor să se așeze unde le va 
fi voia, și de rumănie să fie slobozi și ertati, ne mai avându nici o supărare 
de câtre stăpânii lor, și încă să aibă a veni cine va vrea la divan, ca să-și ia 
den divan carte osebită de slobozenia sa pe acest așezământu. Care 
hotărâre fiindu-ne tuturor de obște bine plăcută, s-au dat înscris printr-aces- 

În același timp, toți țăranii, cu excepția mosnenilor (sătenii 
cu drepturi străvechi asupra pământului lor, numiți mai înainte 
„cneji”), erau asimilați categoriei foștilor șerbi, datori să 


tu hrisov ce s-au iscălit de către sfintia sa părintele mitropolitul și sfintia sa 
părintele episcopul Râmnicului si egumenii și de către toți boiarii tarai rugan- 
du-ne mării sale prea înălțatului nostru domnu de l-au întărit și maria sa cu 
a măriei sale domnească iscălitură și pecete ca să fie nestrămutat. Și s-au 
scos după acesta isvoade asemenea tipărite cu pecetea domnească de s-au 
trimis în toată țara.” 

(b) „Domnul și boierii Țării Românești dau hrisov pentru eliberarea tutu- 
ror rumânilor, prin răscumpărarea cu zece taleri fiecare sau prin bunăvoința 
stăpânilor: În pământul tarai noastre vedem că multe den cele vechi obici- 
nuri care s-au cunoscut că sântu bune și de folos, și de cei în urmă stăpâni- 
tori s-au întemeiat desăvârșit și sântu păzite nestrămutate; dar și unele 
dentr-aceste vechi legături vedem că nu numai că nu au fost de nici un folos, 
ci și de mare pagubă sufletului creștinescu, după cum au fostu acestu vechiu 
și rău obiceiu al rumâniei carele de la moșii și strămoșii noștri până astăzi au 
rămas asupra capului nostru. Pentru că a fi frații noștri cei întru Hristos suptu 
jugul robiei noastre nu iaste altu păcat mai greu si mai mare, pentru că și 
domnul nostru lisus Hristos în sfânta evanghelie ne învaţă zicându: «lubește 
pe aproapele tău ca însuți pre tine». Ci de vreme că să cade să fim supuși 
aceștii porunci și învățături, nu trebuie să punem pre frații noștri cei întru 
Hristos suptu jugul robiei. 

Deci dar cunoscând și noi cu toții de obște că acest lucru, a avea supuși 
robiei pe pravoslavnicii creștini, care sântu întru credință cu noi, nu iaste 
lucru creștinescu, ci de mare pagubă sufletelor noastre, socotit-am cu toții 
pentru rumânii ce i-am avut până acum la stăpânirea noastră, fiind vânduți 
cu moșiile lor den vremile cele vechi la strămoșii nostri, asa am găsit cu cale 
mai mult pentru ușurarea sufletelor noastre și a părinţilor, a mosilor și a 
strămoșilor, ca ori la cine den neamul boerescu, sau la mănăstiri vor fi 
rumâni cu moșiile lor, moșiile să rămâe la stăpânirea noastră, să le stapanim 
cum și până acum, iar cât pentru capetele rumânilor, fără de moșie, care 
dintre noi va vrea den bună voința lui ca să-i iarte pentru a sa pomenire, bine 
va face; iar de nu va vrea să facă această facere de bine sufletului său, să 
aibă a face acei rumâni cum vor putea, și să dea bani de fieste cap cate taleri 
zece, și să să răscumpere, și cu voe de va fi stăpânului său, și fără de voe, ei 
să facă bani și să-i dea la stăpânul său, și nevrându să-i priimească, va veni 
de va face jalbă la divan, pentru ca acest lucru, bun și sufletescu noi cu toții 
l-am găsit și l-am legat să fie la mijlocul nostru păzit și întărit și de către noi 
și de către tot neamul nostru carii în urma noastră vor rămânea noauă 
moștenitori. [...]” 

plătească dijma si să presteze 12 zile de clacă82. Acest fapt 
explică schimbarea terminologiei. Până atunci, țăranii depen- 
denti fuseseră numiţi „rumâni” (șerbi). După reformă, toți 
țăranii, cu excepția mosnenilor, au fost obligaţi să muncească 
în clacă, fiind numiţi de aceea „clăcași“. Așa cum vom vedea 
în capitolele următoare, țăranii au fost eliberați de jure, dar nu 
de facto, și astfel, la sfârșitul secolului al XVII-lea și începutul 
secolului al XIX-lea, „clăcaș” a ajuns să aibă sensul de „șerb”82. 

Este evident că reforma de la 1746 nu a fost, așa cum se 
pretinde uneori, doar actul unui despot luminat ce imita prac- 
ticile occidentale. Ea a fost mai degrabă o încercare de a recti- 
fica o problemă socială gravă ce afecta sistemul fiscal al 
Valahiei84. În aparență, avem aici un caz clar de „difuziune cul- 
turală”, ceea ce i-a derutat pe multi istorici. Am putea spune că, 
în ciuda limbajului său mărinimos, reforma a avut prea puține 
în comun cu șerbia. Așa cum spune C. Giurescu: „Când în 1746 
obșteasca adunare acorda rumânilor dreptul să se răscumpere, 
ea nu făcea decât să desăvârșească o evoluție care era aproape 
terminată. Și ca dovadă că rumânia aproape nu mai exista, este 
faptul că ea dispare imediat fără ca să cunoaștem până acum 
măcar un singur caz de răscumpărare."85 


82 Stahl, Les anciennes communautés, p. 238. 

83 Să ne amintim schimbările terminologice despre care am discutat în capi- 
tolul 3. La început, cuvântul ,cnez” însemna „șef al satului” sau chiar ,,nobil”. 
În secolul al XVI-lea, o dată cu înrobirea majorității populaţiei, el a ajuns să 
însemne „om liber cu drepturi străvechi asupra pământului său“. Termenul a 
dispărut în secolul al XVIII-lea, fiind înlocuit cu „moșnean” (in Moldova „răzăș”). 
La origine, termenul „rumân” (sau „rumîn”), ce apare uneori în documentele 
slavone ca „vlah”, însemna simplu „valah”. În secolul al XVHea el a fost 
echivalat cu „șerb”. El a dispărut în secolul al XVIII-lea pentru a fi înlocuit cu 
„Clăcaș” (în Moldova, termenul initial pentru ,serb” era „vecin”). 

84 Oțetea et al, Istoria României, vol. III, p. 436. Vezi, de asemenea, 
Pompiliu Eliade, De l'influence fransaise sur l'esprit public en Roumanie 
(Paris, Leroux, 1898), pp. 5-6. Cel din urmă susţine că influenţa ideilor occi- 
dentale i-a determinat pe fanarioți să adopte reforme luminate. Cel dintâi 
accentuează presiunea factorilor economici și are dreptate. 

85 Giurescu, Studii de istorie socială, p. 205. 


130 


https://biblioteca-digitala.ro / https://www.iini.ro 


Dar libertatea singură nu avea prea multă valoare. Cu 
excepția moșnenilor, țăranii nu au căpătat drepturi asupra 
pământului decât cu condiția de a-și plăti dările către stăpâni, 
cărora le datorau de asemenea supunere®®. Deși în principiu ei 
aveau dreptul să plece, această opţiune era limitată de atâtea 
restricții (fiind posibilă, de exemplu, doar în anumite perioade 
ale anului, după plata în prealabil a taxelor datorate), încât în 
fapt clăcașii erau în continuare legați de pământ?” (desigur, 
aceste prevederi nu aveau mai mult succes în a împiedica fuga 
decât vechile legi). 

După reforma din 1746, legile au fost interpretate în mai 
multe feluri și modificate în câteva rânduri. Uneori „libertatea” 
era interpretată în sensul că țăranii aveau dreptul să se sta- 
bilească unde doreau; alteori, ca de exemplu în 1755, i se 
dădea o asemenea interpretare încât țăranii erau la fel de 
legați de pământ ca și sub regimul vechilor legi ale lui Mihai 
din anii 159088. Pe de altă parte, reforma le acorda țăranilor 
drepturi de folosință inalienabile asupra pământului în schim- 
bul căruia plăteau dările, prin aceasta punându-se capăt prac- 
ticii prin care șerbii erau vânduți după ce fuseseră lăsați fără 
pamant®?. 

Reforma le-a permis nobililor să păstreze un număr de slu- 
jitori care erau scutiți de taxe — partial sau total, în funcţie de 
slujba pe care o îndeplineau — precum și sclavi țigani”0. Ea 
le-a asigurat, de asemenea, monopolul asupra morilor și disti- 


36 Valentin Georgescu, „Reflexions sur le statut juridique des paysans 
corveeables et la politique agraire de la classe dominante en Valachie dans 
la seconde moitié du XVille siècle”, în Nouvelles études, vol. IV, 
pp. 143-144. 

87 Oțetea, „Consideraţii“, in S.M.I.M,, IV, p. 340. 

88 Georgescu, „Reflexions sur le statut”, in Nouvelles études, vol. IV, 
p. 147. 

89 Ibid., pp. 151-152; Oțetea, „Consideraţii”, în S.M.I.M., IV, p. 340. 

90 Georgescu, „Reflexions sur le statut”, în Nouvelles études, vol. IV, 
p. 140; Emerit, „Condition des esclaves”, în Revue d'histoire (1930). 

leriilor, precum și asupra vânzării de alcool în satele lor. Aceste 
drepturi au fost reafirmate și lărgite în a doua jumătate a se- 
colului?'. Țăranii au păstrat la rândul lor dreptul de a se folosi 
de pășuni și păduri, dar, în jur de 1774, acest drept a început 
să fie restrâns, nobilii căpătând dreptul de a percepe taxe pen- 
tru lemnul tăiat din pădurile de pe moșiile lor%?. 

Dar deși poziţia nobililor fata de țăranii dependenți a fost 
în mod clar întărită în urma reformelor și apoi a modificărilor 
pe care acestea le-au suferit, ei au continuat să fie numiţi 
„stăpâni de moșie” sau „stăpâni de sate” și nu „proprietari” ai 
moșiei. Într-adevăr, cine era proprietarul pământului? Pe de o 
parte, săteanul care își plătea dările nu putea fi izgonit. Pe de 
altă parte, stăpânul își păstra și chiar întărea drepturile de a 
percepe dările%3. Dacă stăpânul moșiei nu era și proprietarul 
său, el extrăgea venituri din dreptul de a percepe dări. La 
sfârșitul secolului al XVIII-lea, nobilii au cerut în repetate rân- 
duri ca dările în muncă să fie ridicate la 24 de zile pe an”. 
Explicația cea mai frecventă care se dă este că după 1746, dar 
mai ales după ce Tratatul de la Kuciuk-Kainargi a făcut Marea 
Neagră accesibilă și pentru alte nave decât cele otomane, 
creând posibilitatea de a face comerţ cu Occidentul, nobilii au 
început să își extindă partea de moșie aflată sub administrarea 
lor proprie — rezerva seniorială —, pe care să cultive cereale 


31 Oțetea, „Consideraţii“, in S.M./.M, IV, pp. 349-350. 

92 Ibid., p. 348. 

93 Georgescu, „Reflexions sur le statut“, în Nouvelles études, vol. IV, 
pp. 143-144. Valentin Georgesu si Emanuela Popescu, La législation agraire 
de la Valachie (1775-1782) (Bucarest, Academie Roumaine, 1970), arată 
că una dintre probleme provenea din faptul că legile erau scrise în greacă, 
de către greci indatorati tradiției juridice bizantine. De aceea, multe dintre 
coduri încercau să echivaleze categoriile de țărani valahi cu cele ale lumii 
rurale bizantine, fapt ce făcea foarte dificilă interpretarea lor, căci nu exista 
nici o corespondență între societatea bizantină târzie și cea românească. Dar 
faptul că nobilii nu erau „proprietarii” pământului pe care îl dețineau este un 
lucru cert. 

94 Oțetea, „Consideraţii”, în S.M.I.M, V, p. 353. 

pentru export. lar pentru aceasta ei aveau nevoie de mai 
multe zile de clacă%. 

llie Corfus ne arată că lucrurile nu au stat așa. Încă la 
începutul secolului al XIX-lea, nobilii nu aveau practic o parte 
de moșie pe care să o cultive ei înșiși. Legile de la sfârșitul se- 
colului al XIX-lea și începutul secolului următor spun clar că 
dările nu trebuiau să fie plătite obligatoriu în muncă, ele 
putând fi achitate integral în bani sau produse. Numărul de 
zile de clacă a rămas constant la 12 (cu câteva creșteri tem- 
porare repede abolite), în timp ce prețul perceput ca echiva- 
lent pentru o zi de clacă a crescut enorm în aceeași perioadă; 
aceasta ne arată că boierii își puteau satisface nevoile de 
numerar și de produse prin perceperea unor plăţi directe%. 

Transformarea economiei valahe dintr-una predominant 
pastorală într-una producătoare de cereale a fost un proces 
lent, care nu s-a încheiat până în a doua jumătate a secolului 
al XIX-lea. Dar, deși întotdeauna a existat un amestec de agri- 
cultură și pastoralism, balanţa a început să se încline către cea 
dintâi în secolul al XVIII-lea. 

Una dintre schimbările cele mai importante care au făcut 
posibilă o asemenea transformare a fost introducerea culturii 
porumbului la începutul secolului”. În anii 1740, el înlocuise 
meiul ca principală cereală cultivată pentru alimentaţie. 
Porumbul prezenta câteva avantaje. Mai întâi, turcii nu con- 
sumau alimente din porumb și de aceea nu îl rechizitionau?®. 


95 Ibid., p. 353; Stahl, Les anciennes communautés, pp. 238-239. Ambii 
sunt de acord asupra acestei interpretări. 

% Ilie Corfus, Agricultura Țării Românești in prima jumătate a secolului 
al XIX-lea (București, Editura Academiei, 1969), p. 25. 

97 A. M. del Chiaro menţionează culturile de porumb în cartea sa scrisă 
în 1718. Vezi Warriner, Contrasts in Emerging Societies, p. 138. Vezi, de 
asemenea, Traian Stoianovich, „Le mais dans les Balkans”, în Annales E.S.C,, 
XXI, no. 5 (1966), pp. 1028-1040. 

98 | Claudian, Alimentatia poporului român (București, Fundaţia Regele 
Carol Il, 1939), p. 97. 

În al doilea rând, el dădea randament mai mare decât meiul% 
și astfel îmbogățea mult rezervele disponibile de hrană, ceea 
ce acţiona ca un stimulent pentru extinderea culturilor de 
cereale. 

La sfârșitul secolului al XVIII-lea și începutul celui următor, 
cerealele se răspândiseră suficient de mult pentru a deveni o 
parte importantă a vieţii economice în județele de câmpie, în 
special cele situate de-a lungul Dunării sau împrejurul 
Bucureștiului. În anii cu recolte obișnuite, în jurul lui 1800, 
județele de câmpie produceau un surplus de cereale. 
Principalele plante cultivate erau, în ordinea importanţei, 
porumbul, grâul, meiul, ovăzul, secara. Pe de altă parte, 
județele de deal și de munte nu aveau un sol propice pentru 
culturile de cereale (deși se cultiva totuși ceva porumb), ele 
rămânând de aceea predominant pastorale (cu excepția acelor 
zone de deal în care existau vii)!00. 

Totuși, populația de la deal și munte era mai numeroasă 
decât cea de la câmpie. Ca și în trecut, un motiv important era 
faptul că zona de câmpie trebuia să suporte periodic raidurile 
de jaf otomane. Această problemă a devenit foarte acută în 
secolul al XVIII-lea datorită faptului că imperiul avea o autori- 
tate din ce în ce mai scăzută în provinciile sale balcanice. Cele 
mai multe raiduri de jaf erau purtate de pași insubordonati 
față de superiori din Bulgaria!0!. Chiar în zonele de câmpie, 
populaţia era concentrată în păduri, către nord și vest!02. O 
reconstituire a datelor oferite de un recensământ rudimentar 
de la 1810 ne arată că județele de deal și munte aveau 60% 


99 Emerit, Les paysans roumains, p.21. 

100 Corfus, Agricultura Țării Românești, pp. 60-65. 

10! Lewis, „Decline of the Ottoman Empire”, în The Economic Decline of 
Empires, pp. 232-233, discută despre apariția armatelor private și declinul 
puterii centrale pe întreg teritoriul statului otoman în secolul al XVIII-lea; vezi 
Emerit, Les paysans roumains, p. 49, pentru raidurile pașilor din Bulgaria. 

102 Corfus, Agricultura Țării Românești, p. 61. 


134 


https://biblioteca-digitala.ro / https://www.iini.ro 


din populație!03. Dar o evaluare geografică ne arată că ace- 
leași judeţe ocupau numai 42% din suprafata! (mai mult sau 
mai putin, în funcţie de cum este definită zona „deluroasă”). 
Aceasta ne indică o densitate a populației de două ori mai 
mare în zona de deal și munte fata de câmpie (mai putin decât 
dublu dacă Bucureștiul, care concentra 5% din populaţie, este 
inclus în categoria câmpiei, puțin mai mult decât dublu dacă 
Bucureștiul nu este luat în calcul). 

Diferența dintre câmpie și deal-munte a stat la originea unui 
interesant sistem de schimburi între cele două regiuni. Cerealele 
erau date în schimbul animalelor sau produselor animaliere. 
Același dezechilibru demografic a dus la o migraţie sezonieră a 
populaţiei de la deal și munte la câmpie, pentru a cultiva acolo 
cereale si a se întoarce după strângerea recoltei!%. În luna 
noiembrie, turmele de oi erau duse la câmpie, fiind aduse înapoi 
în aprilie. În lunile fierbinți de vară, turmele pășteau pe platourile 
înalte ale Carpaţilor!%6. Migraţia sezonieră a oamenilor și ani- 
malelor este de fapt un fenomen mult mai vechi decât secolul 
al XVIII-lea'0, iar supraviețuirea sa în secolul al XIX-lea ne arată 


103 Ștefan Ciobanu, „Populaţia în Țările Românești la 1810”, în Arhiva 
pentru știintă si reformă socială, |! (1920), p. 90. 

104 Pe baza datelor din Enciclopedia României (București, Imprimeria 
Naţională), vol. W. 

195 Corfus, Agricultura Țării Românești, pp. 65-66. 

106 Obiceiul transhumantei este descris într-o carte a unui călător 
raguzan, S. Raicevich, Osservazioni storiche naturali e politiche intorno la 
Valachia e Moldavia (Neapole, 1978), fragment reprodus în Warriner, 
Contrasts in Emerging Societies, pp. 139-140. 

107 Nicolae Dunăre, „Păstoritul de pendulare dublă pe teritoriul 
României”, în Anuarul muzeului etnografic al Transilvaniei pe anii 
1965- 1967 (Cluj, 1969), pp. 115-138. Omogenitatea remarcabilă a culturii 
și limbii românești pe teritoriul Transilvaniei, Moldovei și Valahiei ar fi greu 
de explicat fără a tine cont de persistenta acestor practici de transhumanță 
de-a lungul întregii istorii a românilor. Traian Herseni, în Probleme de soci- 
ologie pastorală (București, Institutul de științe sociale, 1941), merge atât de 
departe încât sugerează că întreaga cultură română este bazată în esenţă 
pe vechile tradiţii pastorale uniform răspândite. Deși această viziune asupra 

cat de greșit ar fi să caracterizăm populația rurală a Valahiei ca 
„țărani” atașați de pământurile lor. 

Tehnicile agricole erau rudimentare, chiar și în primul dece- 
niu al secolului al XIX-lea. Plugurile erau confecționate în 
întregime din lemn, cele cu brazdă de metal fiind foarte 
puţine. Nu existau suficiente animale de tracțiune pentru 
pluguri (era nevoie de 8-10 boi). Rotatia culturilor era inexis- 
tentă, deși în zonele de deal cele mai dens populate, unde 
întreg pământul arabil era cultivat fără încetare, se practica 
sporadic îngrășarea solului cu bălegar. Chiar și acolo, însă, can- 
titatea de îngrășământ disponibilă era foarte mică, astfel încât 
randamentul era tot scăzut. La câmpie nu se aplicau 
îngrășăminte deloc, din cauza supra-abundentei de pământ 
arabil; după 3 până la 5 ani de cultivare, terenurile erau lăsate 
în pârloagă pentru alti 3 până la 6 ani, perioadă lungită une- 
ori până la 10 ani. În unele zone de câmpie, porumbul și grâul 
erau cultivate alternativ pe același teren, ceea ce ridica oare- 
cum productivitatea. În stepă se practica o agricultură itine- 
rantă foarte primitivă, terenurile fiind destelenite și lucrate o 
vreme, apoi părăsite!08. Putem face o comparație între aceste 
tehnici agricole si cele din Europa occidentală. În Franța, de 
exemplu, la începutul secolului al XVIII-lea, doar în câteva 
regiuni — considerate „barbare” și „anarhice” din punct de 
vedere economic — se mai practica o asemenea agricultură (și 
acolo, de asemenea, datorită predominării păstoritului) 109. 


culturii române este cu siguranță prea romantică, ea a jucat un rol impor- 
tant în secolul al XIX-lea. Întreaga cercetare a lui Stahl asupra comunităților 
sătești devălmașe a pornit de la observația că obiceiurile pastorale au per- 
sistat până în secolul al XIX-lea. Pentru o discuţie generală despre practicile 
de transhumanță în bazinul mediteranean, vezi Braudel, La Méditeranée, 
vol. |, pp. 78-93. Harta de la pp. 88-89 arată rutele transhumantei între 
Carpaţi și câmpiile din Moldova, Valahia și Transilvania. 

'08 Corfus, Agricultura Țării Românești, pp. 66-68. 

109 Marc Bloch, Les caractères originaux de l'histoire rurale fransaise 
(Oslo, H. Aschehoug, 1931), pp. 27-28. 

Într-adevăr, în cea mai mare a Franţei se practicau încă din Evul 
Mediu rotația bienală sau chiar trienală, tehnici mult mai com- 
plicate și care duceau la productivitati mult mai mari decât 
agricultura dezordonată practicată în Valahia secolelor al XVIII- 
lea și al XIX-lea!10. 

La câmpie, cei mai multi țărani erau clăcași care aveau 
obligații în muncă și produse față de stăpânii de moșii (așa 
cum am spus, mult mai puternici aici decât în zona de deal și 
munte). Imigranții sezonieri care cultivau pământul aici în 
lunile de vară plăteau și ei o dijmă sau închiriau părți de moșii 
de la stăpânii lor!!!. Cum suprafeţele de pământ erau atât de 
mari, nu era o problemă să își găsească de lucru. Aceeași 
abundență a terenului arabil constituia și motivul pentru care 
se perpetuau vechile forme de organizare a satelor, pentru 
care posesiunea asupra solului era atât de vag definită. 

Țăranii mai aveau și alte îndeletniciri pe lângă agricultură — 
mai ales cei de la deal și munte, care dispuneau de mai putin 
pământ agricol. Dealurile aveau numeroase vii și livezi de pomi 
fructiferi. Fructa cea mai importantă era pruna, din care se 
făcea băutura tradițională, tuica. Unii oameni din aceste re- 
giuni se ocupau cu transportul sării și al altor bunuri comer- 
cializate cu regiunile de câmpie sau cu Transilvania. De aseme- 
nea, unii se angajau ca lucrători salariaţi la câmpie, pe moșiile 
mânăstirești (mânăstirile dispuneau de suprafețe reduse de 
teren păstrate ca rezervă seniorială, pentru satisfacerea nece- 
sitatilor de hrană) sau pentru transportul mărfurilor. lar aitii se 
angajau ca păstori ai turmelor boierilor sau ale țăranilor mai 
avuti care posedau mai multe animale. 

Meșteșugurile erau și ele mai dezvoltate în zona de deal și 
munte. Existau aici olari, dulgheri, cioplitori în piatră și mineri. 
O altă regiune specializată în munci ne-agricole era reprezen- 


110 jbid., pp. 30-57. 
111 Corfus, Agricultura Țării Românești, p. 64. 

tată de malurile Dunării, unde se aflau multe sate de 
pescari!!2. Cu alte cuvinte, in ciuda tehnicilor agricole rudi- 
mentare, societatea țărănească era destul de diferențiată și 
cunoștea o economie de schimb complicată, în care moneda 
juca un rol important. Așa cum am arătat în capitolele ante- 
rioare, acest lucru era valabil deja în secolul al XV-lea, iar do- 
cumentele ne arată că meșteșugurile țărănești reprezentau 
încă de atunci o componentă semnificativă a economiei 
rurale!!3. Așa se explică și faptul că obligaţiile in muncă ale 
țăranilor puteau fi plătite în bani și, de asemenea, faptul că, 
deși rezerva seniorială era aproape inexistentă, seniorii puteau 
să procure de la țăranii lor cantități însemnate de numerar, ori 
în mod direct, ori prin vânzarea produselor percepute ca dijma 
sau ca un substitut al clăcii. 

Extinderea treptată a agriculturii a dus la o creștere a po- 
pulatiei în secolul al XVIII-lea si în primele decenii ale secolului 
al XIX-lea. Potrivit unei estimări, Valahia avea, în 1810, 
700 000 de locuitori!14, iar alte estimări ne dau, pentru 1820, 
în jur de un milion de locuitori!!5 (ceea ce înseamnă dublu fata 
de anul 1400 și de șase ori mai mult fata de 1600). Sporul na- 
tural nu reprezenta totuși singura cauză a fenomenului; oricât 
de dură și arbitrară era stăpânirea otomană, este tot atât de 
adevărat că nobilii unguri din Transilvania își tratau șerbii (cei 
mai multi dintre ei români) mai rău decât erau trataţi țăranii 
din Valahia'!6. În ultima parte a secolului al XVIII-lea a existat 


112 Ibid., pp. 68-72. 

113 Vezi $. Columbeanu și C. Șerban, Mestesugurile din Jara 
Românească si Moldova în Evul Mediu (București, Editura Academiei, 1969), 
pp. 52-63 și 111-112. 

114 Ciobanu, ,,Populatia”, în Arhiva Il, p. 90. 

+13 Corfus, Agricultura Țării Românești, p. 12. 

116 Răscoalele țărănești au constituit un fenomen mult mai frecvent și 
mai grav în Transilvania prin comparație cu Valahia. Bibliografia în legătură 
cu aceste răscoale este foarte amplă. Vezi, mai ales, Miron Constantinescu, 
Cauzele sociale ale răscoalei lui Horia (teză de doctorat, București, 1938), 
despre răscoala de la 1784. 

o imigrare semnificativă din Transilvania în Valahia. Ea a fost 
însoţită, de asemenea, de un curent de imigrație dinspre 
Bulgaria”. 


Statul, nobilimea si mânăstirile 


După căderea lui Mihai Viteazul, se părea că statul valah, 
sfasiat de confruntarea dintre nobilimea tot mai puternică si 
puterea princiară din ce în ce mai slabă, evolua către o formă 
de organizare „feudală” în care puterea centrală ar fi devenit o 
simplă ficţiune legală. O astfel de evoluție nu a avut loc totuși, 
două motive explicând această situație. Mai întâi, caracterul 
„seniorial” al societății valahe era inseparabil de hegemonia 
străină; cu alte cuvinte, Valahia a devenit o proto-colonie, iar 
otomanii erau interesaţi să menţină în funcţiune o structură de 
stat responsabilă pentru colectarea tributului. În al doilea rând, 
otomanii erau satisfacuti de sistemul dominaţiei indirecte și de 
aceea doreau să păstreze o structură de stat pentru a nu fi 
nevoiți să preia administrarea directă a provinciei. 

Nu este cu totul clar de ce turcii au menținut acest sistem 
de control indirect în Valahia și Moldova, spre deosebire de 
Serbia și Bulgaria, unde au procedat diferit. P. P. Panaitescu 
sugerează că, până la 1600, principatele românești erau prea 
puternice militar, astfel că ar fi opus o rezistență serioasă față 
de încercarea otomanilor de a impune un control politic direct. 
lar după 1600, Moldova și Valahia ocupau o poziție marginală 
fata de direcţia principală de expansiune otomană, fiind de 
aceea neglijate de imperiul absorbit de obiective mai strin- 
gente. În fine, în secolul al XVIII-lea, atunci când principatele 
au căpătat din nou o importanţă vitală pentru imperiu ca 
furnizoare de tribut și de hrană, structura de stat otomană 


117 Vlad, „Mișcări geografice”, în Studii si articole, XIV, pp. 84-85. 

începuse să se dezintegreze si de aceea Constantinopolul a 
evitat să incredinteze cele două provincii unor pași potential 
insubordonati. El a preferat să își întărească autoritatea aici 
prin impunerea principilor greci fanarioți, dar fără să modifice 
sistemul stăpânirii indirecte! 18. 

Declinul puterii centrale este reflectat de schimbările pe 
care le-a suferit armata aflată sub comanda principelui. Așa 
cum am menţionat mai sus, iniţial armata era alcătuită din 
reprezentanţi ai nobilimii cu funcţii administrative. Situaţia se 
schimbase la începutul secolului al XVII-lea, când principele se 
folosea în primul rând de mercenari, iar categoria curtenilor 
(fie ei cu funcții civile sau militare) era în declin. Cei din urmă 
deveniseră niște nobili cu o largă autonomie față de principe, 
care nu se mai putea baza pe ei pentru a-și alcătui armata. 
Soldaţii profesioniști — dorobanţi sau călărași — constituiau 
acum trupele cele mai importante. Declinul armatei se reflec- 
ta si în forţa ei numerică. În secolul al XVI-lea, un principe 
putea aduna mai mult de 10 000 de oameni. Constantin 
Brâncoveanu nu mai avea la dispoziție, în schimb, decât 2 000 
de soldaţi. Ceea ce înseamnă că, la 1700, principele nu mai 
dispunea de forțe militare capabile să poarte un război; el mai 
avea la dispoziție cel mult niște gărzi personale însărcinate cu 
paza propriilor domenii și cu menținerea ordinii!'9. Dacă statul 
nu se dizolvase cu totul în anarhie și feudalism politic, aceasta 
se datora deci puterii otomane. 

Principalul mecanism care menținea o relație de depen- 
denta a nobilimii fata de principe era necesitatea de a colecta 
impozitele. Dar felul în care se făcea aceasta era de natură să 
perpetueze o stare de echilibru instabil între stat și nobilime, 
în care nici una dintre părți nu putea să încline balanţa în 

118 P, P, Panaitescu, Interpretări Românești (Bucuresti: Editura Universul), 
pp. 145-159. Vezi, de asemenea, Radu Florescu, „The Fanariot Regime in the 
Danubian Principalities”, în Balkan Studies, IX, no. 2 (1968), pp. 301-318. 


119 N. Stoicescu, „Contribution a l'histoire de larmee roumaine au 
moyen-age”, în Revue roumaine d'histoire, VI, no. 5 (1967), pp. 742-763. 

favoarea ei. Desi statul supravietuia, el nu era capabil sa 
înlocuiască nobilimea turbulentă cu o birocratie mai loială fata 
de principe și mai demnă de încredere. Aceste realități sunt 
bine ilustrate într-o descriere a Moldovei din 1787, oferită de 
trimisul francez din acea țară, contele d'Hauterive, și expri- 
mată sub forma unor sfaturi acordate principelui Alexandru 
Ipsilanti. Deși se referă la Moldova, ea este cu siguranţă vala- 
bilă și pentru Valahia: 


Trebuie să ne închipuim momentul când un principe 
primește investitura. Vom vedea grămădindu-se în jurul lui 
mulțimea celor care vor să capete slujba de a strânge 
dările, a ambitiosilor care solicită slujba de judecător, a 
celor care, mândri de numele pe care îl poartă și de 
favorurile primite anterior, cer avantaje fără muncă și bine- 
faceri fără nici un drept. [...] Vor fi folosite toate mijloacele 
unei administrații complicate pentru a mări impozitele, care 
nu vor ajunge întotdeauna în vistieria statului, ori nu vor 
rămâne acolo vreme îndelungată. Intretinerea curții, datori- 
ile statului, ale principelui, economia sa și cea a subor- 
donatilor săi, tributul către Poartă, disimulate sub diferite 
nume și comportând sume ne-determinate, astfel încât nu 
se va ști niciodată dacă sunt suficiente, vor fi întotdeauna 
epuizante pentru tard; si toate aceste forme de risipă, 
bazate pe resursele unei țări răvășite de șase secole de 
războaie, cuceriri, barbarie, tiranie, vor face ca sarcina de a 
domni să fie atât de grea, încât un principe, confruntat cu 
atâtea obligaţii de a practica opresiunea pentru a răspunde 
unor sarcini excesive, nu se va putea amăgi multă vreme că 
poate guverna cu dreptate!20. 


120 le Comte d'Hauterive, Mémoire sur l'état ancien et actuel de la 
Moldavie, présenté à S.A.S. Le Prince Alexandre Ypsilanti, Hospodar regnant 
en 1787 (Bucarest, Carol Göbl, 1902), pp. 168-170. [Nota traducătorului: 
Nu am putut urma traducerea românească ce însoțește ediția citată de 
autor, datorită impreciziei sale și caracterului mult prea arhaic al limbii.) 


141 


https://biblioteca-digitala.ro / https://www.iini.ro 


D'Hauterive își exprimă convingerea că principele Ipsilanti 
se va dovedi capabil să facă fata acestor probleme, așa cum le 
făcuse față pe vremea când domnise în Valahia (turcii aveau 
obiceiul să rotească pe principi pe tronurile celor două state). 
D'Hauterive spune, în legătură cu nobilimea moldoveană: 


Aș vrea să pot ascunde faptul că aceste excelente obi- 
ceiuri [se referă la înclinația nobililor moldoveni pentru viata 
rustică de pe moșiile lor, care nu este împărtășită de către 
nobilii valahi] au început să se schimbe, iar consecințele se 
pot observa deja. Nobilii își părăsesc locuinţele de la țară, 
atrași de avantajele pe care le pot obține la curte, pe care le 
preferă câștigurilor mai mici, dar mai sigure ale vieții rurale. 
Ei caută cu încăpățânare poziţii pe care nu reușesc întot- 
deauna să le obţină și pe care nu le pot păstra pentru mult 
timp, poziții de pe urma cărora nu pot câștiga îndeajuns ca 
să-și plătească datoriile pe care le-au făcut și care nu le aduc 
decât plăcerea momentană de a-și stâlci numele și de a-și 
mai lungi putin semnătura!2!. 


El adaugă că aceste noi practici (care nu erau probabil atât 
de noi, dar lui D'Hauterive îi place să compare prezentul cu 
„vremurile bune de altădată”) îi fac pe nobili să îi trateze rău 
pe vasalii lor (țăranii clăcași), astfel că îi determină pe aceștia 
să fugă în alte tari sau să caute stăpâni mai înțelegători. Mai 
spune și că nobilii din Valahia sunt încă și mai vinovaţi de 
asemenea apucături „păcătoase” decât cei din Moldova!22. 

Am vorbit deja despre arendarea impozitelor în secolul al 
XVI-lea. În secolele al XVII-lea și al XVIII-lea, tendința principi- 
lor de a numi oameni de rând în funcţii administrative a sfârșit 
prin a crea o nouă nobilime, care a început să submineze 


121 Ibid., pp. 182-184. [Nota traducătorului: Vezi mai sus, nota 120.) 
122 Ibid., pp. 168, 176, 186. 

poziţiile celei vechi si în lumea rurală. Într-un stat care perce- 
pea impozite din ce în ce mai grele, poziția unui nobil era 
determinată de capacitatea sa de a obține privilegii fiscale sau 
de a-și suplimenta veniturile prin acapararea unor funcții 
administrative!23. Tradiţia de corupţie ce s-a creat astfel avea 
să devină un factor permanent de mare importanță pentru 
istoria românească ulterioară, care își arată în continuare 
efectele negative în România de astăzi. 

După instaurarea regimului fanariot, capacitatea turcilor de 
a impune principi pe tron, domniile de foarte scurtă durată și 
conexiunile dintre familiile domnitoare și companiile comer- 
ciale grecești și levantine au contribuit, toate, la a transforma 
actul preluării tronului într-o investiţie financiară. Principii erau 
nevoiți să mituiască un număr atât de mare de funcționari 
otomani, încât trebuiau să își petreacă apoi tot restul vieții în 
căutarea mijloacelor de a-și recupera pierderile, după cum ne 
arată D'Hauterive. În plus, ei aveau tendinţa de a numi tot mai 
mulți greci în rândurile nobilimii; acești oameni, ce duceau o 
viata de huzur într-o tard pe care o priveau ca străină, conce- 
peau și ei funcția pe care o deţineau ca pe o activitate lucra- 
tivă. Din nou, așa cum arată D'Hauterive, acest lucru era vala- 
bil pentru Valahia încă și mai mult decât pentru Moldova. 

În secolul al XVIII-lea, nobilii trăiau mai mult în orașe, și mai 
ales la București, decât pe domeniile lor. Ei au căpătat chiar 
obiceiul de a-și „arenda” moșiile, lăsându-i pe arendași să își 
recupereze investiţiile prin a-i exploata la maximum pe clăcași. 
Dar nu numai „înclinația spre viciu” îi făcea pe nobili să prefere 
Bucureștiul ca reședință. Lumea rurală era terorizată de țărani 
fugari care, amestecați cu dezertori turci, ca și cu albanezi, 
sârbi, bulgari și țigani, își câștigau existenţa din jaf (erau numiţi 
haiduci). Nimeni nu era în siguranță în afara capitalei. 


123 Ibid., si Ciurea, „Quelques considérations”, in Nouvelles études, vol. 
IV, pp. 86-87. 

Arendașii grăbiţi să scoată rapid profituri erau nemilosi și arbi- 
trari, încălcând deseori drepturile tradiționale ale sătenilor. În 
timp ce țăranii aveau o viata chinuită, fiind presati în același 
timp de bandiți, de arendasi, de nobili și de stat, marii boieri 
trăiau în București într-o atmosferă de lux oriental!24. 

În decursul secolului al XVIII-lea au fost făcute încercări 
repetate de a rationaliza sistemul fiscal, pentru a limita 
corupţia și evaziunea!?>. Dar problema era de ordin structural, 
și nu putea fi rezolvată astfel. Nu existau suficiente resurse 
pentru a plăti la un nivel suficient o funcţionărime cinstită, și 
astfel întregul aparat de stat, începând cu principele, era 
nevoit să extragă venituri cât mai mari în termen cât mai scurt, 
înainte ca un nou print să ajungă pe tron și o nouă garnitură 
de funcționari să fie pusă în drepturi. 

Probabil că, dacă principele s-ar fi bucurat de mai multă 
autonomie și de o bază de putere mai largă, ar fi putut fi con- 
struită o birocratie mai solidă. Dar, datorită intervenţiei per- 
manente a turcilor, era menţinut un echilibru vicios al puterilor 
între principe și nobilimea sa administrativă. 

O consecință importantă a felului în care au evoluat relațiile 
dintre stat și boieri în secolul al XVIII-lea a fost distincţia rigidă 
ce s-a impus între marii boieri, cu funcții înalte la curte, și micii 
boieri, care deţineau slujbe mărunte sau chiar nu îndeplineau 
nici o slujbă. Distincția era de fapt mai veche, dar, în 1739, 
Mavrocordat a creat două categorii legale de nobili, acordând 
privilegii fiscale doar celor din categoria superioară!?€6. Prin 
aceasta, conflictul dintre mica și marea nobilime, existent deja 
în legătură cu competiţia lor pentru a atrage țărani cu care să-și 
populeze moșiile, s-a agravat!?7. Prin poziția lor privilegiată, 


124 Emerit, Les paysans roumains, pp. 31 și 51; Corfus, Agricultura Țării 
Românești, pp. 36-37. 

125 Mihordea, „Crise du regime fiscal”, in Nouvelles études, vol. IV, p. 132. 

126 Emerit, Les paysans roumains, p. 30. 

127 Stahl, Les anciennes communautés, pp. 233-234. 

marii boieri au putut să își extindă controlul asupra unui număr 
tot mai mare de sate, astfel încât, la începutul secolului 
al XIX-lea, câteva familii importante dețineau un număr imens 
de sate, în timp ce nenumdratii nobili mărunți deţineau fiecare 
doar un singur sat sau chiar doar o parte dintr-un sat!28. 

Pentru a completa imaginea relaţiilor agrare în jurul lui 
1800, e nevoie să luăm în considerare și mânăstirile. Ele au fost 
menţionate foarte putin până acum, căci, (1) in general, biseri- 
ca ortodoxă nu a jucat un rol politic important; (2) mânăstirile 
care dețineau sate aveau interese similare celor ale boierilor. 
Totuși, datorită faptului că dețineau pământuri cu titlu inalie- 
nabil, mânăstirile acumulaseră în acea vreme suprafeţe impre- 
sionante. Mai mult, în timpul dominaţiei otomane, multe 
mânăstiri au fost „închinate” unor mânăstiri grecești din alte 
parti ale Imperiului (de la Muntele Athos, Sinai, Alexandria, 
Antiohia etc.), pentru a fi ferite astfel de jafurile otomane. 
Aceste mânăstiri erau conduse de greci, ele trimițând în fiecare 
an sume mari instituțiilor ce le patronau din afara țării. Călugării 
lor erau mai interesați să obțină venituri pentru biserica gre- 
cească decât să își îndeplinească îndatoririle față de credincioșii 
din Valahia, iar spitalele, școlile și capelele pe care trebuiau să 
le întrețină se aflau adesea în ruină. 

Pe lână sprijinul pe care îl obțineau de la greci, aceste 
mânăstiri se bucurau tot mai mult în secolul al XVIII-lea de aju- 
torul rușilor, care le priveau ca pe niște aliați potențiali. În jurul 
lui 1800, mânăstirile controlau cam jumătate din pământuri în 
Valahia și Moldova și cam o jumătate din această suprafață le 
revenea celor „închinate” (este posibil ca proporţia să fi fost 
chiar mai mare)!29. În 1810, 120 din cele 204 mânăstiri exis- 
tente în Valahia erau „închinate”!30. 


126 Oțetea, „Consideraţii”, în S.M.I.M,, IV, p. 351. 
129 Emerit, Les paysans roumains, pp. 25-27. 
130 Ciobanu, „Populaţia”, în Arhiva Il, p. 92. 

Astfel era structurată, deci, societatea valahă la începutul 
secolului al XIX-lea. Administraţia coruptă era condusă de 
greci, cu concursul unei nobilimi greco-române; mânăstirile 
conduse de străini deţineau suprafețe întinse de pământ; 
impozitele erau ridicate; cea mai mare parte a ţăranilor aveau 
în practică statut de șerbi; banditismul părea de nestăvilit. Dar, 
în spatele acestor realităţi, vechile forme de organizare 
sătească, bazate. pe tradiția unei agriculturi agro-pastorale, 
erau încă solide. Perioada colonialismului otoman a stimulat 
dezvoltarea unei economii de export; deși principalii săi bene- 
ficiari erau nobilimea parțial grecizată și negustorii levantini de 
la orașe, viața rurală a început și ea să se schimbe. Ea a devenit 
mai dependentă de agricultura cerealieră decât până atunci. 
Dar aceste schimbări se aflau încă doar la început. În secolul al 
XIX-lea, cele mai multe dintre caracteristicile societăţii colo- 
niale valahe aveau să devină mai accentuate, pentru că o dată 
ce Valahia a fost scoasă de sub dominaţia otomană și 
imbratisata de aripile eliberatoare ale economiei capitaliste 
occidentale, ea putea fi „modernizată” — ceea ce înseamnă, 
colonizată — fără limite. 

Transformările ce au urmat îndepărtării controlului otoman 
au fost determinate în mare parte de schimbările situației 
internationale. De aceea, pentru a înțelege trecerea de la sis- 
temul politico-economic proto-colonial la cel colonial modern, 
va trebui să examinăm sumar scena internațională. Numai 
după aceea vor putea fi clarificate efectele acestor trans- 
formări asupra societăţii valahe, în special a celei rurale. 

TRANZITIA LA COLONIALISMUL MODERN 
(1821-1864) 


Termenul de „colonialism” pe care îl folosim atât de insis- 
tent necesită câteva precizări. Cu excepţia câtorva ani în care 
a fost administrată direct de armata rusească, adevărații 
stăpâni coloniali ai țării, după 1821, nu au deținut controlul 
direct asupra ei și nici nu au fost foarte interesaţi de realităţile 
ei interne. De fapt, Valahia a căpătat în această epocă niște 
caracteristici care ne apar ca foarte moderne: ea a devenit o 
„Deo-colonie”, un stat controlat pe căi indirecte, care nu avea 
o singură metropolă, ci mai degrabă un „consorțiu” de metro- 
pole. Mai mult, cele mai apropiate geografic dintre marile 
puteri — Austria, Rusia și Turcia — nu erau și puterile industri- 
ale cele mai dezvoltate din Europa epocii. Ele nu aveau mare 
nevoie să își adauge încă o provincie agrară, care să le 
servească drept furnizor de materii prime și piață de desfacere 
pentru produsele lor industriale. Europa occidentală era indi- 
cată logic să devină metropola Valahiei, ceea ce s-a și întâm- 
plat, Valahia devenind în secolul al XIX-lea un avanpost colo- 
nial al economiilor occidentale. Pentru a înțelege cum s-a 
întâmplat aceasta, este nevoie să plasăm Valahia în contextul 
internaţional al vremii. Va trebui să repetăm un mare număr 
de fapte binecunoscute de istorie diplomatică. Această exa- 

minare a scenei internationale poate părea o întrerupere 
forțată a cercetării de istorie socială pe care o întreprindem, 
dar istoria diplomatică a perioadei constituie fundalul prin 
raportare la care pot fi înțelese transformările sociale interne 
ce au urmat. 

Principalii actori ai acestei scene internaţionale au fost 
Rusia, Austria (mai târziu Austro-Ungaria), Imperiul Otoman în 
declin, Marea Britanie — situată la mai mare distanță, dar de 
o importanță crucială — și Franța, cea din urmă mai putin influ- 
entă, dar jucând un rol important în anumite momente. Împre- 
ună cu Germania, care li s-a adăugat în ultima treime a se- 
colului, aceste mari puteri — în diferite combinaţii — au jucat 
un rol determinant în toate evenimentele majore care au 
hotărât cursul de evoluţie al Valahiei și Moldovei. Ceilalţi actori 
internaționali — Bulgaria, Serbia, Sardinia și Grecia — au fost 
mai puţin importanţi, aflându-se la rândul lor în sfera de influ- 
ență a marilor puteri. Stabilirea unui echilibru al puterilor în 
Balcani a dat Valahiei posibilitatea să obțină independența, cel 
putin din punct de vedere formal. Dar influența economică 
străină a lăsat o urmă mai profundă în regiune decât 
masinatiile marilor puteri. În timp ce evenimentele politice 
internaționale sunt relativ confuze și greu de urmărit, trans- 
formările sociale și economice sunt mult mai uni-directionale. 

Înainte de a începe prezentarea contextului internaţional la 
sfârșitul războaielor napoleoniene, ne vom întoarce la modelul 
societăților coloniale propus de Balandier, care a fost prezen- 
tat deja în capitolul 5. Căci acest model este cel care dă 
coerenţă reconstituirii istorice. Într-o societate colonială se pot 
distinge următoarele caracteristici: 


(1) Economia este axată pe obținerea materiilor prime și 
a produselor agricole, care să fie folosite de economia 
industrială 4 metropolei. 

(2) Comerţul exterior se află în mâinile reprezentanților 
metropolei, care pot însă acţiona prin intermediul unor 
agenti locali; cei din urmă sunt deseori „capitaliști paria”, 
adică străini care s-au adaptat atât la cultura stăpânilor 
coloniali, cât și la cea a coloniei. 

(3) Țăranii sunt deposedati de pământuri în beneficiul 
marilor proprietari indigeni sau străini; acest fapt este nece- 
sar pentru a extrage un surplus de produse agricole în can- 
tități suficiente; tipul de culturi practicate se poate modifi- 
ca în funcţie de cerințele metropolei. 

(4) Economia indigenă stagnează, mestesugurile 
tradiționale decăzând și fiind înlocuite prin importuri de 
produse manufacturate. 

(5) Agenţii metropolei și indigenii sunt separați de o 
falie socială largă, cei din urmă fiind reduși la o condiție 
servilă. 

(6) Baza societăţii coloniale sau a „enclavei” coloniale 
este situată în capitală sau în principalul oraș comercial; 
elita locală se concentrează aici și cultivă un stil de viață 
diferit de tradiţiile locale; „enclava” devine un accesoriu cul- 
tural și economic al metropolei. 

(7) Sistemul politic este controlat de elita indigenă, dar, 
pentru a-și proteja interesele economice, puterea sau pu- 
terile coloniale menţin un drept de veto asupra deciziilor 
importante. 


Câteva dintre caracteristicile prezentate în capitolul 5 au 


fost aici accentuate, deoarece acum ne ocupăm de o societate 
colonială propriu-zisă și nu de una proto-colonială. Metropola 
sau metropolele sunt interesate de colonie exclusiv în scopul 
de a o exploata pentru a-și stimula propria dezvoltare indus- 
trială. Ele nu mai sunt interesate să păstreze un control militar 
sau să extragă un tribut. Atâta timp cât interesele economice 

ale metropolei pot fi satisfăcute fără stăpânire directă, ea pre- 
feră să isi estompeze prezența ca factor politic. Acesta a fost 
și cazul Valahiei după 1860. De asemenea, stimulentele de 
natură economică pentru a obține un surplus destinat expor- 
tului sunt tot mai mari și, prin urmare, tendința de a depose- 
da țărănimea de pământuri este mai accentuată. Condiţiile de 
muncă se deteriorează, piața capitalistă mondială afectân- 
du-le mult mai profund decât decretele unui imperiu de tip 
traditional. În consecință, coloniile moderne suferă trans- 
formări mult mai rapide decât proto-coloniile, chiar dacă 
aceasta se petrece sub fațada independenţei politice. 

După ce vom discuta evenimentele de politică 
internațională, vom arăta că economia Valahiei a urmat foarte 
îndeaproape modelul prezentat mai sus. 


Contextul internaţional 


Prima mare putere (alta decât Imperiul Otoman) care s-a 
implicat în afacerile interne ale Valahiei și Moldovei, în secolele 
al XVII-lea și al XVIII-lea, a fost Austria. Așa cum am explicat în 
capitolul precedent, interesele austriece erau deopotrivă de 
ordin politic și de ordin comercial. Dar, la sfârșitul secolului al 
XVIII-lea și în special la începutul următorului secol, politica 
austriacă a abandonat planul anexării principatelor, concen- 
trându-se în schimb asupra obiectivului de a-și menţine aici 
privilegii comerciale. În bună măsură, această schimbare a fost 
consecința a doi factori. Mai întâi, Austria se confrunta acum 
cu problema ,,nationala”, ea nefiind capabilă să rezolve în mod 
eficient dificultățile cauzate de mișcările naționale ale slavilor, 
ungurilor și românilor care se aflau deja în interiorul granițelor 
sale. În al doilea rând, războaiele napoleoniene au mutat cen- 
trul de greutate al politicii austriece spre vest, unde a întâlnit 

o nouă problemă naţională, după anexarea unei parti a Italiei. 
Din aceste motive, după 1815, politica legitimistă a lui 
Metternich s-a concentrat asupra păstrării statu-quo-ului teri- 
torial și nu asupra modificării granițelor în Balcani. Mai mult, 
pentru că Rusia era un aliat important în această politică, aus- 
triecii au preferat să-i dea mână liberă în principate, în schim- 
bul sprijinului rusesc în alte părți ale continentului. Dar, o dată 
ce stăpânirea otomană s-a încheiat de facto în anii 1820, 
Austria a devenit principalul partener comercial al Valahiei. La 
fel ca și în trecut, articolele de export ale Valahiei erau în 
primul rând animalele și produsele animaliere, ea importând în 
schimb produse manufacturate. Fără să mai interfereze în 
politica internă a ţării, austriecii au păstrat această poziţie pri- 
vilegiată ca partener comercial până în anii 1870). 

Interesele și influența rusească erau mai mari și cu un ca- 
racter mai direct. În secolele al XVIII-lea și al XIX-lea, Rusia a 
purtat o serie de războaie împotriva Imperiului Otoman, al 
căror obiectiv final era controlul asupra Mării Negre și asupra 
strâmtorilor. Principatele erau situate pe ruta spre 
Constantinopol, astfel că au fost ocupate de armate rusești în 
1711, 1736-1739, 1969-1774, 1787-1792, 1806-1812, 
1828-1834, 1849-1852 și 1853. Prima mare victorie rusească 
în această serie de lupte s-a înregistrat în 1774, fiind urmată 
de pacea de la Kuciuk-Kainargi. Acest tratat dintre imperiile 
otoman și rusesc a prevăzut deschiderea parțială a Mării 
Negre, dându-le totodată rușilor dreptul de a înființa un con- 
sulat la București. Prin Tratatul de la București din 1812, con- 


1 L. Boicu, „Considerations sur la politique des Habsbourg a l'égard des 
principautes roumaines (depuis le XVIlle siècle jusqu'en 1848)”, în Nouvelles 
études d'histoire (Bucarest, Academie Roumaine, 1955-1970), vol. IV, 
pp. 157-169 ; Nicholas Georgescu-Roegen, Constantin C. Giurescu, M. Gr. 
Romașcanu, „Comerțul exterior”, în Enciclopedia României (București, 
Imprimeria Naţională, 1943), vol. IV, p. 465; Ștefan Zeletin, Burghezia 
română (București, Cultura Naţională, 1925), p. 42. 

sulul rus a căpătat puteri extinse în ce privește intervenția in 
probleme interne ale principatelor (Rusia anexând în același 
timp o parte a Moldovei, Basarabia). Din acel moment, 
stăpânirea otomană a devenit mai degrabă teoretică decât 
efectivă. Ultima etapă în acest proces a fost Tratatul de la 
Adrianopole, din 1829, care a acordat Rusiei un control 
aproape complet asupra principatelor (deși ele au continuat să 
plătească Imperiului Otoman un tribut simbolic, rămânând ofi- 
cial sub dominație turcească). Singurul factor care mai oprea 
acum Rusia de a anexa cu totul principatele era opoziția ge- 
nerală a puterilor europene față de un asemenea plan, 
opoziție concertată de Marea Britanie?. 

Interesele rusești nu erau de natură economică, datorită 
faptului că principatele nu îi puteau oferi Rusiei nimic din ceea 
ce ea nu avea deja (deși pe la jumătatea secolului ele au 
devenit principalul rival al Ucrainei și al portului Odessa în 
comerțul cu cereale). Probabilitatea ca principatele să poată fi 
transformate într-o piață de desfacere pentru produsele rusești 
era și ea extrem de redusă. După cum a spus Barbara Jelavich: 


Deși guvernul rusesc era în mod firesc preocupat de 
organizarea internă a principatelor, politica sa fata de ele a 
fost determinată în principal de poziţia lor internațională. 
De la 1829 până la 1856, în anii protectoratului rusesc, 
obiectivul central al Rusiei a fost de a instaura o adminis- 
trație ordonată și eficientă, care să servească interesele sale 
în regiune. O economie agrară prosperă urma să ofere o 
bază de aprovizionare armatelor rusești în drumul lor spre 


2 Radu Florescu, The Struggle Against Russia in the Romanian 
Principalities: A Problem in Anglo-Turkish Diplomacy 1821-1854, Acta 
Historica, Il, Societas Academica Dacoromana (Roma, 1962), pp. 63-65; 
Barbara Jelavich, Russia and the Rumanian National Cause 1858-1859, 
Slavic and East European Series, vol. XVII (Bloomington, Ind., Indiana 
University Publications, 1959), pp. 1-3. 

Constantinopol, iar o guvernare stabilă și conservatoare 
sub dominație rusească trebuia să asigure imperiului un 
puternic bastion la Dunăre3. 


Atitudinea britanicilor era mai complexă. Interesele lor fu- 
seseră minime înainte de 1821, dar, după revolta grecească 
împotriva stăpânirii otomane și după ce britanicii au înțeles că 
poziția lor în Mediterana ar fi fost primejduită dacă rușii i-ar fi 
înlocuit pe turci ca putere dominantă în bazinul ei răsăritean, 
ei au început să se preocupe foarte insistent de soarta princi- 
patelor. Scriind despre momentul 1821, Harold Nicolson 
spunea că „prin configurarea chestiunii orientale, o contro- 
versă nouă și de lungă durată, deopotrivă politică, strategică 
și economică, s-a adăugat celor care separau Rusia și 
Occidentul”.4 Nu e aici locul să recapitulăm eforturile pe care 
le-au făcut britanicii pentru a menține Imperiul Otoman pe 
linia de plutire, împotriva presiunilor rusești, de-a lungul seco- 
lului al XIX-lea. Vom aminti doar că Valahia a fost și ea impli- 
cată în această chestiune, la fel ca și Serbia, Bulgaria și Grecia. 

Marea Britanie a căpătat, de asemenea, interese economi- 
ce în principate ca urmare a Tratatului de la Adrianopole. 
Făcând Marea Neagră accesibilă pentru vasele occidentale, 
tratatul a făcut posibile și exporturile românești de cereale 
spre Occident. În același timp, piaţa românească a devenit 
accesibilă pentru produsele manufacturate occidentale, în 
special cele textile. În 1837, 379 de vase au intrat în porturile 
Brăila și Galaţi (principalele porturi ale Valahiei și, respectiv, 
Moldovei). Numai 15 dintre ele erau britanice, dar cu toate 
acestea principatele au exportat în acel an în Anglia 563 000 
quarter’-i de grâu. În 1840, exportul spre Anglia se ridicase la 


3 Jelavich, Russia and the Rumanian National Cause, p. 11. 

4 Harold Nicolson, The Congress of Vienna: A Study in Allied Unity 
1812-1822 (New York, Viking, Compass Books, 1961), p. 269. 

” Măsură de greutate, echivalent a 12,7 kg. (N. tr.) 

864 000 de quarter-i, iar in 1848, 132 din cele 1132 de vase 
care au ancorat în Brăila si Galati erau britanice. În 1837, 
exporturile britanice în principate s-au ridicat la valoarea de 
97 405 lire sterline; în 1848, ele ajunseseră la 606 694 lire. În 
anii 1850, comerțul cu principatele devenise un considerent 
important (deși încă secundar) pentru britanici în privința 
adoptării unei atitudini fata de dominaţia rusească. Desi la 
acea vreme doar 2% din importurile de grâne ale Marii Britanii 
proveneau din Valahia și Moldova, proporția pe care o ocupau 
ele pe piața britanică era în creștere. În 1853, aproape o 
treime din vasele intrate în Brăila și Galaţi erau britanice ori 
aveau Marea Britanie ca destinație”. 

Totuși, ar fi greșit să credem că interesele economice ale 
Marii Britanii în principate au fost principalul factor care a 
determinat linia politică pe care a adoptat-o fata de ele. Din 
perspectiva istoricilor români (de exemplu, Florescu și Zeletin), 
2% din importurile britanice de cereale a însemnat foarte mult 
(e o problemă familiară — ceea ce este o componentă minoră 
a comerțului exterior al unei mari puteri industriale poate 
reprezenta un factor decisiv pentru o colonie sau neo-colonie 
a sa). Totuși, din perspectivă britanică, chestiunea românească 
era doar o componentă a problemei rivalitatii cu Rusia, care se 
manifesta la o scară mult mai mare, pe întreaga suprafață a 
globului®, 

Ultima mare putere implicată a fost Franţa. Însă, în ciuda 
marii sale influenţe culturale („marea noastră soră latină”), 
care data de la mijlocul secolului al XVIII-lea, Franţa a jucat un 
rol secundar pe întreaga durată a secolului al XIX-lea, 
devenind importantă doar în anii 1850 și 1860, în perioada 


5 Florescu, Struggle Against Russia, pp. 262-263; Zeletin, Burghezia 
română, pp. 45-46. 

6 Ww. G. East, The Union of Moldavia and Vallachia, 1859 (Cambridge, 
Cambridge University Press, 1929), pp. 26-30. 

domniei lui Napoleon Ill. Comerţul francez cu principatele a 
crescut pe parcursul secolului, dar nu a ajuns niciodată să riva- 
lizeze cu cel al Austriei sau al Marii Britanii; iar preocuparea 
Franței pentru „chestiunea orientală” nu a fost niciodată atât 
de mare ca cea a Rusiei sau a Marii Britanii”. Franța a jucat 
totuși un important rol ideologic, ca sursă de inspiraţie pentru 
doctrinele liberale și revoluționare și ca refugiu pentru re- 
volutionarii și reformatorii exilați din Valahia și Moldova. 
Atracția culturală a Franţei era mărită de faptul că multe 
vlăstare ale familiilor boierești erau trimise acolo pentru 
desăvârșirea educatiei®. 

Deși Imperiul Otoman a pierdut controlul efectiv asupra 
principatelor în anii 1820, a rămas în teorie suzeranul lor, 
intervenind periodic în afacerile lor interne până foarte târziu. 
El a continuat să încaseze un mic tribut si a luat parte la 
negocierile diplomatice care au luat în considerare și princi- 
patele până la 1878, când România (formată prin unirea celor 
două principate) a fost în sfârșit declarată regat independent?. 


Regulamentul Organic și ocupația rusească 


În 1821 a avut loc a revoltă anti-otomană destul de confuză 
în Moldova și în Valahia. În parte, mișcarea a fost provocată de 
greci, care sperau să ridice toată Peninsula Balcanică împotri- 
va turcilor și să reconstruiască Bizanțul. Dar o altă componentă 


7 Florescu, Struggle Against Russia, pp. 70-72; East, Union of Moldavia 
and Wallachia, pp. 47-50; Zeletin, Burghezia română, p. 46. 

8 Florescu, Struggle Against Russia, pp. 223-241; Pompiliou Eliade, La 
Roumanie au XIXe siècle (Paris, Hachette, 1914), vol. II: 1828-1834, 
pp. 302-347; Dan Berindei, L'Union des principautés roumaines (Bucarest, 
Academie Roumaine, 1966), pp. 54-55. 

9 Robert Lee Wolff, The Balkans in Our Times (New York, Norton, 1967), 
pp. 84-85. 

a mișcării a fost opera unui mic boier valah, Tudor 
Vladimirescu. Spre deosebire de greci, Vladimirescu a reușit să 
provoace un entuziasm efectiv pentru cauza sa în rândurile 
țăranilor, promițându-le reforme și înlăturarea abuzurilor 
comise de boieri și de turci. Aparent, el s-a bucurat și de spri- 
jinul micii nobilimi, ostilă celor câtorva familii de mari boieri. 
Revolta a cauzat o serie de negocieri diplomatice complicate 
între Rusia, Imperiul Otoman, Austria și Marea Britanie. 
Vladimirescu (despre care unii afirmă că era iniţial un agent al 
grecilor, care a încercat apoi să se desprindă de ei și să preia 
inițiativa) a fost ucis de câțiva ofițeri greci din anturajul său. 
Liderul grec, Alexandru Ipsilanti (un nobil fanariot educat în 
Rusia, a cărui familie a jucat un rol important atât în principate, 
cât și la Constantinopol), fusese general în armata rusă și a 
încercat să obțină ajutor rusesc. Nu l-a putut obţine pentru că 
Austria și Marea Britanie au făcut presiuni asupra Rusiei ca să 
rămână neutră. După uciderea lui Vladimirescu, el a pierdut și 
sprijinul popular. În cele din urmă, o armată turcească a inva- 
dat Valahia și a înăbușit răscoala (lucrurile au evoluat altfel în 
Grecia, datorită unui puternic sprijin popular). Revolta a avut 
totuși un rezultat durabil: turcii nu s-au mai încrezut în nobili- 
mea grecească, implicată în conspirație, și au dat curs cererilor 
de a reinstala în Valahia și Moldova principi indigeni!°. 

În 1828 a izbucnit un nou război între Rusia și Imperiul 
Otoman, principatele fiind ocupate de ruși!!. În 1829, cele 


10 Andrei Oțetea, „Les grandes puissances et le mouvement Hetairiste 
dans les principautes roumaines”, în Balkan Studies, VII, nr. 2 (1966), 
pp. 379-394; Florescu, Struggle Against Russia, pp. 85-107; Lucrețiu 
Pătrășcanu, Un veac de frământări sociale 1821-1907, ed. || (Bucuresti, 
Editura Politică, 1969), pp. 72-95. Pătrășcanu prezintă cea mai clară expre- 
sie a viziunii oficiale curente despre momentul 1821: Vladimirescu a fost un 
erou Care a ridicat masele țărănești împotriva boierilor tiranici; revolta a mar- 
cat începutul istoriei moderne romănești. Multi istorici de dinainte de 1944 
au susținut și ei această interpretare. 

11 Andrei Oțetea et al., Istoria Romăniei (București, Editura Academiei, 
1964), vol. Ill, pp. 934-937. 

două puteri au semnat Tratatul de la Adrianopole, care a 
deschis Marea Neagră pentru vasele tuturor statelor și a dat 
Rusiei dreptul să ocupe temporar și să reorganizeze princi- 
patele. Livrările forțate de grâne către turci au fost oprite și 
monopolul comercial otoman a fost abolit!?. 

Economia Valahiei era la pământ în urma acestui război și 
a ocupației rusești. Armata de ocupație făcuse multe rechizitii. 
Au urmat foametea și o epidemie de ciumă, iar banditismul 
s-a intensificat foarte mult!3. Așa cum am spus deja, Rusia 
avea tot interesul să redreseze situația și să creeze o provincie 
viabilă economic. Omul ales să îndeplinească aceasta a fost cel 
pe care Rusia l-a numit ca guvernator al provinciei, contele 
Pavel Kiseleff. El și-a asumat sarcina de a reorganiza princi- 
patele astfel încât să devină o sursă de aprovizionare pentru 
armata rusească. Din multe puncte de vedere, planul său era 
similar celui al autorităților austriece atunci când ocupaseră 
Oltenia cu un secol înainte. Obiectivul cel mai important, în 
ambele cazuri, era de a crește productivitatea culturilor de 
cereale. Rezultatele au fost și ele în bună măsură similare (vezi 
capitolul 5). 

A fost organizată o administrație mai modernă, cu o forță 
polițienească permanentă, un serviciu poștal și o mică armată. 
Au fost construite drumuri și au fost reamenajate porturile de 
la Dunăre, mult timp neglijate. Sistemul fiscal fanariot a fost 
simplificat prin eliminarea multor impozite și reorganizarea 
tezaurului public, ca un corp administrativ unificat. Au fost 
înființate depozite de grâne în sate (probabil cu gândul la 
nevoile armatei rusești în anii următori) și un serviciu medical 
pentru combaterea epidemiilor!€. 


12 Eliade, La Roumanie au XIXe siècle, vol. II, pp. 39-48. 

13 Ibid., pp. 5-30. 

14 Marcel Emerit, Les paysans roumains depuis le traité d'Adrianople 
jusqu'ă la libération des terres (1829-1864) (Paris, Recueil Sirey, 1937), 
pp. 62-66. 

Dar, desi se pare că initial Kiseleff a avut intenţia de a 
îmbunătăţi condiţia țăranilor, rușii au fost obligați (ca și aus- 
triecii înaintea lor) să se folosească de elemente ale societății 
locale pentru a reorganiza economia. Aceasta însemna că tre- 
buiau să obțină sprijinul marii nobilimi și al mânăstirilor orto- 
doxe care controlau o mare parte a terenurilor. Favorizarea 
clerului și a înaltei nobilimi nu era doar o opțiune de circum- 
stanta. Deși îndatorat ideilor liberale franceze, guvernatorul 
rus trebuia să urmeze ordinele țarului Nicolae. După cum 
spune Barbara Jelavich: „Încrederea acordată de către ruși 
boierilor conservatori, celor câtorva mari familii nobiliare 
văzute ca reprezentând puterea legitimă în stat era în acord cu 
tendința generală a lui Nicolae | de a sprijini, pretutindeni în 
Europa, instituţiile traditionale.”'> Politica rusească în princi- 
pate era perfect consecventă cu interesele militare și politice 
ale Rusiei, ca si cu predispozitiile sale ideologice. Ea prezintă 
asemănări cu multe aranjamente de același fel stabilite între o 
putere colonială și aristocrația indigenă. Perioada ocupației 
rusești oferă un exemplu tipic de „cârmuire colonială indirectă”, 
situație în care o aristocrație stăpânitoare de pământuri profită 
de pe urma dominaţiei coloniale. Acest fapt, împreună cu 
numeroasele rechizitii pentru armata rusească, explică ura pro- 
funda pe care o simțeau țăranii atât fata de boieri, cât și fata 
de ruși. Și așa se face că înalta nobilime și clerul mânăstiresc 
aveau o orientare pro-rusă, în timp ce, de-a lungul întregii 
perioade de la 1829 până la 1864, revoluționarii naționaliști 
s-au definit prin opoziție față de triumviratul constituit din marii 
boieri, mânăstirile închinate și autocratia rusească!€. 

Pentru fiecare dintre cele două principate, reformele rusești 
au fost consfintite printr-un document cunoscut sub numele 
de Regulăment Organic, a cărui primă versiune a fost publicată 


15 Jelavich, Russia and the Rumanian National Cause, p. 11. 
16 Vezi lucrările citate mai sus ale lui Eliade, Florescu, Jelavich și Emerit. 

in 1831. Prevederile sale simplificau si uniformizau legile refe- 
ritoare la posesiunea pământurilor pe domeniile boierești și 
mânăstirești. Deși Kiseleff considera că noile legi erau mai 
drepte fata de țărani, la alcătuirea Regulamentului s-a ținut 
cont în mod consecvent de opiniile moșierilor. Sătenilor 
(clăcași) li se garantau: (1) mici loturi de pământ pentru casă 
și grădină (între 1000 și 1500 de m2); (2) pășuni (cu suprafața 
variind după numărul de animale pe care le aveau); (3) până 
la 3 hectare adiționale de teren arabil pentru fiecare familie. 
Pentru aceasta, țăranii erau indatorati la 12 zile de clacă și 
câteva zile în plus pentru alte munci. Dijma a fost menținută; 
cum însă ea variase de la o regiune la alta și în multe locuri 
fixată acum la 10%. A fost menţinut monopolul moșierilor 
asupra alcoolului, morăritului, vânzării de lemn din pădure și 
asupra taxelor pentru folosirea podurilor. Ei nu puteau fi 
obligaţi să le dea țăranilor în folosință mai mult de două treimi 
din moșie. Ceea ce însemna că, în satele dens populate, unii 
țărani nu au căpătat suficient pământ (mai târziu, această 
prevedere a fost interpretată întrucâtva mai flexibil, dar 
Regulamentul afirma clar principiul după care stăpânul de 
moșie era liber să facă ce crede de cuviință cu o treime din 
pământ). A fost garantată legal libertatea de mișcare a 
țăranilor, care era însă stânjenită în practică prin atât de multe 
restricţii încât prevederea legală devenea lipsită de valoare”. 
Pentru că puterea arbitrară a moșierilor a fost teoretic anu- 
lată, pentru că dările, claca și dijma au fost simplificate și uni- 
formizate, Regulamentul Organic a fost considerat un progres 


17 Ilie Corfus, Agricultura Țării Românești în prima jumătate a secolului 
al XIX-lea (București, Editura Academiei, 1969), pp. 77-79, 87-89, 96-102; 
Eliade, La Roumanie au XIXe siècle, vol. II, pp 84-97; Andrei Oțetea, 
„Consideraţii asupra trecerii de la feudalism la capitalism în Moldova și Țara 
Românească”, în S.M./.M., IV, pp. 361-364; Emerit, Les paysans roumains, 
pp. 80-87. 

in raport cu regimul fanariot. In realitate, noua legislatie acor- 
da avantaje sporite mosierilor, în special celor câtorva mari 
familii de boieri care ajunseseră să stăpânească un număr 
imens de sate în secolul al XVIII-lea. În primul rând, folosirea 
pășunilor și a pădurilor de către țărani a fost restricționată (să 
ne amintim că dreptul de folosire liberă a pădurilor a fost 
restrâns pentru prima oară în secolul al XVIII-lea; dar el a fost 
limitat și mai mult prin Regulament: pentru prima oară, 
moșierul căpăta acum dreptul să stabilească o limită supe- 
rioară pentru terenul ce putea fi folosit ca pășune). În al doilea 
rând, ziua de muncă datorată de țăran era măsurată în ter- 
menii unui volum de muncă ce trebuia dusă până la capăt, 
ceea ce însemna în realitate mult mai mult decât se putea face 
într-o singură zi. Pentru că se obișnuia ca munca să fie 
înlocuită prin plata în bani sau produse, o parte considerabilă 
a Regulamentului stipula ce fel de plată era necesară ca 
echivalent pentru o zi de muncă (ţinând cont de diferenţele 
regionale și sezoniere), căci moșierii erau încă mai interesați să 
fie plătiţi în bani decât in muncă. În al treilea rând, si de cea 
mai mare importanță, administraţia locală a fost lăsată în 
mâna moșierilor și a agenților lor, ceea ce însemna că prevede- 
rile Regulamentului erau interpretate în fiecare sat de chiar 
oamenii moșierului. Ceea ce a permis interpretări diverse și de 
multe ori nedrepte ale legii. 

Numărul de zile de clacă pe care țăranii trebuiau să le 
presteze cu adevărat nu a fost niciodată determinat precis 
(lucrarea lui Bălcescu din 1850 rămâne referința fundamentală 
pentru această chestiune), dar este, în general, acceptat că 
limita de 12 zile era pur teoretică și că numărul real era con- 
siderabil mai mare. În plus, el a crescut permanent între 1830 
și 1850, astfel încât, la jumătatea secolului, ajunsese la 56 de 
zile în loc de 12. Cum preţul ce trebuia plătit pentru a înlocui 
claca prin bani sau produse era stabilit în cele din urmă de 

moșieri, obligațiile taranului puteau fi mărite si mai mult prin 
modificarea acestui pret. 

În fine, Regulamentul a clarificat problema stăpânirii pămân- 
tului, stipulând că stăpânul de moșie controla direct cel putin o 
treime din pământ (bineînţeles, cu excepția satelor de moșneni 
care mai supravietuiau). Deși această prevedere nu reprezenta 
afirmarea clară a unui drept de proprietate, ci doar de „control“ 
sau posesiune (se folosea în continuare termenul de „stăpân de 
moșie” și nu cel de „proprietar”), noua legislaţie oferea o fun- 
damentare legală pentru drepturile moșierilor asupra pământu- 
lui în termeni mult mai clari decât până atunci!'8. 

Scriind în 1907 despre cauzele situației dezastruoase în 
care se afla economia agrară, Radu Rosetti spunea că 
„Regulamentul Organic a fost triumful oligarhiei și alcătuiește 
punctul culminant la care acea oligarhie a izbutit să ajungă”.!? 
Rosetti exagera, căci, aşa cum vom vedea, puterea moșierilor 
a continuat să crească și după acest moment. Sigur că marile 
familii boierești și-au dat seama de avantajele noului sistem, 
astfel că, atunci când rușii s-au retras în 1834, ei au lăsat în 
urmă o elită locală cu puternice sentimente rusofile2°, 

Țăranii au înțeles si ei curând dezavantajele care decurgeau 
din noile legi și, chiar în 1831, s-au produs deja niște răscoale, 
care au fost desigur înăbușite foarte rapid. Ca întotdeauna, 


18 Dimitrie Gusti, „Chestiunea agrară”, în Opere, ed. de O. Bădina și 
O. Neamţu (București, Editura Academiei,1970), vol. IV, pp. 43-44; Corfus, 
Agricultura Țării Românești, pp. 93-94, 103-107; Emerit, Les paysans 
roumains, pp. 94-96; Nicolae Bălcescu, Question économique des princi- 
pautés danubiennes (Paris, 1850). 

19 Radu Rosetti, Pentru ce s-au răsculat țăranii (București, Socec, 1908), 
p. 269. 

20 Wolff, Balkans in Our Time, p. 79. Kiseleff se pronunța în favoarea 
unei ocupări a principatelor pe timp nedefinit și chiar a anexării lor de către 
Rusia. Dar guvernul rus nu a dat curs acestor planuri, din nevoia de a 
menține alianța cu Austria. Vezi Jelavich, Russia and the Rumanian National 
Cause, p. 11. 

singura soluţie era fuga, și ritmul emigrărilor din regiunile 
apropiate de graniță a crescut mult, cel puţin pentru o 
perioadă. Deși aceste frământări au dus la o aplicare gradată 
a legislației și la ameliorarea unora dintre prevederile ei cele 
mai dure, Regulamentul nu a fost modificat în mod 
substanţial?!. 


Societatea rurală sub regimul Regulamentului Organic 


În timpul celor trei decenii și jumătate ce s-au scurs între 
Tratatul de la Adrianopole și reforma agrară de la 1864, 
economia rurală a Valahiei s-a transformat din predominant 
pastorală în producătoare de cereale. Deși schimbarea ince- 
puse mai devreme (vezi capitolul 5), de-abia în această 
perioadă țăranul a fost transformat cu adevărat în cultivator 
agricol. Din această transformare au decurs o serie de alte 
schimbări, dintre care cea mai importantă a fost aceea că 
nobilimea a devenit o clasă de adevărați latifundiari și nu doar 
o elită care deţine controlul asupra pământului. La începutul 
perioadei, rezerva seniorială (terenul administrat direct de 
moșier) era încă foarte redusă; la sfârșitul ei, situaţia începuse 
să se schimbe, moșierii extrăgând acum o parte tot mai mare 
a veniturilor lor din munca prestată de țărani pe pământurile 
lor și nu din taxele pe care țăranii le plăteau pentru pământul 
pe care îl primiseră în folosință. 

Datorită cererii crescânde de cereale din partea 
Occidentului și a faptului că moșierii controlau puterea politică 
la începutul perioadei, era mai mult sau mai putin inevitabil ca 
ei să întoarcă în propriul avantaj schimbările ce aveau loc în 
domeniul economiei agrare. Aceste schimbări au avut două 
consecințe importante. Mai întâi, poziția țăranilor în raport cu 


21 Oțetea, „Considerații”, în $.M.I.M., IV, pp. 264-366; Emerit, Les 
paysans roumains, pp. 88-92, 120-125; Rosetti, Pentru ce, pp. 76-77. 

mosierii s-a deteriorat simtitor. in al doilea rand, exploatarea 
mai intensivă a pământului, prin trecerea de la păstorit la agri- 
cultura cerealieră, a dus la mărirea rezervelor de hrană disponi- 
bile și prin aceasta la o veritabilă explozie demografică. 

Combinarea celor patru factori — trecerea la agricultura 
cerealieră, creșterea puterii moșierilor, înrobirea țăranilor și 
creșterea populației — a produs criza agrară din ultimele 
patru decenii ale secolului al XIX-lea și primele două decenii ale 
secolului al XX-lea. Toţi acești factori au apărut în conexiune cu 
absorbirea Valahiei de către piața europeană (extinsă deja la 
scară mondială), în care însuși Imperiul Otoman era pe cale să 
fie încorporat. Trebuie să tinem seama însă de faptul că toate 
caracteristicile importante ale societății — puterea boierilor, 
controlul străinilor asupra comerţului exterior, rolul important 
pe care îl jucau negustorii străini (în special greci) în orașe și 
tradiția corupției care împiedica adoptarea unor reforme sem- 
nificative — existau deja înainte de 1829. Transformările 
economiei agrare de după acea dată le-au accentuat doar, nu 
le-au creat. 

De la 1831 până la 1835, producția medie anuală de grâu 
a Valahiei a fost de circa 105 milioane de litri. Ea a crescut la 
o medie anuală de circa 120 milioane de litri între 1836 și 
1845, dublându-se apoi și ajungând la 270 milioane de litri. 
Producţia a scăzut apoi datorită câtorva anotimpuri proaste și 
frământărilor sociale produse de revoluția de la 184822. Ea 
și-a reluat cursul ascendent după 185023. 


22 Corfus, Agricultura Țării Românești, tabelele de la pp. 302-379. 
Cantitatile indicate sunt obţinute prin transformarea în litri a unităţilor de 
măsură tradiționale valahe, iar datele originare sunt aproximative, deci tre- 
buie folosite în principal pentru tendinţele de dezvoltare pe care le ilus- 
trează. 

23 Oțetea et al., Istoria României, vol. IV, pp. 185-217, capitol de 
D. Berindei și V. Popovici. 

Productia de porumb a crescut si ea. La inceputul perioa- 
dei, în anii 1830, exporturile de animale erau încă mult mai 
importante decât cele de cereale. Proporția a început să se 
schimbe în anii 1840, iar în deceniul următor s-a ajuns ca 
exporturile de cereale să dețină o pondere clară. Această 
schimbare a fost însoțită de descreșterea rolului Austriei și 
creșterea corespunzătoare a rolului Marii Britanii și al Europei 
occidentale in general ca pieţe de desfacere pentru produsele 
Valahiei24. 

Între 1831 si 1859, populaţia Valahiei a crescut de la circa 
1 500 000 la circa 2 400 000 de locuitori, cu un spor mediu 
anual de peste 2%. Dar, în timp ce acest spor se situa sub 1% 
în zonele de deal și de munte, el a atins peste 3% la câmpie, 
ceea ce ne sugerează că a avut loc o migraţie din zonele rela- 
tiv dens populate de deal spre regiunile de câmpie deschise 
recent pentru agricultură?5. Creșterea producţiei de cereale a 
fost mult mai accentuată în zona de câmpie față de cea de 
deal, cea din urmă nefiind potrivită pentru cultivarea 
cerealelor26. 

Două aspecte trebuie accentuate. În primul rând, trecerea 
la agricultura cerealieră a început în secolul al XVIII-lea, ceea 
ce explică și faptul că populația a început și ea să crească tot 
înainte de 1829. Între 1810 și 1831 s-a înregistrat o creștere 
de 50% până la 100%; între 1831 și 1859, ea s-a situat la 
50%; populaţia s-a triplat între 1800 și 1860. În al doilea rând, 
moșierii au deținut o putere mai mare în zona de câmpie 
comparativ cu zonele de deal și de munte încă din secolul al 
XVI-lea, ceea ce a făcut ca avantajele pe care ei le-au obținut 

24 Emerit, Les paysans roumains, pp. 216-217; Zeletin, Burghezia 
română, pp. 45-46. 

25 C, Rusenescu si D. Bugă, „Territorial distribution and growth of the 
population between the Carpathians and the Danube, in the 19th and 20th 
centuries”, în Revue roumaine de geologie, géographie et géophisique, serie 
de geographie 10, no. 1 (1966), p. 78. 

26 Vezi tabelele din Corfus, Agricultura Țării Românești, pp. 302-379. 

în urma mișcărilor de populaţie si a trecerii de la economia pas- 
torală la cea agricolă să crească și ele în mod corespunzător. 

În 1810, aproape 60% din populaţie trăia în zonele de deal 
și de munte (adică pe un teritoriu reprezentând circa 42% din 
suprafața totală a Valahiei). În jur de 1859, numai 52% din 
populaţie mai trăia în afara zonei de câmpie. Dacă în 1810 
densitatea populației era de două ori mai mare la deal față de 
câmpie, în 1859 ea era doar cu 50% mai mare. Se pare că 
expansiunea populației a început în zona de deal înainte de 
1829. După 1829, ea a încetinit acolo datorită faptului că 
multi oameni s-au mutat definitiv la câmpie, în loc să migreze 
acolo doar temporar, în perioada pășunatului (vezi capitolul 
anterior pentru migrațiile sezoniere). Creșterea populației a 
fost foarte accentuată în câmpia olteană, mai putin însă în 
Bărăgan. Stepa a rămas o zonă de frontieră cu așezări tem- 
porare, populate într-o perioadă a anului, dar abandonate 
apoi, când populaţia se întorcea la deal. Între 1810 și 1829, 
județele de deal și munte au înregistrat o creștere anuală a 
populaţiei de circa 2%, cu o rată a creșterii mai ridicată înainte 
de 1829 decât după aceea. În aceeași perioadă, rata de 
creștere la câmpie a fost de circa 3%. Dar, dacă populația a 
înregistrat o creștere de circa 300% pe întreaga zonă de 
câmpie, ea a crescut cu 600% până la 700% în judeţele Dolj 
și Romanați din Oltenia2’. 


27 Rusenescu și Bugă, „Territorial distribution“, în Revue Roumaine, 
pp. 75-84; Vintilă Mihăilescu, „Așezările omenești din Câmpia Română la 
mijlocul și la sfârșitul secolului al XIX-lea”, in Academia Română, Memoriile 
secțiunii istorice, seria a 3-a, W, no. 2 (1924); Ștefan Ciobanu, „Populaţia în 
Țările Românești la 1810", in Arhiva pentru știință si reformă socială, || 
(1920); C. Jormescu si |. Popa-Burcă, Harta agronomică a României 
(București, Carol G5bl, 1907), p. 18. Datele pe care se bazează aceste con- 
cluzii sunt în cel mai bun caz probabile. Granițele administrative dintre 
județe s-au schimbat între 1810 și 1831, ceea ce a făcut imposibilă o com- 
paratie județ cu județ. Dar, chiar lăsând la o parte aceasta, recensămintele 
din prima jumătate a secolului al XIX-lea ne dau date mai mult ipotetice. Ele 
ne pot folosi doar pentru a distinge marile tendinţe de evoluție. 

Aceste date ne arată că Tratatul de la Adrianopole nu a fost 
singurul factor determinant al schimbărilor economice (deși 
este posibil să fi fost cel mai important). Trecerea la agricultura 
de câmpie a fost anticipată înainte de 1829, atunci însă 
tendința generală fiind ca populaţia să se retragă la deal în 
fiecare an, la sfârșitul sezonului agricol. După 1829, însă, acce- 
sul la piețele de desfacere occidentale și caracterul profitabil al 
cultivării cerealelor au generat un flux constant de populație 
spre câmpie. Este inutil să speculăm despre ce s-ar fi întâmplat 
dacă evenimentele internaţionale ar fi fost diferite; dar e de 
crezut că agricultura s-ar fi dezvoltat oricum în zonele de 
câmpie. Diferenţa ar fi constat în tipul de dezvoltare, și este 
probabil că, fără presiunea pieței internationale de cereale, 
relaţiile dintre moșieri și țărani ar fi evoluat diferit. 

Migraţia spre câmpie a fost stimulată de noile oportunități 
de natură economică apărute aici. Stabilindu-se la câmpie, 
țăranii se aflau la discretia moșierilor care îi puteau exploata 
după plac. Dar, în ciuda abuzurilor, extinderea terenurilor cul- 
tivate oferea o soluție pentru problema alimentației; acest 
fapt, și nu recrutarea forțată a forței de muncă, i-a atras pe 
imigranți. Deși suprafețele menținute ca pășuni și numărul de 
animale scădeau ca urmare a extinderii culturilor de cereale, 
existau încă animale suficient de multe pentru a le asigura 
țăranilor o alimentaţie satisfăcătoare. Mutându-se de la deal la 
câmpie, familiile țărănești își puteau procura cantități mai mari 
de cereale pentru hrană, fără a renunța la animale. Foametea 
era de aceea un fenomen destul de rar. Numai către sfârșitul 
secolului s-a ajuns ca tendinţa continuă de a privilegia culti- 
varea cerealelor față de creșterea animalelor, împreună cu 
mărirea populaţiei să creeze o problemă alimentară. Pelagra, 
boală cauzată de alimentația excesivă pe bază de cereale și 
deci de o dietă necorespunzătoare, avea să devină endemică 

in ultimele decenii ale secolului?8. Transformările din anii 1830 
și 1840 au creat deci condiţiile pentru criza agrară ce va urma, 
fără să aibă însă un impact imediat. 

Între 1830 și 1840, grâul a devenit cea mai importantă 
plantă de cultură la câmpie. Dar extinderea enormă a 
suprafețelor cultivate trebuie pusă în primul rând pe seama 
țăranilor și nu a moșierilor. Dacă cei din urmă ar fi fost „pro- 
prietari” efectivi ai pământului, în sensul obișnuit al cuvântului, 
ei s-ar fi folosit într-adevăr de țăranii care le datorau obligații 
de clacă pentru a dezvolta culturi întinse de cereale pe 
domeniile lor. Multi istorici români cred, de fapt, că aceasta 
este ceea ce s-a întâmplat. Ilie Corfus a arătat însă, prin 
cercetări documentare minutioase, că în realitate a persistat 
vechiul sistem de dominație nobiliară. Rezervele senioriale 
erau practic inexistente, astfel că, în jur de 1850, aproape 
întreaga cantitate de grâu era obținută pe micile loturi 
țărănești. Țăranii își vindeau grânele direct, în piețele locale, 
către negustori independenţi sau către agenţi ai moșierului, iar 
moșierii încasau de la țărani banii pe care ei îi datorau în schim- 
bul obligațiilor în muncă??. 

Acest fapt vine ca o clarificare a unei probleme pe care o re- 
găsim în întreaga istorie agrară a Valahiei, din secolul al XVI-lea 
până în secolul al XIX-lea. Chiar și după Regulamentul Organic, 
moșierii nu deţineau pământ în proprietate, ci își exercitau 
doar controlul asupra lui. Ceea ce le dădea dreptul să îi supună 
la dări pe țăranii care deţineau pământul în folosință. Dacă 
este adevărat că obligaţiile de clacă au crescut în perioada 


28 |. Claudian, Alimentatia poporului român (București, Fundaţia Regele 
Carol II, 1939), p. 111; Emerit, Les paysans roumains, pp. 270-277, 
284-285. Pentru relația dintre dezvoltarea agriculturii comerciale, reducerea 
varietatii dietei și răspăndirea pelagrei, vezi Daphne A. Roe, A Plague of 
Corn: The Social History of Pellagra (Ithaca, N. Y., Cornell University Press, 
1973). 

29 Corfus, Agricultura Țării Românești, p. 252. 

Regulamentului, mosierii au beneficiat de aceasta nu prin 
exploatarea directă a muncii țăranilor, ci prin încasarea 
sumelor de răscumpărare a clăcii. 

Moșierii au continuat și practica, apărută în secolul al XVIII-lea, 
de a-și încredința pământurile unor „arendași”. Dar acești 
arendași nu erau administratorii unor proprietăţi funciare (căci 
nu existau de fapt proprietăți care să fie administrate), ci per- 
soane care închiriau dreptul de a percepe obligațiile țăranilor 
de pe moșie, fără să se implice direct în cultivarea terenurilor 
și în dirijarea forței de muncă30. Mentinerea acestui tip de 
dominație socială a boierilor a fost de natură să le creeze 
țăranilor impresia că ei erau de fapt proprietarii pământului 
(ceea ce avea să ducă la dezbateri aprinse înainte de reforma 
agrară de la 1864). 

Datorită perpetuării vechiului sistem de control al moșierilor 
asupra pământului și densităţii scăzute a populaţiei, multe din- 
tre tehnicile agricole tradiționale — si chiar o parte din 
formele de organizare caracteristice ale satului devălmaș — 
au supravieţuit schimbărilor profunde ale economiei agrare. 
Lucru adevărat mai ales în stepa Bărăganului, unde multe 
terenuri erau în continuare cultivate de imigranţi sezonieri care 
păstrau în parte practici pastorale", dar valabil de asemenea 
pentru zone cu o populaţie mai sedentară. Vechile tehnici agri- 
cole (lipsa îngrășămintelor și a rotației culturilor, plugurile de 
lemn) supravietuiau datorită abundenței de pământ. O mare 
parte a terenului satelor era în continuare folosit în comun, iar 
unele sate încă nu erau divizate în loturi individuale, chiar dacă 
oficial ele se aflau sub stăpânirea unui moșier (fiind de aceea 
trecute în categoria „proprietăţii” individuale)?2. 


30 Ibid., pp. 163-166. 

31 Mihăilescu, „Așezările omenești”, în Memoriile, p. 18. 

32 Henri H. Stahl, Les anciennes communautés villageoises roumaines 
(Bucarest-Paris, Academie Roumaine-C.N.R.S, 1969), pp. 109-112. 

Economia rurală se transformase la suprafață datorită 
răspândirii cerealelor, în special grâu și porumb, și a sedenta- 
rizării treptate a țăranilor. Destul de mare înainte de 1831, 
puterea moșierilor sporise prin supunerea clăcașilor la obligaţii 
mai mari. Deveniti cultivatori sedentari, aceștia nu mai puteau 
recurge cu aceeași ușurință ca înainte la fugă ca o formă de 
împotrivire. Dar tipul de dominație al moșierilor asupra 
țăranilor rămăsese neschimbat. Vechile forme de organizare a 
satului devălmaș persistau și ele, deși e drept într-o mai mică 
măsură, căci țăranii nu se auto-guvernau și nu se bucurau de 
o libertate efectivă. Toate aceste continuităţi aveau să fie rupte 
în sfârșit doar după 1864, atunci când mosierii au devenit pro- 
prietari deplini asupra pământurilor. 

Continuităţile la care ne-am referit sunt o explicaţie a con- 
troversei care s-a născut în anii 1850 și care nu a încetat nici 
astăzi. Cum poate fi definită, de fapt, condiţia țăranilor valahi? 
Au fost ei neîntrerupt, vreme de secole, niște șerbi, degradati 
de multe generaţii de servitute? Sau au fost oameni liberi, 
proprietari de drept ai pământurilor lor, inrobiti abia în virtutea 
Regulamentului Organic? Și ce au fost de fapt boierii? Au fost 
ei niște parveniti care au acaparat pământurile în epoca 
Regulamentului sau au fost descendenții unei clase de latifun- 
diari care au deţinut pământul în proprietate vreme de secole? 
Este, desigur, imposibil să răspundem atâta timp cât încercăm 
să folosim termenii ca „senior”, „șerb” sau „feudal” cu sensul 
pe care îl au atunci când sunt utilizați pentru a descrie 
realitățile Europei occidentale. După Războiul din Crimeea, o 
comisie occidentală a fost trimisă în România pentru a oferi 
sugestii în vederea unei reforme agrare. Nu este e mirare că ea 
nu a putut să clarifice situația și că sugestiile pe care le-a ofe- 
rit au pierdut din vedere esentialul??. 


33 Emerit, Les paysans roumains, pp. 396-401. 

Felul in care a fost aplicat Regulamentul a avut un efect 
defavorabil asupra țărănimii. Ea nu numai că respingea 
obligațiile mari la care fusese supusă, dar le considera chiar ile- 
gale. Dar aparatul polițienesc, judiciar și administrativ era în 
mâna moșierilor, care au putut să aplice noile legi de multe ori 
în mod arbitrar. Oamenii moșierilor și „arendașii” care închiriau 
dreptul de a percepe dările acționau deseori cu cruzime, iar 
țărănimea, care se considera proprietară de drept a pămân- 
turilor, era convinsă de nedreptatea sistemului. Țăranii nu 
aveau însă posibilitatea de a îndrepta lucrurile în favoarea lor34. 

Desigur, un anumit procent al țăranilor și-au menținut liber- 
tatea. Aceștia erau moșnenii, descendenții unor familii de 
țărani care nu fuseseră niciodată înrobite de moșieri. În 1864, 
mai puţin de 5% dintre țăranii din partea de răsărit a câmpiei 
muntene și mai puţin de 10% dintre cei din partea de vest a 
ei erau moșneni. În câmpia olteană, proporția mosnenilor se 
situa între 20% și 25%. În partea de est a regiunii de deal și 
munte din Muntenia, țăranii liberi se situau la 30%. Dar în 
partea ei vestică și în zona de deal și munte învecinată din 
Oltenia, proporţia era de 60%35, În total, în jur de 25% din 
țărănimea anului 1864 era compusă din moșneni. 


Nobilii și mânăstirile 


Deși a consolidat poziția marilor familii boierești, 
Regulamentul Organic nu a fost la fel de favorabil micii nobilimi. 
El a reafirmat legile din secolul al XVIII-lea care făceau o dife- 
rentiere clară între cele două categorii de nobili — cei care 
dețineau poziții în birocraţia statului, fiind astfel indreptatiti să 

34 Ibid., pp. 270-280, 291-295. 


35 Henri H. Stahl, „Organizarea socială a țărănimii”, în Enciclopedia 
României, vol. |, p. 575. 

poarte titluri înalte, și cei care nu dețineau nici o funcţie. 
Nobilii din a doua categorie erau împărțiți, la rândul lor, în 
două categorii: neamuri și mazili. În fapt, ei aveau condiţia 
unor țărani liberi ce puteau invoca o ascendență nobilă. Exista 
și o categorie intermediară între nobilime și oamenii de rând, 
așa-numiții „patentari”, la origine negustori cărora le fusese 
acordată o scutire oficială de la munca forțată pentru lucrările 
publice la care erau supuși țăranii. 

Numărul nobililor mărunți a crescut mult între 1831 si 
1860. Prin mită sau prin plata anumitor taxe puteau fi 
obținute certificate de nobleţe false. Desi ele le confereau 
posesorilor lor puţine privilegii reale, în afară de scutirea de 
munca forțată, un număr mare de indivizi au intrat pe această 
cale în rândurile nobilimii6. Eugene Poujade, consulul francez 
la București între 1849 și 1856, a estimat că, în anii 1850, exis- 
tau de cinci ori mai mulți „nobili” decât cu un deceniu mai 
devreme. Existau, de asemenea, și 25 000 de familii de „paten- 
tari”. Poujade considera că existența unei asemenea clase crea 
mari dificultăţi: 


Regulamentele Organice au încercat să creeze o stare a 
treia; în scopul de a realiza acest tel spre care a tins civi- 
lizatia europeană, au menținut breslele și, în același timp, 
prin înființarea consiliilor orășenești, au dat posibilitatea 
membrilor de frunte ai breslelor să obţină cu ușurință anu- 
mite drepturi. Acest impuls, inițiat de contele Kisseleff, a 
mai continuat, deși foarte lent, pentru câţiva ani. Dar foarte 
curând clasa industrială, starea a treia în devenire, a 
decăzut și a ajuns chiar mai jos decât era atunci când au 
fost adoptate Regulamentele. Trei cauze au contribuit la 


36 Eugène Poujade, Chrétiens et Turcs (Paris, 1859), citat in Doreen 
Warriner, ed., Contrasts in Emerging Societies (Bloomington, Ind., Indiana 
University Press, 1965), pp. 152-153. 

acest rezultat: (i) ușurința cu care țăranii erau acceptați în 
rândurile patentarilor; (ii) generozitatea cu care au fost 
acordate certificate de nobleţe; (iii) declinul instituțiilor 
orășenești. O patentă era căutată pentru că te scăpa de 
munca forțată. Certificatele de nobleţe îi îndepărtau din 
bresle pe cei mai bogați și mai influenți membri ai lor. 
Declinul instituțiilor orășenești a dus la desființarea acestei 
condiţii sociale atât de utile, cu care cineva se poate con- 
sola pentru a nu fi reușit să pătrundă în rândurile boierimii. 
Consecințele acestei stări de lucruri au fost dezastruoase 
pentru societatea valahă; oricine se ridica puțin deasupra 
condiției de țăran intra de-a dreptul între boieri, fapt prin 
care această clasă atât de utilă societăţii, clasa de mijloc, 
era lipsită de apărătorii și partizanii ei firești. Lucrurile au 
mers atât de departe încât breasla negustorilor de vin din 
București, care are cam 4 000 de membri, a ajuns să 
numere mai putin de 500 de negustori cu patentă. Toţi 
ceilalți și-au cumpărat dreptul de a se număra printre 
membrii diferitelor categorii privilegiate?’. 


Poujade exagera potenţialul breslelor. Ele nu au atins nicio- 
dată importanța pe care o avuseseră cândva cele din Europa 
occidentală, iar încercarea statului de a construi o „stare a 
treia” a fost probabil sortită eșecului de la bun inceput?®. De 
fapt, avem motive să ne îndoim că cei care au conceput 
Regulamentele Organice au nutrit vreodată o asemenea 
intenţie. Observațiile lui Poujade ne arată în schimb că tipul de 
mobilitate pe care il oferea societatea valahă din secolul al XIX-lea 
nu era deloc propice dezvoltării unei burghezii naționale. 


37 Ibid., p. 154. [Nota traducătorului: Am tradus textul citat după ediția 
a doua, Paris, 1862, pp. 539-540.) 

38 Administraţia orășenească nu s-a dezvoltat niciodată prea mult în 
Valahia și Moldova. Vezi, loan C. Filitti, „Administraţia locală în România”, în 
Enciclopedia României, vol. |, p. 297. 

Exista, pe de o parte, competiția negustorilor străini si, pe de 
altă parte, atracția puternică a unei slujbe de stat care confe- 
rea prestigiu social și calitatea de nobil. 

Împreună cu principele, boierii de rang înalt deţineau un 
monopol asupra puterii politice. Dar privilegiile nobiliare nu se 
puteau transmite pe cale ereditară, iar urmașii lor care nu 
puteau obține poziții înalte intrau în categoria „neamurilor”. 
Posesiunea pământului nu era recunoscută ca proprietate cu 
drepturi depline, astfel încât era și ea dificil de transmis pe cale 
ereditară. Astfel încât exista o continuă luptă între nobili pen- 
tru a-și putea instala fii în poziții administrative și a asigura pe 
această cale transmiterea privilegiilor în interiorul familiei. Ca și 
în secolul al XVIII-lea, sistemul încuraja corupţia, dându-i în 
același timp principelui posibilitatea de a-i ridica pe unii oameni 
de rând la rangul de nobili. 

Se estimează că, în jur de 1850, existau în Moldova și 
Valahia cam 400 de familii de mari boieri (două treimi din ele 
în Valahia). Doar 50 dintre ele proveneau din vechi spite nobi- 
liare; celelalte căpătaseră acest statut mai recent, iar o bună 
parte dintre ele erau de origine străină. Dar cele câteva sute 
de mari familii dețineau 75% din totalul pământului ce se afla 
sub controlul nobilimii, în timp ce miile de mici nobili aveau 
foarte puțin pământ. Concentrarea averilor funciare era chiar 
mai mare decât o arată cifrele de mai sus, căci 15 până la 20 
de familii se aflau în posesia a două treimi din pământ??. 

Această stare de lucruri făcea ca micii nobili să fie foarte 
ostili împotriva celor câtorva mari familii ce dețineau moșii 
uriașe și monopolul puterii. Multi dintre ei aveau educația 
necesară pentru a fi familiarizați cu ideile liberalismului occi- 
dental și ale Revoluţiei Franceze, iar resentimentul față de 
marii boieri îi transformase pe mulți dintre ei, în special pe cei 
tineri, în revoluționari. Cu naivitate, Poujade ne spune și el că 


39 Emerit, Les paysans roumains, pp. 239-240. 

„în mod surprinzător, pasiunile revoluţionare și ideile socialiste 
și-au găsit instrumente active și aderenti docili mai mult în 
clasa proaspetilor înnobilaţi”40. 

Regulamentele au menținut instituția „mânăstirilor închi- 
nate”, pe care rușii le priveau in mod justificat ca aliate, căci 
membrii lor erau pe de o parte creștini ortodocși, iar pe de altă 
parte erau priviți cu atâta ură în Valahia încât aveau nevoie 
vitală de sprijinul unei puteri străine care să îi ferească de secu- 
larizare*!, 

O estimare oficială făcută în anul 1864, înainte de reforma 
agrară, estimare ale cărei rezultate sunt prezentate în tabelul 
de mai jos, ne dă o imagine asupra structurii lumii rurale la 
sfârșitul epocii Regulamentelor (ea nu include terenurile 
„neproductive”, adică cele pustii sau acoperite cu păduri). 
Ultimul rând din tabel se referă la pământurile nobililor și ale 
țăranilor care dețineau propriile lor loturi (nu doar le foloseau 
în calitate de membri ai comunităţii sătești). Nobilii controlau 
probabil 40% din pământ, sau 80% din cel trecut în categoria 
„proprietăților individuale”. Împreună, nobilii și mânăstirile 
controlau aproape 70% din paméanturi*?. 


Distributia pamantului la 1864 


Proprietati de stat 2% 
Diferite categorii de proprietăți țărănești ne-divizate 17% 
Instituții publice (spitale, instituţii caritabile etc.) 3% 
Mânăstirile închinate 13% 
Celelalte mânăstiri 14% 
Proprietăţi individuale 50% 


Profilul cultural al nobilimii s-a schimbat și el după Tratatul 
de la Adrianopole. In 1830, nobilii aveau obiceiuri orientale. Ei 


40 Poujade, citat în Warriner, Contrasts in Emerging Societies, p. 153. 


41 Emerit, Les paysans roumains, p. 27. 
42 Ibid., p. 238. 

purtau veșminte lungi și turbane, aveau puțină educaţie si nu 
știau prea multe despre ce se întâmpla în lume. Dar ei au 
început să se schimbe, pe măsură ce Valahia se deschidea 
influențelor economice și culturale străine. Mulți își trimiteau 
fii să studieze în Occident. Sotiile lor adoptau moda si 
manierele pariziene. Fără să renunțe la sclavii țigani, nobilii au 
început să își împodobească palatele de la oraș cu tapiserii 
frantuzesti și mobilă vieneză. Viaţa la oraș, obicei deja răspân- 
dit în secolul al XVII-lea, a devenit și mai obișnuită în secolul al 
XIX-lea, astfel că acum se puteau găsi cu greu nobili care să 
locuiască pe moșiile lor43. Desprinderea politică de Imperiul 
Otoman nu a schimbat, astfel, orientarea culturală ne-natio- 
nală a nobilimii valahe. Moravurile occidentale se grefau acum 
pe cele turcești și orientale. Falia dintre oamenii de rând și 
nobilime era acum mai mare decât fusese anterior. După cum 
spune Emerit: „Fiul de boier, orbit de stilul de viață occidental 
și de discursurile frumoase auzite în cafenelele liberale [din 
Occident], nu mai vroia să audă de instituţiile țării sale și era 
predispus să-l dea uitării foarte repede pe țăranul mizer a cărui 
trudă îi dădea posibilitatea să întreprindă acele plăcute și 
instructive călătorii în străinătate”44, 


Orașele 


Expansiunea rapidă a comerțului exterior și concentrarea 
crescândă a nobilimii în principalele orașe a stimulat dez- 
voltarea urbană. În 1810, Bucureștiul avea cam 35 000 de 
locuitori“5. În 1831, el avea o populaţie permanentă de 
59 000, la care se adăugau alți 10 000 în trecere. Devenise ast- 
fel cel mai mare oraș din partea europeană a Imperiului 


43 Ibid., pp. 240-245. 


44 Ibid., p. 245. 
45 Ciobanu, „Populația“, in Arhiva, II, p. 90. 

Otoman, cu exceptia Constantinopolelui. in 1860, populatia 
se dublase, ajungând la 122 00046. Giurgiu, un important port 
la Dunăre situat în sudul capitalei, a crescut și el de la o popu- 
latie de 700 de locuitori la una de 7 400, între 1831 și 185347. 
Brăila, situat pe malul Dunării oarecum în apropierea Mării 
Negre, fusese cândva principala ieșire către mare a Valahiei, pe 
vremea statului comercial. În epoca otomană, el devenise un 
sat oarecare, iar în jur de 1820 avea mai putin de 1 000 de 
locuitori. Dar după 1829 a fost renovat de Kiseleff, devenind 
din nou un port important. La 1853, avea o populație de 
12 000 de locuitori (Galaţiul, principalul port al Moldovei, s-a 
dezvoltat chiar mai repede; cea mai mare parte a comerțului 
Valahiei se desfășura prin Galati și nu prin Brăila)%8. 

O bună parte a populaţiei orașelor mari era de origine 
străină. În 1878, J. W. Ozanne, un străin care trăia în România, 
afirma: „Clasa mijlocie din orașe este compusă, așa cum am 
spus deja, aproape în întregime din străini, francezi, germani 
sau evrei — aceștia putând fi de origine poloneză, austriacă 
sau spaniolă [adică sefarzi].” Clasa mijlocie românească era 
compusă din doctori, avocaţi, ofițeri și slujbași de stat, dar nu 
din negustori“. 

Deși existau și niște negustori români, înăsprirea legilor care 
nu le permiteau țăranilor să plece de pe moșii, în anii 1840, a 
împiedicat emigrația clăcașilor spre orașe si de aceea dezvol- 
tarea urbană se făcea mai ales pe seama imigrației străine”0. 
Cei mai multi imigranți erau greci, italieni, armeni, bulgari 
sau evrei din Ucraina și din Galia. În Giurgiu, majoritatea 


46 Dan Berindei, Orasul Bucuresti, resedintă și capitală a Țării Românești, 
1459-1862 (București, Societatea de științe istorice și filologice din R.PR., 
1963), pp. 143, 235. 

47 Mihăilescu, „Așezările omenești”, în Memoriile, p. 50. 

48 Ibid., p. 50; Emerit, Les paysans roumains, p. 214. 

49 J. W. Ozanne, Three Years in Roumania (Londra, 1878), citat în 
Warriner, Contrasts in Emerging Societies, p. 158. 

5° Corfus, Agricultura Țării Românești, pp. 115-121. 

antreprenorilor de grâu erau bulgaris!. Francezul Colson obser- 
va în 1839 că cea mai mare parte a comerţului de export din 
orașele portuare se afla în mâinile misitilor greci, „din care 
multi nu inspiră încredere”52. lorga se exprima si el în mod 
dezaprobator despre aceași grecis3. În 1860, în jur de 1 000 
dintre locuitorii Brăilei și 6 000 dintre cei ai Bucureștiului erau 
evrei4. Deși proporția celor din urmă era încă destul 
de scăzută, ea se afla în continuă creștere. În 1876, 17% din 
populația Bucureștiului era compusă din evrei55. 

În Moldova, peste 50% din populația capitalei acesteia 
[lași] era formată din evrei la 1850, iar în alte orașe din nord 
ei ajungeau la 60%°°. Dar chiar în Valahia, poziția importantă 
pe care o deţineau străinii în clasa de mijloc crea resentimente. 


51 Emerit, Les paysans roumains, p. 215. 

52 F, Colson, De l'état présent et de l'avenir des principautés de Moldavie 
et de Valachie (Paris, 1839), citat in Warriner, Contrasts in Emerging 
Societies, p. 174. 

53 Nicolae lorga, Istoria comertului românesc (Bucuresti, Tiparul 
Romansc, 1925), vol. ll, pp. 159-160. 

54 Verax, La Roumanie et les Juifs (Bucuresti, |. V. Socec, 1903), p. 55. 
Verax este pseudonimul lui Radu Rosetti, istoric a cărui lucrare a fost citată 
mai sus. Deși unul dintre istoricii liberali de frunte ai României, el era, de 
asemenea, un virulent antisemit, iar cartea sa asupra problemei evreiești în 
România este foarte polemică. lorga nutrea aceleași opinii, ca și majoritatea 
intelectualilor români. Chiar și istoricul francez Emerit subscrie acestei poziţii, 
în special în legătură cu Moldova. Originile antisemitismului în România sunt 
desigur similare — deși mai recente — celor ale antisemitismului din Polonia 
sau Ucraina. Totuși, în Valahia, intelectualii naționaliști își rezervau cele mai 
fierbinţi izbucniri de ură pentru greci, aceștia fiind văzuţi ca principalii 
„străini” din clasa de mijloc. Din nou, această situație se regăsește în multe 
alte societăți coloniale și semicoloniale. Pentru o bună prezentare a anti- 
semitismului românesc și a urmărilor lui din secolul al XX-lea, vezi Eugen 
Weber, „Romania”, în The European Right, ed. de Hans Rogger și Eugen 
Weber (Berkeley și Los Angeles, University of California Press, 1966). 

55 Dimitrie Sturdza, „Suprafaţa și populatiunea regatului României”, în 
Buletin, Societatea geografică română, XVI, trim. 3 și 4 (București, 1896), 
p. 42. 

56 Emerit, Les paysans roumains, pp. 159-164. 

Condamnarea străinilor a fost întotdeauna o tema dominantă 
a ideologiei liberalismului românesc, în special în epoca sa 
revoluționară. In Moldova erau huliti în special evreii, în Valahia 
mai ales grecii. Problema clasei de mijloc urbane de origine 
străină era complicată de faptul că mulţi dintre membrii ei se 
bucurau de protecția oficială a puterilor occidentale, prin con- 
sulii lor de la București. Situație care se explică prin aceea că 
multe companii comerciale occidentale își dezvoltaseră con- 
tacte în Valahia prin intermediul acestor negustori locali de 
origine străină. Pentru a-i putea proteja de izbucnirile de osti- 
litate periodice ale guvernului valah, puterile străine îi luaseră 
sub protecţie pe o parte dintre acești oameni (era o practică 
obișnuită în multe alte avanposturi comerciale occidentale). 
Astfel, în 1838, jumătate dintre evreii Bucureștiului erau pro- 
tejati de puteri straine?’. 

În ciuda antisemitismului său, Radu Rosetti (Verax) a înțeles 
bine situația atunci când a scris: 


Într-adevăr, ei [adică românii] dispuneau doar de o clasă 
negustorească foarte restrânsă, cu capitaluri minime, care 
practica un comerț limitat la scară locală și care nu 
cunoștea nici măcar denumirile mărfurilor occidentale ce 
vor deveni atât de solicitate în țară, în dauna produselor pe 
care ei le mânuiau. Ei nu aveau nici o idee despre locurile 
în care erau fabricate aceste mărfuri, despre valoarea lor 
reală sau despre diferenţele de calitate. Nu aveau nici un 
contact cu piața occidentala>®. 


În mod firesc, au continuat să existe și comercianţi indigeni, 
chiar și în orașe. Dar fenomenul „negustorilor străini” este 
important prin faptul că ei constituiau o minoritate foarte vi- 
zibilă și bine delimitată. Nu este de mirare deci că populaţia 


57 Verax, La Roumanie et les Juifs, p.50. 
58 Ibid., p. 98. 


178 


https://biblioteca-digitala.ro / https://www. iini.ro 


românească — de la boierul care împrumuta bani de la 
cămătarii greci și evrei până la țăranul care cumpăra mărfuri de 
la ei — putea face un front comun în această unică privință. 
O parte importantă a populaţiei orașelor era, totuși, 
românească. În ciuda interdictiilor, unii ţărani fără pământ 
reușeau să pătrundă în orașe, iar Bucureștiul a ajuns să fie 
înconjurat de un cordon de suburbii ce îi adăposteau pe acești 
oameni copleșiți de sărăcie. Ei practicau diverse activităţi 
meșteșugărești sau se angajau cu ziua pentru diverse corvezi. 
Prezenţa lor dădea Bucureștiului aspectul său caracteristic de 
sat murdar, supra-aglomerat și sărac, dominat de câteva splen- 
dide palate izolate??. Această „masă orășenească” de origine 
rurală avea să ofere sprijinul popular al revoluției de la 1848. 


Revoluția de la 1848 


Valahia anilor 1840 și 1850 se conformează modelului 
„societăţii coloniale” pe care l-am prezentat la începutul capi- 
tolului din multe puncte de vedere. Economia era tot mai mult 
dominată de exporturile de grâne spre Occident; comerțul 
exterior se afla tot mai mult în mâinile unui grup intermediar, 
o clasă de mijloc ai cărei membri nu erau nici occidentali și nici 
români; o falie largă separa aristocrația, cu stilul său de viata 
de inspiraţie străină, de masa țărănimii; țăranii fuseseră partial 
deposedati de pământ, prin faptul că drepturile lor de folosire 
a pământului erau condiționate tot mai mult de îndeplinirea 
unor obligații fata de moșieri; nivelul de viata al țărănimii ma- 
nifesta o tendinţă de stagnare și probabil chiar de declin după 
mijlocul secolului (cel puţin în ce privește compoziția hranei). 
Ultima afirmaţie este greu de documentat, pentru că nu dispu- 
nem de date corespunzătoare. Faptul că populaţia înregistra o 


59 Emerit, Les paysans roumains, pp. 243-244. 

rată de creștere accentuată ar părea să indice că hrana era 
suficientă (deși nu neapărat necesar ca disponibilul de hrană 
pe cap de locuitor să fi fost în creștere). Pe de altă parte, 
apariția pelagrei la jumătatea secolului ne sugerează că, pe 
măsură ce economia exportatoare de grâu intra în faza ei de 
creștere accelerată, problemele de nutriție își făceau aparitia®°. 
Cât despre celelalte indicii referitoare la modul de viață al 
țăranilor, practic toţi observatorii din epocă erau de acord că 
standardul de viață general era foarte scăzut. După cum 
spune Poujade: 


Care este deci situația poporului din principate, a celor 
care ară pământul și asupra cărora apasă, în cele din urmă, 
sarcina de a umple tezaurul și de a forma militia? Să luăm 
Valahia. Populaţia rurală a acestui principat se compune din 
354 294 de familii de țărani. Acești țărani plătesc tezauru- 
lui public: (i) un impozit numit „capitație”, fixat prin lege la 
30 de piaștri (cam 11 franci); încă două zecimi din acesta 
către fondurile satului, cu care să fie compensat tezaurul 
pentru sumele ce nu au fost încasate, la intervale de cinci 
ani; [...] ţăranul mai plătește, de asemenea, 6 piaștri (2,5 
franci) pentru drumuri; 6 piaștri pentru plătirea datoriilor 
cauzate de ocupaţia rusească din 1848; 3 piaștri pentru 
dorobanţi (jandarmeria locală); 2 piastri pentru școli si 
câteva centime pentru miliție. Toate aceste taxe diferite 
contravin Regulamentului Organic. Datorită lor, capitatia a 
ajuns la nivelul înalt de astăzi, prin care a fost desființat 


60 Vezi Roe, Plague of Corn, pentru descrierea unor fenomene similare 
de răspândire a pelagrei în sudul Statelor Unite si în Europa de Sud. De 
asemenea, vezi S. H. Katz, M. L. Hediger și |. A. Valleroy, „Traditional Maize 
Processing in the New World”, în Science, 184, no. 4138 (mai 1974), 
pp. 765-773, pentru o explicație de ordin fiziologic a felului în care depen- 
denta exclusiva de porumb produce pelagra în culturile țărănești care nu au 
deprins bine tehnicile de preparare a alimentelor pe bază de porumb. 

sistemul impozitării uniforme inaugurat in 1830 de contele 
Kiseleff ca cea mai bună garantie împotriva abuzurilor fis- 
calității. 

Ce e mai rău este că serviciile pe care aceste impozite 
suplimentare ar trebui să le procure sunt fictive. De exem- 
plu, sumele colectate reprezintă 40 milioane de piaștri pen- 
tru drumuri, 24,5 milioane de piaștri pentru datoriile de 
ocupație, 5 milioane pentru școli; nici un rezultat, nici un 
drum reparat, numai 3 milioane achitate din datoriile de 
ocupație, nici o școală nouă deschisă. 

Cât despre relaţiile dintre țărani și moșieri, ele sunt de 
asemenea încordate, iar situaţia celor dintâi devine tot mai 
grea. Este de aceea urgent să se facă ceva în folosul 
țărănimii; ea este din toate privintele categoria cea mai 
interesantă din principate®’. 


În regiunile de deal și de munte, cele mai multe familii 


locuiau în case de lemn; dar la câmpie, mai ales în partea de 
răsărit, cei mai multi țărani locuiau în bordeie de pământe?. 
Nobilul valah Constantin Golescu (1777-1828) ne-a transmis 
o descriere plastică a acestui tip de locuință așezată pe 
jumătate sub pământ: 


Aceste nedrepte urmări și nemaipomenite peste tot 
pământul, i-au adus pe ticăloșii lăcuitori întru așa stară, 
încât intrând cinevaș într-acele locuri, unde se numesc sate, 
nu va vedea nici biserică, nici casă, nici gard împrejurul 
căsii, nici car, nici bou, nici vacă, nici oaie, nici pasăre, nici 


61 Poujade, Chrétiens et Turcs, citat după Warriner, Contrasts in 


Emerging Societies, pp. 154-155. [Nota traducătorului: Am folosit pentru 
traducere textul din ediția a doua, Paris, 1862, pp. 540-542.] 


62 D. Bugă, „Repartiția geografică a așezărilor omenești dintre Carpaţi si 


Dunăre (Țara Românească) la jumătatea secolului al XIX-lea”, în Comunicări 
de geografie VII (1969), pp. 193-195. 

pătul cu sămănăturile omului pentru hrana familii, și în 
scurt, nimică; ci numai niște odăi în pământ, ce le zic bor- 
deie, unde intrând cinevași, nu are a vedea alt decât o 
gaură numai în pământ, încât poate încăpea cu nevasta și 
cu copiii împrejurul vetrii, și un coș de nuiele scos afară din 
fața pământului și lipit cu balegă. Și după sobă, încă o altă 
gaură, prin care trebue el să scape, fugând, cum va simți 
că au venit cinevasi la ușă-i; căci știe că nu poate fi alt decât 
un trimis spre împlinire de bani. Și el neavând să dea, ori o 
să-l bată, ori o să-l lege și o să-l ducă să-l vânză, pentru un 
an, doi, și mai mulţi, sau la un boiernaș, sau la un arendaș, 
sau la oricine să va găsi, ca el să-i slujească acei ani, și banii 
ce să dau pentru slujba acelor ani, să să ia pentru birul lui. 
(larăși zic că adevărat, milostivul Dumnezeu este foarte 
rabdator.)®. 


Această descriere datează desigur din anii 1820. Dar faptul 
că prin 1850 majoritatea țăranilor de la câmpie locuiau tot în 
astfel de case, iar Poujade a înregistrat abuzuri de același fel 
ale mosierilor și funcţionarilor fiscali, ne sugerează că standar- 
dul de viață al țărănimii s-a îmbunătăţit prea putin (sau deloc) 
în perioada când Valahia cunoștea o remarcabilă expansiune 
economică. 

În.1848, o dată cu revoluțiile din Austria, Ungaria și cea mai 
mare parte a Europei occidentale, a izbucnit și în Valahia o 
mișcare revoluționară (o revoluţie incipientă din Moldova a 
fost zdrobită de armata rusă înainte de a fi căpătat cât de cât 
amploare)®4. Această revoltă a fost numită ulterior revoluţie 


63 C. Golescu, Însemnare a călătoriei mele (Bucuresti, 1910), citat în 
Warriner, Contrasts in Emerging Societies, pp. 154-155. [Nota traducătoru- 
lui: Am reprodus citatul din Dinicu Golescu, Insemnare a călătoriei mele, ed. 
de Panaitescu-Perpessicius (București, Editura de stat pentru literatură și 
artă, 1952).] 

64 East, Union of Moldavia and Wallachia, p. 210. 

„naţională burgheză” — fiind condusă de intelectuali natio- 
naliști și de slujbași ai statului ale căror țeluri principale erau: 
(1) îndepărtarea dominaţiei străine și (2) crearea unui stat 
național modern. Deși revoluționarii erau preocupați firește de 
problemele sociale și economice, ei puneau accentul asupra 
aspectelor naționale și politice. Erau convinși că unirea Valahiei 
cu Moldova era o condiție necesară pentru soluționarea celor- 
lalte probleme. Între timp, considerau că era înțelept să fie tre- 
cute în plan secundar chestiunile ce îi divizau pe țărani și 
moșieri, pentru a-i putea determina pe cei din urmă să se 
alăture revolutiei®. 

Încă din anii 1830, un mic grup de tineri boieri și intelectu- 
ali de orientare pro-occidentală plănuiau să răstoarne regimul 
Regulamentului Organic. Unii dintre ei priveau cu speranță 
spre Anglia, dornici să obţină de acolo ajutor împotriva guver- 
nului filo-rus; cei mai multi sperau că Franţa va interveni în 
favoarea „libertăţii și progresului”66. O primă încercare din 
1840 a eșuat$”. Dar în 1848, bucurându-se de sprijin din 
partea micilor boieri și a mulțimii bucureștene, și ajutați de un 
entuziasm national general, revoluționarii au reușit să 
cucerească puterea pentru câteva luni. A fost promis pământ 
țăranilor, dar în același timp boierii au fost asiguraţi că nimic 
din ce le aparţinea nu le va fi luat$8. Guvernul provizoriu re- 
volutionar a solicitat sprijin occidental, dar englezii erau mai 


65 Cornelia Bodea, Lupta românilor pentru unitatea națională 
1834-1848 (București, Editura Academiei, 1967), în special pp. 95-115; 
Dan Berindei, „L'ideologie politique des révolutionnaires roumains de 
1848", în Nouvelles études, vol. IV, pp. 207-221; V. Maciu, „Un centre révo- 
lutionaire roumain dans les années 1845-1848: la société des étudiants 
roumains de Paris”, în Nouvelles études, vol. Ill, pp. 243-275; Pătrășcanu, 
Veac de frământări, pp. 190-199; Zeletin, Burghezia română, pp. 60-62. 

66 Florescu, Struggle Against Russia, pp. 163-178. 

67 G. Zane, Le mouvement révolutionaire de 1840 (Bucarest, Académie 
Roumaine, 1964). 

68 Emerit, Les paysans roumains, pp. 299-321. 

preocupați să protejeze pacea continentului decât sa le ofere 
ajutor revoluţionarilor din Balcani. În același timp, rușii aveau 
de lucru în Ungaria. Puterile europene și Turcia au decis de 
comun acord ca o forță militară ruso-turcă să fie trimisă în 
Valahia pentru a restabili ordinea, fără a tulbura echilibrul 
puterilor în Peninsula Balcanică. Ceea ce s-a întâmplat în 1849, 
când Revoluția a fost înfrântă prin acţiunea militară comună 
ruso-turcă, iar acordul dintre cele două puteri asupra statutu- 
lui Valahiei a fost reafirmat. Regulamentul Organic urma să fie 
menținut. Rusia rămânea puterea „protectoare” a Valahiei; iar 
Imperiul Otoman rămânea suzeranul său oficial6?. Astfel, 
guvernul revoluționar nu a avut timp să decidă asupra dilemei 
dacă să impună adoptarea unei reforme agrare sau să evite o 
asemenea măsură pentru a păstra sprijinul nobilimii (pe care, 
de fapt, nu îl obținuse niciodată cu adevărat). 

În 1848 s-au făcut puţine în domeniul reformelor concrete, 
dar evenimentele au dovedit că regimul Regulamentelor era 
foarte impopular si putea fi menținut doar atâta timp cât se 
baza pe intervenţia străină. Ele au mai arătat că exista un 
important curent de opinie în favoarea mișcării naţionaliste 
revoluționare, în special printre reprezentanții tineri ai micii 
nobilimi. 

În 1851 a fost adoptată o reformă parţială, prin care a fost 
micșorat numărul zilelor de clacă. Au fost eliberați sclavii 
țigani, o evoluție treptată către emanciparea lor existând de 
fapt încă din deceniul anterior; dar ei nu constituiau o cate- 
gorie productivă importantă. În rest, controlul boierilor asupra 
pământului a fost menţinut; în ciuda unor cosmetizări minore, 
sistemul Regulamentului Organic nu a fost modificat”0. 


69 East, Union of Moldavia and Wallachia, pp. 19-22. 
70 Emerit, Les paysans roumains, pp. 324, 328-333, 353-366. 

Unirea Valahiei cu Moldova și reforma agrară de la 1864 


Războiul din Crimeea a fost provocat în principal de dorința 
Marii Britanii de a opri expansiunea rusească spre Mediterana 
răsăriteană. Statutul principatelor dunărene a constituit și el 
un obiect de dispută”!. Exporturile lor de grâu către Marea 
Britanie deveneau tot mai importante, iar piața lor internă 
oferea un debușeu promițător pentru industria britanică. Atât 
francezii, cât și britanicii își doreau regimuri politice mai stabile 
și favorabile lor în Valahia și Moldova. Dar cea mai importantă 
era dorința de a împiedica dominaţia rusească asupra Dunării. 
După victoria coaliției anglo-franco-piemonteze împotriva 
Rusiei, se ridicau două probleme majore referitoare la princi- 
pate. În primul rând, era necesar ca ele să fie unite într-un sin- 
gur stat românesc? (Se accepta faptul că principatele 
împărtășeau aceeași limbă, având instituţii și tradiții istorice 
aproximativ identice.) lar dacă se uneau, ce fel de organizare 
politică urmau să capete și, în particular, care urma să fie rolul 
boierilor în noul regim politic? 

În al doilea rând, exista problema „agrară”. Ce fel de legis- 
latie trebuia să înlocuiască Regulamentele Organice? S-a decis 
ca aceste probleme să fie rezolvate în comun de cele șapte 
puteri interesate — Marea Britanie, Franța, Austria, Turcia, 
Rusia, Sardinia și Prusia. Primele cinci dintre ele erau și cele mai 
importante. Sardinia urma directivele Franței în orice 
chestiune, pentru a-și păstra alianța cu ea împotriva Austriei; 
iar Prusia era în esenţă neutră, ea neavând interese directe 
în regiune”?. 

Marea Britanie era preocupată mai mult de aspectele de 
politică internaţională și considera că nu erau necesare 


7! R. W. Seton-Watson, History of the Roumanians, ed. II (Hamden, 
Conn., Archon, 1963), pp. 233-235. 

72 Emerit, Les paysans roumains, pp. 360-364; East, Union of Moldavia 
and Wallachia, pp. 28, 120, 150-152. 

schimbări interne de substanţă în principate. Britanicii sperau 
chiar că ele se vor întoarce în sfera de dominație otomană”3. 
Austria era mai preocupată decât Anglia de organizarea 
internă a principatelor, datorită faptului că avea în interiorul 
granițelor o populație românească însemnată, în Transilvania și 
Bucovina, și, de asemenea, pentru că își recăpătase speranța 
de a-și putea extinde influența politică și economică în zona 
Dunarii’*. Dar Austria nu participase la războiul împotriva 
Rusiei, preferând să rămână neutră, și singura modalitate de 
a-și îndeplini obiectivele danubiene era să cedeze în schimb 
nordul Italiei; ea a respins însă această soluție, care fusese 
propusă de Napoleon Ill. 

Rusia ieșise înfrântă din război și se resemnase cu pierderea 
dominației asupra principatelor. Printr-o uimitoare schimbare 
de politică, Rusia a început să îi sprijine pe liberalii naționaliști 
români în chestiunea unificării naționale. Scopul era, pe de o 
parte, de a dejuca politica austriacă și, pe de altă parte, de a 
câștiga popularitate în interiorul principatelor”5. Un alt motiv al 
schimbării de atitudine din partea Rusiei era dorința sa de ase 
apropia de una dintre puterile victorioase, iar Napoleon Ill se 
manifesta în mod vag ca un sprijinitor ideologic al 
naționaliștilor romani’®. Imperiul Otoman nu dorea altceva 
decât să recapete o anume influență în principate, pentru a 
împiedica expansiunea rusească spre Constantinopol”. 

O chestiune ce a fost discutată în conexiune cu cele de mai 
sus, dar care nu prezintă o importanţă deosebită pentru noi, 
a fost aceea dacă principatele urmau să fie conduse de un 
principe indigen sau de unul străin (adică din Europa occiden- 


73 Ibid., p. 30. 

74 Berindei, L'Union des principautés roumaines, pp. 99-100. 

75 East, Union of Moldavia and Wallachia, pp. 31-35. 

76 Ibid., pp. 54-79; Jelavich, Russia and the Rumanian National Cause, 
pp. 12-14. 

77 East, Union of Moldavia and Wallachia, pp. 35-38. 

tala). Targuielile diplomatice care s-au desfășurat în cadrul con- 
ferintelor de pace de după Răboiul din Crimeea ar putea fi 
considerate comice, dacă nu am ști că soarta a milioane de 
oameni din Europa de Est a fost decisă în urma unor conside- 
ratii de echilibru al puterilor dintre marile state europene si 
fără a se ști nimic despre situația internă și dorinţele 
popoarelor din zonă, care erau folosite ca obiecte de schimb 
între puterile dominante. 

Tratatul de la Paris din 1856 a decis ca în fiecare dintre cele 
două principate să fie constituită o adunare reprezentativă — 
ce a fost numită „divan ad-hoc” — care să elaboreze planuri de 
reformă internă. Divanurile urmau să fie alese de populaţie, 
fiecare clasă socială delegându-și proprii ei reprezentanți. 
Urmau să fie reprezentați astfel țăranii liberi și cei cu statut 
servil (moșnenii și clăcașii), membrii clerului, micii nobili, marii 
boieri și locuitorii orașelor. Divanul din Valahia nu a adoptat 
nici o decizie, pentru că s-a destrămat datorită certurilor 
interne, dar cel din Moldova a ținut niște sesiuni în 1857. 
Datorită asemănărilor dintre cele două tari, este util să exami- 
năm lucrările divanului moldovenesc, pentru că ele aruncă o 
lumină asupra relaţiilor agrare existente’®. 

Mica delegație de clăcași a dat glas dorinţei de a fi eliberați 
cât mai curând de clacă și de celelalte obligaţii „feudale”. Ei au 
pretins, de asemenea, că pământul era proprietatea celor care 
îl munceau, el fiind pus sub stăpânirea boierilor în mod ilegal 
prin Regulamentul Organic. Boierii au revendicat proprietatea 
deplină asupra pământului în toate satele de clăcași. În timp 
ce țăranii susțineau că boierii nu erau decât „stăpâni de 
moșii”, boierii pretindeau că erau „proprietari” de drept ai 
moșiilor (problema originii istorice și a evoluţiei nobilimii a 
devenit pentru prima oară un obiect de controversă politică 
aprinsă în decursul acestor dezbateri). Micii proprietari liberi, 


78 Rosetti, Pentru ce, pp. 282-287. 

moșnenii (răzeșii din Moldova), micii boieri și reprezentanții 
orașelor s-au alăturat clăcașilor împotriva marilor boieri. Dar 
cei din urmă dețineau puterea și au refuzat compromisul. 
Divanul a fost dizolvat fără să fi putut adopta vreo decizie sem- 
nificativă asupra vreunei probleme”?. 

O comisie a marilor puteri a fost trimisă în principate pen- 
tru a examina lucrările divanelor și a face recomandări. Ea nu 
a contribuit prea mult la clarificarea situației, dar a ajuns la 
concluzia că, datorită felului în care fuseseră aplicate 
Regulamentele Organice, se ajunsese la o „refeudalizare” (este 
cuvântul folosit chiar de către comisie) a principatelor80. 

În 1858, problemele cele mai importante încă nu fuseseră 
decise, astfel încât marile puteri au organizat o nouă con- 
ferinta la Paris. Principatele au fost puse sub protecţia unei 
garanţii colective a celor șapte puteri. Suzeranitatea turcească 
a fost menținută, dar definită în termeni foarte restrictivi pen- 
tru Imperiu: sultanul avea dreptul de a „investi, dar nu de a 
respinge” (o exprimare foarte ambiguă) pe principii Valahiei și 
Moldovei, care urmau să fie aleși pe viață de adunări reprezen- 
tative. Principatele erau declarate autonome în privința proble- 
melor interne. Era prevăzută o anumită colaborare între insti- 
tutiile celor două state, unirea lor fiind însă exclusă8!. Legile 
electorale pentru alegerea corpurilor legiuitoare erau foarte 
restrictive, în Valahia urmând să fie 2072 de electori. Prin 
aceasta, cele câteva sute de mari familii boierești își adjudecau 
80% din locuri în adunaret?. 

De ce a acordat Convenţia de la Paris puteri atât de largi 
elitei boierești, asigurând prin aceasta perpetuarea sistemului 
79 Ibid., pp. 287-318; Emerit, Les paysans roumains, pp. 369-396. 

80 T, W. Riker, The Making of Roumania 1856-1866 (Londra, Oxford 
University Press, 1931), pp. 41, 169-170; Emerit, Les paysans roumains, 
pp. 238-240; East, Union of Moldavia and Wallachia, pp. 82-108. 


31 Ibid., pp. 160-161. 
32 Emerit, Les paysans roumains, p. 400. 

social ce se formase sub regimul Regulamentului Organic? 
Istoria diplomatică ne poate oferi foarte puţine indicii de 
răspuns. E adevărat că, în ciuda noii sale politici de a sprijini 
obiectivul unificării naționale, Rusia își dorea ca marii boieri 
rusofili să rămână la putere83. Pe de altă parte, Austria avea o 
atitudine mai ostilă fata de boieri, pe care îi considera aliați ai 
rușilor. Marea Britanie nu era preocupată de chestiunile sociale 
interne ale principatelor, dar a sfârșit prin a-i sprijini în mod 
consecvent pe boieri. Francezii se pronuntau în favoarea 
reformelor sociale (probabil pentru a-și păstra simpatia libe- 
ralilor francofili). Otomanii nu aveau o atitudine clară, dar spe- 
rau ca ei să fie cei care iau decizia finală. În cele din urmă, do- 
cumentul adoptat la încheierea conferinței a inclus 
următoarea prevedere (articolul 46): 


Moldovenii și valahii vor fi cu toții egali în fata impozitu- 
lui și vor fi în aceeași măsură admiși în slujbele publice 
într-unul sau într-altul din principate. Libertatea lor indivi- 
duală le va fi garantată [...] Toate privilegiile, scutirile sau 
monopolurile de care se mai bucură unele clase se vor des- 
fiinţa și se va proceda fără întârziere la revizuirea legii care 
reglementează raporturile proprietarilor de pământ cu cul- 
tivatorii, în vederea îmbunătățirii stării țăranilor”. 


Dar acest articol a fost inclus doar pentru a da puţină sa- 
tisfactie curentelor reformiste. El a rămas literă moartă până la 
186484. 


33 Jelavich, Russia and the Rumanian National Cause, p. 14. 

84 Ibid., pp. 18-19. 

” Autorul nu indică nici o sursă a citatului. L-am preluat din |. lonascu, 
P. Bărbulescu și Gh. Gheorghe, Relaţiile internaţionale ale României in docu- 
mente (1368-1900) (București, Editura Politică, 1971), pp. 341-342. (N. tr.). 

În cele din urmă, britanicii au fost cei care și-au impus punc- 
tul de vedere. Este instructivă în acest sens o afirmaţie a 
împuternicitului britanic din comisia celor șapte puteri de la 
1857, pentru că ea ne dezvăluie adeziunea britanicilor la o 
anume poziție ideologică. El spunea că nu poate accepta 
„transformarea ţăranului în proprietar al pământului pe care îl 
lucrează în prezent; pentru că o asemenea schimbare ar viola 
principiul proprietăţii, iar în final s-ar dovedi dăunătoare pen- 
tru țărani, pentru proprietari si pentru agricultură însăși”85. 
Astfel, deși erau preocupaţi mai mult de problemele de 
politică internațională decât de cele interne, poziţia pe care au 
adoptat-o britanicii a fost în conformitate cu interesele lor eco- 
nomice, ca importatori ai grâului românesc. Suntem tentaţi să 
spunem (asa cum au făcut-o multi istorici români, atât din 
perioada comunistă, cât și de dinainte de comunism), că 
această atitudine se explică printr-o alianță dintre boieri și 
imperialismul britanic. Există însă puține dovezi că britanicii 
cultivau în mod conștient o asemenea alianță. Mai degrabă, ei 
dădeau curs unui fel de reflex ideologic, care s-a făcut simţit în 
toate zonele lor de expansiune imperială, din America de Sud 
până în India. Ei sprijineau orice categorie socială locală ce 
părea să se asemene cu clasa britanică numită gentry. Si, 
desigur, sprijineau în principiu ideea concentrării pământurilor 
agricole în mâinile unor categorii sociale orientate spre piața 
mondială. Dar nu trebuie să uităm că chestiunea românească 
era doar o parte, și probabil nu una vitală, a „chestiunii orien- 
tale”. Ca atare, interesele economice erau pentru britanici mai 
putin importante decât consideratiile strategice globale. 
Însă, o dată ce acestea din urmă primiseră o rezolvare 


85 Citat în Emerit, Les paysans roumains, p. 398; Rosetti, Pentru ce, 
pp. 322-323, parafrazează documentul. 

satisfăcătoare, reflexul ideologic bazat pe interesele econo- 
mice avea câmp liber de actiune®®. 

Hotărârile conferinței mai pot primi o explicație. Datorită 
conflictelor de interese dintre marile puteri, era mai simplu ca 
sistemul social-politic al principatelor să fie menţinut în aceeași 
formă. Prin aceasta se reducea măcar riscul împotrivirii din 
partea unora dintre puteri. Pe de altă parte, încercarea de a 
introduce reforme ar fi putut să necesite o ocupaţie militară 
care să asigure îndeplinirea lor. Conferința de la Paris nu a 
instalat la putere oligarhia marilor boieri. Ea a urmat politica 
minimei rezistențe și a cules roadele politicii austriece în 
Oltenia la începutul secolului al XVIII-lea și ale celei rusești din- 
tre 1829 și 1834. Conferința a sancţionat doar domnia netul- 
burată a oligarhiei. 

În 1859, adunările reprezentative din Valahia și Moldova au 
făcut alegeri de principi. Spre surpriza celor șapte mari puteri, 
boierii, siguri acum de hegemonia lor politică, au fost câștigați 


86 Barrington Moore, Jr., Social Origins of Dictatorship and Democracy: 
Lord and Peasant in the Making of the Modern World (Boston, Beacon 
Press, 1967), pp. 343-347, insistă asupra tentativei britanicilor de a crea o 
clasă de tip gentry din categoria socială existentă în nordul Indiei numită 
zamindar, ca și asupra dezvoltării unei clase sociale de același fel în regiunea 
sudică, cu toate diferențele dintre sistemele sociale samindar și ryotwari. În 
general, britanicii au sprijinit în secolul al XIX-lea clasele de latifundiari chiar 
fără să fie perfect conștienți de aceasta. Au existat și excepții, atunci când 
produsele unui teritoriu exploatat ca o colonie indirectă intrau în competiție 
cu cele ale unei colonii directe, așa cum s-a întâmplat cu zahărul brazilian, 
care se afla în competiţie cu cel produs în Indiile Occidentale britanice. Vezi 
Celso Furtado, The Economic Growth of Brasil (Berkeley și Los Angeles, 
University of California Press, 1963), pp. 100-103. În cele mai multe cazuri, 
britanicii nu creau ei înșiși asemenea clase de latifundiari, dar expansiunea 
lor economică în regiunile unde ele existau deja avea ca efect consolidarea 
lor. De exemplu, în Argentina, la sfârșitul secolului al XIX-lea, „căile ferate 
[britanice] și inventarea navelor cu instalații frigorifice nu numai că au trans- 
format pampasul, [...] dar le-au adus latifundiarilor brazilieni o prosperitate 
nemaiauzită.” (Tomas Roberto Fillol, Social Factors in Economic 
Development: The Argentine Case (Cambridge, M.I.T. Press, 1961], p. 43) 

pentru cauza naţională, si astfel cele două adunări au ales 
aceeași persoană, Alexandru loan Cuza. Prin acest act, cele 
două principate erau unite în fapt, iar în 1861 ele s-au alăturat 
și din punct de vedere formal pentru a forma noul stat al 
României (care era încă teoretic vasal al Imperiului Otoman)&. 
Puse în fața acestui act al românilor, care se bucura și de spri- 
jinul lui Napoleon III, marile puteri l-au acceptat88. 

Cuza l-a numit ca prim ministru pe Mihail Kogălniceanu, 
membru al grupului liberal-nationalist. Fiind unul dintre cei mai 
luminati și liberali politicieni din Moldova, Kogălniceanu l-a 
convins pe Cuza că o reformă agrară trebuia întreprinsă. 
Amândoi au înțeles că exploatarea crudă a țăranilor de către 
boieri avea să ducă la mari frământări sociale, și deci că era 
necesară o schimbare a sistemului. Este, de asemenea, proba- 
bil că Alexandru loan Cuza spera ca printr-o asemenea 
reformă să câștige în popularitate, constituindu-și o bază de 
putere personală împotriva adunărilor dominate de boieri®?. 

Dar boierii s-au opus cu hotărâre eforturilor lui Cuza și 
Kogălniceanu de a îmbunătăți condiţia țăranilor, ei împiedicând 
toate reformele preconizate, cu excepţia uneia: naţionalizarea 
proprietăților hulitelor mânăstiri închinate (deținute de străini), 
act prin care statul a adus sub controlul său suprafețe întinse de 
pământ. Puși în imposibilitatea de a colabora cu adunările, Cuza 
și primul său ministru le-au dizolvat în 1864, au organizat un re- 
ferendum (pe baza sufragiului universal masculin) în sprijinul 
acțiunii lor și au adoptat o reformă agrară de proporții, al cărei 
scop era de a da o soluţie definitivă problemei agrare”. 
Reforma a făcut din Cuza personajul cel mai popular printre 


87 Riker, The Making of Roumania 1856-1866, pp. 249, 339-341; 
Berindei, L'Union des principautés roumaines, pp. 159-191. 

88 East, Union of Moldavia and Wallachia, pp. 162-168. 

89 Emerit, Les paysans roumains, pp. 440-447. 

9° Constantin C. Giurescu, Viata si opera lui Cuza Vodă, ed. II (Bucuresti, 
Editura Științifică, 1970), pp. 164-181, 199-224, 252-254. 


192 


https://biblioteca-digitala.ro / https://www. iini.ro 


țărani din întreaga istorie a României; fotografii cu imaginea sa 
mai pot fi găsite și astăzi, la 100 de ani de la eveniment, în unele 
case țărănești. Dar nici o reformă nu putea schimba faptul că 
economia românească căpăta tot mai mult un caracter colonial, 
boierii și interesele străine unindu-se într-o alianță anti- 
reformistă. Eliberându-i pe țărani de ultimele rămășițe ale „feu- 
dalismului”, aceste măsuri legale au făcut ca puterea moșierilor 
asupra lor să devină mai mare decât fusese atunci când avu- 
seseră statutul de șerbi. Reforma de la 1864 marchează 
începutul celei mai amare perioade din istoria relaţiilor dintre 
țărani și moșieri. 

SISTEMUL POLITICO-ECONOMIC _ 
DE TIP COLONIAL ȘI CRIZA AGRARA 
(1864-1917) 


În a doua jumătate a secolului al XIX-lea, Valahia (unită cu 
Moldova în noul stat al României), a devenit o societate mo- 
dernă de tip colonial. Aceasta nu înseamnă că ea s-a moder- 
nizat, în sensul obișnuit al cuvântului, ci că și-a asumat rolul de 
segment periferic al economiei occidentale, ca producătoare 
de materii prime (în principal cereale), structura sa economică, 
politică și socială fiind determinată în linii mari de poziția inter- 
națională pe care o ocupa. Am gresi dacă am caracteriza 
România acelei perioade ca o societate ,,traditionala” tot atât 
de mult ca atunci când am numi astfel societăţile africane de 
la mijlocul secolului al XX-lea (pe aceasta se întemeiază critica 
pe care o face Balandier la adresa definiţiilor clasice ale moder- 
nitatii)'. Cu siguranţă, nici una dintre ele nu a fost o societate 
industrializată; dar, deși au păstrat multe forme și atitudini 
sociale tradiționale, toate au suferit mari schimbări ca urmare 
a contactului cu civilizația industrială. 

„Modernitatea” este definită de obicei prin referire la 
trăsăturile tipice ale societăților industrializate. Se consideră că 


! George Balandier, „The Colonial Situation: A Theoretical Aproach”, in 
Social Change: The Colonial Situation (New York, Wiley, 1966), pp. 34-61. 


194 


https://biblioteca-digitala.ro / https://www.iini.ro 


societatile moderne sunt puternic centralizate si capabile de 
a-și mobiliza politic cetățenii cu mult mai mult succes decât 
societăţile tradiționale. Se mai consideră că ele se bazează pe 
cunoașterea științifică și sunt dedicate progresului tehnologic; 
prin contrast, societățile tradiționale sunt pătrunse de super- 
stitii și tind să stagneze din punct de vedere tehnologic. În 
economia modernă, indivizii produc în mare parte sau în tota- 
litate pentru piață, astfel încât nici unul dintre ei nu este auto- 
subzistent; în economia tradițională întâlnim situaţia opusă. 
Societăţile moderne se caracterizează printr-o rată înaltă a 
capitalizării și a investiţiilor, lucru care nu este valabil pentru 
cele tradiționale. Primele deţin cantități mari de capital lichid, 
ce poate fi canalizat spre activitățile cele mai promițătoare; 
celelalte deţin resurse scăzute de capital lichid, având în con- 
secinta un dinamism economic foarte scăzut. Diferentelor de 
ordin economic le corespund cele de ordin social, care produc 
la rândul lor alte diferențe de ordin economic (diverșii autori 
dezbat ordinea cauzală a celor două categorii de factori, dar 
niciodată asocierea strânsă dintre ele). În societățile moderne, 
poziţia socială a individului este determinată de calităţile și 
realizările sale; în cele tradiţionale, ea este predeterminată. În 
lumea modernă, munca este net separată de viața familiei; 
normele sunt formulate în termeni universali, nu particulari; pe 
scurt, raționalitatea este dominantă?. 

Valahia sfârșitului de secol XIX nu era modernă după 
asemenea criterii. Ea se afla cel mult într-o fază de tranziţie. O 
mare parte a producției era comercializată pe piață sau chiar 


2 Principalii autori care au oferit astfel de definiţii sunt Talcott Parsons, 
The System of Modern Societies (Englewood Cliffs, N. J., Prentice-Hall, 
1971); Samuel P. Huntington, Political Order in Changing Societies (New 
Haven, Yale University Press, 1968); Gabriel Almond și G. Bingham Powell, 
Comparative Politics: A Developmental Approach (Boston, Little, Brown, 
1966); Wilbert E. Moore, Social Change (Englewood Cliffs, N. J., Prentice 
Hall, 1963); vezi si alte lucrări de Alex Inkeles, Daniel Lerner si Reinhard 
Bendix. 

exportată, dar industrializarea avansase foarte putin, iar 
țăranii consumau încă o bună parte din ceea ce produceau. 
Structura politică era din ce în ce mai centralizată, dar proce- 
sul de decizie politică era concentrat în mâinile unei elite 
restrânse de mari proprietari funciari și ale birocraţiei, cea din 
urmă controlată îndeaproape de membrii aceleiași elite. 
Rețeaua feroviară era în continuă dezvoltare, iar Bucureștiul și 
principalele orașe-port adăposteau un număr din ce în ce mai 
mare de oameni educați după model occidental, familiari cu 
știința și tehnologia țărilor avansate. Dar țărănimea era mult 
înapoiată fata de cea din acele tari, iar economia rurală se con- 
frunta cu stagnarea tehnologică. 

Dacă nu devenise modernă, societatea Valahiei încetase, în 
schimb, să fie una tradițională. Structura de bază a economiei 
— adică orientarea ei către exporturile de cereale — reprezen- 
ta un fenomen specific acelui timp. Însăși clasa țărănească, 
cea care ar fi trebuit să acționeze ca o păstrătoare a tradiţiei, 
era o creație a secolului al XIX-lea, căci înainte de acea epocă 
se practicase o agricultură predominant pastorală. Terenurile 
cultivate se extindeau neîncetat, iar populaţia era în continuă 
creștere. 

Nici noțiunea de „societate duală” nu ne oferă o caracteri- 
zare corectă?. Fiind partial modernă (în orașe) și partial 
tradițională (în lumea rurală), Valahia secolului al XIX-lea pare 
să se conformeze modelului unei societăţi duale în tranziţie. 
Trebuie să ținem cont însă că dualismul social era o realitate 
foarte veche, datând din vremea sistemului politico-economic 
de tip „comunitar-comercial”, atunci când el era de fapt mai 
pronunţat decât în epocile mai recente. În plus, nu se poate 


3 Pentru o discuție asupra conceptului, vezi Manning Nash, „The 
Multiple Society in Economic Development: Mexico and Guatemala”, în 
American Antropologist, 59 (oct. 1957), pp. 825-833. Nash folosește ter- 
menul de „multiplu“ mai des decât pe cel de „dual“, dar ideea de bază este 
cea a mai multor culturi care coexistă în interiorul aceluiași stat. 

vorbi despre un dualism functional, căci orașele si elita erau 
total dependente de producția agricolă, iar țărănimea se afla, 
în schimb, sub controlul clasei moșierești și al orașelor. În seco- 
lele al XIV-lea și al XV-lea, Valahia fusese într-adevăr o socie- 
tate duală autentică; cucerirea otomană începuse să schimbe 
această realitate, iar societatea modernă colonială a desființat cu 
totul dualismul social. Modul de viață urban al elitei și modul 
de viata al țărănimii reprezentau două fete ale aceleiași monede 
și nici unul dintre ele nu ar fi putut exista în absența celuilalt. 

Chiar și termenul „tranziţie” este problematic. Desigur, 
Valahia se afla într-un proces de tranziție. De fapt, ea se mai 
aflase în starea de tranziție de multe ori până atunci, cu deose- 
bire în secolul al XVI-lea. Dar nu se afla în tranziţie către tipul 
de societate dominant în Europa occidentală. În loc să se 
industrializeze, ea își accentua caracterul de colonie. Reforma 
agrară de la 1864 contribuise și ea la aceasta, căci instituirea 
proprietăţii private asupra pământului a fost de folos moșie- 
rilor și economiei de export, înrăutățind însă exploatarea 
țărănimii. Vom verifica aceste afirmaţii cercetând, pe rând: 
(1) comerțul exterior; (2) transformările structurii sociale; 
(3) transformările lumii rurale; (4) caracterul crizei agrare ce 
s-a conturat la începutul secolului al XX-lea. 


Economia „deschisă” 


O economie colonială sau neo-colonială este „deschisă“. 
Aceasta înseamnă că — așa cum a arătat Dudley Seers — este 
dependentă de factori exogeni (cei ai pieței) pentru exportul 
produselor agricole și extractive. Ea importă, la rândul său, o 
mare varietate de bunuri industriale, începând cu articole de 
lux, care nu pot fi produse în interior, până la articole de con- 
sum obișnuite, care sunt produse la costuri mai scăzute în 

străinătate?. Alianța dintre marii proprietari funciari locali care 
acumulează stocurile de marfă pentru export și partenerii lor 
comerciali din lumea industrializată face ca o schimbare a sis- 
temului — de pe urma căruia profită ambele părți — să fie foarte 
dificilă. Cei din urmă își extrag profiturile ori pe calea investițiilor 
directe în economia colonială, ori prin schimburile comerciale. În 
ambele cazuri, sistemul colonial le servește interesele. Sunt con- 
struite porturi și căi ferate care le leagă cu diverse puncte din 
interiorul țării, precum și alte înzestrări ce facilitează schimburile. 
Dar întreprinderile industriale care se înființează sunt ori lipsite 
de importanță, ori se află sub controlul străinilor; în cel mai bun 
caz, ele produc un set de bunuri care să se substituie câtorva 
articole de import, dar nu constituie punctul de plecare al unei 
structuri industriale diversificate5. 


TABELUL 1. Comerţul exterior al Valahiei și Moldovei 
între 1832 si 1913, în lei aur 


Importuri Exporturi 
1832 18 000 000 21 000 000 
1840 20 000 000 35 000 000 
1850 28 000 000 47 000 000 
1860 63 000 000 116 000 000 
1865 68 000 000 112 000 000 
1875 100 000 000 145 000 000 
1885 268 000 000 248 000 000 
1895 305 000 000 265 000 000 
1905 338 000 000 457 000 000 
1913 590 000 000 670 000 000 


4 Dudley Seers, „The Stages of Economic Growth of a Primary Producer 


Imperialism and 


in the Middle of the Twentieth Century”, 
Underdevelopment, ed. de Robert |. Rhodes (New York, Monthly Review 
Press, 1970), pp. 163-180. 

5 Ibid.; Dudley Seers, „Rich Countries and Poor“, in Development in a 
Divided World, ed. de Dudley Seers and Leonard Joy (Harmondsworth, Eng., 
Penguin, 1971), p. 18; Oscar Braun, ,The External Economic Strategy: 
Outward- or Inward-Looking?“, in Development in a Divided World, p. 172. 

6 N. Georgescu-Roegen, C. C. Giurescu și M. Gr. Romascanu, „Comerţul 
exterior“, în Enciclopedia României (București, Imprimeria Naţională, 1943), 
vol. IV, pp. 463-465. 

TABELUL 2. Compoziţia exporturilor românești 
după procentul deținut de diversele mărfuri” 


Cereale Lemn Petrol® Altele 
1882 80,9 2,1 0,7 16,3 
1892 88,3 1,1 0,7 8,9 
1902 78,1 5,2 0,1 16,4 


1912 75,8 3,8 10,3 10,1 


TABELUL 3. Procentul importurilor din diverse tari 
fata de valoarea totală a importurilor? 


1882 1892 1902 1912 
Marea Britanie 16,9 22,8 19,5 13,8 
Austro-Ungaria 50,0 23,4 24,6 21,810 
Franța 8,6 8,1 6,0 6,1 
Germania 11,3 29,8 28,3 37,7 
Belgia 1,0 5,4 1,8 3,2 
Turcia 3,8 3,7 3,3 2,3 


7 Ibid., p. 466. 

8 Câmpurile petrolifere din jurul Ploieștiului au căpătat o mare impor- 
tanta la începutul secolului al XX-lea, ele furnizând un nou articol de export. 

9 Georgescu-Roegen, Giurescu, Romașcanu, „Comerțul exterior”, în 
Enciclopedia României, vol. IV, p. 466. 

10 Încercările Austro-Ungariei de a absorbi economia românească s-au 
încheiat în 1885. În esență, motivele eșecului au fost că ea nu era suficient 
de industrializată pentru aceasta și faptul că importurile românești de 
cereale lezau foarte puternic interesele marilor latifundiari unguri. Până 
atunci, Transilvania își dezvolta industria exportând produse manufacturate 
în România și importând produse agricole. Opoziția nobililor unguri a dus la 
încetarea acestei politici economice. Rezultatul a fost un război vamal între 
Austro-Ungaria și România, care a durat din 1885 până în 1891. Schimburile 
comerciale dintre cele două tari au scăzut abrupt, iar industria 
transilvăneană a fost ruinată. Aceasta a dat naștere unui puternic curent de 
migrație din Transilvania spre America, marcând, în același timp, sfârșitul 
supremaţiei economice a Austro-Ungariei în România. Locul ei avea să fie 
luat de Germania, care a devenit curând principalul furnizor de produse 
industriale al României. 

Tabelele 1 și 2 ne arată structura comerţului exterior roma- 
nesc în secolul al XIX-lea (Valahia și Moldova nu pot fi separate 
în statisticile referitoare la perioada de după 1860, dar cum 
Valahia ocupa două treimi din suprafața noului stat, iar 
condiţiile economice și sociale erau practic identice în ambele 
parti, acesta nu este un impediment deosebit). Deși procentul 
din valoarea importurilor deţinut de diferitele produse este mai 
greu de calculat, este sigur că produsele manufacturate 
dețineau o majoritate copleșitoare (vezi tabelul 3). România 
făcea comerț în principal cu state industrializate. Cum Marea 
Britanie s-a orientat la sfârșitul secolului către alți furnizori de 
cereale, în special din America, România s-a re-orientat și ea 
către alte piețe de desfacere europene (vezi tabelul 4). 


TABELUL 4. Procentul exporturilor către diverse tari 
față de valoarea totală a exporturilor!! 


1882 1892 1902 1912 
Marea Britanie 39.9 42,2 11,0 6,7 
Olanda 2,0 0,6 3,6 8,1 
Austro-Ungaria 30.5 11,0 11,8 14,8 
Franța 10,9 3,9 3,0 7,8 
Germania 2,3 11,7 5,3 6,6 
Italia 1,9 7,1 5,4 18,8 
Belgia 0,2 15,1 54,5 23,8 


Turcia 5,1 5,3 2,0 4,0 


11 Georgescu-Roegen, Giurescu, Romașcanu, „Comerțul exterior”, in 
Enciclopedia României, vol. IV, p. 466. În anuarele statistice anterioare 
Primului Război Mondial, importurile apar trecute în categorii precum „lemn 
și produse din lemn”, „metale și produse din metal” etc., astfel încât nu se 
poate spune ce proporţie din ele era reprezentată de produse fabricate și, 
respectiv, semifabricate. Dar în ultimul deceniu înainte de război, cele mai 
multe asemenea mărfuri proveneau din Anglia și Germania, fiind evident că 
aceste două tari nu exportau în România lemn neprelucrat sau minerale. 

TABELUL 5. Exporturile medii anuale de grâu si porumb, 


1880-1884 
1885-1889 
1890-1894 
1895-1899 
1900-1904 
1905-1906 


în tone!2 
Grâu 
334 000 
593 000 
748 000 
678 000 
751 000 
1 722 000 


TABELUL 6. Suprafața medie anuală 


1862-1866 
1867-1971 
1872-1876 
1866-1890 
1891-1895 
1896-1900 
1901-1905 
1906-1907 


cultivată cu grâu și porumb'3 


Grâu 
697 000 
877 000 

1 065 000 
1 282 000 
1 435 000 
1 561 000 
1 681 000 
1 869 000 


Porumb 
610 000 
610 000 
802 000 
454 000 
787 000 
320 000 


Porumb 

980 000 
1 085 000 
1 385 000 
1 766 000 
1 794 000 
1 993 000 
2 090 000 
2 006 000 


Tabelul 5 ne arată cât au crescut exporturile de porumb și 
grâu, care se intensificau fără încetare de la sfârșitul secolului 
al XVIII-lea. Exporturile celorlalte cereale au crescut și ele, dar 
nu atât de rapid!?. 

Suprafața cultivată cu cereale s-a extins și ea foarte rapid, 
după cum se vede din tabelul 6. În medie, se exporta cam 
jumătate din producţia totală de grâu. Procentul din producția 
de porumb ce mergea la export era mai mic, dar și el destul 


de ridicat!5. 


12 Ibid., p. 159. 
13 Ibid., p. 146. 
14 Anuarul statistic al României, 1909 (București, 1909), p. 159. 
'5 Ibid., pp. 145-147, 159. 

În toate societățile coloniale și neo-coloniale din secolul al 
XX-lea a avut loc un proces de urbanizare rapida'®. Nu același 
lucru s-a întâmplat în Valahia secolului al XIX-lea, probabil 
datorită densității mici a populaţiei și abundenței de pământ 
disponibil pentru exploatare agricolă, până în jur de 1900. 
Vom examina mai jos dinamica populaţiei; acum este suficient 
să spunem că marea majoritate a ei a rămas rurală; orașele au 
avut o anumită dezvoltare, dar numai Bucureștiul a crescut ca 
populaţie mai repede decât mediul rural. Acest fapt este încă 
un indiciu al direcției de dezvoltare pe care o urma ţara — nu 
către o economie urbană și industrializată, ci către una agri- 
colă, exportatoare de cereale. O analiză a procentului 
reprezentat de populația urbană în comparație cu cea rurală, 
în fiecare județ, ne oferă un argument suplimentar în sprijinul 
aceleiași afirmaţii. 

În 1876, 88% din populaţia Valahiei trăia în mediul rural. 
Doar judeţele Ilfov și Brăila — pe ale căror teritorii se aflau ca- 
pitala și, respectiv, principalul port la Dunăre — aveau o popu- 
latie rurală sub 80%. În 1899, numai în Ilfov populaţia rurală 
era sub 50%; în Brăila, ea era de 61%. În aceeași perioadă, 
numai în Ilfov s-a înregistrat o rată înaltă de creștere a popu- 
latiei urbane, de la 36% la 52% din total. Lăsând la o parte 
aceste două judeţe, proporția populaţiei rurale a scăzut pe 
ansamblul țării în mod nesemnificativ, de la 92% în 1876 la 
90% în 189917. 

După toate criteriile statistice, Valahia corespundea deci 
modelului economiei „deschise”. S-au înregistrat creșteri — 
chiar foarte rapide — dar numai în domeniul producţiei de 


16 Vezi Kingsley Davis, „The Urbanization of the Human Population”, în 
An Urban World, ed. de Charles Tilly (Boston, Little, Brown, 1974), 
pp. 160-175. 

17 Dimitrie Sturdza, „Suprafața si populaţia regatului României”, in 
Buletin, Societatea geografică română, XVI, trim. 3 și 4 (București, 1896), 
p. 64; Anuarul statistic, 1909, p. 23. 

cereale și in enclava metropolitană care era Bucureștiul. Aceste 
creșteri au afectat în mod profund lumea rurală și au fost, la 
rândul lor, influențate de transformările celei din urmă. 


Efectele reformei agrare de la 1864 


Reforma agrară de la 1864 a pus capăt obligaţiilor de clacă 
și dijma ale țărănimii, instituind, în sfârșit, regimul proprietății 
private asupra pământului. Foștilor clăcași le-au fost acordate 
drepturi de proprietate asupra caselor cu grădinile lor și asupra 
unor loturi de pământ de suprafețe variabile, în funcţie de 
numărul de boi pe care-l dețineau. Ca și în cazul 
Regulamentelor Organice, boierii nu au trebuit să cedeze mai 
mult de două treimi din suprafața moșiei, căpătând în schimb 
drepturi depline asupra a cel puțin o treime din ea. Pădurile nu 
au făcut obiectul împroprietăririi, ele rămânând în propri- 
etatea boierilor, cu excepţia celor care aparțineau satelor de 
moșneni. Pământul acordat țăranilor a fost declarat inalienabil 
pentru o perioadă de 30 de ani, ca o măsură de protecție 
împotriva speculantilor'®. 

Foștii clăcași împroprietăriți se împărțeau în patru categorii, 
după numărul de animale pe care le posedau. Cei ce aveau cel 
putin 4 boi și o vacă au primit 5,5 ha; cei cu cel putin doi boi 
și o vacă 3,9 ha; cei cu o vacă 1,5 ha; ceilalți au fost impropri- 
etăriți doar cu casa și grădina (însemnând în medie 0,2 ha)!'9. 

În realitate, pământul a fost distribuit în mod foarte inegal, 
în funcţie de județ. Cea mai bună modalitate de a analiza 
efectele reformei este de a lua în considerare în același timp 
legea de la 1864 și amendamentul ei de la 1878, când au fost 


18 Lege rurală cu proclamatiunea Măriei Sale Domnitorului a 
Principatelor Unite Române (București, Imprimeria statului, 1864), pp. 8-11. 
19 Ibid., p. 8. 

împroprietărite familiile tinere ce nu existaseră la 1864. 
Variaţiile existente între județe sunt foarte grăitoare in ce 
privește caracterul societății rurale din fiecare regiune. 

Procentul țăranilor împroprietăriți a fost altul în fiecare 
judeţ. In cele mai multe judeţe de deal și de munte, mai mult 
de 90% dintre foștii clăcași au primit pământ, ori la 1864, ori 
la 1878. Insă în zonele de câmpie, unde proporția foștilor 
clăcași era mult mai mare, dar stăpânii de moșii aveau, de 
asemenea, mai multă putere, procentul a variat între 50% în 
anumite parti ale Bărăganului și 85% în județul Olt. Un tabel 
al judeţelor, clasificate în funcție de caracteristicile geografice, 
ne arată diferențele mari dintre cele două regiuni. 

Media procentuală a țăranilor clăcași în fiecare judeţ 
înainte de 1864 era de 72%, iar procentul celor împroprietăriți 
la 1864 și 1878 a fost de 82%; putem astfel să alcătuim un 
tabel care prezintă corelatia dintre procentul din ansamblul 
țărănimii deținut de țăranii clăcași înaintea reformei, în fiecare 
judeţ, și, respectiv, amploarea reformei agrare din acel judeţ?0. 
In tabelul 7, județele în care proporția clăcașilor înainte de 
1864 era sub 72% sunt clasificate ca judeţe cu „număr mic de 
clăcași”, iar cele în care mai putin de 82% dintre clăcași au fost 
împroprietăriți sunt clasificate ca judeţe unde reforma a avut o 
„amploare redusă”. 

20 Statisticile referitoare la procentul clăcașilor care au primit pământ la 
1864 și 1878 sunt preluate din C. Jormescu și |. Popa-Burcă, Harta agro- 
nomică a României (București, Carol Göbl, 1907), tabelul 13, partea a doua. 
Datele prezentate aici concordă, în general, cu cele oferite într-o estimare 
anterioară: Leonida Colescu, La loi rurale de 1864 et statistiques des 
paysans devenus propriétaires par l'application de la loi de 1864 (Bucarest, 
1900), p. 5. Statisticile referitoare la procentul clăcașilor înainte de 1864 
sunt bazate pe anchete făcute cu ocazia recensământului de la 1912. Cu 
alte cuvinte, sunt bazate pe ceea ce țăranii își aminteau despre situația 
familiilor lor cu 50 de ani mai devreme. Aceasta face ca datele să fie destul 
de problematice; totuși, faptul că distincţia dintre „moșneni“ și „clăcași” a 
rămas atât de vie în mințile țăranilor (chiar și astăzi) ne sugerează că datele 


sunt în mare corecte. Rezultatele recensământului din 1912 sunt prezentate 
în Henri H. Stahl, „Organizarea socială a țărănimii”, în Enciclopedia României, 

TABELUL 7. Relaţia dintre geografie, procentul de clăcași 
și efectele reformei, în funcţie de județ 


Deal și munte Câmpie 
Reformă de Reformă de Reformă de Reformă de 
amploare amploare amploare amploare 
mare redusă mare redusă 
Nr. mic de clăcași 6 1 1 0 
Nr. mare de clăcași 1 0 0 8 


Sapte dintre cele opt judete de deal si munte au avut un 
număr mic de clăcași; numai unul dintre cele nouă județe de 
câmpie intră în aceeași categorie. Pe de altă parte, în șapte 
dintre cele opt județe de deal și munte a fost realizată o 
reformă de mare amploare; numai unul dintre județele de 
câmpie intră în aceeași categorie?!. 

Diferențele pot fi explicate destul de ușor. În zona de deal, 
stăpânii de moșii au deţinut întotdeauna o influență mai redusă 
decât la câmpie (după cum arată numărul mai scăzut de clăcași 
în acea zonă), fiind în mai mică măsură capabili să manipuleze 
administraţia locală. Acolo s-au înregistrat, de aceea, mai 
puţine excepţii de la lege. În același timp, pentru că numărul 
celor care trebuiau să fie împroprietăriți era mai mic, ei puteau 
fi satisfacuti mai ușor. Prima explicaţie este însă mult mai impor- 
tantă decât cea de-a doua. Având în vedere disponibilul mai 


vol. |, p. 575. Împărțirea județelor în cele două categorii, „de deal” și „de 
câmpie”, este cea făcută în mod obișnuit de geografii români. Ea poate fi veri- 
ficată examinând ce procent din suprafaţa fiecărui judeţ era cultivată la 1900. 
Toate județele considerate ca fiind de câmpie aveau cel puţin 50% din 
suprafaţă cultivată, cu excepția Râmnicului-Sărat, unde procentul era de doar 
49%. În nici unul dintre județele de deal, suprafața cultivată nu depășea 40%. 
Vezi Jormescu și Popa-Burcă, Harta agronomică, p. 152. 

2! Am putea fi tentaţi să căutăm o explicaţie pentru fiecare caz ce se 
abate de la regula generală. Dar încercarea nu ar fi utilă, dacă ne gândim că 
datele nu sunt extrem de precise, iar clasificarea geografică a județelor negli- 
jează multe variaţii, deopotrivă geografice și sociale, în interiorul fiecăruia 
dintre ele. În orice caz, este evident că cea mai mare parte a cazurilor 
respectă regula generală. 

mare de pământ la câmpie (și totodată, asa cum am văzut in 
capitolul precedent, densitatea mai mică a populației), numai 
influența pe care moșierii o aveau la nivel local și corupția 
administrației poate explica de ce tocmai acolo distribuirea 
pământului s-a făcut în mod mai putin echitabil (mai ales în teri- 
toriile întinse ale Bărăganului, ca lalomita și Brăila). Evoluția 
ulterioară confirmă această afirmaţie: în curând, Bărăganul 
avea să devină o regiune de imigrație masivă. 

Datorită tipului de relații dintre moșieri și țărani care s-au 
dezvoltat după 1864, cei dintâi au înțeles foarte rapid că era 
în interesul lor să le cedeze țăranilor loturi de pământ și de 
aceea majoritatea imigranților au primit astfel de loturi. Dar în 
anii imediat următori reformei, avantajele pe care moșierii le 
puteau obţine în acest fel nu erau încă atât de evidente; asa 
se explică faptul că ei au încercat inițial să limiteze cât mai 
mult numărul țăranilor beneficiari ai legii. În plus, țăranii au 
primit, de fiecare dată când a fost posibil, pământul cel mai 
prost; ei au fost inselati la măsurarea loturilor; au primit dese- 
ori loturi la care nu puteau avea acces decât traversând 
pământul mosierului (si firește trebuind să plătească pentru 
aceasta). În fine, moșierii au început curând să cumpere 
pământuri ale țăranilor, în ciuda caracterului ilegal al unei 
asemenea tranzacţii. Tradiţia corupției administrative ce se for- 
mase în perioada dominaţiei otomane și fusese perpetuată 
sub regimul Regulamentelor Organice a diminuat cu mult 
capacitatea statului de a împiedica aceste încălcări ale legii??. 

S-a estimat că, in general, cei mai avuti dintre foștii clăcași 
au primit destul pământ pentru a întemeia o unitate de pro- 
ductie agricolă viabilă. Această afirmaţie se verifică în mai 
mare măsură pentru regiunea de câmpie, în care predominau 


22 Marcel Emerit, Les paysans roumains depuis le traité d'Adrianople 


jusqu'ă la libération des terres (1829-1864) (Paris, Recueil Sirey, 1937), 
pp. 509-513. 

culturile de cereale, decat pentru cea de deal, in care culturile 
practicate erau mult mai diverse23. Dar doar o mică parte din- 
tre țărani posedau numărul de animale necesar pentru a 
accede în această categorie. La deal, proporţia lor era chiar 
mai scăzută decât la câmpie, astfel încât multi dintre benefi- 
ciarii reformei au primit pământ insuficient. Pe de altă parte, 
la câmpie era mai mare proporția celor care nu primiseră 
pământ deloc. Rezultatul era în ambele cazuri același: mulți 
dintre foștii clăcași nu puteau supraviețui fără să lucreze pe 
pământurile mosieresti — la câmpie și în acele zone de deal în 
care existau moșii întinse — sau să plece la câmpie, în căutare 
de lucru. Pentru a putea aprecia cât de mare era numărul celor 
aflați în această situație, trebuie să ţinem cont din nou de 
deosebirea dintre zona de câmpie și cea de munte. Dacă la 
câmpie suprafața minimă necesară pentru subzistență era de 
5 ha, ea era mai mică la deal, unde existau mai multe vii si 
livezi, iar pășunile bune pentru creșterea animalelor se aflau și 
ele mai aproape, în munții invecinati. Putem aprecia că, la 
câmpie, doar țăranii din prima categorie au primit suficient 
pământ, în timp ce la deal și cei din a doua categorie puteau 
supraviețui pe baza loturilor primite. 

În medie, 48% dintre foștii clăcași din regiunea de deal nu 
au primit suficient pământ (ei reprezentând 27% din numărul 
total al țăranilor din regiune); la câmpie, 80% dintre foștii 
clăcași au primit loturi nesatisfăcătoare (ei reprezentând 67% 
dintre țăranii regiunii)?4%. (Procentele au fost obținute prin 


23 Dimitrie Gusti, „Chestiunea agrară”, în Opere, ed. de O. Bădina și O. 
Neamţu (București, Editura Academiei, 1970), vol. IV, p. 49. 

24 Jormescu și Popa-Burcă, Harta agronomică, p. 38. Din nou, aceste 
date nu sunt atât de precise cum par. Autorii indică procentul fiecăreia din 
cele patru categorii de foști clăcași împroprietăriți. Multiplicând acest pro- 
cent cu procentul total al clăcașilor care au primit pământ, obținem procen- 
tul clăcașilor în fiecare categorie de beneficiari. Dacă la acesta adăugăm pro- 
centul foștilor clăcași care nu au primit nici un fel de pământ, obținem pro- 
centul total al tuturor foștilor clăcași cu pământ insuficient. 

calcularea unor medii ale datelor obtinute pentru fiecare judet 
in parte.) 

Prin aceasta nu avem încă proporţia totală a țăranilor cu 
loturi insuficiente, pentru că mulți dintre moșneni (țărani liberi 
înainte de 1864) nu aveau nici ei destul pământ?5. Admitand 
că două treimi dintre moșneni se aflau în această situație 
(ceea ce înseamnă o proporție mai mică decât a foștilor clăcași 
de la deal care nu aveau destul pământ — și nu avem nici un 
motiv să credem că moșnenii erau mai avuti decât foștii 
clăcași; în fapt, se pare că ei erau, în medie, chiar mai săraci), 
rezultă că cel putin 40% din populaţia judeţelor de deal nu 
deținea loturi de pământ satisfăcătoare. Pentru că numărul 
moșnenilor era mult mai redus la câmpie, avem nevoie să 
majorăm foarte puțin cifrele pe care le-am dat mai sus pentru 
a obține proporția totală a țăranilor cu loturi ne-viabile din ast- 
fel de judeţe; această proporţie reprezenta între 60% și 80%. 

Statisticile referitoare la distribuția pământului nu ne oferă 
un tablou complet al situației. Înainte de reformă, pădurile și 
pășunile fuseseră folosite în comun (deși, așa cum am văzut, 
în decursul secolului al XIX-lea stăpânii de moșii impuseseră tot 
mai multe restricții asupra folosirii lor). După reformă, cea mai 
mare parte a lor a devenit proprietatea moșierilor. La câmpie, 
ei aveau interesul să le defrișeze pentru a le cultiva cu cereale. 
Astfel încât suprafețele de pășune au scăzut rapid, sub nece- 
sarul nevoilor țărănești. Această realitate este reflectată de 
cazurile tot mai numeroase de pelagră (datorită împuţinării 
proteinelor alimentare). Pentru mulți țărani, porumbul a 
devenit singurul aliment disponibil. Dar dacă în trecut mân- 
carea țărănească din făină de porumb (mămăliga) era con- 
sumată împreună cu lactate și ceva carne, la sfârșitul secolului 
al XIX-lea alimentele de origine animală deveniseră foarte 


25 Emerit, Les paysans roumains, pp. 248-250; G. Vâlsan, „O fază în 


popularea Țărilor Românești”, în Buletin, Societatea geografică română, 
XXXIII (București, 1921), pp. 201-226. 

rare26. Numărul total al animalelor nu a scăzut între 1860 și 
1900, dar nici nu a crescut. În schimb, populaţia a crescut cu 
50%27. 

Exista și un alt aspect al reformei ce prevestea mizeria 
țăranilor și o făcea inevitabilă. Reforma i-a împroprietărit pe 
foștii clăcași, dar i-a obligat totodată să plătească o 
răscumpărare pentru dijma și claca datorate stăpânilor. Moșierii 
au primit garanţii de stat care urmau să fie plătite de țărani în 
decursul unei perioade de 15 ani. O asemenea sarcină era prea 
grea pentru cei mai mulți dintre țărani și de aceea datoriile lor 
nu au fost niciodată plătite, fiind în schimb reînnoite prin alte 
garanții de stat. Platile țăranilor au continuat astfel?®. Un mare 
număr dintre țăranii care primiseră pământ l-au pierdut ulterior 
datorită incapacității de a-și achita datoriile. Cel puţin o parte din 
acest pământ a reîncăput pe mâinile mosierilor2?. Desi nu dis- 
punem de statistici referitoare la suprafețele de pământ pier- 
dute în acest fel de țărani, este un fapt că, în jur de 1900, peste 
o treime din terenurile agricole ale Valahiei aparțineau marilor 
moșieri și nu taranilor3°, Cu toate acestea, nu aici trebuie să ne 
uităm pentru a înțelege mijloacele insidioase prin care țăranii au 
fost readuși, în practică, la condiţia de șerbi. În scopul de a 
înțelege acest proces, trebuie să examinăm mai întâi felul în care 
s-au dezvoltat relațiile agrare după reformă. 


26 loan Claudian, Alimentatia poporului român (București, Fundaţia 
Regele Carol Il, 1939), pp. 110-111; A. D. Xenopol, „Starea economică a 
ţăranului român”, în Opere economice, ed. de lon Veverca (Bucuresti, 
Editura Academiei, 1967), p. 314. 

27 Jormescu și Popa-Burcă, Harta agronomică, p. 219. 

28 Colescu, La loi rurale de 1864, pp. 27-30. 

29 Este posibilă reconstituirea evenimentelor ce au urmat reformei de la 
1864 într-un număr de sate. Sociologii români de după Primul Război 
Mondial au organizat anchete printre țăranii vârstnici. O astfel de anchetă, 
din satul Itesti, ne arată că țăranii aveau mari dificultăți în a-și păstra pămân- 
tul, confruntati cu sarcina de a plăti datoriile și impozitele, lucrând totodată 
pe terenurile moșierilor. 


30 Jormescu si Popa-Burcă, Harta agronomică, p. 140. 

Răsturnarea lui Cuza și Kogălniceanu 


Lovitura de stat care a făcut posibilă reforma de la 1864 a fost 
privită cu ostilitate de boieri, care nu au înțeles la început că 
efectele ei le vor fi favorabile. Ei au sperat chiar să obțină ajutor 
străin pentru a împiedica reformele, dar Rusia era prea ocupată cu 
înăbușirea unei revolte poloneze, Austria și Prusia purtau un război 
cu Danemarca, iar Napoleon Ill îl sprijinea pe Cuza. Imperiul 
Otoman, susținut de Anglia, era dispus să intervină împotriva lui 
Cuza, dar acesta din urmă a reușit în cele din urmă, în cursul unei 
vizite la Constantinopol, să îi convingă pe reprezentanţi celor două 
puteri că politica sa nu le va prejudicia interesele?!. 

Efectele imediate ale reformei au fost neașteptate. 
Producţia de grâu a scăzut abrupt în 1865 și 1866. Țăranii au 
înțeles că nu mai era nevoie să obţină acea parte din recoltă 
pe care o plătiseră până atunci ca dijmă sau în schimbul clăcii 
și că puteau munci doar atât cât trebuia pentru a-și asigura 
necesarul lor de hrană. Astfel, suprafața cultivată cu grâu a 
scăzut în 1864-1865 cu 50%, iar cea cultivată cu porumb cu 
peste 25% (considerând Valahia si Moldova impreuna)?2. Prin 
aceasta se părea că cele mai rele temeri ale boierilor erau con- 
firmate, iar ostilitatea grupului liberal-nationalist (revoluționarii 
de la 1848) față de Cuza a crescut. 

Membrii acestui grup nu avuseseră niciodată o atitudine 
prea explicită în favoarea țăranilor, obiectivele lor principale 
fiind unitatea națională și independența. Ambele obiective 
erau, în linii mari, îndeplinite la 1865 și de aceea Cuza era 
văzut ca un demagog care ameninţa să împingă spre ruină 
economia naţională, prin politica sa radical anti-boierească și 
pro-țărănească. Ostilitatea lor reprezenta un factor crucial cel 
puţin dintr-un punct de vedere: prin vechile lor contacte de la 


31 Emerit, Les paysans roumains, pp. 502-503. 
32 Ibid., p. 521. 

Paris, ei erau capabili să-l determine pe Napoleon Ill să-și 
retragă sprijinul pe care îl acorda lui Cuza. In fata coaliției din- 
tre boieri și liberali și fiind lipsit de sprijin extern, Cuza nu ar fi 
putut rezista decât cu sprijinul țărănimii. Dar reforma nu schim- 
base cu nimic raportul de forte în tard. Pentru aceasta, Cuza ar 
fi trebuit să-i înarmeze pe țărani, ceea ce ar fi atras imediat o 
intervenţie străină. In 1866, Cuza a fost răsturnat printr-o lovi- 
tură de stat. Fără să opună rezistenţă, el a plecat în exil?3. 

Se pare că, în acel moment, Cuza ajunsese la concluzia că 
reforma era insuficientă pentru a pune bazele unei țărănimi 
prospere și independente. Inainte de abdicarea forțată, el 
plănuise o extindere a ei. Dar, după răsturnarea lui Cuza, refor- 
ma nu a mai fost amendată în următoarele cinci decenii, cu 
excepţia câtorva ajustări minore?4. 

Sistemul politic instaurat după 1866 a favorizat perpetuarea 
inechitatilor inerente reformei de la 1864. Grupul liberal-natio- 
nalis al cărui tel principal continua să fie o Românie independ- 
entă și recunoscută ca atare de puterile europene, a reușit să 
întemeieze o monarhie (ultimele rămășițe de ordin teoretic ale 
subordonării fata de Imperiul Otoman au fost înlăturate la 1878, 
România devenind formal independentă). Un prinţ din dinastia 
de Hohenzollern a fost ales pentru a-l înlocui pe Cuza. El avea 
să domnească vreme de 50 de ani sub numele de Carol 13. 

33 Constantin C. Giurescu, Viaţa si opera lui Cuza-Vodă, ed. || (Bucuresti, 
Editura Științifică, 1970), pp. 252-391. 

34 Emerit, Les paysans roumains, pp. 525. 

35 R. W. Seton-Watson, History of the Roumanians, ed. || (Hamden, 
Conn., Archon Books, 1963). Seton-Watson dă multe detalii despre intrigile 
de politică internaţională asociate cu chestiunea românească. Se pare că 
problema cheie era constituită de temerile marilor puteri că România ar fi 
putut să se transforme într-un stat „revoluționar“ (p. 325). Acordul Angliei a 
fost astfel crucial pentru lovitura de stat împotriva lui Cuza (p. 313). Sistemul 
politic format după 1866 a satisfăcut marile puteri, el fiind privit ca o 
garanţie că România nu se va lansa în experimente politice radicale și, toto- 
dată, că ea va continua să fie un exportator de cereale către Occident. Toate 


acestea le vor suna familiar celor obișnuiți cu scrierile despre „neocolonia- 
lismul” secolului al XX-lea. 

in teorie, regimul politic avea un caracter parlamentar, dar 
dreptul de vot era atât de restrâns, încât mosierii erau 
deținătorii reali ai puterii. Încă în 1911, 45% dintre membrii 
Camerei Deputaţilor și 48% dintre cei ai Senatului figurau ca 
făcând parte din această categorie. De fapt, proporţia lor în 
parlament era mai mare, căci multi dintre cei ce figurau ca 
având alte profesiuni (de exemplu, aproximativ un sfert dintre 
ei apăreau ca avocaţi) aparţineau si ei aceleiași categorii36. 
Puterea era deținută alternativ de două partide, numite 
„Liberal” si „Conservator”, dar care, de fapt, erau ambele con- 
stituite în majoritate din moșieri, iar ideologiile lor erau practic 
identice. Viaţa politică era la sfârșitul secolului plină de intrigi 
referitoare la problema alianțelor străine. Exista un partid pro- 
german care se bucura de sprijinul regelui, un altul pro- 
francez, și se purtau multe dezbateri asupra problemei dacă 
România trebuia să se alăture Puterilor Centrale sau Antantei. 
Și, în ciuda faptului că problema țărănească ieșea la suprafață 
din nou și din nou, țăranii nu aveau nici o putere să influențeze 
lucrurile?” 


Relațiile agrare după 1864: neoiobăgia 


Guvernul care a urmat loviturii de stat a impus țărănimii 
obligaţii de muncă pentru a-i forța pe foștii clăcași să își 
plătească datoriile de răscumpărare. Pentru a asigura 
respectarea acestor obligații și a-i face pe țărani să lucreze pe 
moșii s-a recurs la armată. În acest fel a fost creată o nouă formă 
de clacă, prin care moșierii dispuneau de o forță de muncă 


35 Mattei Dogan, „L'origine sociale du personnel parlamentaire d'un 
pays essentiellment agraire, la Roumanie”, în Revue de l'institut de sociolo- 
gie, no. 2-3 (Bruxelles, 1953), pp. 168-169. 

37 Paul Lendvai, Eagles in Cobwebs (New York, Doubleday, 1969), 
pp. 333-335. 

garantata?®. Nu era însă singura modalitate prin care ei își asi- 
gurau forța de muncă. Țăranii care nu aveau pământ suficient 
pentru a se întreține nu aveau altă alternativă decât cea de a 
închiria pământ de la moșieri. Prin aceasta s-a constituit un sis- 
tem de relaţii între țărani și moșieri identic în practică celui 
anterior reformei. În schimbul lotului de pământ pe care îl 
primeau în folosință de la moșier, țăranii trebuiau să lucreze pe 
terenurile acestuia. Moșierii nu dispuneau de unelte agricole 
sau de animale de tracțiune, astfel că țăranii trebuiau să 
lucreze cu mijloacele de producţie care le aparțineau. 
Diferenţa dintre noul sistem și cel vechi era de formă, nu de 
substanță. Înainte de reformă, mosierii dețineau controlul 
asupra pământului, fără să fie proprietarii lui. După reformă, 
pământul era proprietatea moșierilor; dar țăranii continuau să 
lucreze fosta rezervă seniorială ca și când nimic nu se întâm- 
plase. Aceasta însemna, de asemenea, că tehnicile agricole 
rămâneau primitive și că nici o schimbare în bine nu survenise 
pentru țăran. Dimpotrivă, noile relații agrare erau chiar mai 
oneroase decât cele anterioare, căci presupuneau un volum 
mai mare de muncă din partea țăranilor în beneficiul moșie- 
rilor39. O dovadă a faptului că situaţia se inrdutatise (pe lângă 
deteriorarea alimentației reflectată în răspândirea pelagrei) 
este faptul că, în 1882, parlamentul a găsit de cuviință să 
adopte o lege prin care țăranilor le era asigurat dreptul de a 
lucra pe propriile lor loturi de pământ cel puţin două zile pe 
săptămână. Se considera că cele două zile reprezentau mi- 
nimul necesar pentru supravietuire*®. Cu alte cuvinte, în anii 


38 Constantin Garoflid, „Regimul agrar în România“, în Enciclopedia 
României, vol. |, p. 578. 

39 Cea mai bună descriere a sistemului îi aparține lui Constantin 
Dobrogeanu-Gherea, unul dintre întemeietorii socialismului în România, în 
cartea sa Neoiobăgia, ed. || (București, Viața Românească, f. a.), 
pp. 106-130. 

40 Garoflid, „Regimul agrar”, în Enciclopedia României, vol. |, p. 578. 

1880 era un lucru obișnuit ca țăranii să consacre două treimi 
din munca lor pentru pământurile moșierilor. Ceea ce însemna 
mult mai mult decât cele 12 zile pe an prevăzute înainte de 
Regulamentul Organic și chiar mai mult decât cele 56 de zile 
pe an pe care țăranii le datorau la mijlocul secolului. 

Deși sistemul a rămas în esenţă neschimbat între 1866 și 
Primul Război Mondial, au intervenit totuși câteva modificări 
minore. Asa cum am menționat, în 1878 au mai primit 
pământ un număr de familii — mai precis, 27 000 de familii au 
primit în medie câte 5,2 ha de teren“). Alte împroprietăriri au 
mai avut loc în 1881 și 1889. Cea din 1881 a fost foarte 
redusă — au beneficiat 4250 de familii din Valahia — , dar la 
1889 au primit pământ 81 500 de familii, în special în zona de 
câmpie, unde numărul celor împroprietăriți la 1864 fusese mai 
mic42. Ca urmare a tuturor acestor împroprietăriri, cea mai 
mare parte a foștilor clăcași primiseră pământ. Lucrul fusese 
posibil pentru că statul deținea rezerve mari de pământ 
obținute prin secularizarea averilor mânăstirilor închinate. 
Existaseră puţine obiecţii exprimate fata de astfel de măsuri, 
deoarece se considera că ele stingeau nemulțumirile țăranilor 
fără a prejudicia poziția moșierilor. 

Așa cum vom vedea, în anii 1880 devenise evident că 
lumea rurală era suprapopulată, astfel că țăranii erau oricum 
nevoiţi să lucreze pe marile moșii, chiar dacă dețineau propri- 
ile loturi. În 1882 s-a renunţat la folosirea armatei ca mijloc de 
constrângere, iar în 1883 legile care reglementau relaţiile din- 
tre țărani și moșieri au fost făcute mai flexibile (ambele măsuri 
au fost adoptate în timpul unor guvernări conservatoare). Cu 
toate acestea, situaţia țăranilor se înrăutățea. Suprafața medie 
a lotului țărănesc, pentru întreaga tard, era de 4,6 ha în 1864. 
Ea a ajuns la 3,4 ha în 1896 și la 3,2 ha în 1905 (aceasta era 


41 Colescu, La loi rurale de 1864. 
42 Jormescu și Popa-Burcă, Harta agronomică, tabelul 13, partea Il. 

cifra oficială; în realitate, ea era chiar mai scăzută, căci statis- 
ticile puneau de multe ori mai multe familii la un loc, ca o sin- 
gură gospodărie)”. La sfârșitul secolului al XIX-lea, datorită 
creșterii populaţiei, nu mai era nevoie ca țăranii să fie con- 
strânși să muncească. 

Regula generală pe care am prezentat-o anterior, potrivit 
căreia densitatea scăzută a populaţiei rurale este de natură să 
conducă la constituirea unor relaţii agrare caracterizate printr-o 
țărănime cu statut servil, este confirmată de evoluțiile din ulti- 
ma parte a secolului al XIX-lea, inclusiv renunțarea la unele 
aspecte formale ale neoiobăgiei“4. Cu o densitate mai mare a 
populaţiei, sistemul ar fi putut evolua câtre ceea ce Arthur 
Stinchcombe a numit „arendășie familială”. Într-un asemenea 
sistem, spune el, 


unitatea agricolă productivă este gospodăria 
țărănească, dar proprietatea asupra pământului aparține 
unui rentier capitalist. Producţia este împărțită potrivit unui 
contract de arendare, în muncă sau în bani. Renta încasată 


ep v-a 


slabă, sau procentuala*>. 


Potrivit lui Stinchcombe, sistemul tinde să fie instabil politic, 
și aceasta din cinci motive. Mai întâi, există o sursă clară de 
conflict între țăran și rentier, „cu cât renta este mai scăzută, cu 
atât veniturile ţăranului sunt mai ridicate”. In al doilea rând, 
țăranii trebuie să suporte o parte disproportionata a riscurilor 


43 Garoflid, „Regimul agrar”, în Enciclopedia României, vol. |, 
pp. 578-579. 

44 Vezi cap 5, nota 7; de asemenea, Maurice Dobb, Studies in the 
Development of Capitalim (New York, International Publishers, 1963), 
pp. 66-67. 

45 Arthur Stinchcombe, „Agricultural Enterprise and Rural Class 
Relations”, în Class, Status and Power, ed. de R. Bendix și S. M. Lipset, ed. 
II (New York, Fre Press, 1966), pp. 182-190. 

pe care le presupune afacerea, căci rentierul îi obligă să își 
asume cele mai multe responsabilități. În al treilea rând, există 
prea putin contact social între țărani si rentier: cel din urmă 
locuiește la oraș și, „cu maniera sa de a vorbi educată și ade- 
sea de inspirație străină, cu viata lui cosmopolită și cu ati- 
tudinea de respingere arogantă a vieții rustice, este privit în 
mod firesc cu antipatie de către țărani...”. În al patrulea rând, 
„liderii comunității rurale, țăranii avuti, nu pot fi ținuți la 
respect de rentier cu amenințarea de a fi expulzați de pe 
pământuri. [...] Ei împărtășesc totuși măcar unele dintre 
greutățile cu care se confruntă și țăranii de rând, și de aceea 
le împărtășesc și interesele de clasă”. În fine, micul producător 
agricol este conștient de faptul că ar fi capabil să conducă o 
fermă fără ajutorul rentierului capitalist; de fapt, el chiar se 
descurcă de unul singur, căci economia agricolă nu se bazează 
pe unități de producţie mari. 

Acest model descrie destul de bine agricultura românească 
dintre 1866 și Primul Război Mondial. Chiar înainte de reforma 
de la 1864, societatea rurală din Valahia și Moldova a căpătat 
multe dintre caracteristicile descrise de Stinchcombe. 
Aristocratia căpătase un mod de viata urban, lăsând moșiile pe 
mâna „arendașilor” ce încasau dijma și taxele datorate de 
țărani. Adoptarea unor obiceiuri culturale străine (grecești în 
timpul dominaţiei turcești, apoi franceze în secolul al XIX-lea) 
contribuise foarte mult la adâncirea faliei dintre aristocrație și 
masele țărănești. Țăranii nu numai că aveau de înfruntat 
riscurile producției, dar trebuiau sa-și asume și costurile ei. 
Moșierii erau văzuţi de aceea ca niște paraziți nefolositori, care 
uzurpaseră drepturile de proprietate asupra pământului, și nu 


46 Ibid.; pp. 185-187. Singura afirmaţie a lui Stinchcombe care nu se 
potrivește cazului românesc este aceea că un asemenea sistem presupune o 
„productivitate ridicată”. El sugerează însă că, în cazurile în care grâul si 
porumbul sunt principalele culturi, „avem nevoie de o descriere istorică, și nu 
economică...” . 

“au 


ca o nobilime „feudală” paternalistă. Singurele elemente care 
ar fi putut duce la constituirea unui veritabil sistem de 
„arendășie familială” și care fuseseră absente înainte de seco- 
lul al XIX-lea erau: (1) existența unui tip de cultură care să pro- 
ducă o marfă căutată pe piaţa capitalistă (am văzut că pas- 
toralismul nu se preta la așa ceva); (2) o populaţie suficient de 
densă încât să nu mai fie nevoie să se recurgă la munca 
forțată. În epoca Regulamentelor Organice, economia expor- 
tatoare de cereale s-a dezvoltat suficient de mult pentru a crea 
o nevoie imperioasă de forță de muncă; dar de-abia în anii 
1880, densitatea populaţiei a crescut la un nivel destul de mare 
pentru a satisface celelalte condiții ale transformării economice 
și de aceea tranziția spre un sistem agrar de acest tip a trebuit 
să treacă prin faza unui sistem bazat pe munca forțată. 

Stinchcombe nu ne indică elementele dinamice ale sis- 
temului agrar pe care îl descrie, chiar dacă ne spune că este 
instabil politic. Chiar această generalizare este îndoielnică, 
pentru că în unele locuri (de exemplu, în China), astfel de sis- 
teme au supraviețuit vreme de secole, chiar milenii*7. Aspectul 
central este existența unei tardnimi dependente, care produce 
un surplus în beneficiul proprietarilor orientati spre piaţă, și, de 
asemenea, existența unei mari cereri pentru produse agricole 
pe piață. Factorii care decid dacă se ajunge la un sistem de 
mică arendășie de felul celui descris mai sus sau la unul bazat 
pe muncă servilă sunt densitatea populației și nivelul tehno- 
logic — deci, disponibilul de forță de muncă; schimbările gene- 
rale ale sistemului politico-economic existent au o mai mică 
relevanță. 


4? Cel puţin aceasta este opinia lui Hsiao-Tung Fei, China's Entry 
(Chicago, University of Chicago Press, Phoenix Books, 1968), pp. 108-126. 
El crede că introducerea mărfurilor manufacturate occidentale a distrus un 
sistem de mică arendasie în care țăranii își completau veniturile prin practi- 
carea unor mestesuguri. Atunci când producţia meșteșugărească a decăzut, 
renta rămânând însă neschimbată, sistemul s-a prăbușit. 

De aceea, termenul de ,neoiobagie” al lui Dobrogeanu- 
Gherea constituie o mai bună descriere a relaţiilor agrare din 
România. Țăranii din Valahia nu erau simpli arendași; obligaţi 
să accepte contracte oneroase, ei se apropiau de situația unor 
șerbi. Acest tip de relaţii agrare s-a dezvoltat foarte frecvent în 
regiunile unde a fost instaurată foarte brusc o piață de pro- 
duse agricole. În cea mai mare parte a Americii Latine, in mod 
special în Peru, Bolivia și Mexic, revoluțiile liberale din secolul 
al XIX-lea au transformat pământul în proprietate privată, 
introducând în același timp contracte de închiriere „libere”. 
Populația indigenă a cunoscut apoi o perioadă de 
„neoiobăgie”48. Și în alte parti — de exemplu, în Europa sudică 
— dezvoltarea pieței și introducerea proprietății private, impre- 
ună cu cea a contractelor de închiriere, a dus la rezultate simi- 
lare*?. Tipul de contracte încheiate între țărani și marii propri- 
etari nu a avut mare importanţă. 


Schimbări demografice 


În mad previzibil, populaţia a crescut mai ales în judeţele de 
câmpie, cu culturi mai întinse de cereale. 

În medie, populația a crescut cu 53% între 1859 și 1899. 
Cea a județelor de deal a crescut în medie cu 42%, iar ceaa 
celor de câmpie cu 77%50. Aceste procente se referă la popu- 
latia totală, nu doar la cea agricolă. Dar din moment ce, asa 
cum am arătat, cu excepţia Bucureștiului, orașele nu au avut 
un ritm de creștere mai accentuat decât zona rurală (sau chiar 
au avut un ritm mai lent), procentele indicate pot fi privite ca 


48 Doreen Warriner, Land Reform in Principle and Practice (Londra, 
Oxford University Press, 1969), pp. 7-10. 

49 E. J. Hobsbawm, Primitive Rebels (New York, Norton, 1959), p. 67, 
79-80. 

50 Jormescu si Popa-Burcă, Harta agronomică, p. 18. 

reprezentative pentru populația țărănească. Dintre cele opt 
judeţe de deal, numai unul a avut o rată de creștere superioară 
mediei. lar dintre cele nouă judeţe de câmpie, doar două s-au 
situat peste medie. Creșterea cea mai mare s-a înregistrat în 
stepa Bărăganului (Ialomiţa și Brăila). În general, migraţia de 
la deal la câmpie a fost intensă, ea fiind însoţită de o migraţie 
a populației românești din Transilvania spre România. 
Creșterea populaţiei la câmpie, acolo unde poziția mosierilor 
era cea mai solidă, ne arată că nu lipsa pământului a fost cea 
care a împiedicat o distribuţie a pământului mai echitabilă la 
reforma de la 1864. Ea ne arată, de asemenea, că exista o 
mare nevoie de forță de muncă în regiunile cerealiere, unde 
suprafețele cultivate se extindeau încontinuu. 

Abundenta terenului agricol a prevenit apariția unui 
fenomen de supra-aglomerare urbană, frecvent în ţările sub- 
dezvoltate din secolul al XX-lea. Nu exista de fapt supra-popu- 
lare nici la nivel general, ci doar în termeni relativi, prin 
raportare la loturile de pământ insuficiente ale țăranilor. Dar 
situația se schimba foarte rapid, datorită creșterii accentuate a 
populației, astfel încât, în anii 1890, moșierii puteau obţine 
forța de muncă de care aveau nevoie cu multă ușurință. Așa 
cum am arătat mai înainte, prin aceasta s-a pus capăt con- 
strângerilor fizice pentru muncă. Dar cum sfârșitul constrân- 
gerilor a coincis cu ocuparea terenurilor disponibile, țăranii nu 
au putut beneficia de această situație, iar tendința de creștere 
a populației indica faptul că poziţia lor față de moșieri avea să 
se deterioreze în continuare datorită abundenței forței de 
muncă. În 1890 sau 1900, o nouă reformă agrară le-ar fi putut 
asigura țăranilor pământul necesar; după o generaţie, supra- 
popularea devenise absolută, nu relativă, și astfel era prea 
târziu pentru ca echilibrul să mai poată fi restabilit prin 
mijloacele unei reforme agrare. 

Problema creșterii demografice în societăţile coloniale este 
foarte complexă, dar, din păcate, nu a fost cercetată îndea- 
juns. De obicei, se consideră că ea se datorează scăderii ratei 
mortalităţii, în condiţiile în care rata natalității rămâne con- 
stantă. Dar Hla Myint a argumentat că un factor decisiv este 
introducerea mecanismelor pieţei, care atrage după sine extin- 
derea terenurilor cultivate; la rândul său, aceasta duce la 
creșterea populației, probabil ca urmare a eliminării constrân- 
gerilor asupra fertilităţii, datorate dispariției penuriei alimenta- 
rel, Stephen Polgar susține că trebuie luate în considerare si 
interesele latifundiarilor și ale puterii coloniale; în mod evident, 
ei nu au decât de câștigat de pe urma inmultirii forței de 
muncă, care poate fi plătită la niveluri mai joase. Astfel, în 
Java, populația a crescut la o rată anuală de 2% între 1830 și 
1900; în Taiwan, populația a crescut cu 40% într-o perioadă 
de 40 de ani, sub ocupație japoneză; în secolul al XIX-lea, 
populaţia Egiptului a crescut de la 2,5 milioane la 9 milioane; 
iar în Mexic, ea s-a ridicat de la 5,8 milioane la 16,5 milioane, 
de la începutul secolului al XIX-lea până la 1910°. În Valahia, 
numărul de locuitori a crescut de la mai putin de un milion la 
începutul secolului al XIX-lea până la 3,8 milioane în 189953. 

Nu putem da un răspuns categoric la această problemă. Cu 
siguranță, o cauză importantă a creșterii demografice a fost 
extinderea teritoriului cultivat. Trecerea de la pastoralism la 
agricultura cerealieră a mărit mult disponibilul de hrană. Au 


51 Hla Myint, „The Peasant Economies of Today's Underdeveloped 
Areas”, in Subsistence Agriculture and Economic Development, ed. de 
Clifton R. Warton (Chicago, Aldine, 1969), pp. 100-101. 

52 Steven Polgar, „Population History and Population Policies from an 
Anthropological Perspective”, in Current Anthropology, 13, no. 2 (aprilie 
1972), p. 207. 

53 C, Rusenescu si D. Bugă, „Territorial distribution and growth of the 
population between the Carpathians and the Danube, in the 19th and 20th 
centuries”, în Revue roumaine de géologie, géographie et géophisique, serie 
de géographie, 10, no. 1 (1966), p. 79. 

fost oare si mosierii un factor determinant al procesului? Au 
dispărut oare constrângerile tradiționale asupra fertilității ca 
urmare a migraţiilor frecvente? S-au modificat oare vârsta 
medie de căsătorie și numărul mediu de copii al unui cuplu? 
La aceste întrebări nu se va putea răspunde decât atunci când 
statisticile demografice vor fi studiate cu mai multă atenție. 
Dar nu există nici o îndoială asupra amploarei fenomenului și 
a efectelor sale sociale și economice. Și nici asupra conexiunii 
sale cu tranziția de la o societate proto-colonială la una colo- 
nială modernă. 


Societatea și economia agrară la 1900 


Societatea Valahiei nu era stagnantă la sfârșitul secolului al 
XIX-lea. Ca urmare a creșterii economice și demografice, dis- 
tributia pământului și practicile agricole erau oarecum diferite 
la 1900 față de momentul reformei de la 1864. Dar 
schimbările nu au decurs uniform pe întregul teritoriu, 
existând mari variaţii regionale. Ele sunt foarte relevante pen- 
tru a înțelege schimbările ce avuseseră loc. Între 1896 și 1905 
au fost organizate mai multe recensăminte în mediul rural, 
care înfățișează situația generală la sfârșitul secolului și ne pun 
la dispoziţie date comparative între judeţe. 

În general, influența moșierilor era mai mare la câmpie față 
de zona de deal, în proporție directă cu disponibilul de teren 
pentru culturile cerealiere, în special de grâu. Prin aceasta, se 
perpetua diferența creată în secolul al XVI-lea între zona de 
câmpie, cu o preponderență a nobililor, și cea de deal, cu o 
preponderență a țăranilor liberi (moșneni). De asemenea, 
dealurile aveau încă o populaţie mai densă prin raportare la 
suprafeţele de teren disponibile, astfel încât aici numărul de 
proprietăţi foarte mici era mult mai ridicat decât la câmpie. 

Dar diferenţele regionale nu se explică doar prin factorul 
geografic, căci în unele judeţe de câmpie ponderea moșierilor 
era mai mică decât în altele, iar în unele judeţe de deal ea era 
destul de mare. Acolo unde moșierii dețineau o pondere 
foarte mare, nu exista practic o categorie țărănească mijlocie — 
nu existau deci „kulaci” suficient de bogați încât să nu aibă 
nevoie să închirieze pământ de la moșieri. Această categorie 
era însă semnificativă în zonele unde influența mosierilor era 
mai mică (e vorba de țărani care deţineau între 7 și 50 de 
hectare de teren, putin mai mult decât era necesar pentru sub- 
zistenta unei familii, dar nu îndeajuns pentru a se alătura clasei 
moșierești). Tabelul 8 ne arată influenţa relativă a factorilor 
geografici și a celor istorici în conturarea diferenţelor regionale. 

Interdependenta dintre variabile este indicată de nivelul 
corelatiilor dintre coloane (am folosit formula de stabilire a 
corelatiilor a lui Stearman, cu toate corelatiile de peste 0,01 
considerate semnificative)?%. Acolo unde moșierii dețineau o 
proporție mare din teren, țăranii mijlocași dețineau o proporție 
mică; avem o corelaţie de nivel -0,85. Acolo unde moșierii 
dețineau mult pământ, existau foarte puţine loturi cu suprafața 
de sub 2 ha; corelatia este de -0,78. Aceasta ne arată încă o 
dată că distribuţia inechitabilă a pământului la 1864 nu s-a 
datorat insuficientei suprafețelor disponibile. În deceniile ce au 
urmat reformei, moșierii și statul au distribuit pământ pentru a 
stimula imigrația în zonele de cultivare extensivă si de aceea 
existau foarte puțini țărani săraci in zonele dominate de mari 
latifundii, la 1900. Dar moșierii aveau nevoie de forță de 
muncă, deci nu era în interesul lor să permită dezvoltarea unei 
categorii numeroase de țărani mijlocași, care să se poată 
întreține din propriile pământuri. Astfel încât numărul acestor 


54 Pentru o explicaţie a felului în care se calculează și se utilizează coefi- 
cientul de nivel al corelatiilor, vezi Paul G. Hoel, Elementary Statistics (New 
York, Wiley, 1966), pp. 255-257. 

TABELUL 8. Proportia terenurilor detinute de mosieri, 
respectiv de țăranii mijlocasi si de cei săraci, 
in corelatie cu influenta factorului geografic 
și a celui istoric, la momentul 190055 


Procentul Procentul Procentul Procentul 
terenurilor proprietăților proprietăților țăranilor 
deținute țărănești țărănești mici liberi în 
de marii mijlocii (2 ha 1864 
proprietari (7-50 ha) sau mai 
(peste 1000 ha) puțin) 
Judetele de deal și de munte 
Argeș 13 15 48 62 
Buzău 26 9 43 33 
Dâmbovița 9 6 44 23 
Gorj 3 18 47 63 
Mehedinţi 22 10 37 38 
Muscel 4 12 67 39 
Prahova 14 6 55 30 
Vâlcea 0 24 34 63 


Judetele de câmpie 


Brăila 68 0 2 0 
Dolj 24 6 25 25 
lalomita 50 3 4 8 
Ilfov 30 2 11 1 
Olt 20 10 32 37 
Râmnicu-Sărat 37 4 36 19 
Romanați 15 9 29 22 
Teleorman 46 4 17 8 
Vlașca 40 4 11 8 
Media 22 6 34 25 


55 Jormescu și Popa-Burcă, Harta agronomică, tabelele, partea Ill. Pentru 
țăranii liberi, vezi mai sus nota 20. 

țărani a fost menținut la un nivel foarte coborât. În general, 
corelatiile astfel stabilite corespund cu diferențele geografice, 
variațiile dintre deal și câmpie fiind foarte evidente. 

Influența factorului istoric este și ea foarte clară. Numărul 
țăranilor liberi la 1864 se corelează foarte strâns cu proporția 
terenurilor deținute de mijlocași în 1900 (nivelul de corelaţie 
0,97). Aceasta explică o situație aparent contradictorie din trei 
judeţe de câmpie propice pentru agricultură — Dolj, Olt și 
Romanați; ele ar fi trebuit să aibă o bună parte a terenurilor în 
proprietatea moșierilor, dar în realitate aceștia nu dețineau 
decât 25% din suprafață. Explicaţia este că, în aceste județe, 
moșierii nu reușiseră să submineze categoria țăranilor liberi, așa 
cum făcuseră în alte părți. Prezenţa celor din urmă împiedicase 
deci extinderea marilor latifundii. Numărul țăranilor liberi la 
1864 și proporția marilor moșii la 1900 se corelează la -0,85. 

Două alte judeţe prezintă excepții semnificative: Mehedinţi 
și Buzău, ambele de deal, aveau o mare proporție de latifundii 
raportată la media din zona de deal și, de asemenea, o mare 
proporție de țărani mijlocasi și săraci. Dar, deși acoperite in cea 
mai mare parte de dealuri, ambele județe aveau și regiuni 
întinse de câmpie, potrivite pentru culturile de cereale. Situaţia 
lor este deci o reflectare a structurii geografice compozite, 
deopotrivă deal și câmpie. 

În general, influențele istorice și cele geografico-economice 
acționau în aceeași direcţie. Mosierii deținuseră o mai mare 
putere la câmpie de multă vreme, și tot acolo se dezvoltaseră 
culturile de cereale. Țăranii liberi erau mai numeroși la deal, 
unde culturile de cereale s-au dezvoltat mai lent. Care ar fi fost 
evoluţia Valahiei dacă principalul produs agricol pentru piața 
externă ar fi fost obținut la deal și nu la câmpie? Este de pre- 
supus că latifundiile nu s-ar fi extins în același ritm. Extinderea 
economiei coloniale în zona de deal a produs oricum acolo 
mari tensiuni sociale și politice; ele ar fi fost încă și mai mari 
dacă zona ar fi dat principalul produs agricol. 

Pentru că centrul producției de tip colonial se afla in zonele 
de câmpie cu cea mai mare pondere a latifundiilor, pentru a 
înțelege mai bine funcţionarea sistemului trebuie să examinăm 
mai îndeaproape relațiile dintre țărani și moșieri. Numai astfel 
va fi reliefată cum se cuvine amploarea reală a crizei agrare de 
la sfârșitul secolului al XIX-lea. 

Sistemul de închiriere ce s-a dezvoltat în zonele cu latifundii 
a luat mai multe forme, dar caracteristicile principale erau pre- 
tutindeni aceleași. Esentialul era că țăranii lucrau pământul 
moșierului folosind uneltele lor, iar în schimbul acestor servicii 
primeau dreptul să se folosească de o parte a moșiei pentru 
propriile trebuinte. Raportul dintre terenul lucrat în beneficiul 
moșierului și cel lucrat în propriul folos varia de la o regiune la 
alta și chiar de la un sat la altul. Mai precis, varia de la un 
raport de 1 ha pentru moșier și 3 ha pentru familia ţăranului, 
până la un raport de 1/1, dar ţăranii trebuiau să își îndepli- 
nească obligațiile fata de moșieri înainte de a-și lucra propriile 
terenuri. Aceasta înseamnă că, indiferent care era raportul 
menționat, țăranii trebuiau să satisfacă nevoile moșierului 
înainte de a și le satisface pe ale lor proprii, în perioadele cheie 
ale anului, când timpul este foarte important pentru agricul- 
tură56. Existau, de asemenea, și altfel de contracte, ce 
prevedeau că moșierului îi revenea pur și simplu o parte a 
recoltei, fără ca o porţiune din terenurile sale să fie lucrate în 
mod direct de țăranii contractanti. 

O anchetă din 1906 arată că, în 90% din cazuri, cele două 
tipuri de contracte le asigurau moșierilor cel putin o treime din 
producția totală a țăranilor. În 60% din cazuri, ei primeau cel 
puţin jumătate din producţia țăranilor. Pe întreaga suprafață a 
României, circa 60% dintre contractele încheiate între moșieri 


56 O colecţie de contracte agricole din 1906 se găsește în G. D. Creangă, 
Contracte si invoieli agricole în vigoare pe anul 1906 (București, Carol Göbl, 
1907). Vezi si Vasile Liveanu et al., Relaţii agrare și mișcări tărănesti in 
România 1908-1921 (București, Editura Politică, 1967), p. 31. 

și țărani aparțineau unuia dintre tipurile menţionate mai sus; 
alte 30% prevedeau plata în bani și nu în produse; iar restul de 
10% se bazau pe alte feluri de înțelegeri. În Moldova, o mare 
parte dintre contracte se bazau pe plata în bani; în Valahia, ele 
aparțineau în general uneia dintre categoriile descrise mai sus. 
În fapt, contractele bazate pe plata în bani duceau la aceleași 
rezultate ca și celelalte. Țăranii care datorau rente în bani 
obișnuiau să se împrumute de la moșier și agenții săi, după 
care isi plăteau datoriile în muncă si produse“?. În orice caz, sis- 
temul existent se încadrează bine în modelul „arendășiei fami- 
liale”. Faptul că țăranii erau și proprietari ai unor mici loturi 
avea darul de a consolida sistemul, căci îi lega de marile 
exploatări agricole. 

O examinare a dimensiunii medii a loturilor țărănești la 
1896 ne arată cât de mare era dependenţa țăranilor fata de 
latifundii, ca o condiţie de supravieţuire. În judeţele de deal și 
de munte, întinderea medie a unui lot țărănesc era sub 3 ha 
(excepție făcând Vâlcea, unde practic nu existau mari lati- 
fundii). La câmpie, loturile aveau în medie între 3 și 4 ha, 
excepție făcând Ilfovul (cu 4,05 ha), lalomita (cu 4,72 ha) și 
Brăila (cu 5,05 ha). Dar în partea răsăriteană a ţării, unde 
loturile erau mai întinse, se înregistrau, de asemenea, mai 
puţine precipitaţii, astfel încât o suprafață mai mare de teren 
era efectiv necesară pentru supraviețuire; de aceea, numărul 
țăranilor din regiune cu pământ insuficient era foarte ridicat?®. 
Un alt fel de a aprecia situația este de a stabili mai întâi 
numărul total al țăranilor cu până la 10 ha (inclusiv cei care nu 
aveau pământ deloc) și a calcula apoi ce proporţie din acest 
număr este deținută de țăranii cu pământ insuficient. Putem 
spune că în această ultimă categorie intrau cei cu mai putin de 
5 ha la câmpie si cu mai putin de 3 ha la deal (tabelul 9). 


57 Liveanu et al., Relaţii agrare, pp. 30-31. 
58 Jormescu și Popa-Burcă, Harta agronomică, tabelul 11, partea Ill. 

TABELUL 9 Țărani cu pământ insuficient la 1900, 
după judeţ? 


Județul Procentul Procentul Procentul total 
țăranilor țăranilor al țăranilor 
cu pământ cu pământ cu pământ 
sub 3 ha între 3 și 5 ha insuficient 
La deal și munte 
Argeș 67 24 67 
Buzău 57 26 57 
Dâmbovița 62 29 62 
Gorj 67 23 67 
Mehedinţi 58 23 58 
Muscel 82 13 82 
Prahova 74 18 74 
Valcea 55 26 55 
La campie 
Braila 5 34 39 
Dolj 42 44 86 
lalomita 15 63 78 
Ilfov 24 56 80 
Olt 50 38 88 
Râmnicu-Sărat 46 29 75 
Romanați 42 47 89 
Teleorman 27 60 87 
Vlașca 23 57 80 


59 Jormescu și Popa-Burcă, Harta agronomică, tabelul 1, partea Ill. Este 
greu de apreciat dacă limitele de 3 ha și, respectiv, 5 ha sunt stabilite corect. 
Doreen Warriner a estimat că, in acest tip de economie agricolă (cu 
exploatări extensive destul de primitive și fără rotația culturilor), 100 de ha 
de pământ pot asigura subzistenta a circa 70 de oameni. Ceea ce înseamnă 
că o familie de 4 persoane are nevoie de mai mult de 5 ha, iar una de 5 
persoane de circa 7 ha. Dar tot ea a constatat că în judetul Dolj, în anii 1930, 
unei familii de 4 persoane îi reveneau în medie 3,3 ha și că limita de jos a 
sărăciei era reprezentată cam de 0,9 ha pentru o persoană. Având în vedere 
că, la sfârșitul secolului al XIX-lea, familiile erau în general mai numeroase 
decât în anii 1930, putem să presupunem că limita de subzistență pe care 
am stabilit-o, de 4,5 până la 5 ha, este realistă. Dacă o stabilim la 4 ha, atunci 
procentul țăranilor de la câmpie cu pământ insuficient, în funcţie de județ, 
ar fi următorul: 

Perpetuarea mascată a relaţiilor agrare de dinainte de 1864 
nu numai că a menţinut șerbia într-o nouă formă, dar a 
împiedicat perfecționarea tehnicilor agricole, căci țăranii nu 
dispuneau de capitalul și de libertatea economică necesare 
pentru a experimenta tehnici noi. Recensământul de la 1905 
arată în mod clar că țăranii erau cei ce trebuiau să acopere cos- 
turile agriculturii de pe marile latifundii. Într-o vreme în care 
cea mai mare parte a muncilor se făceau încă pe baza 
tracțiunii animale (vom discuta mai târziu despre tendința de 
scurtă durată a moșierilor de a achiziționa mașini agricole 
moderne și de a face investiții pentru a-și asigura propriul lor 
inventar agricol), 425 000 dintre plugurile existente în Valahia 
se aflau în proprietatea țăranilor, și doar 18 000 în cea a 
moșierilor. Cu alte cuvinte, țăranii dețineau 96% dintre pluguri 
și doar 45% din pământ$0. Deși recensământul a dovedit că 
latifundiarii achizitionau deja în această perioadă diverse 


Brăila 11% (foarte scăzut, pentru că judeţul avea o climă 
foarte uscată, astfel încât erau necesare probabil 
mai mult de 5 ha pentru supraviețuire) 


Dolj 65% 
lalomita 19% (este valabilă aceeași observație ca si pentru Brăila) 
Ilfov 54% 
Olt 75% 
R.-Sărat 60% 
Romanați 65% 
Teleorman 57% 
Vlașca 55% 


În orice caz, mai mult de 50% dintre țăranii de la câmpie aveau nevoie 
de pământ suplimentar, poate cu excepția Bărăganului, unde numărul era 
probabil mai mic (deși nu atât de scăzut cum indică cifrele de mai sus, pen- 
tru că regiunea este secetoasă). Vezi Doreen Warriner, Economics of Peasant 
Farming, ed. Il (New York, Barnes & Noble, 1964), pp. 116-120. 

Mai trebuie să adăugăm că ţăranii cu peste 10 ha pe care i-am luat in 
considerare nu reprezentau totalitatea țărănimii; dar, cum ei reprezentau 
între 95 și 99% din total, în funcţie de județ, procentele stabilite ne dau un 
tablou satisfăcător pentru țărănime în ansamblul său. 

60 Statistica mașinilor si instrumentelor agricole întrebuințate in 1905, 
Ministerul agriculturei, industriei, comerțului și domeniilor (București, 1907). 

masini agricole, nu existau in Valahia decat 35 de pluguri cu 
tracțiune mecanică. Utilajul agricol cel mai obișnuit era un tip 
de treierătoare!. 

Nu este astfel deloc surprinzător că, până la 1900, produc- 
tivitatea culturilor de grâu și porumb a rămas foarte scăzută, 
în ciuda calității bune a solului. Încă nu se practica rotația cul- 
turilor, iar utilajul agricol era doar cu foarte puțin mai per- 
fectionat față de începutul secolului al XIX-lea, desi 
recensământul de la 1905 a arătat că plugurile de lemn fuse- 
seră înlocuite cu cele de metal®?. Tabelul 10 ne oferă o dovadă 
a acestui fapt. Practic, productivitatea a rămas constantă între 
anii 1860 și anii 189063. 


6! Statistica mașinilor. 

62 Vezi Warriner, Economics of Peasant Farming, pp. 116-120, pentru o 
descriere a utilajului agricol in anii 1930. 

63 Pentru comparatie, un hectolitru este echivalent cu 2,84 buseli ame- 
ricani [Nota traducătorului: unitate de măsură, echivalentă cu 35,231), iar un 
hectar cu 2,47 acri americani. Deci, 10 hectolitri la hectar înseamnă 11,5 
bușeli per acru. Deoarece hectolitrul este, ca și bușelul, o măsură de volum 
și nu de greutate, greutatea de produs obținută la hectar variază în funcţie 
de planta de cultură. Un busel de grâu este echivalentul a 60 de livre, iar 
unul de porumb a 48 de livre. Transformarea unităților de volum în cele de 
greutate nu este însă precisă întotdeauna, căci recolta conține și impurități 
care se adaugă la volum. Lucru adevărat mai ales în cazul unei agriculturi 
înapoiate. De fapt, raportul volum-greutate era calculat în fiecare an în 
România de Ministerul Agriculturii, înregistrându-se variaţii după loc și timp. 
În medie, însă, un hectolitru de grâu cântărea 78 kg, iar unul de porumb 
62 kg. Productivitatea agriculturii românești poate fi comparată astfel cu cea 
din Europa sau din America de Nord. 


Perioada Producţia în S.U.A Perioada Producţia în România 
(măsurată în buseli/acru) (măsurată în buseli/acru) 
Grau Porumb Grau Porum 
Anii 1880 13,2 25,6 1866-1890 15,3 14,1 
Anii 1900 13,9 25,9 1896-1900 13,1 14,6 


Numărul de ore de muncă necesare pentru cultivarea unui acru de teren, 
în România și S.U.A., la 1900 (datele pentru România sunt calculate avân- 
du-se în vedere 7 ore/zi): 

TABELUL 10 Productia la hectar, 
în hectolitri (media anuala)® 


Perioada Grau Porumb 
1862-1866 11,8 12,7 
1867-1871 11,0 13,7 
1872-1876 9,1 12,4 
1886-1890 13,3 12,3 
1891-1895 14,0 12,8 
1896-1900 11,4 12,7 
Grau Porumb 
Statele Unite 15 112 


Romania 59 118 


Astfel, productivitatea culturilor de grâu în Statele Unite era aproximativ 
egală celei din România; ea era obținută însă acolo cu un volum de muncă 
de patru ori mai mic; Pentru porumb, volumul de muncă investită fiind 
același, producția era în Statele Unite cu 60% mai ridicată decât în România. 
Vezi Anuarul statistic, 1909, pp. 296-297; precum și Historical Statistics of 
the United States: Colonial Times to 1957, U.S. Bureau of the Census 
(Washington D.C., 1961), seria K 83-87. Producția românească de grâu 
poate fi comparată cu cea britanică. Dacă admitem că producția medie 
românească era de 13 hectolitri (1000 kg) la hectar, se pot stabili 
următoarele comparații: 


Anul Producția britanică în tone englezești/hectar 
1650 0,74 
1750 1,01 
1850 1,80 


1000 kg sunt echivalentul a 1,1 tone englezești. Deci, productivitatea 
românească era la 1900 putin mai ridicată decât cea britanică la 1750, dar 
mult mai scăzută decât cea din 1850. Vezi, C. Clark și M. Haswell, The 
Economics of Subsistence Agriculture, ed. tll (New York, Macmillan, 1967), 
pp. 502-504. | 

64 Anuarul statistic, 1909, pp. 146-147. Producția medie este calculată 
pentru Valahia, Moldova și Dobrogea împreună. Dobrogea fusese alăturată 
României în 1878 și avea o densitate mică a populației, iar în Moldova și 
Valahia se înregistrau producții de nivel comparabil, deci statisticile oferă o 
reprezentare satisfăcătoare a situatei din Valahia. 

Faptul că moșierii își incredintau pământurile unor arendași 
care se ocupau de administrarea lor nu era de natură să 
îmbunătățească situaţia. Arendașii erau persoanele privite cu 
cea mai mare ură de către țărani. De multe ori erau ei înșiși 
niște moșieri cu domenii mai restrânse și care nu se puteau deci 
stabili la oraș pentru a se bucura liniștiți de veniturile lor, iar alte- 
ori erau cămătari sau speculanti. Până în primul deceniu al 
secolului al XX-lea, acești arendași nu erau de fapt adevărați 
administratori de moșie, în sensul că nu se implicau direct în 
dirijarea muncilor agricole; ei erau responsabili cu încasarea 
obligaţiilor țăranilor. În Moldova, au fost create în primii ani ai 
secolului al XX-lea uriașe „trusturi” arendășești, care amenințau 
să înghită majoritatea pământurilor; în Valahia, însă, nu s-a dez- 
voltat această tendinta®>. În același fel se proceda pentru 
pământurile statului și ale mânăstirilor (cele ale mânăstirilor ce 
nu fuseseră închinate nu au fost niciodată naţionalizate), ca 
și pentru cele ale unor spitale, universități sau alte instituții 
publice; toate erau încredințate unor arendași. 

S-a făcut mult caz de faptul că o parte a arendașilor erau 
„străini”, în general evrei în Moldova și greci în Valahia. 
Într-adevăr, arendașii străini atrăgeau cea mai multă ură, și 
prezența lor (care nu era de fapt recentă, căci negustorii 
străini reprezentaseră o componentă importantă a vieții eco- 
nomice și în secolele anterioare) a dat naștere unui intens sen- 
timent xenofob, atât printre țărani, cât și printre moșierii care 
se foloseau de acești arendași. Dar, cu toate că au jucat cu 
adevărat un rol crucial în Moldova, unde evreii constituiau un 
procent important din numărul arendașilor, nu se poate spune 
că în Valahia străinii cu această ocupaţie aveau un rol la fel de 
important, în ciuda propagandei care îi prezenta ca principala 


65 Radu Rosetti, Pentru ce s-au răsculat țăranii (București, Socec, 1908), 
pp. 502-504. 

sursă de tensiuni și nemulțumiri în lumea rurala®®. Străinii erau 
însă o minoritate foarte vizibilă în rândurile arendașilor, iar 
practica arendării moșiilor a fost într-adevăr o cauză a 
nemulțumirilor țărănești. 

În toate județele, cu excepţia a două dintre cele de munte, 
50% până la 70% dintre proprietățile de peste 50 ha erau 
arendate. Dar, în afara stepei Bărăganului, mult sub o treime 
din pământul arendat fusese încredințat unor arendași 
străini”. Cele mai multe moșii ale proprietarilor stabiliți la oraș 
erau controlate de arendași români. 


O nouă burghezie? 


Paginile precedente au arătat că Valahia a continuat să aibă 
o economie „deschisă”, dominată de o minusculă elită de 
moșieri, chiar și după unirea sa cu Moldova și integrarea 
deplină în piața economică a Occidentului. Cu toate acestea, 
analiștii sociali români au discutat în mod insistent dacă se 
poate spune că România evolua la acea vreme către o soci- 
etate de tip „burghez”. Faptul că unii dintre ei au putut 
răspunde afirmativ la această întrebare (în mod special Ștefan 
Zeletin, în cartea sa despre burghezia română și despre dez- 
voltarea Partidului Liberal) ne sugerează că trebuie să aducem 
niște clarificări, față de cele spuse până acum, în legătură cu 
structura societății românești la sfârșitul secolului al XIX-lea și 
începutul secolului al XX-lea. 

Este neîndoielnic faptul că unele orașe s-au dezvoltat con- 
siderabil în a doua jumătate a secolului al XIX-lea; populaţia 
Bucureștiului a crescut de la 122 000 de locuitori în 1860 la 


55 Eugen Weber, „Romania“, in The European Right (Berkeley și Los 


Angeles, University of California Press, 1966), p. 502-509. 
67 Jormescu și Popa-Burcă, Harta agronomică, tabelul 9, partea Ill. 

280 000 in 1899, iar Brăila, principalul port, a crescut de la 
12 000 de locuitori in 1853 la 60 000 în 189968. Dar, dintre 
celelalte orașe, singurul care a cunoscut o dezvoltare compa- 
rabilă a fost Ploieștiul, principalul centru urban din zona 
petroliferă, care a crescut de la 15 000 de locuitori în 1853 la 
45 000 în 1899. Doar două alte orașe din Valahia mai aveau o 
populaţie de peste 20 000 în 189969. În același an, doar trei 
județe din Valahia aveau sub 85% din populație în mediul 
rural, acestea fiind Ilfov (unde 50% din populaţie era concen- 
trată în București), Brăila (cu 35% din populație în orașul cu 
același nume) și Prahova (unde 20% din locuitori trăiau 
în Ploiești și în alte câteva orășele conectate cu industria 
petrolului)’°. 

Cele trei orase principale ale Valahiei s-au dezvoltat ca cen- 
tre administrative si comerciale in functie de cerintele 
economiei ,,deschise”, astfel încât extinderea lor nu ilustrează 
existența vreunei tendințe de dezvoltare industrială. 
Dimpotrivă, toate datele ne sugerează exact opusul: epoca a 
fost însoţită de declinul micii industrii meșteșugărești, ale cărei 
produse au fost înlocuite de bunuri de import”!. În același 
timp, s-a menţinut vechea tendință potrivit căreia cea mai mare 
parte a comerțului exterior al României se afla în mâinile unor 
oameni care nu erau etnici români. În 1899, 8% din populația 
Brăilei era formată din greci și 11% din evrei’?. Circa o șesime 
din populaţia Bucureștiului era și ea constituită din evrei, iar o 


68 Vintilă Mihăilescu, „Așezările omenești din Câmpia Română la mijlocul 
și la sfârșitul secolului al XIX-lea”, în Academia Română, Memoriile, 
secțiunea științe istorice, seria 3, IV, no. 2 (1924); E. de Martonne, La 
Valachie, essai de monographie géographique (Paris, Armand Colin, 1902), 
pp. 319-329. Cele două lucrări oferă date întrucâtva diferite. 

69 Mihăilescu, „Așezările omenești“, în Memoriile, p. 50. 

70 Anuarul statistic, 1909, p. 40. 

7 G. Zane, Industria din România în a doua jumătate a secolului al 
XIX-lea (București, Editura Academiei, 1970), p. 234. 

72 E. de Martonne, La Valachie, p. 331. 

septime din ea era de religie catolică sau protestantă (in timp 
ce majoritatea românilor erau ortodocși)/3. Cam 100 000 din- 
tre locuitorii Ilfovului erau înregistrați în 1899 ca fiind de altă 
naționalitate decât română, aproape toți locuind în 
București/4. Ceea ce înseamnă că circa 35% din populaţia cap- 
italei nu era de naţionalitate română. 

Un alt indicator al nivelului economiei urbane este consti- 
tuit de faptul că două treimi din capitalul investit în între- 
prinderile industriale românești era de proveniență străină”5. 

Având în vedere toate aceste fapte — controlul comerţului 
de către străini, lipsa oricăror tendințe serioase de industri- 
alizare și tendinţa clară a economiei de a-și accentua caracterul 
colonial — care este fundamentul teoriilor ce pretind că în 
epocă se dezvolta o burghezie indigenă? Radu Rosetti credea 
că vechea nobilime dispăruse practic la sfârșitul secolului al 
XIX-lea; ea își pierduse pământurile în favoarea cămătarilor, a 
speculantilor și a altor „oameni noi” capabili să exploateze 
oportunităţile economiei de schimb’®. Zeletin susținea si el că 
„veche nobilime” intrase în declin de la 1829, iar în jur de 
1900 fusese înlocuită de „Marea Finanta” — o clică de politi- 
cieni-speculanti ce controlau Banca Naţională creată în 
188077. Este, desigur, imposibil să urmărim destinele tuturor 
familiilor boierești între 1800 și 1900 (singura încercare de 
acest fel, publicată la începutul secolului al XX-lea, a fost 
partial cenzurată de guvernul de atunci)/8. Dar capitolele 
precedente au arătat că mobilitatea socială accentuată în 


73 Anuarul statistic, 1909, pp. 32-33. 

74 Ibid., pp. 28-29. 

75 E. de Martonne, La Valachie, p. 318. 

76 Rosetti, Pentru ce, pp. 432-439. 

at Ștefan Zeletin, Burghezia română (București, Cultura Naţională, 
1925), pp. 153-159. 

78 În tabelele care însoțesc lucrarea lui G. D. Creangă, Proprietatea rurală 
în România (București, 1907), numele proprietarilor de moșii au fost 
acoperite în urma unui ordin al guvernului. 

rândurile elitei a fost o constantă a istoriei Valahiei. 
Observațiile lui Zeletin și Rosetti ne arată doar că acest proces 
de continuă primenire a elitei nu încetase. 

Statutul de nobil a fost întotdeauna strâns legat cu calitățile 
de speculant financiar. Înainte de secolul al XIX-lea, și 
începând cel puţin din secolul al XVI-lea, veniturile acestei clase 
proveneau din prestațiile în muncă și produse ale țăranilor. În 
secolul al XIX-lea, lucrurile s-au schimbat, iar pe la 1900 țăranii 
erau exploataţi altfel, ei producând acum cereale pe marile 
moșii; totuși, fundamentul puterii economice a elitei nu se 
schimbase. Manipulările financiare ale elitei căpătaseră o 
formă mai modernă prin înființarea unui sistem bancar 
național, dar în esență ele nu erau foarte diferite de cele ale 
nobililor de origine grecească din secolul al XVIII-lea. 

Cealaltă componentă a pretinsei „burghezii“ ar fi fost elita 
administrativă creată de puterea centrala’?. Dar, încă o dată, 
nu era nimic nou aici. În secolul al XVIII-lea, ca și mai devreme, 
funcția administrativă a fost strâns asociată cu controlul 
asupra pământului. Într-adevăr, am argumentat că nobilimea 
a fost la origine o elită administrativă, iar conexiunea dintre 
funcția administrativă și controlul asupra satelor nu a fost 
niciodată ruptă. Aparentele schimbări în structura de clasă 
sunt astfel perfect coerente cu dezvoltarea unei economii 
bazate pe exportul de cereale și, de asemenea, cu perpetu- 
area unei economii de tip colonial ce începuse să se formeze 
în timpul stăpânirii otomane. Fenomenul descris de Rosetti și 
Zeletin nu ne indică deci o schimbare fundamentală a struc- 
turii de clasă, ci tocmai o remarcabilă absență a schimbării. 

Nu vrem să spunem prin aceasta că nu a existat nici un fel 
de schimbare. Dimpotrivă, datele la care ne-am referit mai 
devreme, atunci când am prezentat relaţiile agrare de după 


79 Rosetti, Pentru ce, p. 435. Vezi, de asemenea, Hugh Seton-Watson, 


Eastern Europe between the Wars, ed IIl (Hamden, Conn., Archon Books, 
1962), pp. 124-125. 

1866, ne arată că situația țăranilor s-a deteriorat — iar cea a 
moșierilor a devenit mai favorabilă — datorită trecerii de la 
regimul proprietăţii vag definite asupra pământului la cel al 
proprietăţii clar definite. Rezultatul acestei transformări a fost 
un regim de tip seniorial în care cultivatorii nu mai erau șerbi, 
ci arendași. 

Prin intrarea în orbita economică a Imperiului Otoman, în 
Valahia s-a constituit un sistem politico-economic al cărui ca- 
racter colonial era doar parțial dezvoltat, și aceasta datorită 
faptului că cererea de cereale a imperiului era limitată (sau mai 
precis potenţialul agricol al țării era exploatat în mod inefi- 
cient). Prin încorporarea în sistemul mondial capitalist în se- 
colul al XIX-lea, s-a dezvoltat o economie de tip colonial, în 
care cererea de cereale pentru piață era mult mai mare, și care 
presupunea deci extragerea unui surplus mult mai ridicat de 


TABELUL 11. Distribuţia pământului în Valahia la 189680 


Procentul Suprafața Procentul 

Tipuri din numărul total de pământ din terenul 
de proprietari Număr al proprietarilor deținută deținut 
Tdrani cu 628 754 97 2 023 459 42 
pana la 10 ha 
(inclusiv cei 
fără pământ ) 
Proprietari mijlocii 16 389 2.5 361 451 7 
(între 10-100 ha, 
incluzând țăranii 
bogaţi și 
micii moșieri) 
Marii proprietari 3 289 0,5 2 459 294 51 
(peste 100 ha) 
Total 648 432 100 4 844 204 100 


80 Jormescu și Popa-Burcă, Harta agronomică, tabelul 11, partea Ill. 

producție agricolă. Profilul economic al țării era într-adevăr 
foarte diferit la sfârșitul secolului al XIX-lea fata de începutul 
său, ca urmare a acestei transformări. Multe dintre familiile 
boierești nu reușiseră să facă fata ritmului intens al 
schimbărilor, dar este absurd ca de aici să tragem concluzia că 
întreaga clasă a moșierilor suferise un declin. Datele prezen- 
tate în tabelul 11 sunt o dovadă. Faptul că 3 300 de familii 
posedau jumătate din terenul agricol al Valahiei nu pare să 
sugereze nici un fel de declin al moșierilor. 


Inovatii agricole 


La sfârșitul secolului al XIX-lea, agricultura românească a 
început să se transforme. Mașinile agricole și-au făcut apariţia; 
a fost introdusă partial rotația culturilor; chiar inventarul agri- 
col al țăranilor a fost putin îmbunătăţit, uneori cu ajutorul 
unor împrumuturi de la moșieri și arendașiă!. Cauzele nu sunt 
deloc clare. Una dintre ele a fost probabil intensificarea com- 
petiției cu producătorii americani de grâu. Poate că mai impor- 
tant a fost însă faptul că, în decursul secolului al XIX-lea, extin- 
derea culturilor de grâu și porumb s-a făcut mai ales pe marile 
întinderi virgine ale câmpiei de est, cu mijloacele unei agricul- 
turi primitive, în care pământurile, defrișate în mod neglijent și 
exploatate intens, ajungeau să dea recolte tot mai scăzute 
după un număr de ani82; o dată ce au înțeles aceasta, mosierii 
și arendasii au început să facă investiţii, pentru a menţine pro- 
ductia constantă. 

În jur de 1905, cam două treimi dintre moșierii ce își admi- 
nistrau singuri pământurile și cam 40% dintre arendașii din 
zona de câmpie investiseră în achiziționarea de utilaje 


81 Constantin Garoflid, Agricultura veche (Bucuresti, 1943), p. 157. 
82 Warriner, Economics of Peasant Farming, p. 118. 

agricole. Investițiile de același fel erau in mod firesc mai reduse 
în zona de deal, dar chiar și acolo se înregistraseră unele pro- 
grese. Desigur, cea mai mare parte a muncii în agricultură se 
desfășura la fel ca înainte — fiind îndeplinită de către țărani ce 
își foloseau propriile unelte, dar cel puţin existau unele semne 
de schimbare, tot mai multe pe parcursul primului deceniu al 
secolului al XX-lea83. 

Aceste îmbunătățiri tehnice elementare au dus la o creștere 
semnificativă a productivității. Așa cum am arătat, ea 
rămăsese aproape constantă între anii 1860 și anii 1890, ast- 
fel încât creșterile din deceniul 1900 sunt ușor de observat și 
nu pot fi puse doar pe seama întâmplării (vezi tabelul 12). 


TABELUL 12. Producţia anuală la hectar, în hectolitri4 


Anii Grâu Porumb 
1896-1900 11,4 12,7 
(media) 

1901 15,6 19,4 

1902 18,1 11,1 

1903 16,2 15,9 13,7 ) 11,6 
1904 11,0 3,3 

1905 18,6 10,6 

1906 19,8 22,1 

1907 8,7 10,5 

1908 10,7 14,2 13,8 ) 15,5 
1909 11,8 11,6 

1910 20,0 18,4 

1911 17,1 18,7 


83 Statistica masinilor, 1905. 
84 Anuarul statistic, 1912, p. 49. 

Producția medie de grâu în 1901-1905 a fost de 15,9 hec- 
tolitri la hectar — cea mai mare productie medie pe 5 ani inre- 
gistrată până atunci în istoria României. Media pe anii 
1906-1910 a fost mai scăzută, dar totuși mai ridicată decât 
cea a oricărei alte perioade de timp similare anterioare lui 
1901. Recordurile de productivitate au fost depășite în 
repetate rânduri în acest deceniu: cele de grâu în 1901, 1902, 
1905 și 1910, iar cele de porumb în 1901 și 1906. 

Este evident că ceva începuse să se schimbe. Probabil că, 
pe termen lung, astfel de schimbări ar fi revoluţionat soci- 
etatea agrară a Valahiei și Moldovei: țăranii ar fi putut fi izgo- 
niti de pe pământurile lor ca urmare a mecanizarii, iar moșierii 
ar fi parcurs ciclul de evoluţie de la colectori de dări până la 
producători capitaliști. Nu putem însă decât să speculăm 
despre efectele secundare ale transformărilor ce ar fi putut 
avea loc. Căci schimbarea a survenit mult prea târziu, iar pre- 
siunile politice acumulate în secolul al XIX-lea au explodat în 
secolul al XX-lea. Evoluţia moșierilor către stadiul de între- 
prinzători capitalisti a fost mai întâi zdruncinată de o gravă 
răscoală țărănească la 1907 și apoi întreruptă de consecințele 
Primului Răzbi Mondial. 


Răscoala de la 1907 


În martie 1907, țăranii s-au răsculat. Începută în nordul 
Moldovei, unde cei mai multi arendasi erau evrei, răscoala a avut 
inițial un caracter antisemit. Dar ea s-a extins apoi în Valahia, 
unde numărul arendașilor evrei era mult mai mic, și a căpătat un 
caracter mai general anti-moșieresc și anti-arendășesc, țăranii 
cerând să li se dea pământ. După mobilizarea armatei, răscoala 
a fost înăbușită într-o lună. Se estimează că au fost uciși cam 
11 000 de țărani, adică 2 din 1 00085. 


85 Henry Roberts, Rumania: Political Problems of an Agrarian State (New 
Haven, Yale University Press, 1951), p. 3. 

Răscoala a fost cel mai traumatic eveniment din istoria 
agrară românească până în acel moment, marcând relațiile 
agrare pentru următoarele patru decenii. Ea este considerată 
chiar și astăzi un eveniment important, Partidul Comunist sti- 
mulând studierea sa mai mult decât pe cea a oricărui alt 
moment din istoria României de până la 1944. 

În epocă, un val de scrieri diverse au încercat să explice 
fenomenul; s-a semnalat existența unei serioase crize agrare, 
cauzată de sărăcia și exploatarea țăranilor și de dominația 
câtorva mii de mari latifundiari. Zece ani mai târziu, confrun- 
taţi cu revoluţia bolșevică din Rusia, care ameninţa să se 
extindă și în România, guvernanţii au ținut seama de 
invatamintele lui 1907 și au inițiat o amplă reformă agrară 
care avea să schimbe în mod fundamental lumea rurală 
românească. Putem spune, de fapt, că răscoala de la 1907 a 
fost cea care a distrus vechiul sistem, chiar dacă efectele sale 
s-au văzut cu puţină întârziere. 

Au fost avansate mai multe explicaţii ale răscoalei de la 
1907 — episodul cel mai intens studiat din istoria socială 
românească. După Rosetti, ea a fost rezultatul inevitabil al 
unui secol de înrobire treptată a țărănimii86. Economia de 
export, combinată cu avaritia moșierilor și arendașilor au 
sfârșit prin a produce dezastrul. Majoritatea analiștilor de 
valoare, fie ei de stânga sau de dreapta, au fost de acord cu 
această apreciere. Unul dintre ei, socialistul C. Dobrogeanu- 
Gherea, a creat termenul de „neoiobăgie” pentru a denumi 
relațiile agrare în vigoare®’. Dar conservatorul C. Garoflid a 
acceptat și el în esență explicatia®®. Cei care nu au acceptat-o 
susțineau, în schimb, că răscoala a fost provocată de agenți 
străini (a căror existență nu a fost niciodată dovedită); iar mulți 

86 Rosetti, Pentru ce. 

87 Dobrogeanu-Gherea, Neoiobăgia. 


88 Garoflid, „Regimul agrar în România“, în Enciclopedia României, 
vol. |, pp. 577-585. 

dintre cei care au acceptat-o considerau si că cea mai mare 
parte din vină le aparţinea evreilor&?. 

De fapt, răscoala de la 1907 nu trebuie privită ca un eveni- 
ment singular. Evenimente de același fel au avut loc în multe 
alte societăți agrare ce au intrat în mod brusc într-un regim de 
neo-colonie. Hobsbawm consideră că astfel de tulburări sunt 
caracteristice pentru situaţiile în care piața capitalistă își face 
simţite efectele într-o regiune agrară nedezvoltată: 


lrupția capitalismului modern într-o societate 
țărănească, ce se soldează de obicei prin adoptarea unor 
reforme de inspirație liberală sau iacobină (transformarea 
pământului în marfă, secularizarea domeniilor bisericii, 
practicile de „împrejmuire” si introducerea proprietății pri- 
vate asupra terenurilor comune si a pădurilor etc,) are intot- 
deauna consecințe dezastruoase asupra acelei societăți. 
Consecințe cu atât mai dureroase cu cât [...] transformarea 
are loc mai rapid”. 


Eric Wolf a dezvoltat și el această temă, dar în special prin 
referință la societăţile coloniale din secolul al XX-lea. El spune 
că transformarea bruscă a pământului în marfă este primită cu 
împotrivire de țăranii care sunt obișnuiți să privească pământul 
ca pe un bun al comunităţii sau al familiei, ce nu poate fi 
folosit decât cu respectarea multor convenții și obligații 
sociale. Abolind aceste obligații, și făcând astfel ca viața să 
devină nesigură, „capitalismul produce în mod inevitabil o re- 
voluţie”?!. 

89 Aceasta era și opinia lui Rosetti, exprimată în diatriba sa antisemită 
anterioară răscoalei; Verax, La Roumanie et les Juifs (București, Socec, 
1903). Acolo, el a afirmat că evreii aveau să împingă România spre ruină. De 
fapt, fenomenul pe care el îl privea cu ostilitate era cel de extindere a 
relaţiilor de tip capitalist, evreii fiind doar instrumentele capitalismului. 

30 Hobsbawm, Primitive Rebels, p. 67. 


31 Eric Wolf, Peasant Wars of the Twentieth Century (New York, Harper 
& Row, 1969), pp. 277-278. 

Creșterea abruptă a cererii de produse agricole pentru 
piață este fenomenul care produce tulburările sociale, pentru 
că ea distruge modul de viață mai stabil al societăţii agrare 
tradiționale. În Valahia, satele devălmașe tradiționale au intrat 
în declin din secolul al XVI-lea, dar vechile practici agricole 
agro-pastorale nu au dispărut decât în secolul al XIX-lea. Până 
în acel secol, pădurile și pășunile au rămas în posesia comu- 
nitatii. Obligatiile fata de stăpânii satelor s-au menţinut si ele 
la un nivel relativ scăzut. $i, lucrul cel mai important, pămân- 
tul nu a devenit proprietate privată cu adevărat până la refor- 
ma de la 1864, care, o dată cu instituirea proprietăţii private, 
le-a dat moșierilor pământurile cele mai bune. De aceea, noul 
sistem politico-economic era primit cu cea mai mare 
împotrivire în acele regiuni în care vechile forme de organi- 
zarea s-au menținut, cu modificări minime, până la 1864 și 
chiar și după aceea. 

Dacă am putea să măsurăm, pentru fiecare sat sau măcar 
pentru fiecare județ, persistenta vechilor forme și atitudini 
sociale, intensitatea efectelor pieţei și intensitatea răscoalei, 
atunci am putea să verificăm valabilitatea teoriilor lui 
Hobsbawm și Wolf pentru cazul răscoalei de la 1907. Prin 
aceasta am putea înțelege mai bine atât răscoala în general, 
cât și variațiile ei regionale. 

Efectele pieței capitaliste pot fi măsurate cu destulă acu- 
ratete la nivelul unui județ, anume după procentul de teren 
arabil cultivat cu grâu. Dispunem, de asemenea, de cercetări 
detaliate asupra manifestărilor răscoalei în fiecare judeţ, ceea 
ce ne permite să construim un grafic al intensității ei în funcţie 
de zonă. 

Este mai greu să evaluăm persistenta tradiției, dar dis- 
punem totuși de un instrument de măsură indirect în fiecare 
judeţ. Putem presupune că formele tradiționale se dezinte- 
graseră în mai mare măsură în regiunile în care populaţia avea 


243 


https://biblioteca-digitala.ro / https://www.iini.ro 


un nivel de alfabetizare mai ridicat. De asemenea, putem 
admite că o regiune poate fi considerată cu atât mai traditio- 
nalistă cu cât numărul băieților care mergeau la școală era mai 
mare decât cel al fetelor; deci raportul alfabetizare mas- 
culina/alfabetizare ferrinină ne oferă si el un indiciu asupra 
persistentei vechilor atitudini. Dacă această proporție este apoi 
împărţită la cifra ce ne arată proporția generală a alfabetizării 
în fiecare judeţ, am obținut un instrument excelent pentru a 
măsura persistenta unui profil social traditional. Astfel, de 
exemplu, putem spune că un judeţ în care rata generală a 
alfabetizării era ridicată, iar proporția femeilor alfabetizate era 
egală cu cea a bărbaților se situa foarte jos pe scara 
„supraviețuirii tradiției”. Dacă admitem că alfabetizarea per- 
fectă reprezintă un scor de valoare 1, atunci, dacă într-un 
județ bărbații alfabetizati sunt de 10 ori mai numeroși decât 
femeile, iar rata generală a alfabetizării este de 20%, rezultă 
că „tradiționalismul” acelui județ se situează la nivelul unui 
scor de 10 împărțit la 1 împărțit la 0,20, adică 50. Deci, încă 
o data: 


Barbati alfabetizati 


r | Femei alfabetizate 
Traditionalism =— 
Rata alfabetizării 


Dispunem de asemenea date, în funcţie de județ, pentru 
populaţia de la 1899. 

Putem anticipa că judeţele cu „tradiționalism” ridicat (cel 
putin în termenii profilului social general, măsurat prin alfabeti- 
zare) si unde efectele pieţei (măsurate după cantitățile in care 
era produsă principala marfă pentru piață) erau puternice au 
fost și cele în care răscoala a atins intensitatea cea mai mare. 
Cu alte cuvinte, emitem ipoteza că răscoala s-a manifestat cel 

mai acut in acele regiuni care se transformaseră rapid sub 
acțiunea forțelor pieţei, dar în care atitudinile sociale nu se schim- 
baseră în același ritm — datorită faptului că aceste forțe înce- 
puseră să acționeze de puţină vreme, iar populația era legată de 
modul de viata traditional. Combinația dintre indicatorul de dez- 
voltare a pieţei și cel de persistentă a tradiţiei ar trebui să ne ofere 
un indicator al intensității răscoalei. În mod obișnuit, un aseme- 
nea indicator combinat rezultă din înmulțirea părților sale com- 
ponente. Luate separat, scorurile nu ne permit să facem predicții, 
dar combinate, ele au o mare forță predictiva??. 

Răscoala s-a manifestat mai ales (deși nu numai) la câmpie. 
Totuși, în unele judeţe de câmpie ea a avut o intensitate foarte 
scăzută. Ca o regulă generală, ea a izbucnit acolo unde moșierii 
se bucurau de o mare putere locală; din nou, regula nu se veri- 
fica peste tot, căci în câteva județe unde moșierii erau foarte 
puternici nu a existat nici un fel de răscoală; în schimb, ea a 
izbucnit în judeţe în care moșierii aveau o pondere mult mai 
redusă. Astfel, variațiile nu pot fi explicate doar prin factorul 
geografic sau prin cel al preponderentei marilor moșii. 

Vom nota cu ,,0” județele în care nu s-a înregistrat nici un 
fel de tulburări, cu „1” pe cele în care tulburările au avut forme 
minore, locale, cu „2” pe cele în care răscoala s-a extins pe arii 
relativ întinse, dar totuși limitate, si cu „3” pe cele în care ea a 
cuprins întreaga suprafață, îmbrăcând în același timp și forme 
foarte violente. În acestea din urmă au acționat veritabile 
armate țărănești, care au atacat moșiile și s-au angajat în luptă 
cu trupele guvernamentale”?. 

92 Vezi Hubert Blalock, Theory Construction (Englewood Cliffs, N.J., 
Pentice Hall, 1969), pp. 156-162. 

93 Pentru desfășurarea răscoalei, vezi Rosetti, Pentru ce, pp. 614-621; 
Philip G. Eidelberg, The Great Rumanian Peasan Revolt of 1907: Origins of 
a Modern Jacquerie (Leiden, E.J. Brill, 1974); si mai ales Andrei Oțetea et al., 
Marea răscoală a țăranilor din 1907 (București, Editura Academiei, 1967), 
care cuprinde în mare parte o descriere a evenimentelor din fiecare județ. 


Stabilirea intensității în funcție de judeţ a fost făcută pe baza acestei lucrări 
și a celei a lui Rosetti. 

Tabelul 13 face o comparatie intre indicatorul referitor la 
intensitatea răscoalei, pe care l-am anticipat teoretic si l-am 
obținut prin combinarea indicatorilor referitori la efectele 
pieței si la persistenta tradiţiei, și cel care indică în mod ne- 
mijlocit intensitatea răscoalei, pe o scară de la O la 3. Cele 
două coloane obţinute pot fi comparate apoi pentru a evalua 
validitatea explicatiei pe care am oferit-o pentru variațiile în 
intensitate ale răscoalei. Observăm că ea se verifică perfect 
pentru 5 dintre judeţele în care răscoala a fost foarte intensă 
și pentru 3 dintre județele cele mai liniștite. 

Ilfovul ar fi putut să se răscoale și el, dacă nu ar fi existat în 
centrul său Bucureștiul, cu concentrarea sa de forte militare. 
Aici, prezența armatei de la bun început a avut un puternic 
efect inhibitor. 

Faptul că Gorjul a avut o evoluție contrară celei prevăzute 
se datorează unei funcţionări greșite a indicatorilor. Cel al 
traditionalismului a fost atât de ridicat, încât l-a contrabalansat 
pe cel al pieţei, extrem de scăzut. 

Cinci dintre cele șapte județe plasate în poziții intermediare 
după scorul intensității măsurate nemijlocit (cu scoruri de „1” 
și „2") au ocupat poziții intermediare similare după scorul sta- 
bilit pe cale ipotetică. Celelalte două, Prahova și Râmnicu- 
Sărat, se plasează la limita superioară a grupului cu scoruri 
„ipotetice” scăzute. 

Putem să măsurăm corelatia dintre indicatorii anticipati și 
cei reali ai intensității răscoalei. Ordonarea scorurilor predictive 
este evidentă. Cea a scorurilor reale este mai complicată. 
Toate judeţele cu un scor de „3” au fost clasate la nivelul „3” 
(media lui 1+2+3+4+5). Cele cu un scor de ,,2” la nivelul „7,5" 
(media lui 6+7+8+9). Cele cu scorul „1” la „11” (media lui 
10+11+12), iar cele cu scorul „0” la „15” (media lui 
13+14+15+16+17). 

TABELUL 13 Intensitatea răscoalei după anticipările 
teoretice și după datele concrete” 


Judeţul Procentul Indicele Scorul Intensitatea 
pământului de combinat răscoalei 
cultivat alfabetizare al lui 
cu grâu (1899) (1) și (2) 
(1900-1904) 
Olt (C) 41,9 122 5112 3 
Teleorman (C) 48,2 102 4916 3 
Romanati (C) 47,7 79 3768 3 
Vlasca (C) 46,0 80 3680 3 
Dolj (C) 45,1 66 2977 3 
Arges (D) 24,2 80 1936 2 
Buzău (D) 33,9 49 1661 2 
Dâmboviţa (D) 28,6 49 1401 1 
Gorj (D) 12,5 112 1400 0 
Mehedinti (D) 39,3 33 1297 2 
Ilfov (C) 40,9 31 1268 0 
Vâlcea (D) 15,2 83 1262 1 
Prahova (D) 25,4 35 889 1 
R.-Sărat (C) 30,5 29 885 2 
lalomita (C) 36,5 21 767 0 
Brăila (C) 30,6 16 490 0 
Muscel (D) 6,8 24 163 0 


94 Datele referitoare la nivelul de alfabetizare sunt luate din Anuarul sta- 
tistic, 1909, pp. 34-35; procentul de terenuri cultivate cu grâu în fiecare 
județ după Jormescu și Popa-Burcă, Harta agronomică, p. 152. Pentru o 
analiză statistică mai complexă vezi Daniel Chirot și Charles Ragin, „The 
Market, Tradition and Peasant Rebellion: The Case of Romania in 1907”, în 
American Sociological Review, 40 (august 1975), pp. 428-444. 

Ordinul de corelatie este de +0,84, adica unul foarte sem- 
nificativ. Prin aceasta se confirmă explicația generală a 
răscoalei, în ciuda prezenţei câtorva județe ce nu se con- 
formează regulii. În esență, teoria Hobsbawm-Wolff se veri- 
fică foarte bine în acest caz. Răscoala a fost deci rezultatul 
penetrării rapide a forțelor pieţei capitaliste occidentale în inte- 
riorul unei societăți încă în mare parte dominată de o viziune 
tradițională. Ca atare, răscoala a fost chiar un atac asupra fun- 
damentelor sistemului politico-economic de tip colonial, iar 
reverberatiile sale au sfârșit prin a distruge acest sistem. 


Legislația reformatoare de după 1907 


Teama de o nouă răscoală a stimulat dezbaterile despre 
reforme. Partidul Conservator sprijinea în general ideea că 
marile moșii trebuie să fie privite ca intangibile, dar Partidul 
Liberal (compus tot din moșieri și care era la guvernare atunci 
când răscoala fusese reprimată) avea o atitudine mai flexibilă. 
Între 1908 si 1914, sub influenţa liderului lor lonel Brătianu, 
liberalii au acceptat treptat ideea unor reforme prin care să le 
fie acordat pământ țăranilor, în scopul de a preîntâmpina alte 
izbucniri de violență, fără a fi afectată în același timp prospe- 
ritatea moșierilor?5. Chiar și în Partidul Conservator, un grup 
condus de Constantin Garoflid susținea că unele reforme erau 
inevitabileS6. În ambele partide era preconizată o reformă care 
ar fi expropriat doar o mică parte a pământurilor moșierești; 
cu toate acestea, calculele arătau că numai niște măsuri mult 
mai radicale ar fi putut satisface nevoia de pământ a țăranilor. 
Deși liberalii erau consideraţi partidul reformator, pentru că ei 
reprezentau, pe lângă interesele moșierești, și pe cele bancare, 
este clar că ambele partide încercau să evite pe cât posibil o 


95 Z. Ornea, Țărănismul (București, Editura Politică, 1969), p 31. 
96 Liveanu, Relaţii agrare, pp. 111-113. 

reformă reală. Dar un grup de oameni lucizi din ambele par- 
tide intelesese că o nouă explozie socială devenea previzibilă și 
încercau să obţină un compromis satisfăcător. După toate 
aparențele, diferența dintre liberali și conservatori consta mai 
ales în faptul că numărul realiștilor era mai mare în rândurile 
celor dintâi; în plus, liberalii erau pricepuţi nu numai în practi- 
carea marii agriculturi, dar și în afaceri bancare, și de acea ei 
întrețineau speranța că vor putea să obțină o nouă sursă de 
avutie din compensatiile guvernamentale ce urmau să fie acor- 
date pentru pământul expropriat. În orice caz, diferenţa dintre 
cele două partide era destul de vagă, reforma fiind adoptată 
în cele din urmă din teamă pentru extinderea revoluției comu- 
niste în 1917. 

Unele reforme minore au fost adoptate între 1907 și 1917. 
Un mic număr de țărani au primit putin pământ; au fost făcute 
încercări de a înființa cooperative sătești; au fost declarate ile- 
gale cele mai oneroase forme de înțelegeri contractuale dintre 
moșieri și țărani (în primul rând, cele prin care țăranii erau 
obligați să termine mai întâi munca pe moșie înainte de a 
începe să-și lucreze propriul pământ); și au fost interzise mari- 
le trusturi de arendași, care controlau suprafețe uriașe de 
pământ. În practică, însă, cele mai multe măsuri de acest fel 
au avut efecte foarte limitate. Contractele au continuat să fie 
încheiate în aceiași termeni ca și înainte, puţinele încercări de 
a organiza cooperative nu au dat rezultate, iar pământul dis- 
tribuit era mult prea puțin. Doar trusturile de arendași (care 
reprezentau o amenințare mai mare pentru moșieri decât pen- 
tru țărani) au fost efectiv desființate. Dar absența unor 
reforme eficiente nu vine în contrazicere cu faptul că: 
(1) moșierii și guvernul trăiau realmente cu un sentiment de 
teamă; (2) ei acceptaseră că, în cele din urmă, trebuiau să fie 
făcute anumite schimbări”. 


97 Ibid., pp. 107-136. 

Primul Război Mondial și urmările sale 


Politica României în Primul Război Mondial nu prezintă 
interes pentru acest studiu. Regele și un număr de politicieni 
erau pro-germani, in vreme ce Partidul Liberal a rămas credin- 
cios francofiliei sale de la 1848. Nu s-a întreprins nimic până la 
1916, când victoria Antantei a părut a se profila clar. Atunci, 
după ce obținuse promisiunea că va primi Transilvania ca 
răsplată, România a atacat Austro-Ungaria. Armata română a 
fost înfrântă în mod decisiv de germani, iar Valahia a fost ocu- 
pată militar. Forțele române s-au retras in Moldova, unde li s-au 
alăturat cele rusești. Frontul din Moldova a rămas aproape 
nemișcat pentru restul războiului, dar, după Revoluția Rusă de 
la 1917, guvernul român a realizat că entuziasmul revoluționar 
al trupelor rusești amenința să distrugă ce mai rămăsese în 
acel moment din România”. Regele a proclamat o reformă 
agrară, pentru a pune capăt agitatiei în rândurile armatei com- 
puse din țărani”. Pe măsură ce Europa de Est se prăbușea în 
haos în 1918, țăranii din Basarabia rusească, din Bucovina aus- 
triacă și din Transilvania ungurească au început să pună 
stăpânire pe pământuri. Țăranii din aceste regiuni erau în cea 
mai mare parte de naționalitate română, iar guvernul 
României se temea de o contaminare ideologică provenind de 
acolo (cu atât mai mult cu cât plănuia să anexeze aceste teri- 
torii). Decizia de a pune în practică reforma agrară, împreună 
cu acordarea votului universal în 1919, a împiedicat extinderea 
revoluției în România, ducând, în același timp, la o modificare 
de proporții uriașe a relațiilor agrare!00. 

98 seton-Watson, History of the Roumanians, pp. 475-520. 

99 David Mitrany, The Land and the Peasant in Rumania: War and Agrarian 
Reform, 1917-1921 (New Haven, Yale University Press, 1930), p. 101. 

100 Pentru detalii despre disputele legate de reforma agrară în perioada 
1917-1921, vezi Seton-Watson, History of the Roumanians, p. 551; 


Mitrany, Land and Peasant, pp. 111-119; Robert Lee Wolff, The Balkans in 
Our Times (New York, Norton, 1967), p. 99. 

Desi au trecut 10 ani până când reforma avea să 
fie încheiată, în cele din urmă dominaţia moșierilor a fost des- 
fiintata, iar țărănimea eliberată. Înainte de război, marii 
moșieri (cu moșii mai mari de 100 ha) dețineau putin peste 
50% din suprafața agricolă a Valahiei; în 1935, ei mai deţineau 
doar 10% din pământuri. Chiar și în judeţele unde se bucura- 
seră de cea mai mare putere (Brăila, lalomita și Ilfov), ei nu au 
păstrat mai mult de 14% sau 15% din terenuri. Cu foarte 
puține excepții, moșiile gigantice de peste 1 000 de ha dispa- 
ruseră!0!, 

Dezastrul economic ce a urmat reformei nu a fost din vina 
politicienilor sau a mosierilor, ci a demografiei. În jur de 1920, 
populaţia crescuse atât de mult, încât, chiar după împropri- 
etăririle masive, familia țărănească medie tot nu avea destul 
pământ. Situația devenise și mai gravă în 1940, datorită 
creșterii continue a populației. În cele din urmă, soluția nu 
putea fi decât industrializarea pe scară largă, care să absoarbă 
excedentul de populație rurală. Deși experții economici ai 
anilor 1920 si 1930 înţeleseseră aceasta, conducerea 
României nu s-a lansat în acest program decât după 1944102. 


101 Enciclopedia României, vol. ||. Statisticile referitoare la proprietățile 
funciare sunt răspândite în întregul volum, în articolele consacrate fiecărui 
județ în parte. 

102 Vezi, printre altele, Roberts, Rumania; Warriner, Economics of 
Peasant Farming; A. Golopenţia și M. Georgescu, 60 de sate românești 
(București, Institutul de științe sociale, 1941), vol. ll, pp. 9-41, pentru pro- 
blemele perioadei interbelice. Vezi și John M. Montias, Economic 
Development in Communist Rumania (Cambridge, M.I.T. Press, 1967), pen- 
tru o analiză a soluțiilor aplicate de comuniști. 

8 


_ SCHIMBAREA SOCIALĂ 
ÎN SOCIETATILE PERIFERICE 


Valahia a fost o țară mică și lipsită de influență, iar unirea cu 
Moldova și formarea României moderne nu au schimbat 
lucrurile în mod semnificativ. Deși o parte a Europei, ea a fost 
întotdeauna considerată ca o regiune exotică și marginală a con- 
tinentului. Cei ce au auzit de Dracula sunt cu siguranță mai 
numeroși decât cei ce pot să-i plaseze patria pe hartă. Rezistăm 
cu greu tentatiei de a-l aproba pe Barrington Moore, care a afir- 
mat că asemenea „societăți mici” nu prea merită să fie studiate: 


Faptul că țările mici sunt dependente economic și politic 
de cele mari și puternice înseamnă că factorii determinanti 
ai transformărilor lor trebuie căutați în afara granițelor. Mai 
înseamnă, de asemenea, că problemele lor politice nu pot 
fi considerate la fel de importante ca cele cu care se con- 
fruntă țările mari!. 


Dar chiar dacă am admite aceasta — acceptând în același 
timp că țările „mari“ ale unei perioade istorice pot să nu mai 


i Barrington Moore, Jr., Social Origins of Dictatorship and Democracy: 
Lord and Peasant in the Making of the Modern World (Boston, Beacon 
Press, 1967), p. XIII. 

aparțină aceleiași categorii într-o altă perioadă — , rămân încă de 
stabilit anumite lucruri: în ce sens putem spune că țările „mici” 
sunt diferite de cele mari și cum se desfășoară evoluţia lor? 

O posibilă abordare este aceea a antropologiei culturale, care 
pleacă tocmai de la premisa că societățile mici și aparent lip- 
site de importanță merită în cel mai înalt grad să fie studiate. 
Ele ne pot oferi perspective inedite asupra societății umane în 
genere, slujind ca „muzee vii”, din care învăţăm care au fost 
originile lumii moderne. Studiul societăților exotice ar contribui 
deci la o extindere a teoriilor sociologice ,,neo-evolutioniste” 
ale unor Parsons, Lenski și alţii. Dar dacă încercăm să folosim 
cazul Valahiei în acest fel — adică pentru a îmbogăţi teoria 
neo-evolutionista cu mai mult material empiric — vom fi nevoiţi 
în cele din urmă să ne recunoaștem eșecul. Căci, deși Valahia 
a fost într-adevăr o societate periferică, ea a fost totodată inte- 
grată, în orice moment al istoriei sale, într-un ansamblu mai 
larg si de aceea ne poate oferi puține invataminte despre 
evoluţia societăţii umane în genere. Ea nu a fost niciodată 
suficient de izolată pentru a putea fi privită ca un „muzeu viu”; 
forțele externe au influentat-o întotdeauna într-o atât de mare 
măsură, încât studierea ei nu ne permite să extragem gene- 
ralizări despre direcţia de evoluţie „naturală” a unei societăți. 

Cel mai interesant aspect al istoriei sociale a Valahiei este 
tocmai faptul că ea a ocupat întotdeauna o poziţie periferică 
în raport cu mari procese de evoluţie internaţionale, fiind în 
același timp strâns conectată la aceste procese istorice. Au 
existat, și continuă să existe și astăzi, multe alte societăți peri- 
ferice de același fel. lar teoriile cele mai ambitioase, de tipul 
celor pe care ni le oferă Barrington Moore sau neo- 
evolutionistii, au eșuat întotdeauna tocmai atunci când au fost 
folosite pentru a studia societăți din această categorie. Istoria 
socială a Valahiei ne permite să formulăm unele generalizări 
despre felul în care se transformă societățile periferice. 

Concluziile trebuie să fie împărţite în trei categorii, care 
corespund celor trei tipuri de organizare politico-economică ce 
s-au succedat între 1250 și 1917. Acestea au fost: 


(1) Sistemul politico-economic de tip „comunitar-comer- 
cial”, existent din perioada anterioară formării unui stat 
independent în secolul al XIII-lea până în secolul al XVI-lea, 
atunci când drumurile comerciale au decăzut, iar țara a fost 
obligată să plătească un tribut important către o putere 
străină. 

(2) Societatea proto-colonială, subordonată Imperiului 
Otoman, din secolul al XVI-lea până la începutul secolului al 
XIX-lea. 

(3) Societatea modernă neo-colonială, exportatoare de 
cereale și integrată în piața capitalistă occidentală, de la 
1821 până la Primul Război Mondial. 


Trecerea de la un tip de sistem politico-economic la altul nu 
a decurs niciodată din dinamica internă a societății. 
„Contradicţiile interne” ale unei epoci nu pot explica astfel 
tranziția la epoca următoare. Schimbările au fost provocate de 
fiecare dată de transformările contextului internațional. 
Aceasta este cea mai importantă caracteristică a societăților 
periferice (se poate argumenta că afirmaţia este valabilă în 
egală măsură pentru societățile „centrale”, dar nu este acum 
momentul să examinăm această chestiune). Efectele forțelor 
internaţionale au fost însă întotdeauna parțial modificate de 
caracteristicile interne ale sistemului politico-economic existent. 

Societatea „comunitar-comercială” era constituită din 
comunităţi agrare libere, de la care statul percepea impozite 
foarte mici. Structura politică se baza în schimb pe controlul 
asupra marilor rute comerciale. În această societate duală, 
statul și elita sa aveau o influență redusă asupra masei populației. 

Dar această situație se putea mentine doar atâta timp cât 
țărănimea nu era obligată să plătească un tribut considerabil. 
Toate statele dependente de rutele comerciale împărtășesc 
această instabilitate fundamentală. Controlul populației rurale 
— adică extragerea unui surplus economic — devine proble- 
matic în perioade de tulburări. Prăbușirea unui asemenea stat 
atrage după sine în mod previzibil un război social între popu- 
latia rurală, reprezentanții statului și nobilime — cea din urmă 
fosta elită administrativă a statului pe care el nu o mai poate 
acum susţine economic. 

În Valahia, rezultatul acestei confruntări sociale a fost decis 
în secolul al XVI-lea de hegemonia otomană. Nobilimea a ieșit 
victorioasă, dar un stat considerabil slăbit a fost totuși menţinut 
în funcțiune, ca o instituție centrală colectoare a tributului. 
Rezultatul confruntării dintre cele trei partide depinde de cir- 
cumstantele specifice. Fără intervenţia otomană, ar fi fost posi- 
bil ca lupta să fie câștigată de populaţia rurală sau de stat. În 
primul caz, statul s-ar fi dezintegrat, iar Valahia ar fi devenit o 
societate anarhică, în care mici grupuri de comunități sătești ar 
fi format, fiecare din ele, entități politice practic independente. 
Dacă, pe de altă parte, puterea centrală ar fi ieșit câștigătoare, 
ar fi putut lua ființă un puternic stat național, condus de un 
principe absolut. Din multe puncte de vedere, Valahia era 
pregătită la 1500 pentru o asemenea evoluție. Populaţia era 
omogenă lingvistic și cultural, iar tara era o unitate coerentă 
geografic și dispunând de resurse materiale considerabile. Dar 
forțele internaţionale au decis un alt rezultat, astfel că Valahia 
nu a devenit o „Suedie a Balcanilor”, în ciuda strădaniilor în 
acest sens ale lui Vlad Țepeș și Mihai Viteazul. 

Tranzitia către o structură socială și economică de tip colo- 
nial a fost într-o anumită măsură oprită la jumătatea drumului 
de caracterul predominant pastoral al economiei agrare. În 
Valahia nu s-a răspândit niciodată sistemul de tip Çiftlik, al 

marilor „plantaţii”, care s-a dezvoltat in aceeași perioadă pe o 
mare parte a teritoriului otoman. Aceasta pentru că aici cul- 
turile agricole dețineau o pondere redusă, iar influenţa imperi- 
ului era insuficientă pentru a schimba lucrurile în această pri- 
vinta. Astfel încât serbia introdusă în anii 1590 nu a fost nicio- 
dată o instituție foarte viabilă. Fapt care ne arată limitele gene- 
ralizărilor frecvente despre efectele pe care le-ar avea creșterea 
cererii de produse agrare pentru piață asupra unei forțe de 
muncă rurale libere și redusă numeric. În mod obișnuit, sclavia 
sau șerbia reprezintă consecința unor asemenea circumstanţe, 
așa cu arată multe alte cazuri din Europa de Est sau din 
America Latină. În Valahia însă, transformarea a fost numai 
parțială, datorită relativei slăbiciuni a Imperiului Otoman și ca- 
racteristicilor interne ale economiei. 

Schimbările care au avut loc în secolul al XIX-lea ne arată 
cât de mare este forța pieţei capitaliste. Europa occidentală nu 
a exercitat niciodată un control politic direct asupra Valahiei, 
așa cum au făcut-o otomanii. Dar influența sa economică a 
fost suficient de mare pentru a revoluţiona lumea rurală și a 
crea o clasă numeroasă de cultivatori șerbi. Schimbarea a fost 
facilitată de faptul că supremaţia politică a clasei marilor lati- 
fundiari era bine consolidată înainte de 1829. Nici o altă soci- 
etate balcanică (în mod evident nici Bulgaria și nici Serbia) nu 
a căpătat în secolul al XIX-lea un profil atât de izbitor carac- 
teristic pentru o societate colonială ca cea românească. 

Forțele externe își fac simţite efectele cu mai mică sau mai 
mare rapiditate, în funcție de caracterul sistemului politico-eco- 
nomic anterior. Secolul al XIX-lea a adus în Valahia trans- 
formări economice uriașe și, în același timp, transformări 
politice mult mai mici. Dacă nu ar fi existat o clasă nobiliară 
care să deţină puterea la începutul epocii moderne neo-colo- 
niale, schimbările economice ar fi decurs probabil mult mai 
lent, iar populaţia rurală ar fi rezistat cu mai mult succes 

presiunilor. De fapt, daca nobilimea nu ar fi detinut controlul 
de la bun început, economia Valahiei nu s-ar fi orientat atât de 
rapid către export. În felul în care s-a desfășurat, transfor- 
marea economică a sfârșit însă prin a produce o reacţie vio- 
lentă din partea țăranilor, iar anii de după Primul Război 
Mondial au marcat o distantare fata de modelul neo-colonial 
dominant până atunci. 

Modelul societăţilor coloniale ce se desprinde din această 
carte este foarte util, dar trebuie folosit cu circumspectie. Un 
număr de circumstanţe neobișnuite au făcut din Valahia un 
caz extrem de neo-colonie modernă; dacă evoluția sa politică 
anterioară secolului al XIX-lea ar fi fost alta, sistemul colonial 
din acel secol ar fi avut caracteristici diferite și cu siguranță nu 
atât de accentuate. 

Studiul de față ne permite să formulăm și câteva concluzii 
cu caracter negativ în legătură cu societăţile coloniale — con- 
cluzii care neagă unele idei cuprinse în teoriile generale despre 
schimbarea socială. Astfel, el arată că noţiunea foarte popu- 
lară de „difuziune culturală” este un concept relativ lipsit de 
utilitate. Contactele intense cu Occidentul pe care le-a 
întreținut Valahia după 1829 nu au dus la o creștere semni- 
ficativă a producției agricole. Teritoriul cultivat a fost extins, 
dar productivitatea a rămas aceeași; nu a fost introdus un sis- 
tem viabil de rotaţie a culturilor, iar mecanizarea agriculturii nu 
a început decât în primul deceniu al secolului al XX-lea. 

Apoi, după reforma agrară postbelică, s-a revenit la tehni- 
cile agricole dominante ale perioadei anterioare. În secolul al 
XIX-lea, urbanizarea și industrializarea s-au menținut la cote 
foarte scăzute. Nu a existat o tendință susținută de democra- 
tizare a societății, până când elita politică a intrat în panică 
datorită Revoluţiei Ruse din 1917. Întreaga evoluție a societății 
s-a desfășurat într-o direcție opusă celei a societăților occiden- 
tale. Exploatarea țărănimii s-a accentuat, falia culturală dintre 

elită și masa populaţiei s-a lărgit, iar nivelul de viata în lumea 
rurală a stagnat sau chiar s-a înrăutățit. Pe de altă parte, elita 
și-a însușit idei occidentale, în particular ideea de națiune 
bazată pe diferenţierea lingvistică. Între 1900 și 1914, marii 
proprietari au început să importe tehnologie agricolă din 
Occident. Au fost adoptate anumite reforme administrative, în 
special în timpul ocupației rusești. 

Toate acestea ne arată că noțiunea de difuziune trebuie să 
fie folosită cu mare rezervă. Fiecare categorie socială adoptă 
ideile străine într-o manieră specifică și în funcție de propriile 
interese; ea se opune acelor idei și cunoștințe tehnice care pot 
prejudicia aceste interese. De asemenea, marile puteri își 
exportă ideile dominante și formele de organizare într-o 
manieră selectivă. De exemplu, Anglia nu era interesată ca 
România să evolueze către un parlamentarism veritabil în seco- 
lul al XIX-lea. Căci aceasta ar fi putut duce la scăderea expor- 
turilor de cereale, prin modificarea regimului producției 
agrare. Deci, deși difuziunea culturală este un proces impor- 
tant, ea poate fi înțeleasă doar prin raportare la structura de 
clasă și poziția internaţională a fiecărei societăți. 

S-a afirmat că abolirea șerbiei în anii 1740 a fost o con- 
secinta a răspândirii ideilor iluministe; dar studiul mai atent ne 
arată că ea s-a datorat condiţiilor economice și presiunii 
Imperiului Otoman. S-a afirmat, de asemenea, că reforma 
agrară de la 1864 a apărut ca un rezultat al influenţei libera- 
lismului occidental, dar efectele pe care ea le-a avut ne fac să 
ne îndoim de această afirmaţie. Nu putem atesta nici un caz, 
în istoria Valahiei, în care o idee sau o instituţie străină să fi 
fost introdusă fără a întâmpina rezistenţă, iar motivele care au 
generat aceste rezistențe au fost interesele specifice ale 
diferitelor categorii sociale și nu atașamentul de ordin general 
fata de „tradiție”. 

Teoriile generale despre evoluția umanității nu se verifică in 
cazul societăților periferice. Lucru adevărat în egală măsură 
pentru stadiile marxiste ale dezvoltării istorice, cât și pentru 
teoriile mai recente, ca cea a lui Lenski, care se bazează și ea 
pe ideea unor stadii de evoluție ce s-ar succeda în funcţie de 
progresul tehnologic?. Au existat în Valahia progrese tehno- 
logice importante, de la o economie predominant pastorală la 
una predominant agricolă și apoi de la cultivarea alternativă a 
câmpurilor la cea permanentă. Dar generalizările lui Lenski 
despre societățile horticole, agrare și industriale nu sunt rele- 
vante pentru istoria Valahiei, decât cel mult la un nivel foarte 
abstract. De fapt, se poate argumenta că ideile lui Lenski nu 
au valabilitate pentru nici o societate colonială sau semicolo- 
nială, deoarece schimbarea socială este în aceste societăți 
determinată de factori exogeni. 

Cât despre teoria evoluționistă a lui Talcott Parsons, ea are 
o bază empirică atât de restrânsă, încât relevanta sa nu poate 
fi decât pe măsură. Parsons poate să aibă sau nu dreptate, dar 
studiile empirice nu pot da un verdict în această privință. El nu 
ne oferă decât o modalitate de a distinge între societățile 
»primitive” (ne-diferentiate, fără o birocratie dezvoltată, lipsite 
de o viziune universalistă, ne-democratice, și în care rolurile 
sociale ale indivizilor sunt fixe) și cele „moderne”. Dar Valahia 
nu a fost niciodată „primitivă” sau „modernă” în acest sens. O 
asemenea teorie ne poate permite cel mult să apreciem că 
România de astăzi este mai „modernă” decât cea din trecut. 
Dar nu ne ajută să stabilim cum, când și de ce s-a petrecut 


2 Gerhard Lenski, Power and Privilege: A Theory of Social Stratification 
(New York:, Mc Graw-Hill, 1966); Gerhard Lenski și Jean Lenski, Human 
Societies (New York, Mc Graw-Hill, 1974). 

3 Talcott Parsons, „Evolutionary Universals in Society”, în American 
Sociological Review, 29 (1964), pp. 339-357. Vezi, de asemenea, și alte 
lucrări ale lui Parsons, printre care The System of Modern Societies 
(Englewood Cliffs, N.J., Prentice-Hall, 1971). 

aceasta transformare. De ce nu s-a conturat un stat national in 
secolul al XVI-lea? De ce forțele pieței capitaliste au dus la o 
formă mai gravă de șerbie, în loc să ducă la industrializare? De 
ce instituțiile statului au devenit tot mai ineficiente în perioada 
dintre 1400 și 1700? De ce industrializarea la un nivel mai 
semnificativ a fost amânată până după Al Doilea Război 
Mondial și ocupația rusească ce i-a urmat? Pe scurt, teoria 
evoluționistă a lui Parsons și altele de același fel le poate fi de 
folos cel mult celor care studiază întreaga omenire de-a lungul 
întregii istorii. Dar sunt de puţin folos pentru studierea 
cazurilor specifice de transformare socială și în special pentru 
studierea societăților periferice. 

În ce privește orientarea teoretică generală, studiul de fata 
subscrie viziunii clasice a lui Max Weber. Nu există stadii de 
evoluție sau factori cauzali cu valabilitate universală. Tot ce 
putem face este să identificăm tipuri ideale, pe baza datelor 
empirice. Trebuie să acordăm cea mai mare atenţie caracteris- 
ticilor distinctive ale fiecărui astfel de model ideal“. În această 
lucrare am argumentat că o modalitate utilă (dar nu unica) de 
a identifica tipuri ideale este cea de a studia tipuri specifice de 
sisteme politico-economice. Ea ne dă posibilitatea să 
înțelegem procesul de schimbare socială din orice societate, 
permițându-ne totodată să formulăm generalizări modeste 
despre alte societăți ce împărtășesc aceleași caracteristici. 


4 Guenther Roth, „The Genesis of the Typological Approach”, în 
Scholarschip and Partisanschip: Essay from Max Weber, ed. de Reinhard 
Bendix și Guenther Roth (Berkeley și Los Angeles, Univerity of California 
Press, 1971), pp. 257-258. 

POSTFATA 


Stim că ,exploatarea” de clasă — cu corolarul său, lupta 
celor oprimati social impotriva claselor posedante — a fost un 
subiect predilect al istoriografiei romane din perioada comu- 
nistă. Initial, a împins in umbră un alt subiect traditional al isto- 
riografiei noastre, acela al exploatării nationale, respectiv al 
împotrivirii românilor fata de expansiunea dominatoare a pu- 
terilor străine. De la un moment dat, cea din urmă temă a fost 
repusă în drepturi și a tins chiar să o covârșească pe cea din- 
tâi. Dar, până la sfârșitul regimului comunist, problema con- 
flictelor sociale dintre ,exploatati” si „exploatatori” a 
reprezentat una dintre caracteristicile inconfundabile ale acelui 
discurs istoric ce făcea parte el însuși dintr-un mecanism al 
opresiunii politice. Recuzat împreună cu celelalte componente 
ale regimului comunist, tipul de discurs la care ne referim con- 
tinuă totuși să reverbereze în prezent. Există două modalităţi 
principale prin care se manifestă această supraviețuire: per- 
petuarea inconștientă a unor idei și reflexe intelectuale adânc 
înrădăcinate si reticenta — de multe ori nici ea pe deplin 
conștientizată — de a aborda anumite subiecte marcate pro- 
fund de instrumentalizarea lor politică din deceniile de dic- 
tatură. Dacă în primul caz este vorba de o simplă carenta a 
spiritului critic, în cel de-al doilea avem de-a face cu o pro- 
blemă mai delicată. Este realmente dificil să învăţăm „să vor- 
bim” în alt fel despre chestiunile asupra cărora s-a vorbit prea 
mult cu dogmatism sau cu intenţia unei îndoctrinări insidioase. 

Întreaga problematică a structurii sociale si a conflictelor 
sociale face parte din această gamă de subiecte. Știm foarte 
bine că nu avem nevoie de o istorie fără răscoale și greve, 
țărani și moșieri, burghezi și proletari, revoluționari, socialiști si 
comuniști, ci de una în care toate acestea să apară corect pro- 
portionate și rezonabil explicate. Nu vrem să spunem că astfel 
de subiecte au fost cu totul ocolite în anii din urmă. Au apărut 
atât lucrări în care se simte incapacitatea sau dezinteresul 
autorului de a propune un limbaj alternativ celui din perioada 
comunistă!, cât și altele în care obiectivul de a descoperi un 
asemenea limbaj este explicit afirmat și urmărit cu con- 
secvență impresionantă?. Dar iniţiativele individuale nu au con- 
turat încă un „stil” post-comunist al istoriei sociale românești, 
iar rezerva multor autori de a aborda teme de acest fel sau 
deruta lor atunci când sunt obligaţi să se refere sumar la ele 
sunt foarte vizibile. 


Despre țărani, moșieri și două feluri de „demitizare” 


Ne putem întreba dacă deruta de care vorbim nu se face 
simțită, într-o anumită măsură, chiar și într-o cunoscută încer- 
care de a demonta mecanismele de auto-reproducere ideo- 
logică a istoriografiei de tip national-comunist. Publicată cu 
câţiva ani în urmă, această carte cu un atât de larg ecou cri- 
tică manualele de istorie post-comuniste care îi „evacuează pur 
și simplu din istorie pe Marx și Engels, întreaga ideologie și 


1 Romulus Dima, Constantin Dobrescu Arges, întemeietorul tărănismu- 
lui, București, 2001. 

2 Alexandru-Florin Platon, Geneza burgheziei în principatele române (a 
doua jumătate a secolului al XVIII-lea—prima jumătate a secolului al XIX-lea). 
Preliminariile unei istorii, lași, 1997. Vezi și idem, „Burghezia în România: 
conceptul și metodologia cercetării”, în Revista de istorie socială, 1, no. 1, 
1996, pp. 261-270. 

miscare socialista si comunista, chiar cu riscul ca elevul sa nu 
înțeleagă nimic din evoluția ultimelor două secole”?. Dar, în 
același timp, ne oferă o perspectivă asupra acelorași două se- 
cole de istorie românească în care răscoala țărănească de la 
1907 este menţionată o singură dată, și atunci pentru a fi 
atribuită „mitologiei” istorice a „luptei de clasă” și a-i fi contes- 
tat „bilanţul fals — cel puţin înzecit — al celor 11 000 de vic- 
time”4, în care problemele de istorie socială sunt aproape cu 
totul absente și în care componenta marxistă a istoriografiei și 
a studiilor social-politice românești de dinainte de 1945 este 
expediată prin câteva cuvinte, „cele câteva contribuții care pot 
fi considerate marxiste” fiind caracterizate ca „punctuale și 
nesemnificative”; singurele nume invocate sunt cele ale lui 
Constantin Dobrogeanu-Gherea, Petre Constantinescu-lași și 
Lucrețiu Pătrășcanu, iar concluzia este că „interpretările 
legionarului P. P. Panaitescu [...] erau într-un sens mai aproape 
de spiritul marxismului decât neînsemnatele texte ale 
marxistilor declaraţi”S. Tentativa de „demitizare” care ni se 
oferă în aceste pagini pare să ascundă pericolul unei alte 
„mitologii”, în care socialul este depreciat prin absență — de 
către un autor care altminteri se alătură, la nivelul teoriei, celor 
care consideră că istoria trebuie să studieze „probleme” și nu 
„perioade”, „structuri” și nu ,evenimente”® — si care face 
foarte dificilă sarcina de a aprecia în mod obiectiv meritele și 
neajunsurile culturii de stânga autohtone, prezentată în mod 
caricatural rezumativ. Pericol cu atât mai acut cu cât puținele 
critici serioase la adresa acestui demers nu manifestă nici ele 
interes pentru astfel de probleme’. 

3 Ludan Boia, Istorie si mit în conștiința românească, București, 1997, p. 285. 

4 Ibid., loc. cit. 

5 Ibid., p. 66. 

6 Idem, Jocul cu trecutul. Istoria între adevăr si ficțiune, Bucuresti, 1998, 
pp. 134-148. 


7 Radu G. Păun, „Miturile demitificării sau radiografia unei șanse ratate”, 
în Revista istorică, 10, nos. 1-2, 1999, pp. 175-185. 

O analiză mai veche — foarte succintă si superficială — a 
„miturilor” româneștiă este instructivă pentru contrastul pe 
care îl oferă, din acest punct de vedere, cu recenta lucrare la 
care ne-am referit. În anii '40, o antropoloagă americană ce 
și-a propus să studieze „identitățile și contrastele dintre faptele 
obiective” ale istoriei românești și reprezentările lor populare își 
construia textul tocmai în jurul problemelor sociale, urmărite de 
la „legătura” lui Mihai Viteazul până la „marea mișcare popu- 
lară cu o bază țărănească” a Gărzii de Fier, cu răscoala de la 
1907 — a cărei cifră de 11 000 de victime este acceptată fără 
rezerve — ca punct central al narațiunii. Ea ajungea la concluzia 
că unul dintre „leitmotivele” istoriei românești, asa cum este ea 
văzută de către români, este tendința de a atribui opresorilor 
străini fiecare nouă deteriorare a condiţiilor sociale ale țării si 
guvernantilor români orice ameliorare a lor?. lar un alt contrast 
ne este oferit de o carte recentă ce studiază gândirea socială și 
economică românească din perioada pre-comunistă și în care 
elementele de gândire marxistă sunt prezentate ca unul dintre 
cei mai importanţi factori de inovatie!?. Comparând curentele 
de gândire românești cu cele ale Americii Latine din aceeași 
perioadă istorică, autorul consideră că mai marea abilitate a 
românilor de a analiza și teoretiza problemele subdezvoltarii, în 
epoca respectivă, s-a datorat în bună măsură unei mai pro- 
funde asimilări, de către ei, a tradiţiei intelectuale marxiste!!. 

Studiile antropologice occidentale — și prin extensie cercetările 
occidentale asupra diverselor regiuni ale lumii — cultivă și ele, 


8 Ruth Benedict, „History as It Appears to Rumanians”, in Margaret 
Mead si Rhoda Metraux, eds., The Study of Culture at a Distance, Chicago, 
1953, pp. 405-415. 

9 Ibid., p. 413. 

10 Joseph L. Love, Crafting the Third World. Theorizing 
Underdevelopment in Rumania and Brazil, Stanford, 1996, pp. 25-98. 

11 Idem, „Theorizing Underdevelopment: Latin America and Romania, 
1860-1950", în Review, 11, no. 4, 1988, p. 478. 

desigur, miturile lor!2. Este însă cert că prezentarea cazului roma- 
nesc — ne referim aici la perioada pre-comunistă a istoriei 
românești — ca „exemplar“ pentru studierea societăților agrare 
confruntate cu problemele modernizării a fost o constantă 
predilecție academică occidentală. Începând cu primele lucrări de 
acest fel publicate în anii 1920 și 1930 — și scrise sub impresia 
marii reforme agrare de după Primul Război Mondial’? — și con- 
tinuând cu altele din deceniile ulterioare'*, se pare că România a 
fost interesantă ca obiect de studiu pentru cercetătorii occidentali 
în primul rând ca o țară ale cărei dificultăți de ajustare la lumea 
modernă au decurs mai ales din existența unei grave probleme 
țărănești. Desigur, predominarea economiei rurale și persistenta 
acestui fenomen în secolul al XX-lea, împreună cu tensiunile 
sociale care l-au însoţit, nu au fost niciodată considerate ca o ca- 
racteristică exclusivă a României, în raport cu celelalte tari din 
zonă. Dimpotrivă, cazul românesc a fost integrat în cercetări mai 
largi ce au avut ca obiect economia agrară a întregii regiuni a 
Europei de Est!5 și, de asemenea, felul în care chestiunea agrară 
s-a reflectat în viata politică a statelor din regiune'®. Dar se poate 
spune că nici unul dintre aceste state nu a fost atât de des 
invocat și studiat ca România atunci când a fost luat în discuţie 


12 Vezi, de exemplu, Joel Martin Halpern și David A. Kideckel, 
„Anthropology of Eastern Europe”, în Annual Review of Anthropology, 12, 
1983, pp. 377-402. 

'3 Ifor Leslie Evans, The Agrarian Revolution in Roumania, Londra, 1926; 
David Mitrany, The Land and the Peasant in Romania. War and Agrarian 
Reform, Londra, 1930; Marcel Emerit, Les paysans roumains depuis le traité 
d'Adrianople jusqu'ă la libération des terres, Paris, 1937. 

14 Hernry L. Roberts, Rumania. Political Problems of an Agrarian State, 
New Haven, 1951; Philip G. Eidelberg, The Great Rumanian Peasant Revolt 
of 1907. Origins of a Modern Jacquerie, Leiden, 1974; Katherine Verdery, 
Transylvanian Villagers, Berkeley, 1983. 

15 H. Hessel Tiltman, Peasant Europe, Londra, 1937; Doreen Warriner, 
Economics of Peasant Farming, ed. a Il-a, New York, 1965. 

16 David Mitrany, Marx Against the Peasant. A Study in Social 
Dogmatism, Chapel Hill, 1951; George D. Jackson, Comintern and Peasant 
in East Europe, 1919-1930, New York, 1966. 

profilul economic al Europei răsăritene sau atunci când exe- 
mplul est-european a fost utilizat în scopul formulării unor 
generalizări valabile pentru alte regiuni cu o fizionomie social- 
economică asemănătoare. 

Lucrarea pe care o propunem cititorilor în volumul de față 
face parte și ea din această listă. Relevanta publicării ei în tra- 
ducere românească, la aproape treizeci de ani de la prima 
apariţie, provine, printre altele, și din faptul că, asemeni celor- 
lalte studii citate anterior, ea ne poate ajuta să regăsim drumul 
către anumite subiecte de istorie a României care, după ce au 
fost confiscate de istoriografia comunistă, au fost cel mai ade- 
sea evitate în anii post-comuniști. Din mai multe motive, ea 
ocupă chiar un loc privilegiat printre lucrările străine care ne 
pot servi în acest fel. Sociologul american Daniel Chirot și-a 
construit cartea ca pe o interpretare de ansamblu a istoriei 
sociale a Valahiei — și prin extensie a României — de-a lungul 
unei perioade de peste șase secole. lar ambiția sintezei este 
însoțită, în această carte de debut a autorului — la origine o 
teză de doctorat —, cu cea a teoretizării. Exemplul românesc 
este folosit aici în scopul de a testa anumite idei — vom vedea 
că nu toate — din patrimoniul „teoriei sistemului mondial” și de 
a extrage concluzii cu valabilitate generală. Perspectiva sis- 
temului mondial a fost în general evitată în România, iar cel 
mai consecvent dintre „practicienii” săi autohtoni!” a devenit 
cunoscut mai ales prin exagerările sale nationaliste'®. În para- 
lel cu re-analizarea istoriei românești, cartea ne propune deci 
o re-considerare a uneia dintre cele mai influente construcții 
teoretice ale secolului al XX-lea. În fine, Chirot își pune studiul 
sub egida unuia dintre marii autori români în domeniu — Henri 


17 Ilie Bădescu, Sincronism european si cultură critică română, Bucuresti, 
1984. 

18 Vezi Katherine Verdery, Compromis și rezistență. Cultura română sub 
Ceaușescu, trad. de Mona Antohi și Sorin Antohi, București, 1994, pp. 
140-151. 

H. Stahl —, a cărui adeziune la marxism a premers instaurării 
comunismului și deci nu s-a datorat presiunii ideologice. Ea ne 
lansează astfel o ultimă provocare, aceea de a reconsidera 
tradiţia intelectuală românească de stânga. 


Sistemul mondial și modurile de producţie periferice 


Am văzut mai sus că, potrivit mai vechii opinii a lui Ruth 
Benedict, tendința de a-i blama în mod constant pe străini — 
și de a disculpa în mod corespunzător elitele autohtone — pen- 
tru suferințele pe care le-au avut de suportat, de-a lungul tim- 
pului, categoriile defavorizate ale societăţii constituie, în 
România, una dintre caracteristicile reprezentării populare a 
istoriei. Aceasta este cu siguranță o temă la care cercetătorii 
imaginarului istoric românesc vor trebui să mediteze. 

În așteptarea răspunsului lor, putem constata că Daniel 
Chirot trasează implicit o cale de mijloc între două alternative 
extreme — care probabil nu pot fi întâlnite nicăieri în stare 
„pură” — de interpretare a istoriei sociale românești, ce se 
bazează pe accentuarea unilaterală a factorilor externi și, 
respectiv, a celor interni. Adoptarea parțială a perspectivei sis- 
temului mondial îi permite să construiască o interpretare în 
care evoluția raporturilor dintre clase este explicată printr-o 
combinaţie a celor două categorii de factori, din a căror 
corelație rezultă configurația socială a României și a căror 
interdependență determină fiecare transformare esenţială a 
celei din urmă. Cartea lui Chirot poate fi rezumată ca o ana- 
liză a declinului acelei categorii sociale care a constituit, până 
în urmă cu câteva decenii, majoritatea zdrobitoare a populaţiei 
României. 

În contradicţie cu viziunea simplificatoare care asociază în 
mod automat Istoria și Progresul, Chirot consideră că, pentru 

țărănimea română, perioada cuprinsă între jumătatea secolu- 
lui al XIII-lea și începutul secolului al XX-lea a însemnat istoria 
unui continuu regres. Momentul culminant al analizei sale este 
reprezentat de răscoala de la 1907, iar paginile care îl precedă 
pot fi privite ca o încercare de a explica acel dramatic eveni- 
ment. Răscoala este deznodământul — firește, temporar — al 
unei evoluții foarte îndelungate. Istoriografia comunistă o 
punea pe seama racilelor „regimului burghezo-moșieresc”, ce 
urmase unei perioade de „renaștere națională”. Chirot este 
desigur mai nuantat, dar nu neapărat mai putin vehement. 
Într-un fel, este chiar mai radical în stabilirea „respon- 
sabilităților”: „vinovat” pentru ceea ce s-a întâmplat atunci 
este nu doar sistemul social și politic al epocii, ci și toate cele 
care l-au precedat, vreme de mai multe secole. Însă „vina” este 
împărțită de elitele sociale și politice românești cu elitele con- 
ducătoare ale puterilor străine a căror influență s-a exercitat 
asupra teritoriului românesc pe parcursul acestei întregi 
perioade de timp. Răscoala a survenit după aproape un secol 
de „occidentalizare” culturală, într-o epocă în care evoluţia țării 
era determinată de contactele economice strânse pe care ea 
le întreținea cu Europa apuseană. lar teribilul spasm social de 
la 1907 s-a petrecut în virtutea și nu în ciuda influențelor occi- 
dentale. El a dezvăluit fata ascunsă a unui sistem social ai cărui 
beneficiari trebuie căutați atât în interiorul, cât și în afara 
granițelor. 

Clasa moșierească, împotriva căreia s-a îndreptat violența 
țărănească, era, după Chirot, veriga de legătură dintre so- 
cietatea românească și sistemul mondial capitalist în care ea 
fusese încorporată din primele decenii ale secolului al XIX-lea. 
lar relaţiile dintre moșierime și țărănime, a căror configuraţie 
dusese la acumularea tensiunii sociale ce a izbucnit în 1907, se 
constituiseră și ele sub acțiunea pieței mondiale capitaliste. 
Răscoala a fost deci un simptom al unui proces de mare 

amploare: acela al pătrunderii capitalismului într-o societate 
agrară înapoiată. Ea trebuie înţeleasă ca o manifestare carac- 
teristică a unei societăți „periferice” aflate sub impactul mo- 
dernizării. Sau, în alţi termeni, ca un fenomen specific unei 
„Ccolonii” economice a Occidentului. 

Înaintea secolului al XIX-lea, teritoriul românesc nu a făcut 
parte din sistemul capitalist internaţional. Dar aceasta nu 
înseamnă că analiza determinărilor externe asupra structurii 
sociale a țărilor române nu trebuie să coboare mai adânc în 
trecut. Dimpotrivă, consideră Chirot, societatea colonială din 
secolul al XIX-lea nu poate fi înțeleasă fără referire la 
antecedentele istorice. Înainte de a deveni o colonie econo- 
mică a Occidentului, Valahia a fost, din secolul al XVI-lea până 
în anii 1820, o provincie periferică a Imperiului Otoman. 
Controlul politic otoman a fost însoţit și de o formă de 
exploatare economică. Din anumite puncte de vedere, imperi- 
ile tradiționale, cum era și cel otoman, au fost niște anticipări 
ale sistemului mondial modern, iar funcţia economică pe care 
periferiile o îndeplineau în interiorul lor a anticipat-o pe cea 
îndeplinită de zonele periferice în cadrul economiei 
internaţionale capitaliste. Situaţia de stat tributar Imperiului 
Otoman a Valahiei poate fi descrisă, în termenii analizei de tip 
„Sistem mondial”, ca fiind cea a unei „proto-colonii”. Perioada 
dominaţiei otomane a pregătit-o pe cea a influenței occiden- 
tale. La fel ca și în secolul al XIX-lea, transformările sociale 
interne s-au datorat în mare parte factorilor externi. Mosierii 
de la 1907 erau „urmașii institutionali” ai boierimii din secolele 
anterioare, iar controlul pe care ei îl dețineau asupra unei 
țărănimi aservite fusese si el instaurat mai devreme, pentru a 
căpăta forme noi în epoca modernă. 

Mecanismul prin care piața mondială și, înaintea ei, autori- 
tatea imperială au modificat raporturile dintre clase în so- 
cietatea valahă este binecunoscut celor care studiază pene- 

tratia capitalismului în regiunile înapoiate ale lumii. În majori- 
tatea acestor zone, consideră Chirot, elitele latifundiare 
răspund provocării prin trecerea de la agricultura de subzis- 
tentă la cea orientată către export (si în prealabil, ca și în cazul 
românesc, de la agricultura predominant pastorală la cea pre- 
dominant cerealieră). În absența unor îmbunătățiri tehnolo- 
gice care să ducă la creșterea productivității, elitele nu pot 
obține cantitățile mari de produse agricole destinate exportu- 
lui către metropola capitalistă decât prin extinderea terenurilor 
cultivate si, mai ales, prin intensificarea presiunii asupra forţei 
de muncă țărănești. Condiţia țărănimii se deteriorează, astfel, 
în paralel cu creșterea economică generală pe care o cunoaște 
societatea colonială. Rezultatul cel mai frecvent al acestui pro- 
ces este cel al accentuării relațiilor de dependență dintre pro- 
prietarii latifundiari și țărani. Colonialismul este însoţit de 
agravarea formelor existente de „șerbie” sau „sclavie” sau 
chiar de apariția unora noi. Cerinta de a livra mari cantități de 
produse agricole, sub formă de tribut, către autoritatea cen- 
trală a unui imperiu tradițional, pre-capitalist — sau de a plăti 
tributul în bani, care nu pot fi obținuți decât prin intensificarea 
fiscalitatii — are efecte asemănătoare. Și în acest caz, elitele 
locale — și, respectiv, statul pe care ele îl controlează — trebuie 
să obţină un surplus economic sporit de la populaţie, singurul 
mijloc de a atinge acest obiectiv fiind cel al exploatării mai 
accentuate a țărănimii. 

„A doua iobăgie” (sau a doua feudalitate) est-europeană 
este exemplul clasic al acestui fenomen. De la Friedrich Engels 
până la Witold Kula, Perry Anderson, Immanuel Wallerstein si 

-Henri H. Stahl, numeroși autori au insistat asupra faptului că, 
la răsărit de Elba, feudalismul a fost întărit (sau a fost introdus 
pentru prima oară) în paralel cu — si ca un efect al — stabilirii 
relațiilor de schimb cu Occidentul ce începuse dezvoltarea de 
tip capitalist. În Germania răsăriteană, Polonia și Ungaria, 

acest proces s-a petrecut începând cu secolul al XVI-lea!?. În 
Tara Românească si Moldova, impactul capitalismului occiden- 
tal nu a fost resimțit atât de devreme. Echivalentul românesc 
al celei de-a doua iobăgii a apărut abia în secolul al XIX-lea, el 
fiind regimul agrar al Regulamentelor Organice. În cazul 
românesc, această perioadă a celei de-a doua iobăgii a durat 
doar trei decenii, pentru a fi urmată apoi, după reforma agrară 
de la 1864, de sistemul „neoiobăgiei” — în care statutul servil 
al țărănimii se menţine în fapt (și se agravează în continuare), 
după ce fusese desființat în drept prin legislaţia statului de tip 
liberal. Capitolele 6 și 7 ale cărții lui Chirot descriu cele două 
etape (1831-1864 și, respectiv, 1864-1917) ale sistemului 
social și politic dominat de elita latifundiară și al cărui funda- 
ment economic era constituit de agricultura orientată către 
export. Așa cum am spus, presiunile Imperiului Otoman au 
avut efecte social-economice asemănătoare — chiar dacă nu 
identice — celor ale pieței capitaliste. Ca atare, Chirot descrie 
în capitolele 4 și 5 instaurarea (în decursul secolului al XVI-lea) 
și, respectiv, funcţionarea (după „legătura lui Mihai” de la 
1600)Y „sistemului politico-economic de tip proto-colonial”, a 
cărui caracteristică principală a fost dominația elitei boierești 
asupra unui stat slăbit în mod corespunzător și asupra 
țărănimii dependente. 

Colonialismul și proto-colonialismul capătă contur și prin 
opoziție cu ceea ce le-a precedat. Asumându-și sarcina de a 
explica specificul statului de tip colonial care a funcționat în 
Valahia începând din secolul al XVI-lea, autorul este obligat să 
explice și particularitatile organizării social-politice anterioare. 
Modelul pe care el îl propune în capitolul 3, al statului ce își 
extrage cea mai mare parte a resurselor de pe urma contro- 


19 Vezi, mai recent, Jacek Kochanowicz, „The Polish Economy and the 
Evolution of Dependency”, în Daniel Chirot, ed., The Origins of 
Backwardness in Eastern Europe, Berkeley, 1989, pp. 92-131. 


297 


https://biblioteca-digitala.ro / https://www.iini.ro 


lului exercitat asupra marilor rute comerciale si care se supra- 
pune unei societăți agrare constituite din sate devalmase cvasi- 
autonome, este inspirat, desigur, de datele oferite de bi- 
bliografia românească. Credem însă că nu greșim dacă 
afirmăm că modelul nu poate fi regăsit în această formă în nici 
o lucrare de specialitate românească. El reprezintă deci o pro- 
punere de conceptualizare a istoriei noastre care nu a primit 
până acum atenţia pe care o merită. 

Reconstituirea istorică a lui Chirot se bazează pe concepția 
— constitutivă pentru „teoria sistemului mondial” — după care 
integrarea unor regiuni agrare în piața mondială capitalistă 
poate avea efecte dăunătoare pentru societățile în chestiune. 
Obisnuiti să ne reprezentăm „câștigurile“ și „pierderile” soci- 
etatii românești în termeni globali, evaluându-le prin raportare 
la situația internațională a României, este greu să ne însușim 
ideea potrivit căreia secolul Unirii și Independenţei ar trebui să 
fie privit ca o „epocă de declin social”. Este, de aceea, nevoie 
să mai precizăm încă o dată în ce constă această concepție. Ea 
accentuează caracterul ambivalent al modernizării: în urma 
contactului economic cu regiunile avansate, țările înapoiate nu 
se înscriu pe o traiectorie de evoluție identică celei pe care au 
urmat-o cele dintâi. Periferiile se „modernizează“ într-adevăr, 
dar în alt fel decât centrul capitalist. Economia și societatea lor 
sunt penetrate de capitalismul internațional, fără a se trans- 
forma însă în sensul unui capitalism autentic. Ele dezvoltă 
„moduri de producție”?0 specifice, adică forme economice, 
sociale și politice ce nu pot fi întâlnite în experienţa istorică 
occidentală. „Neoiobăgia” românească dintre 1864 și 1917 a 
fost un exemplu de asemenea „mod de producţie periferic”. 


20 Pentru o bună prezentare a noțiunii, vezi David F. Ruccio și Lawrence 
H. Simon, „Perspectives on Underdevelopment: Frank, The Modes of 
Production School, and Amin”, in Charles K. Wilber si Kenneth P. Jameson, 
eds., The Political Economy of Development and Underdevelopment, ed. a 
V-a , New York, 1985, pp. 119-150. 

La fel ca si celelalte fenomene din aceeasi categorie, ea se 
prezintă nu ca o supraviețuire a lumii ,,traditionale”, premo- 
derne, ci ca o formă de modernizare _,distorsionata”. Căci 
societatea românească a secolului al XIX-lea nu trebuie 
reprezentată în termenii coexistentei unui sector ,,traditional” 
în descreștere și a unuia ,modern” în expansiune. Ea este 
„altceva” decât societatea tradițională și totodată diferită de 
cea a Occidentului contemporan; este creată de influenţa ca- 
pitalistă, dar avansează pe o cale de evoluție specifică. 
Modernizarea periferică se traduce printr-o „dezvoltare a sub- 
dezvoltării”, în celebra formulare a lui A. G. Frank: contactul 
cu piaţa mondială nu anulează decalajul periferiei fata de cen- 
tru, dar duce la înlocuirea unor forme de înapoiere — specifice 
societății tradiționale — cu altele noi, caracteristice pentru o 
societate agrară racordată la circuitul comerțului internațional 
capitalist. Țărănimea, marea masă a populației, trebuie să 
plătească prețul acestui tip de modernizare. 

Daniel Chirot subscrie acestei perspective. El nu urmează 
însă în toate privintele versiunea „ortodoxă” a teoriei sistemu- 
lui mondial. Prefaţa la ediția română a cărții l-a avertizat deja 
pe cititor asupra acestor dezacorduri ale autorului cu 
Immanuel Wallerstein și cu multi dintre discipolii acestuia. 
Datorită caracterului foarte controversat al teoriei sistemului 
mondial, credem totuși că este necesar să clarificăm poziţia sa 
în raport cu ea. Dezacordurile sunt prezente în mod implicit în 
cartea din 1976; ele s-au accentuat, fiind formulate explicit, în 
scrierile sale ulterioare. Chirot face parte dintre autorii ameri- 
cani care au meditat și au scris vreme îndelungată în legătură 
cu aceste probleme. După studierea cazului românesc, el a 
abandonat cercetările de acest fel în favoarea altora cu carac- 
ter mai general, referitoare la dinamica sistemului mondial și la 
schimbarea socială la nivel global. Examinând evoluția opiniilor 
sale, ne putem forma o idee despre transformările generale pe 


299 


https://biblioteca-digitala.ro / https://www.iini.ro 


care le-a cunoscut un important domeniu academic in decursul 
ultimilor treizeci de ani. 

O primă diferenţă între viziunea lui Chirot si cea „clasică”, 
wallersteiniană, se referă la rolul pe care l-au avut relațiile de 
schimb dintre centru și periferie pentru dezvoltarea istorică a 
Occidentului. În cartea din 1976, Chirot nu amintește niciodată 
o idee centrală a perspectivei lui Wallerstein, anume cea după 
care ,exploatarea” sistematică a periferiei a reprezentat o com- 
ponentă constitutivă a succesului economic din regiunile cen- 
trale ale sistemului mondial. El acceptă că influența pieței inter- 
naționale a avut efecte perverse în periferia românească, dar nu 
ne lasă să înțelegem că dezvoltarea occidentală ar fi fost de 
neconceput fără extragerea unui surplus economic de la per- 
iferie, prin mecanismele schimbului. Acest dezacord avea să se 
precizeze mai târziu, când Chirot se alătură celor care, asemeni 
istoricului britanic Robert Brenner, semnalează faptul că o 
carență importantă a teoriei sistemului mondial este felul 
neconvingător în care ea explică prima etapă a modernizării 
occidentale2!. „Teoria sistemului mondial — spune acum Chirot 
— nu ne poate ajuta cu nimic să înțelegem cauzele pentru care 
Occidentul a devenit cea mai dinamică civilizație a Evului Mediu. 
Ea ne poate fi într-adevăr de folos pentru a înțelege ce s-a petre- 
cut mai târziu, dar nu este cu adevărat valabilă decât cu referire 
la perioada care începe cu revoluția industrială și cu formarea 
sistemului mondial dominat de Marea Britanie, în secolul 
al XIX-lea. Datorită ignorării intenţionate a unor probleme și 
datorită respingerii dogmatice a ideii că factorii de schimbare 
generati în interiorul unei societăți pot contribui in mod decisiv 


21 Daniel Chirot și Thomas D. Hall, „World-System Theory”, în Annual 
Review of Sociology, 8, 1982, pp. 97-99. Vezi și Robert Brenner, „Economic 
Backwardness in Eastern Europe in Light of Developments in the West“, în 
Daniel Chirot, ed., The Origins of Backwardness in Eastern Europe, Berkeley, 
1989, pp. 1-52. 

la nivelul său de bunăstare economică, această construcţie teo- 
retică nu ne poate spune prea multe despre amplele trans- 
formări culturale și uriașul dinamism intern care au caracterizat 
societățile occidentale din ultima fază a Evului Mediu până în 
secolul al XIX-lea. Este, desigur, un merit al ei faptul că ne poate 
spune mult mai multe despre caracterul schimbării sociale în 
societățile ne-occidentale, o dată ce acestea au fost penetrate 
de capitalismul occidental. Dar aceasta este o altă chestiune. Ea 
ne învață că teoriile sunt bune atâta timp cât sunt limitate la 
anumite locuri și perioade, ele eșuând atunci când ridică pre- 
tentia de universalitate.”22 

În al doilea rând, Chirot nu este de acord cu concluziile de 
ordin practic ce au fost formulate, multă vreme, pe baza 
teoriei sistemului mondial, deci cu politicile de dezvoltare pri- 
vilegiate de cei care au fost puternic influențați de această 
teorie. El critică strategiile de dezvoltare ce recomandă 
autarhia economică prin izolare fata de piața internaţională, 
planificarea extremă și autoritarismul politic??. Din acest punct 
de vedere, consideră el, a existat o diferență foarte mică, în 
secolul al XX-lea, între regimurile politice de dreapta și de stân- 
ga. În privinţa strategiei economice, ele s-au inspirat din 
aceeași tradiție de gândire și de multe ori s-au contaminat re- 
ciproc. Astfel, comunismul românesc poate fi cel mai bine ca- 
racterizat ca o încercare — parţial inconștientă — de a pune în 
practică teoria corporatistă formulată în perioada interbelică 


22 Daniel Chirot, „The Rise of the West”, in American Sociological 
Review, 50, no. 2, 1985, p 193. 

23 Vezi, cel mai recent, idem, „Why Must There Be a Last Cycle? The 
Prognosis for the World Capitalist System and a Prescription for Its 
Diagnosis”, în Georgi M. Derluguian și Scott L. Greer, eds., Questioning 
Geopolitics. Political Projects in a Changing World-System, Westport, 2000, 
pp. 69-83. Pentru o critică foarte violentă a strategiilor de dezvoltare bazate 
pe acest tip de găndire teoretică, vezi și Gavin Kitching, Development and 
Underdevelopment in Historical Perspective. Populism, Nationalism, and 
Industrialization, ed a II-a, Londra, 1989. 

de Mihail Manoilescu?4. Și aceasta pentru că „o bună parte a 
ideologiei «fasciste» din anii 1920 și 1930 era o formă de 
expresie naturală pentru intelectualii unei societăți înapoiate în 
curs de dezvoltare și ca atare, în ciuda unor schimbări termi- 
nologice de suprafata”*°, ea și-a păstrat „actualitatea“ si în 
perioada comunistă. Căci „faptul că teoriile politice ale lui 
Manoilescu au fost formulate de un intelectual dintr-o soci- 
etate periferică, ce se confrunta cu dificultățile modernizării, 
nu a fost un accident, multe dintre ideile lui fiind foarte 
frecvente în multe alte situații similare”. Ca atare, „Manoilescu 
a fost un reprezentant al unui puternic curent de gândire cor- 
poratistă ce străbate multe perspective teoretice asupra mo- 
dernizării, fie ele de dreapta sau de stânga, foarte populare în 
regiunile periferice și semi-periferice ale lumii’ 26. 

Chirot este doar unul dintre numeroșii adepţi ai teoriei sis- 
temului mondial care s-au depărtat treptat de ea și au criticat-o?7. 
Poziția sa ne arată că această perspectivă teoretică — prea des 
asociată la noi în perioada post-comunistă cu anti-occidenta- 
lismul visceral și cu prejudecățile ,stangiste” — este în realitate 
o tradiție de gândire pluralistă și fecundă, ce deschide o gamă 
variată de opţiuni. Reconsiderarea ei este cu atât mai necesară 
cu cât ea este strâns legată de tradiţia culturală românească. 
Asupra acestui aspect vom stărui în continuare. 


24 Pentru o situare a lui Manoilescu în raport cu ansamblul teoriilor cor- 
poratiste, vezi Philippe C. Schmitter, „Still the Century of Corporatism?”, în 
The Review of Politics, 36, no. 1, 1974, pp. 85-131. 

25 Daniel Chirot, „Social Change in Communist Romania“, în Social 
Forces, 57, no. 2, 1978, p. 493. 

26 Idem, „The Corporatist Model and Socialism. Notes on Romanian 
Development”, in Theory and Society, 9, 1980, p. 364. Pentru o alta discutie 
a modelului socialist vezi si idem, ,Ce s-a intamplat in Europa de Est in 
19897", in Vladimir Tismăneanu, ed., Revolutiile din 1989. Între trecut si 
viitor, trad. de Cristina Petrescu și Dragoș Petrescu, lași, 1999, pp. 27-62. 
` æ Thomas R. Shannon, An Introduction to the World-System 
Perspective, ed. a Il-a, Boulder., Colo., 1996, pp. 155-185. 


302 


https://biblioteca-digitala.ro / https://www.iini.ro 


„Oligarhia”, între elita latifundiară si cea birocratică 


Cartea lui Chirot este o sinteză a unei ample bibliografii 
secundare — preponderent istoriografică — făcută de un soci- 
olog. Sinteza este una dintre mizele ei principale; cealaltă miză 
este o mai bună conceptualizare a materialului. În ce privește 
primul obiectiv, putem spune fără ezitare că a fost atins: isto- 
riografia noastră nu a produs până acum nici o încercare si- 
milară de a cuprinde, într-o singură abordare, ansamblul isto- 
riei sociale românești până la Primul Război Mondial. În ce-l 
privește pe cel de-al doilea, rezultatul este de asemenea remar- 
cabil. În această privință, însă, cititorul român ar putea să con- 
sidere cartea ca pe un îndemn la relansarea unei dezbateri 
autohtone. Descrierea României ca o  „periferie” a 
Occidentului și încercarea de a caracteriza din această per- 
spectivă, la un nivel superior de abstractiune, specificul 
evoluţiei sale sociale, au fost niște constante ale dezbaterilor 
intelectuale românești din perioada pre-comunistă. Criticii 
sociali — de diverse orientări ideologice — ai acelei epoci au 
anticipat multe dintre ideile care stau în centrul studiilor 
recente despre modernizarea periferică, iar Daniel Chirot se 
numără printre cei care au subliniat aceste continuitati dintre 
vechile teorii sociale românești și bibliografia recentă a proble- 
mei28. O parte a textelor de acest fel — precum cele ale lui 
Dobrogeanu-Gherea sau Ștefan Zeletin — se regăsesc în notele 
de subsol ale cărţii de fata. Credem însă că ea nu le „sinte- 
tizează” în același fel în care o face pentru datele factuale și 
cantitative de istorie socială. Perspectiva propusă de Chirot 


28 Daniel Chirot, „Neoliberal and Social Democratic Theories of 
Development: The Zeletin-Voinea Debate Concerning Romania's Prospects in 
the 1920's and Its Contemporary Importance”, în Kenneth Jowitt, ed., 
Social Change in Romania, 1860-1940: A Debate on Development in a 
European Nation, Berkeley, 1978, pp. 31-52. 

operează o selecție in acest corpus bibliografic. Ne propunem, 
de aceea, să semnalăm în continuare felul în care opiniile sale 
se situează în raport cu diversele opinii exprimate de autorii 
români de la sfârșitul secolului al XIX-lea și începutul secolului 
al XX-lea. O asemenea discuţie este cu atât mai necesară cu 
cât tentativele de conceptualizare amplă de acest fel au fost 
tot atât de rare, în perioada comunistă și post-comunistă, ca și 
cele de sinteză; și, de asemenea, pentru că puţinele tentative 
similare ale unor autori străini — inspirate și ele de aceeași bi- 
bliografie clasică românească — au condus uneori la concluzii 
diferite față de cele exprimate de Chirot. 

Pentru Chirot, sistemul social și politic românesc din secolul 
al XIX-lea s-a caracterizat prin dominaţia unei elite latifundiare. 
El accentuează continuitatea dintre această elită si cea a 
epocilor anterioare. Clasa boierească — după 1858, cea 
„moșierească” — și-a instaurat controlul asupra statului în 
epoca stăpânirii otomane. Puterea sa a fost consolidată ulteri- 
or, ea fiind „confirmată” în calitate de „oligarhie” guvernantă 
de celelalte puteri străine a căror influență s-a exercitat asupra 
României. Nevoia de a asigura exploatarea economică a țării și 
fluenta exporturilor de cereale i-a determinat pe austrieci la 
1718-1739 (în perioada stăpânirii lor în Oltenia), pe ruși la 
1829-1834 (în perioada elaborării Regulamentelor Organice) 
și pe reprezentanții „concertului european” la 1858 (atunci 
când a fost adoptată Convenţia de la Paris) să acţioneze în 
sensul conservării structurii sociale românești. Moșierimea își 
extrage forța socială din controlul asupra pământului și 
țărănimii, precum și din practicarea agriculturii extensive pen- 
tru export. Chirot consideră că, până la marea reformă agrară 
de la 1917-1921, nu s-au produs clivaje importante în interi- 
orul acestei clase, ea neavând de înfruntat nici o provocare 
serioasă din partea vreunei categorii sociale concurente. El 
polemizează cu acei autori români care, asemeni lui Zeletin, au 

vorbit despre dezvoltarea semnificativă a unei „burghezii“ 
românești înainte de 1918. În acest context, se referă și la teo- 
ria — ai cărei singuri reprezentanți citați sunt același Zeletin și 
Radu Rosetti — după care o componentă importantă a acestei 
contra-elite „burgheze” era categoria funcţionarilor de stat, 
sau a birocraţiei. Teza după care a existat în România acelei 
perioade o elită „burgheză”, opusă celei „moșierești”, se spri- 
jină inevitabil pe contrastul dintre partidele Liberal și 
Conservator, văzute ca reprezentând polii în jurul cărora s-au 
coagulat cele două segmente ale elitei conducătoare. Chirot 
consideră că acest contrast este nejustificat, ambele partide 
având aceeași compoziţie socială, fiind deci constituite din pro- 
prietari latifundiari, beneficiari ai sistemului neoiobdgiei. El 
afirmă că birocraţia trebuie văzută nu ca o contrapondere a 
clasei moșierești, ci ca o prelungire a ei: și în epocile ante- 
rioare, funcţiile administrative și stăpânirea asupra pământului 
erau cumulate de reprezentanții boierimii, secolul al XIX-lea 
neaducând deci nimic nou în această privință. El respinge, 
deci, teoria existenţei unei elite administrative ,autonome” în 
raport cu clasa latifundiară și posedând o conștiință de grup 
definită prin opoziție fata de aceasta. 

În realitate, însă, teoria în cauză a fost exprimată în epocă 
nu de câţiva autori izolaţi, ci de cvasi-totalitatea analiștilor 
sociali. Ansamblul criticilor la adresa sistemului politic al epocii 
au fost formulate în jurul câtorva idei principale, pe care autorii 
de diverse orientări le împărtășesc, chiar dacă le accentuează 
in mod diferit. Ideea existenței regimului „neoiobag” — o fu- 
ziune de elemente feudale și burgheze, ce definește specificul 
economiei agricole și relațiile dintre moșieri și țărani — a fost, 
astfel, una dintre ele. Asociată în special cu critica socialistă și 
cu celebra lucrare a lui Gherea care a impus noţiunea, ea este 
prezentă în realitate și în textele altor autori. O altă idee cen- 
trală a aceleiași literaturi a fost critica „industriei artificiale”: 

dezvoltată in special în lucrările poporanistilor si tardnistilor, ea 
poate fi întâlnită, de asemenea, chiar dacă mai putin elabo- 
rată, pe întreaga suprafață a spectrului ideologic. În fine, o a 
treia temă centrală a fost cea a existenţei unei „oligarhii” de- 
finite prin controlul asupra aparatului de stat, deci a unei 
„Clase birocratice”, văzută ca principala pepinieră de cadre a 
Partidului Liberal și ca o concurentă a moșierimii — sau, mai 
precis, a celei de origine „aristocratică” — în competiţia pentru 
controlul asupra statului. Toate aceste elemente din care se 
compune tabloul sistemului social și politic al epocii se 
regăsesc nu numai în lucrările celor care s-au definit prin 
opoziţie fata de el, dar și în cele ale ,apologetilor” sistemului, 
de felul lui Ștefan Zeletin. Cel din urmă construiește o argu- 
mentatie ingenioasă prin care oferă o justificare pentru toate 
fenomenele pe care majoritatea autorilor anteriori le 
denuntasera ca pe niște „monstruozităţi” (în termenii epocii) 
sau „distorsiuni“ (în termenii studiilor recente asupra moder- 
nizării) ale evoluției sociale românești. Contrar opiniei lui 
Chirot, Zeletin nu afirmă că în România anterioară Primului 
Război Mondial ar fi existat o „burghezie” românească veri- 
tabilă, elita birocratică reprezentând doar o parte a acesteia. 
El consideră că oligarhia birocratică reprezenta adevărata clasă 
conducătoare a epocii — și singura contrapondere veritabilă a 
moșierimii, în condiţiile în care burghezia existentă era formată 
în proporţie zdrobitoare din alogeni fără influență politică — , 
și îi atribuie meritul de a fi pregătit dezvoltarea capitalistă a 
țării. Toţi autorii sunt de acord, desigur, că rolurile de birocrat 
și moșier puteau fi, și erau de cele mai multe ori, cumulate de 
aceleași persoane. Dar ei insistă asupra faptului că, în interiorul 
elitei, elementele de origine boierească au fost înlocuite trep- 
tat de oameni noi, pentru care controlul asupra aparatului de 
stat a reprezentat o sursă mai importantă de putere decât 
averea funciară. 

Dintre temele dezvoltate de vechii ganditori sociali romani, 
cartea lui Chirot o „redescoperă” in mod clar pe cea a „neoio- 
băgiei”. Dar tema oligarhiei birocratice se regăsește si ea în 
lucrări recente consacrate modernizării în România și Europa 
de Est. Ele conturează o perspectivă întrucâtva diferită asupra 
„schimbării sociale la periferie”, ce accentuează transformările 
petrecute în interiorul elitei conducătoare pe parcursul seco- 
lului al XIX-lea și nu continuitatea acesteia cu elita secolelor 
anterioare. O asemenea interpretare a fost formulată — în 
aceeași perioadă în care a fost elaborată și cartea lui Chirot — 
de către politologul Andrew C. Janos, cu referire directă la 
cazul românesc?%, dar și la ansamblul regiunii. El insistă 
asupra substituirii treptate a moșierimii printr-o clasă de 
„antreprenori politici”, proveniţi inițial din rândurile micii nobi- 
limi, iar mai apoi și din alte straturi ale societăţii. Plasând o 
„ruptură” socială acolo unde Chirot vede continuitate — adică 
în primele decenii ale secolului al XIX-lea — , Janos sesizează în 
schimb o continuitate acolo unde, în cartea de fata, ni se su- 
gerează că a existat o puternică ruptură. Pentru Chirot, sis- 
temul social pe care îl descrie se dezarticulează o dată cu refor- 
ma agrară din 1921. Politica economică și strategia de dez- 
voltare a perioadei interbelice aparțin unei etape total diferite, 
iar eșecul lor se datorează în special deteriorării climatului inter- 
national, celui de Al Doilea Război Mondial și proastei inspiratii 
a regimurilor de extremă dreaptă si extremă stângă?!. Pentru 


29 Andrew C. Janos, „Modernization and Decay in Historical Perspective: 
the Case of Romania”, în Kenneth Jowitt, ed., Social Change in Romania, 
1860-1940: A Debate on Development in a European Nation, Berkeley, 
1978, pp. 72-116. 

30 Idem, „The Politics of Backwardness in Continental Europe, 
1780-1945", in World Politics, 41, no. 2, 1989, pp. 325-358; idem, East 
Central Europe in the Modern World, Stanford, 2000. 

3 Daniel Chirot, „Ideology, Reality and Competing Models of 
Development in Eastern Europe between the Two World Wars”, in Eastern 
European Politics and Societies, 3, no. 3, 1989, pp. 378-411. 

Janos, perioada interbelică face corp comun cu cea care a pre- 
cedat-o și aduce doar explozia tensiunilor acumulate atunci. 

Nu este cazul să mai continuăm această paralelă, al cărei 
rost a fost doar acela de a semnala existența unor dezacorduri 
asupra temelor centrale ale cărții. Tema oligarhiei birocratice și 
a opoziţiei dintre cele două componente ale elitei a fost în 
general evitată — împreună cu orice încercare de interpretare 
generală — de majoritatea lucrărilor românești de istorie 
socială consacrate perioadei și publicate în ultimii ani32. Este 
un neajuns important, căci cartea lui Daniel Chirot ne 
convinge cel putin de un lucru: acela că sinteza merită să fie 
încercată. 


Victor Rizescu 


32 Gheorghe lacob și Luminiţa lacob, Modernizare-europenism. România 
de la Cuza Vodă la Carol al II-lea, lași, 1995; Mihai Sorin Radulescu, Elita li- 
beral românească, 1866-1900, București, 1998. O excepție face Marius 
Lazăr, Paradoxuri ale modernizării. Elemente pentru o sociologie a elitelor 
culturale românești, Cluj, 2002, în special pp. 83-193. 

Deopotriva reconstituire istorică si exercițiu teoretic, cartea 
lui Daniel Chirot reprezintă o interpretare a evoluției sociale 
românești din perioada 1250-1918 si totodată o contribuţie 
la studierea societăţilor periferice în genere. Autorul își 
limitează aria de studiu la regiunea Valahiei, dar concluziile 
sale sunt în bună măsură valabile și pentru Moldova. 

Potrivit lui Chirot, societatea românească a secolului al XIX-lea 
funcționează ca o colonie economică a Occidentului, structura 
sa internă fiind determinată de poziția pe care o ocupă în 
cadrul capitalismului mondial, ca furnizor de materii prime și 
cereale. Categoria marilor latifundiari, exportatori de cereale, 
acţionează ca o verigă de legătură între metropolele econo- 
miei mondiale și periferia românească a acesteia. 

Moment de referință al acutizării crizei agrare, răscoala de 
la 1907 indică profunzimea unei probleme sociale pe care, 
aprecia Chirot în anii 1970, România comunistă a moștenit-o 
fără să o poată soluţiona. 

